
ДНЕВНИК 


Izdaje: МІЅАО + DNEVNIKA, OOUR IZDAVAČKA DELATNOST 
21.000 NOVI SAD, Vojvođanskih brigada 7/VI 


REČ UREDNIKA 


Već površan pogled na sadržaj ovog broja >Alefa< donosi prijatno iznenađenje 
svima onima koji su želeli da na stranice našeg SF magazina vratimo magazinski 
deo. Većina starih rubrika je ponovu tu, a ima i nešto malo novotarija. Bilo kako 
bilo, »Alef« laganim ali čvrstim koracima grabi kroz ovu našu svakodnevicu i sva je 
prilika da će se ustaliti na ritmu od osam brojeva godišnje. Ovo neredovno izlaženje 
ima za posledicu da mnogi od vas propuste po koji broj, o čemu nas izveštavate u 
svojim pismima i telefonskim pozivima. >Dnevnik< poseduje sve dosada izašle 
brojeve »Alefa« i prodaje ih po ceni poslednjeg broja, što je do sada iznosilo 50.000 
dinara (kao »А!еї« 17) a ubuduće će biti već u zavisnosti od situacije. Svima kojima 
odgovara ovakav način da nabave nekih od propuštenih brojeva, treba da tu svoju 
želju pismeno proslede na adreišu >Dnevnika< (21000 Novi Sad, Vojvođanskih 
brigada 7/XII — pazite, adresa je za nijansu različita od dosadašnje) i ubrzo će im 
stići pošiljka koju će platiti pouzećem. 

Najveća dilema u koncepciji »Alefa« — roman u nastavcima ili kompletan kratki 
roman konačno je razrešena — i to tako da se nismo opredelili ni za jednu ni za 
drugu varijantu kao trajnu orijentaciju, već ćemo prema potrebi i mogućnostima 
puštati ili cele romane ili ih deliti u dva—tri nastavka. 

U ovom broju imamo kompletan kratki roman i to domaćeg autora: Zorana 
Jakšića, mladog Pančevca koji za nekoliko godina rada u SF-u ima niz zapaženih 
rezultata: jedan roman (»Kradljivci univerzuma< — dobitnik nagrade »Lazar 
Komarčića kao SF roman godine), desetak priča i nekoliko hiljada stranica prevoda 
od kojih se najuspešnijim čine one u Adamsovoj »Autostoperskoj« trilogiji. 

Priče Džona Luča i Agate Kristi uz dosta muke mogu se dovući u zidove SF geta, 
pre bi se moglo reći da pripadaju graničnim oblastima za koje vlada nepisano 
pravilo: obe strane ih uvažavaju ili odbacuju, već prema trenutnim potrebama. 
Opredeljenje »Alefa« je već mnogo puta pocrtano i prihvaćeno s vaše strane: 
pretežno SF, ali i dosta fantastike, sasvim malo horora i nadrealizma, a najviše 
mešavine svega toga. 

»Malezijska tigrica« već je objavljena jednom kod nas, ali u svega 500 
primeraka u knjizi >Antologija savremene francuske fantastikex. Uprkos malom 
krugu čitalaca, zbirka je postigla veliki uspeh, a najzapaženija priča je upravo ova 
Andrevonova za koju su mnogi rekli da im je iz korena promenila mišljenje o 
Francuzima kao SF piscima. Pokušajte i vi. 

Na kraju, reč—dve i o Aleksandru B. Nedeljkoviću, najkontraverznijoj i 
najosporavanijoj ličnosti jugoslovenskog SF-a, piscu, prevodiocu, istoričaru, fanu, 
esejisti... Prikaz njegove poslednje knjige imate na 125. strani, ali način njegovog 
razmišljanja i pristupa najbolje ćete upoznati pročitavši integralnu verziju teksta o 
Hanžekovićevom romanu »Gospodin čovjeka. Obiman intervju s Nedeljkovićem 
donosimo u sledećem broju »Alefa«, a sve to u nameri da vam što više približimo 
rad ovog stručnjaka, bez čijeg doprinosa tokom proteklih šest—sedam godina 
domaća SF scena jednostavno ne bi mogla da se zamisli. 

Redakcija »Alefa« svim svojim čitaocima želi srećnu i uspešnu Novu 1990. 
godinu i zahvaljuje se na istrajnosti i razumevanju kojim nas pratite u ovim teškim 
trenucima našeg zajedničkog SF magazina.. E 

Boban KNEZEVIC 

AHRIMAN 


Kada je letelica skrenula, svet se iskosi i postade nalik beskrajnom tamnozelenom zidu 
na kome su se samo jakim naporom volje mogle razaznati zasebne krošnje baobaba i 
magre. Gravipterski motori brujali su zvukom koji je delovao pomalo uspavljujuće dok 
je letelica minimalnom brzinom preletala džunglu Ahrimana. 

Trebalo bi da budemo na cilju svakog trenutka, mislio je general-pukovnik Julijano 
Erdober Ris, član Saveta besmrtnih. Nagnut u sedištu, pažljivo je posmatrao prizor mora 
tamnog zelenila koje se pružalo pod njim, kako se činilo, sve do kraja sveta. Pripadnici 
osmatračke službe su ga uveravali da čak ni nisko nadletanje oblasti na kojoj je 
ugovoren susret i snimanje termovizijskim skenerima nije odavalo prisustvo ljudskih 
bića u bespuću džungle. Pa ipak, samo u najbližem naselju nalazilo se — koliko? Sto 
deset hiljada preživelih? Ali Kernlan]ani su uvek bili temeljiti u svojim postupcima, 
pomislio je, naročito u odbrani. 

Učini mu se da je u vrhovima krošnji zaigralo nešto tamno, teško, i potrudi se da 
bolje osmotri prostor pod letelicom — ali bila je to samo senka koja se na trenutak 
ukazala na vrhu moćnog baobaba, slična ogromnoj, raskriljenoj ptici. Upitao se šta je 
baca i podigao pogled, a u vazduhu iznad njegove glave, na svega deset ili petnaest 
metara rastojanja, visilo je vitko, smrtonosno telo kernlanlanskog graviptera, 
prekriveno zelenim i sivim maskirnim bojama. Približio nam se iz pravca sunca, pomisli 
Julijano Erdober Ris, ali kako to da nismo uspeli da ga uhvatimo na uređajima za 
instrumentalno osmatranje okoline niti da vidimo da poleće? 

Bacači i lanseri presretača bili su upereni prema njegovoj letelici. Julijano Erdober 
Ris prepoznade jedan od modela koje je zemaljska vlada poklonila preživelim borcima 
sa Kernlandije. Mora se priznati da umeju da ih upotrebe, pomislio je, ne bez izvesnog 
divljenja. 

Mora da je kiberautomat koji je upravljao njegovim transporterom već odaslao 
identifikacioni signal, jer im kernlandijski pilot, koga je Julijano Erdober Ris jasno video 
u staklenom mehuru na sredini presretača, samo uputi nemarnu poruku: »Sledite me, 
generale«, a onda se sunovrati ravno ispred kljuna Julijanove letelice. Ovaj ne stiže ni 
da vikne, a presretač već samoubilačkom brzinom ulete među krošnje i raspršta ih 
mahnitom silinom svuda oko sebe. Sledećeg trenutka više se nije video. 

Prolaz kroz džunglu, pomisli Julijano Erdober Ris. Mora biti da se ispod krošnji na 
tom mestu nalazi vodeni tok ili nekakav sličan prolaz. Pa dobro, pomislio je, igraćemo 
njegovu igru. Na kraju krajeva, njegove šanse da izgubi život neuporedivo su veće. 

Svet poskoči i razmaza se u zeleni tunel kada je automat uključio bustere 
Julijanove letelice i kompjuterskom preciznošću jurnuo tragom predvodnika. 
Uskomešano lišće i granje zaklanjalo je vidik samo delić sekunde, a onda se slika 
ponovo vrati... 

... sa zapanjujućom hitrinom. Letelica predvodnik je besomučnom brzinom pratila 
vodeni tok širok najviše desetak metara, svakog trenutka silovito skrećući desno ili levo 
da bi se u poslednjem trenutku uklonila sa putanje sudara koja je vodila prema 
groteskno izvitoperenim stablima baobaba sa obe strane toka. Mora da joj je brzina 
iznosila najmanje tri stotine kilometara na čas. Kako li pilot samo uspeva da održi 
pravac?, pitao se Julijano Erdober Ris dok je pratio predvodnika kroz tamni hodnik u 
srcu džungle. Kernlandijska letelica ličila je na sablast. Njene zelene i sive pruge gotovo 
su se stapale sa pozadinom džungle, prelivale i nestajale u polutami. Činilo se da i 
kiberautomat koji je vodio njegovu letelicu ima problema sa praćenjem, jer bi se 
povremeno osetio jak trzaj udesno ili ulevo, što je značilo da pseudo-inteligentni 
pilotski uređaj u poslednjem trenutku izravnava transporter, izvlačeći ga sa putanje 
sudara. Ali kernlandijski pilot je izgleda bio potpuno siguran u sebe. Njegova letelica sa 

lakoćom je izmicala svim preprekama i vodila sve dublje u srce džungle. Ris se pitao 
koliku ulogu u toj sigurnosti igra autogeni trening letača — već je i ranije imao prilike da 
vidi Kernlanlane koji su autohipnozom postizali čudesne stvari. Kompjuterska 
preciznost trebalo bi da je jedna od lakših stvari. HM 

Zašto li to radi?, upitao je Julijano Erdober Ris. Čitava ta parada pilotske veštine i 
preciznosti kao da je bila pripremljena samo da izazove strahopoštovanje posetioca. 
Strahopoštovanje ili užas. Ali znao je da je to verovatno daleko od pravog razloga. 
Kernlanjani su bili ratnička nacija, i čitava predstava je za glavni zadatak imala skrivanje 
i zbunjivanje mogućeg neprijatelja. Zaista, predvodnik je sve dublje zalazio u džunglu i 
Julijano Erdober Ris shvati da se logori uopšte ne nalaze na mestima na kojima su ih 
tražili. Svakako su sagrađeni stotinak kilometara uz reku, a mesto na kome smo se 
sreli služi samo kao tačka ulaska na put prema njima. Iz vazduha nevidljivi rečni tok 
činio se kao idealno mesto za skrivanje. Krivudao je kroz teritoriju džungli hiljadama 
kilometara, svaki čas menjao smer, a naselje se moglo nalaziti bilo gde duž njega. 

Ovde. Letelica predvodnik naglo skrenu sa vodenog toka i za desetak centimetara 
obiđe palo deblo koje se, široko poput četnog transportera, isprečilo pred njima. 
Julijanova letelica pokuša da izvede istu majstoriju i ne uspe u potpunosti. Donji 
stabilizator ovlaš zakači stablo i raspršta mahovinasti sloj koji ga je prekrivao. | već se 
kernlandijski pilot zaustavljao, istovremeno i dalje skrećući, potiskom koji u njegovoj 
kabini mora da je napravio bar četvorostruku silu teže, i najzad bez zvuka ostade da 
lebdi iznad vode prekrivene debelim slojem tropskih algi. U svojoj kabini zaštićenoj 
gravitacionim mehurom, Julijano Erdober Ris ga je bez muke sledio i parkirao paralelno 
sa njim, na svega nekoliko metara daljine. 

Deo džungle u kome su se našli predstavljao je prirodnu čistinu među stablima 
ogromnog drveća. Tamne, senovite krošnje uplitale su se u visini i tvorile gotovo 
neprobojni zeleni svod, ali tlo džungle bilo je ne samo prohodno, već Juliano Erdober 
Ris vide da nedaleko od rečnog toka obrazuje neku vrstu prirodnog amfiteatra 
okruženog čupavim, nekako obezbojenim žbunjem i gljivama neobičnih oblika. On 
iskoči na tlo prekriveno debelim slojem kožastog, potamnelog opalog lišća, što je 
verovatno već godinama zadržavalo svoj oblik, a nešto nalik na mešavinu člankovitog 
tela stonoge i crvenkaste, kao odrane zmije, skičeći pobeže ispod njegovih nogu i ukopa 
se u masu koja je prekrivala tlo. Nismo na Zemlji, podseti se Julijano Erdober Ris. 
Ahriman je, i pored nešto toplije klime, bio vrlo sličan kolevci čovečanstva. Veliki deo 
životnih oblika delio je zajedničke pretke ili je čak bio direktno prenesen. Ali momci iz 
osmatračke grupe su ga upozorili da postoji i određeni broj vrlo egzotičnih organizama. 

Pilot presretača, koji је do tada već bio na tlu obale, mahnu mu da ga sledi i poje 
bez osvrtanja. Tako je mlad, pomisli Julijano Erdober Ris. Verovatno nema više od 
sedamnaest ili osamnaest godina. On krenu za njim, primetivši da je džungla oko njih 
čudno tiha, sušta suprotnost zemaljskim tropskim krajevima. Mogli su se čuti samo šum 
krošnji i šuškavi zvuk koraka po lišću čistine — i to samo njegovih koraka, shvati Julijano 
Erdober Ris. Mladi pilot presretača gazio je po tlu džungle kao da je tu rođen. Nijedna 
grančica nije krenula pod njegovim nogama, nijedan suvi list nije zašuštao. Ali, pomisli 
Julijano Erdober Ris, prošlo je tek nešto više od tri meseca otkako su kernlandijski 
prognanici došli na ovo mesto. Verovatno taj mladi čovek nikada nije boravio izvan 
okoline u kojoj je rođen, divovskih živih oblaka Kernlandije. Ipak, kao da se potpuno 
saživeo sa okolinom, kao da je za to kratko vreme, koliko je ovde postao njen deo. 

Kada se osvrnuo, Julijano Erdober Ris primeti da su i njegova i Kernlanđaninova 
letelica već dopola zaklonjene kamuflažnim projekcijama koje su, činilo se, izrastale ni iz 
čega da bi gutale deo po deo obe letelice i ostavljale samo prizor obične džungle. On se 
upita koliko ga ratne tehnike okružuje na tom na izgled praznom prostoru ispod 
baobaba — ali postupci holografske kamuflaže nisu bili stvar koja je juče izmišljena. 
Kako god bilo, koračali su kroz izbegličko naselje od preko stotinu hiljada ljudi, a oko 

njih nije bilo ni najmanjeg znaka čovekovog prisustva. 

Sve je to delovalo kao teško preterivanje, ali Julijano Erdober Ris je znao da ništa 
nije dalje od istine nego to. Nalazili su se u zoni ratnih operacija, a Kernlanđani su bili 
najslavnija ratnička nacija novog čovečanstva. Zbog toga i jesam ovde, pomisli Julijano 
Erdober Ris. Da bih povio le]a i molio ove ponosite ratnike za pomoć. 

Rat protiv najužasnijeg čovekovog neprijatelja, sveta zvanog Oko Zmije, prolazio je 
kroz nešto što je moglo biti završna faza. Već pre izvesnog vremena borbe su prestale, 
ako se zanemare sporadični sukobi sa samodovoljnim ratnim mašinama neprijatelja čiji 
veštački mozgovi kao da nisu shvatali ili nisu marili da je glavnina njihovih snaga 
prestala da napada. Ipak, pomisli Julijano Erdober Ris, kada je reč o Oku Zmije, 
obustava vatre ništa ne znači. Četiri puta su ubilački ratni automati sa tog sveta 
navaljivali na brojne čovekove kolonije, svaki put nezamislivo većom žestinom nego 
prethodni put. Svaki put bi se ućutali sami od sebe i čovečanstvo bi poverovalo da je 
najzad odnelo konačnu pobedu — do sledećeg napada. Sada su postojale indicije da su 
neprijateljstva dovršena za duži period — ali Kernlanlani su i dalje nastavljali sa 
pripremama za ratne operacije — i bilo je pametno što su to činili. 

Poput čoveka visoki žbun alikave, bodljikavih grana i smaragdno zelenih cvetova, 
zatrepta pred Julijanom Erdoberom Risom i ugasi se, onako kako se gasi ekran 
homeovizora. Na njegovom mestu video se otvor u zemlji sa drvenom nadstrešnicom. 
Mladi pilot presretača poluironičnim pokretom mahnu Julijanu Erdoberu Risu da uđe i 
ovaj bez reči posluša, prisiljen da se sagne da bi prošao ispod niskog okvira ulaza. Kada 
je Kernlanđanin ušao za njim, žbun koji je sakrivao ulaz ponovo se pojavi. 

Podzemno naselje, pomisli Ris. Trebalo je da se setimo da će se prikrivati na takav 
način. Po zidovima tunela, koji je vodio naniže, opazi plavkasto svetlucanje difenzorskih 
štitova koji su služili kao svodovi i podupirači, sve jače kako su se spuštali u dubinu. 

Prilazni tunel iznenada se proširi, pređe u dvoranu koju su ispunjavale saćaste 
građevine od nečega što je imalo boju i teksturu celulozne pulpe. Uski prolazi vodili su 
između višespratnih građevina kružnih prozora i malo iskošenih zidova, a odsjaj 
difenzora паа lavirintima ulica poprimio je postojanu nijansu vedrog neba u 
predvečerje. Ljudi pored kojih su prolazili, i koji su ga zagledali ispod oka, bili su odeveni 
u jarke boje, među kojima su prevladavale crvena i narandžasta. Pa ipak, Julijano 
Erdober Ris nikako nije mogao da se oslobodi osećaja teskobe koji je izbijao iz prizora 
ljudskog mravinjaka. Slavni nebeski narod sada je živeo pod zemljom. 

Ali postojbinu Kernlanđana uništili su automati Oka Zmije u napadu oružjem 
opasnijim od nuklearnog, kojim su na kraju razneli čak i samu planetu. Čitav napad 
trajao je svega nekoliko desetina sati i svaki drugi narod bio bi gotovo u potpunosti 
uništen. Pa ipak, Kernlanđani kao da su se oduvek spremali za tako nešto i u nemoguće 
kratkom roku uspeli su da organizuju odbranu i prebeg nekoliko miliona ljudi do džungli 
Ahrimana. Julijano Erdober Ris se sa zakašnjenjem seti da crveno predstavlja boju 
žalosti Kernlanđana. 

Pilot presretača zastade pred jednom od papirnatih građevina i pokaza mu da uđe. 
Julijano Erdober Ris sumnjičavo osmotri građevinu i zatim odmeri mladića. Video je da 
ovaj tokom čitavog puta nije udaljio ruku od bacača o pojasu. 

»Sta se tamo nalazi?«, upita Julijano Erdober Ris. 

»Veće Staraca ovog grada«, reče mladić. 

Glas mu je bio visok i prodoran. Na trenutak Julijano Erdober Ris uhvati njegov 
pogled i lecnu se. Bledoplave oči mladića delovale su mu neobično poznato, samo što 
nije mogao da pogodi gde i kada je video nešto slično. Ali ono što ga je prenerazilo bio 
je pogled koji mu je upućen. Majko Zemljo, ovaj čovek me mrzi. Nikada u životu nije 
video pogled u tolikoj meri pun gneva. Ali zašto? upita se. Sasvim je sigurno da se 
nikada ranije nismo sreli. Ponovo je za trenutak spustio pogled na mladićevu desnicu u 
blizini bacača. Pa, bar se toga ne moram bojati. 

Pognuo je glavu da izbegne dovratak, koji je bio najmanje pedalj niži nego što je 
trebalo, i ušao u polutamu hodnika. 

Svuda oko njega bile su naslagane kutije i sanduci sa različitim materijalom i 
opremom — video je zemaljske, novoaustralske i kobranske nalepnice — ali nigde nije 
bilo ni traga neredu. Ponovo se začudio sistematičnosti i požrtvovanosti kojom je ovaj 
ratnički narod organizovao svoj egzodus i za četvrtinu smanjio ratne gubitke koje je Oko 
Zmije odlučilo da mu nanese. Za podizanje ovog provizornog podzemnog naselja na 
Zemlji bilo bi potrebno bar šest meseci — a Kernlanđani se uz to još nisu koristili 
pseudoživim mehanizmima. Ono što su postigli graničilo se sa nemogućim. I u svojoj 
tragediji ostali su veliki, pomislio je Julijano Erdober Ris. 

Glavna sala Veća Staraca nije imala tavanicu. Julijano Erdober Ris pomalo zbunjeno 
podiže pogled prema visokom svodu difenzorskog polja sila koje je držalo stotine tona 
rastresite zemlje iznad kernlandanskog grada, a onda se usredsredi na ljude koji su ga 
čekali. 

Sajmor Ajola Najstariji, organizator prelaska na Ahriman. Tora Ola, njegov 
pomoćnik koji je pravovremenom akcijom svojih trupa sprečio prostiranje mreže 
neprijateljskih kiberćelija u suptropskim krajevima planete i svojom odlukom spasao 
najmanje tri stotine hiljada ljudi. Pred Julijanom Erdoberom Risom stajale su boračke 
legende sveta ratnika. On primeti da su svi odeveni u skerletnocrvene odore. 

Osetio je da mu srce ubrzano bije. Kako li će reagovati na moj zahtev?, pitao se. 
Sa gledišta jednog Kernlandana, molba koju je trebalo da im prenese bila je, pre svega, 
kukavička. Ovaj narod bio je poznat po tome što je svoje stavove iznosio vrlo direktno. 
Hoće li me odbiti i osramoćenog poslati kući? 

To, razume se, nije smeo dozvoliti. Od njihovog pristanka je mnogo toga zavisilo. 

Sajmor Ajola priđe i jedva primetno mu klimnu glavom. Julijano Erdober Ris 
zamalo da mu pruži ruku, ali se zadrža u poslednjem trenutku i umesto toga i sam 
klimnu. Verovatno predvodnik Kernlanđana uopšte ne bi shvatio njegov gest: rukovanje 
u njihovoj kulturi uopšte nije postojalo. Lepo bi bilo kada bih napravio budalu od sebe 
već na samom početku pregovora. 

»Dolazim ti kao predstavnik Prve Planete«, reče Julijano Erdober Ris. 

Gost Veća Staraca po drevnom ritualu obraćao se samo Najstarijem, iako su njega 
mogli osloviti svi većnici. Pitao se koliko je taj starac bistrog pogleda unapred shvatio na 
osnovu poruke koju je poslao svetski savet. Od toga je zavisilo da li je odgovor unapred 
pripremljen. 

Stisnuo je zube i rešio da sve odmah pregrmi: »Zemlji je neophodna pomoć 
kernlandijskih ratnika.« 

»Mnoge su nevolje zadesile Prvu Planetu i Kernlandiju otkako smo se poslednji put 
videli, generale Rise«, reče Najstariji. Ris se pitao o čemu li misli u tom trenutku. Oseti 
da se znoji pred njim, kao učenik pred strogim učiteljem. »Mučki napad Oka Zmije 
slomio je snagu ovog nekada moćnog naroda. Nismo više kao što smo nekad bili. Ali 
Kernlanđani su uvek pomagali zvezdi vodilji čovečanstva i nikada nisu ostavljali u nevolji 
ratnike Prve Planete. Govori šta je to što želiš i biće ispunjeno.« 

Nije čak ni pitao o čemu se radi, pomisli Julijano Erdober Ris uz mešavinu neverice 
i olakšanja. Šta to treba da znači? Zar je toliko siguran da će ispuniti zavet o 

saradnji koji su Kernlanđani još ko zna kada dali matici Zemlji? Takva čvrstina kada 
treba da se slede sopstveni stavovi... jesu li bili u pravu oni koji su ih nazivali 
fanaticima? 

Julijano Erdober Ris primeti da je mladi pilot koji ga je doveo još uvek u većnici. 
Zauzeo je mesto pokraj zida i sada se meškoljio i probadao Risa užarenim pogledom. 
Zar ne namerava da ode? Tek tada se Ris setio da je, prema starim kernlandijskim 
zakonima, mladić njegov ritualni domaćin i čuvar koji ga mora pratiti tokom čitave 
svečane posete. Životi njih dvojice pripadali su jedan drugom sve dok poseta ne bude 

završena. Neobičan zakon, kao još mnogo toga vezanog za Kernlanđane, mada ne lišen 
jednostavne iskrenosti i, samim tim, veličine. 

Ali uloga ritualnog domaćina bila je veoma odgovorna. Zar članovi veća imaju 
toliko poverenja u to dete, upitao se Ris. 

Najstariji ga je mirno gledao i čekao da nastavi. »Prva Planeta je svesna koliko je 
ovo bolan trenutak za narod Kernlandije«, rekao je Julijano Erdober Ris. »Ali Prva 
Planeta zna da vi nikada niste poklekli pred nedaćama i da nećete to učiniti ni sada.« 
Najstariji je mirno prihvatio tu rečenicu, kao da je to nešto što se samo po sebi razume. 
»Potrebna nam je pomoć u ljudstvu za ekspediciju koju spremamo za put ka Oku 
Zmije.« 

Niko od prisutnih nije ispustio ni glasa, ali on vide da su neki članovi Veća Staraca 
počeli da se zgledaju. 

»Prva Planeta je svesna da se radi o matičnom svetu onih koji su pobili polovinu 
čovečanstva«, nastavio je Ris. »Put na njega nam je otvorila žena poreklom sa 
Kernlandije, ratnica po imenu Ana Ahala. Čuo sam da neki Kernlanđani ne odobravaju 
ono što je učinila, ali ona je u sebi našla snage da se zaputi sama na svet naših najvećih 
neprijatelja i da nam pošalje podatke zahvaljujući kojima sada možemo poslati 
ekspediciju.« 

Julijano Erdober Ris je odmeravao lica članova Veća. Pitao se kako su shvatili 
njegove reči. Svi su ga pažljivo slušali i niko među njima nije se promeškoljio niti 
skrenuo pogled dok je govorio. lako je, pomisli on, ono što sam im upravo predložio 
opasno koliko put u sam pakao. Vekovima niko živ nije prodro kroz odbrambene 
barijere najgoreg čovekovog neprijatelja — i tek je Ana Ahala odškrinula vrata koja su 
vodila u unutrašnjost. A koliko je u tome uspela, ostaje tek da se vidi. 

»Zemlja te nije poslala pre nego što je temeljito razmislila o svemu, generale Rise. 
Reci nam šta imaš.« 

Julijano Erdober Ris ponovo osmotri članove Veća. U sebi prokle njihovo držanje. 
Na svakom drugom svetu mogao bi da pročita bar neki detalj sa lica domaćina, da 
otkrije makar najneprimetniji mig koji bi mu pokazao kako su primljene njegove reči. Ali 
ovi ljudi su bili kao isklesani od kamena. Neki među njima verovatno su bili stari stotinu, 
možda stotinu pedeset godina, ali otkako je ušao niko od njih nije seo, niko se nije čak 
ni pogurio i samo su sede kose i naborana lica govorili o njihovom dobu. 

»Poznato je da je Oko Zmije svet veštačkog porekla, Dajsonova sfera koja 
obuhvata čitavo tamošnje Sunce i koja je u stanju da primi milione svetova velikih kao 
Prva Planeta«, govorio je on. »Svako zna da njihove armije čine neživi mehanizmi — 
zbog čega su gotovo nezaustavljive.« Možda ne bi trebalo da im o tome govorim, 
pomisli Ris. Ovi ljudi su, kao niko drugi u istoriji, na sopstvenoj koži iskusili istinitost tih 
reči. 

On odbaci tu misao i nastavi: »Njihovi ratni automati ne znaju za samilost, niti 
shvataju značenje reći poraz. Oni su kao roj insekata ubica koji će nastaviti da navaljuju 
koliko god da ih je uništeno i ne tako davno čak i vrhovna komanda Prve Planete 
pomislila je da ćemo možda, i pored svega, izgubiti rat.« Ove poslednje reči teškom 
mukom su se probile kroz grlo Julijana Erdobera Risa. Sve donedavno to je bila 
najstroža tajna i on je bio prvi čovek sa ovlašćenjem da je otkrije stanovnicima drugih 
svetova. Kernlanđani su ga nemo gledali. 

»Mogu vas obavestiti da sada postoje mnogi nagoveštaji da je napadima Oka 
Zmije zauvek došao kraj.« 

Ovo je izazvalo odgovarajuću reakciju. Začuo je tiho mrmljanje, pa zatim i glasnije, 
pre nego što to prekide pokret ruke Najstarijeg. »Na osnovu čega to zaključuješ?« 
upitao je Sajmor Ajola. 


амон 


je čovek ikada čuo«, reče Julijano Erdober Ris. »Bilo bi їо veštačko biće nastalo 

stapanjem snimaka umova svih žrtava koje su ikada stradale u sukobima protiv njih.« | 
ovo je za Kernlandane bilo novo. Oni su znali da Oko Zmije prikuplja umove poginulih u 
memoriju svojih kompjutera, ali verovatno nisu mogli naslutiti s kojim ciljem. Najstariji 
je još jednom bio prinuđen da podigne ruku ne bi li utišao većnike. »Taj projekat bio je 
nazvan Um Milijarde, i u trenutku dolaska Ane Ahale na mesto događaja upravo je bio 
pred ispunjenjem«, rekao je Ris. »Ali nešto je pošlo kako ne treba.< 

Najstariji ga je bez reči gledao. 

»Zemaljski stručnjaci smatraju da je početak procesa stapanja milijardi umova 
izazvao naglo preopterećenje energetskih postrojenja kiborškog sveta. Na Prvoj Planeti, 
kod laboratorijskih ogleda fuzije svega dve ili tri misaone matrice i to kod životinja, 
iznos utrošene energije bio je znatan. U slučaju Oka Zmije, energija je bila veća za 
dvanaest redova veličine. Naši analitičari veruju da je to izazvalo nekontrolisanu 
reakciju koja je raznela postrojenja. Ne možemo biti sigurni, jer veza sa Anom Ahalom 
prestala je u trenutku najgorih razaranja, ali postoji čak i model čitavog događaja, koji 
funkcioniše vrlo uverljivo.< 

»Dakle, Oko Zmije je zauvek mrtvo«, reče Najstariji. 

»To je ono što nameravamo da otkrijemo«, odvrati Julijano Erdober Ris. »Ali ono 
što sigurno znamo je da su kiborške zone smrti, koje su okruživale Oko Zmije i 
uništavale sve što pokuša da priđe matičnom svetu, onesposobljene. Vrata kiborškog 
sveta po prvi put и istoriji otvorena su da kroz njih uđe ko želi.« u 

Ovog puta ni reakcija Najstarijeg nije mogla da spreči žamor. »$їа želiš da 
učinimo?x pitao se Kernlanđanin. 

xy Potrebni su nam ljudi za ekspediciju ka kiborškom svetu. Kernlandani su pouzdani 
i opasni ratnici. Spremni su na sve — a to je upravo ono što nam sada treba. Opasnosti 
koje vrebaju na tako neizvesnom putu mnogobrojne su i zastrašujuće — i samo su 
najbolji od najboljih dovoljno dobri.« 

»Reci koga želiš.« 

»Među vama se nalaze ljudi koji su nekada bili unutar matrice ratnog kompjutera 
Oka Zmije i kojima je bila namenjena sudbina ujedinjavanja sa Umom Milijarde. 
Zahvaljujući svojoj veštini, oni su uspeli da pobegnu odatle i da se vrate u stvarni svet. 
Zemaljski sistem za održavanje života omogućili su im da u potpunosti raskinu vezu sa 
Okom Zmije i da ne budu spojeni sa Umom Milijarde. Postojanje svih tih ljudi sada 
održavaju naši kompjuteri, kao što su to nekada činila postrojenja Oka Zmije, i zbog 
toga su oni gotovo besmrtni. Potrebni su nam ti ljudi.« On zastade i obazre se po 
prostoriji. »Tražim Olmu Onolu, pratilju Ane Ahale kroz glaubmajster probu i njenu 
najverniju drugaricu. Tražim sve pripadnike skupine besmrtnih koji su spremni da pođu 
sa nama.« On diže pogled i osmotri okupljene članove Veća. 

Izraz lica najstarijeg nije se mogao odgonetnuti. »Onda ćeš dobiti te ljude. 
Pretpostavljam da se prisutni slažu da zemaljski ratnik povede one koji su mu potrebni 
u ekspediciju o kojoj je govorio.« 

»Priča se da Zemljani imaju dovoljno hrabrosti da bez tuđe pomoći svršavaju svoje 
poslove!« oštar, prodoran glas zaori se većnicom. Sve glave se okrenuše prema njemu. 
Bio je to mladi pilot presretača, Risov domaćin. Pošao je iz jednog ugla prostorije i sada 
se već nalazio na sredini većnice, gurajući se između okupljenih Kernlanđana. Ris 
primeti da niko od njih ne pokušava da ga zaustavi. 

Mladić zajapureno stiže i zaustavi se ispred Risa. »Priča se da Zemljani imaju 
dovoljno ponosa i dostojanstva i da nikada nisu molili druge za pomoć. Ali general Ris je 
poslao jednu Kernlanđanku na svet neprijatelja, umesto da sam pođe. On sada ponovo 
traži Kernlanđane za sličnu misiju. Hrabri su ratnici Prve Planete. Da li je general Ris 
izuzetak«? 

Julijano Erdober Ris oseti da mu se licem širi vrelina. Ovo je bilo ono čega se 
najviše plašio. Sve vreme se bojao da Kernlandani podozrevaju zbog čega je došao i da 

će ga bez mnogo prenemaganja odbiti. Svi ljudi, a naročito besmrtnici, bili su im 
neophodni tokom herojskih napora oko naseljavanja Ahrimana.i svakako ih nisu lako 
mogli ustupiti za nešto što je po njihovom mišljenju verovatno bilo avantura bez mnogo 
veze sa stvarnošću. Ali ovako oštar napad nikako nije očekivao. 

Verovatno su sve unapred isplanirali, pomislio je ogorčeno. Pogledaj ih sada. Niko 
ne miče ni malim prstom da bi zaustavio to derište. 

Ali Julijano Erdober Ris vraški je dobro znao šta mora da učini. 

»Optužuješ me za kukavičluk«, rekao je tiho, ali dovoljno razgovetno da ga svi u 
prostoriji mogu čuti. »Treba li da ti dokažem suprotno?«. 

Salom prostruji žamor. Eto, učinjeno je, pomisli Julijano Erdober Ris. To ste i želeli, 
zar ne, pomisli on nemo se obraćajući okupljenima. Video je da je mladi pilot 
prebledeo. Jer Risove reči mogle su se, prema kodeksu ponašanja Kernlanđana, 
protumačiti samo na jedan način. Upravo je, pred čitavim Većem Staraca, izazvao 
mladog ratnika na dvoboj. 


VERMER 


Krik se prolomi džunglom i trenutak kasnije grabljivica sa krilima nalik na krila slepog 


miša poče da komada žrtvu koja je još uvek skičala i besno se branila. Ubrzo svi zvuci 
prestadoše i čulo se još samo prskanje krvi po lisnatom pokrivaču Ahrimana. 

Da li bi ovakav događaj jedan Kernlanđanin smatrao rdavim predskazanjem, upita 
se Julijano Erdober Ris. Nikada nije mogao u potpunosti da shvati taj narod, koji je u 
nekim stvarima bio daleko ispred ostalih ljudi, dok je u drugim iskazivao gotovo 
pagansku zaostalost. Reakcija jednog Kernlanđanina teško se mogla planirati, pomisli 
on. Ipak su ti isti ljudi manipulisali mojim postupcima kao da sam najobičnije dete. 

On i mladi pilot stajali su na proplanku pokraj reke, goli do pojasa, a oko njih bilo je 
možda trideset ili četrdeset Kernlanđana, dostojanstvenih lica, odevenih u crvene 
odore. Po drevnom zakonu, borba se vodila do smrti ili težeg ranjavanja jednog od njih, 
a kao oružje korišćeni su tradicionalni nadrah noževi sa dugim, metalnim drškama i po 
dva potpuno razdvojena sečiva. Julijano Erdober Ris odmeri u ruci oružje, koje mu se 
učini preteško, a onda osmotri mladog Kernlanđanina. Pilot, je znalački držao dvostruki 
nož u ruci, kao da se njime već mnogo puta koristio. 

Poznavanje oružja i mladost, to je na njegovoj strani, pomisli Julijano Erdober Ris i 
obema rukama steže dršku nadraha. Kernlandijski zakoni, prođe mu kroz glavu, a u 
ustima mu se nakupi gorčina. Ovako nešto se ne bi moglo dogoditi valjda ni na jednom 
naseljenom svetu. Diplomatski imunitet je svuda bio garantovan, ali za ove ljude on ne 
predstavlja ništa, pomislio je. Svi zakoni Kernlanđana bili su zasnovani па hejtol 
filozofiji, iskazivanje hrabrosti i čvrstine, i verovatno se nisu menjali poslednjih tri ili 
četiri stotine godina. Narod samuraja, pomisli Julijano Erdober Ris. 

Ali pomoć tog naroda, čiji su postupci predstavljali anahronizam čak i pre nekoliko 
vekova, sada mu je bila neophodna i on je znao da ni po koju cenu ne sme dozvoliti da 
izgubi ovu bitku. Julijano Erboder Ris bio je svestan da njegovi domaćini verovatno 
znaju za njegovu neranjivost, ali su zato namestili borbu sa mladićem koji im je svakako 
jedan od najveštijih ratnika. Ris se priseti načina na koji je mladić pilotirao kroz uski 
tunel u džungli. Verovatno neće ni pokušavati da me ubije, pomisli on, već da me 
osramoti. A to je baš ono što ne smem dozvoliti. 

Julijano Erdober Ris primeti staklasti sjaj u mladićevim očima. Autosugestija, 
pomislio je. Tokom borbe moraće od protivnika očekivati kompjuterski precizne i 
munjevite akcije. Ponovo se priseti pilotiranja kroz džunglu. Majko Zemljo, pa ne mogu 
se boriti protiv automata! Oseti iznenadni nalet panike i prisili sebe da ga suzbije, ali je 
u tome uspeo samo delimično. 

Mladi ratnik se pokrenu. Pognut, mačijim pokretima je obilazio Julijana Erdobera 
Risa i vrebao pravo vreme za napad. Zemljanin stade u odbrambeni položaj, 
razmaknutih nogu i leve ruke malo ispružene; mladić odabra trenutak kada se našao 
bočno u odnosu na Risa i onda skoči. 

Ne prema njemu. Siloviti zamah odbacio je mladića više u stranu, on gipko doskoči 
i u poluokretu silovitim trzajem izbaci nogu prema Risovoj glavi. Ovaj u poslednjem 
trenutku odskoči i oseti struju vazduha kada ga stopalo promaši za nekoliko milimetara. 
Mladić se dočeka na noge i u poluskoku izmahnu drugom nogom. 

Udar zahvati Julijana Erdobera Risa po ramenu, zanese ga i izbaci iz ravnoteže, a 
gotovo u istom trenutku u lice ga pogodi novi zamah i zaslepi bolom. 

Kada mu se svetlaci razidoše ispred očiju, sedeo je na lišćem prekrivenom tlu, a 
mladić je stajao i posmatrao ga sa poluprezrivim smeškom na licu. Ris shvati da 
Kernlanđanin namerno uopšte nije upotrebio oružje da bi ga oborio. Loše je počelo, 
pomisli on, polako se dižući. Mladić je bio još brži nego što je očekivao, a autosugestija 
mu je dala doslovce neljudsku snagu. Namerava da se poigra sa mnome, pomislio je Ris, 
sve dok ga ne budem molio za milost. Za to ćeš malo pričekati, pomisli. 

Kerlanđanin sačeka da se Julijano Erdober Ris osovi na noge, a onda, brz kao zmija, 
izmahnu nožem prema njegovim grudima i u poslednjem trenutku okrete dvostruku 
oštricu prema zapešću. Ali Ris je za ovo bio spreman isečiva bezopasno udariše u njegov 
nož, a iskre odskočiše visoko u vazduh. Još jedan napad, pa još jedan, i svaki put je 
Julijano Erdober Ris parirao u poslednjem trenutku. 

Zemljanin reši da se i sam oproba u napadu. Sečivo široko izmahnu po vazduhu, 
promaši cilj za bar nekoliko desetina centimetara, a onda Ris oseti oštri udar ljutine 
bola kada mu jedna od oštrica protivnika plitko zaseče nadlanicu. Jeknuo je, ali nije 
ispustio nož, a trenutak kasnije ratni sistem za održavanje života prekide krvarenje, 
zatvori ranu i već na ruci nije bilo nikakvog traga povrede, samo je sećanje na bol kao 

To kao da nije iznenadilo napadača. Znao je s kim ima posla, pomisli Julijano 
Erdober Ris. Mladić obliznu usne i gotovo nemarno ponovi napad, ovog puta promašivši 
Zemljanina za nekoliko milimetara. Oči su mu svetlucale paklenom mržnjom. 

Igra se mnome, pomisli Ris. To svakako nije doprinosilo slici zemaljskog 
dostojanstva pred okupljenim ratnicima. Mlađi je i mnogo izdržljiviji. Na njemu nije bilo 
ni traga zamoru koji se postepeno uvlačio u Julijana Erdobera Risa i terao ga da diše sve 
teže, izbijao sa svakom kapljicom znoja kroz njegove pore. Ali ratni kompjuteri, koji su 
održavali Zemljaninov život, nisu pravili razliku između umora i normalnih telesnih 
procesa. Da li mu je to cilj? Da me izmori, i kada više ne budem u stanju da mu pružam 
otpor, da me pobedi kao da sam dete? Ris otkri da se pita zbog čega je stupio u tu 
borbu. Međutim, dobro je znao da ni jednog trenutka nije imao iz-bora. 

U tom trenutku, Kerlanđanin hitrinom zmije i žestinom koju je Ris pre samo 
nekoliko sekundi smatrao nemogućom nasrnu na njega i obori ga na tlo. Siloviti udarac 
drškom nadrah noža zahvati Risa po slepoočnici i za trenutak mu zatamni sve pred 
očima. Kernlanđaninovo koleno zarilo mu se u gornji deo stomaka i uz nemoguć bol 
isteralo sav vazduh iz pluća, a odmah zatim lakat pogodi Risovo grlo silinom koja bi 
verovatno ubila normalnog čoveka. Zemljanin zahropta, pokušavajući da dođe do daha, 
a sledeći udarac zakači ga po desnoj podlaktici koja prasnu poput suve grane i prelomi 
se. Beskorisni nož se otkotrlja nedaleko od Risovih prstiju, ali je isto tako mogao biti i na 
kilometre odatle. Ris je soptao i kroz talase bola uvlačio vazduh u pluća koja kao da su 
gorela. Njegova se ruka, uz zvuk krckanja kostiju, vrati u prethodni položaj, odaslavši 
nove talase bola kroz čitavo telo, i trenutak kasnije lom više nije postojao. 

»Moli«, rekao je Kernlandanin i dograbio ga za kosu. Jedna oštrica noža nađe se 
nedaleko od Risovog desnog oka. Ovaj jeknu i zakotrlja se po zemlji, ostavivši pun 
pramen kose među Kernlanđaninovim prstima, a onda kroz plamenove bola posegnu 

prema nožu koji je ležao poluprekriven suvim lišćem. 

Nova eksplozija bola. Mladić je punom snagom zamahnuo nožem, probio Risov 
dlan i prikovao ga za šumsko tlo na nekoliko centimetara od palog nadraha. Iz 
Zemljaninovog grla ču se nešto nalik na cviljenje, a krv mu se razli ispod dlana po 
opalom lišću, da bi se trenutak kasnije vratila i ostavila lišće čisto, bez traga krvarenja. 

»Moli«, ponovio je mladić. Ris zaurla i trže ruku prema sebi. 

Kroz bol, trostruko jači nego trenutak pre, njegov dlan se rascepi i oštrice između 
srednjaka i domalog prsta prosekoše put kroz njegovo meso. Ruka je bila slobodna. 
Prstima koji su još uvek bili okrvavljeni Ris dohvati svoje oružje i nasumce izmahnu 
nagore. Začuo je urlik i mladić pade poleduške iza njega. Dok su mu oči još uvek bile 
pune suza, Ris vide kako se njegov protivnik uvija po opalom lišću, ruke su mu grabile 
oštricu koja mu je probila rame i provirila neposredno iznad lopatice. Streljao je 
Zemljanina pogledom punim mržnje i još uvek pokušavao da ga dohvati, iako ranjen, 
kao da želi da ga zdrobi golim rukama. 

Ali krv je kuljala iz mladićeve rane, Julijano Erdober Ris mora da je svojim 
nasumičnim zamahom povredio neki od važnijih krvnih sudova i nije prošlo više od 
nekoliko sekundi, a mladić nemoćno klonu, obliven krvlju i ulepljen opalim lišćem. 
Dvojica posmatrača pritrčaše i odnese ga sa poprišta da bi mu ukazali pomoć, a Julijano 
Erdober Ris ostade na borilištu, sopćući i osvrćući se po prisutnima. 

Tipično za Kernlandane, pomislio je. lako nisu želeli da odvajaju ljude za pomoć 
Zemlji, pružili su mu priliku da se izbori za to, ukoliko bude imao dovoljno snage. Uz te 
misli postideo se. Borba besmrtnika i običnog čoveka bila je sve pre nego ravnopravna, 
iako je malo nedostajalo da Kernlanđanin pobedi. Pomislio je koliko se srčanosti krije u 
borcu koji je upravo iznesen sa poprišta. Znao je ko ga čeka na bojnom polju — pa ipak 
je pošao, ne obraćajući pažnju na rizik. Ja sam mogao da izgubim dostojanstvo, pomisli 
Ris, a on život. 

Ali za jednog Kerlanđanina to su verovatno sinonimi. 

Gledaoci su se polako vraćali u podzemno naselje. Sajmor Ajola, Najstariji, priđe 
Risu, u njegovim očima bilo je samo poštovanje. 

»Bila je to dobra borba«, reče on. »Pošteno si savladao protivnika i više te ništa ne 
sprečava da povedeš ratnike koje si tražio. Ipak, savetujem ti da proširiš poziv na sve 
Kernlanđane, jer sada će biti mnogo onih koji će želeti da pođu sa tobom. Velika je 
slava onih koji pobede u ritualnom Dhaillu.« 

Starac odmeri Julijana Erdobera Risa. 

»Verovatno si već zaključio da je ova borba bila unapred smišljena«, reče on. 

Ris zapanjeno uvuče vazduh. Nije mu ni na kraj pameti padalo da bi Najstariji na 
tako otvoren način progovorio o tome. Bili su u pravu oni koji su govorili da taktičnost 
jednog Kernlanđana ima suptilnost čeonog sudara dva vozila. 

»Znali ste šta ću tražiti?« upita on. Činilo mu se da su mu usne još uvek natečene 
od udaraca koje je primio tokom borbe. ` 

»Ne. Ali smo znali da ćeš baš ti doći. Čim je za to čuo, tvoj mladi protivnik zahtevao 
je da mu se pruži prilika za borbu protiv tebe. Pokušali smo da ga ubedimo da 
odustane, ali on se pozvao na stari zakon o krvnoj osveti. Veće ga nije moglo odbiti.« 

Julijano »Erdober« Risu se učini da je pogrešno čuo. »Krvnoj osveti?«A onda se seti 
da mu je lice mladog borca delovalo neodređeno poznato još kada ga je prvi put video. 

Najstariji klimnu. »Smatrao je da si ti odgovoran za nestanak Ane Ahale na Oku 
Zmije, a to je u izvesnoj meri tačno, budući da si lično doneo odluku da bude upućena 
na taj svet.« On zastade i zagleda se pravo u Zemljaninove oči. »Generale Rise, ime 
ratnika koga si danas pobedio je Vermer Ahala. On je rođeni brat Ane Anale.« 

Po nebu su lebdeli trodimenzionalni natpisi veliki kao planine, okretali se, prelivali u 
svim bojama duge, nestajali i ponovo se pojavljivali. Činilo se da je prostor iznad grada 
oživeo. Stotinu vestačkih aurora borealis plesalo je ritmom radosti ljudskog roda. 

Julijano Erdober Ris za trenutak zadrža pogled na uskomešanoj paleti nebeskih 
boja, a onda brzo, kao krivac, spusti pogled. Zurnim korakom išao je sredinom 
pokretnog kolovoza, kao da mu nije dovoljna brzina metalne reke koja mu se slivala 
pod nogama. U vazduhu se osećao miris skore nepogode — uskoro će se prirodni 
vatromet munja pridružiti ovom drugom, veštački stvorenom. Julijano Erdober Ris 
žudeo je za dodirom ledenih kapi na licu. Proteklih dana neprekidno je bio na nogama i 
umor je počeo da se skuplja u njemu u obliku grozničave napetosti, koju neredovni 
odmor nije ublažavao. Izgleda da postoji granica do koje deluju uređaji za ubrzani 
odmor i oporavak — nakon izvesnog vremena tragovi iscrpljenosti u telu povežu se u 
jedno i čovek naprosto nije više u stanju trezveno da misli. Zbog toga je Ris i pošao 
peške do zgrade Instituta za međusvetska istraživanja, nadajući se bar trenutku 
osveženja i popuštanja napetosti, ali je zaboravio praznični karneval koji se u to doba 
godine održavao u Groningenu kad god su to ratne prilike dopuštale. Vreva gomile koja 
se tiskala oko njega svakako mu nije pomagala da se oseća bolje. 

Bilo je tu ljudi desetina hiljada boja i isto toliko raznolikih osećanja; pokuljali su iz 
podzemnih gradova u kojima su morali već dugo da žive, a miris slobode i trenutni 
zaborav na pritisak ratne opasnosti kao da su sada eksplodirali u njima. Nedelju dana 
svake godine Groningen je privremeno zaboravljao na Oko Zmije i pretvarao se u veliki 
karneval, očajnički žedan blistavila i igre. 

Jedna devojčica, lica obojenog zelenim šarama, naiđe na Risa i zastade. Video je 
blesak straha u njenim očima kada ga je ugledala, a onda je brzo nestala u vrevi. 

Ja sam sen, mislio je Julijano Erdober Ris, i nije mi mesto među njima, tako 
mladima i željnima života. Divio se njihovoj vitalnosti. Većina je izgubila ponekoga 
tokom surove klanice koju je izazvalo Oko Zmije, ali kao da je to samo ulivalo još veću 
radost i okretnost u njihove mladenačke igre. Stvar za koju ja nemam sposobnosti, 
pomisli Ris. Čitav sam život posvetio borbi protiv zla i ono je postalo deo mene, više 
ne vidim ništa osim njega..Žurio je kroz gomilu koja se razmicala i široko ga obilazila 
kada bi ugledala njegovu uniformu boje krvi. Bili su lavina živih dragulja, plima 
najčistijeg veselja, a on im ni po čemu nije pripadao. Nije se mešao sa njima, nije ih 
doticao, gavran koji je donosio podsećanje na ružnu stvarnost. 

Požele da se obistine pretpostavke stručnjaka i da do novih Oka Zmije više nikada 
ne dođe. To je ekspedicija na svet napadača mogla da potvrdi ili opovrgne, ali su se 
pripreme za njeno izvođenje odvijale, činilo mu se, neobično sporo. 

Majko Zemljo, pa dajem sve od sebe, očajno je pomislio. Već dva meseca, otkako 
se vratio sa Ahrimana, nije prekidao grozničave organizacione aktivnosti na nekoliko 
polja istovremeno. Svi Kernlanđani koje je tražio doputovali su na Zemlju još pre više 
dana i ekipa je praktično bila kompletna. Do planiranog polaska ostalo je još manje od 
mesec dana, a on je činio sve što je u njegovoj moći da predvidi i najmanje sitnice koje 
bi mogle izjaloviti ili bar odložiti plan. Sada mu se program činio manje-više 
zaokruženim, ali bio je toliko umoran da nije mogao jasno razaznati da li je usput 
počinio neku grešku. 

Išao je dalje i ubrzo primeti da se na prilazima Institutu gomila malo razredila. U 
svetlosti reflektora iznad njegove glave proletelo je zdepasto policijsko vozilo, a za njim 
još jedno. Redovno aerodromsko obezbeđenje, upita se, ili su negde izbili neredi? 

Institut se nalazio na nekoliko kilometara od groningenskog aerodroma u Friziji, 
najveće međusvetske prelazne stanice na Prvoj Planeti. Čak i tokom najžešćih ratnih 
sukoba, ogromne količine raznovrsne robe i nebrojeni ljudi svakodnevno su se slivali u 
Groningen, na putu za jedan od stotinjak poznatih paralelnih svetova. Zapravo je i 


13 


naseljavanje nekih alternativnih Zemalja otpočelo u ovoj niziji. Ogromni, stotinjak 
metara visoki kipovi Aleje Multatuli presijavali su se u odblesku veštačke polarne 
svetlosti. 

Na nekoliko stotina metara od ulaza u zgradu prešao je na sporiji rub pokretne 
trake. Aleja je sada bila gotovo pusta, a graja gomile ostala je udaljena, kao razmazana 
u udarcima bila grada. 

Nešto u podnožju kipa, pored koga je upravo prolazio, pokrenulo se žustro, 
nervozno i ponovo zastalo — pomislio je da se radi o jednom od veselih pripadnika 
karnevala, ali onda vide odblesak metala u rukama figure. Trenutak potom, prilika se 
vrati u senku i nestade, ali tek nakon što je Ris dobio priliku da dobro osmotri ono što je 
držala. Bio je to neuro-bacač, jedno od najopasnijih oružja za borbu izbliza. Prepun zle 
slutnje, još jednom se osvrnu, ali činilo se da je prostor ispod stuba prazan. 

Pokušavajući da ne obraća pažnju, Ris pusti korak niz traku i nastavi prema 
Institutu. Nakon nekoliko sekundi učini mu se da čuje kako neko žustro hoda iza njega i 
naglo se okrenu. Na sredini trake nalazio se čovek u širokoj crvenoj odori, cev bacača 
svetlucala mu je u rukama. Njegovo lice bilo je osvetljeno odbleskom nebeskih 
svečanosti i izgledalo je kao da se smeši. 

Vermer Ahala! 

On vide da je jedno mladićevo rame obgrljeno protetičkim držačem za pojačavanje 
pokreta. Takvo pomagalo teško da mu je bilo potrebno, jer zahvaljujući moćnoj 
kernlandijskoj medicini rana koju mu je zadao Ris svakako je već bila sasvim zarasla, ali 
je mladić verovatno želeo da bude siguran da ga telo neće izdati. 

Kratka njuška bacača bila je poluuzdignuta, a projektili spremni za izbacivanje. 
Tane ispaljeno iz bacača se raspada u stotinjak delova koji se upravljaju prema 
elektromagnetnom zračenju neurona žrtve. Šrapneli oštri poput stakla nalaze delove 
tela koji imaju najviše nerava i zarivaju se u njih — oči, usne, jezik, prostor između 
kičmenih prsljenova. Oblik im je takav da se zabijaju sve dublje što se žrtva više miče. 
Nakon kratkog vremena, potpomognuti grčevima napadnutog tela, oni prosecaju put 
do mozga ili nekog od važnijih nerava i to za žrtvu znači smrt ili paralizu. 

Ali gubitak života nije stvaran, reče sebi Julijano Erdober Ris. Ratni kompjuteri Prve 
Planete poklonili su ti besmrtnost. Samo je bol bitan. 

Verovatno je i mladi Ahala bio svestan toga, pomisli on, jer je izabrao oružje koje 
donosi neljudsku patnju. On se upita kako je mladi ratnik uspeo da prenese bacač kroz 
neobično stroge kontrolne sisteme međusvetske luke. Da li mu je pomogao neko od 
Kernlanđana odabranih za ekspediciju, kojima je dozvoljeno da na Zemlju donesu sve 
oružje koje im je palo na pamet? Setio se šta za njih predstavlja krvna osveta. 

Pokretna traka nosila je sada Risa i Kerlanđanina smerom koji se postepeno 
udaljavao od Instituta i vodio prema treptavim svetlostima aerodroma. Ko zna koliko 
me je čekao, pomisli Julijano Erdober Ris. Iskoristio je karneval da bi se neopaženo 
privukao Institutu. On poče da razmišlja kako bi mogao da se baci na mladića i otrgne 
mu oružje iz ruku, ali ovaj je stajao na mestu gde ga je bilo nemoguće doseći. Zašto 
nema nikoga iz obezbeđenja, pomisli bespomoćno Julijano Erdober Ris. Mogao bi 
satima da me mrcvari dok oni ne dođu. Čitav poznati univerzum bio je zvanično još 
uvek u ratnom sukobu, i premda već duže vremena nije bilo nijednog okršaja, ulice su 
vrvele od oružanog osoblja. Kako to da sada nema nikoga? о 

»Dobro veče, generale Rise«, rekao је mladić glasom visokim od uzbuđenja. >Šta 
želiš?« promuklo je upitao Ris. Možda mogu bar malo da dobijem u vremenu, pomislio 
je, oprezno posmatrajući oružje u Kernlandanovim rukama. 

y Došao sam da razgovaram sa tobom. Dugo sam te tražio, ali je do tebe veoma 
teško doći«. 

»Da?« rekao je Julijano Erdober Ris. Vrh napadačevog oružja sada nije bio uperen 
u njega. Ako bih mu prišao još samo korak ili dva... 

»Čim mi se zalečila rana koju si mi zadao, smesta sam došao na Zemlju da bih te 
našao. Zudeo sam da te sretnem. Da li je istina da ćeš i ti na Oko Zmije?« rekao je ovaj. 
Stiskao je oružje u rukama, kao da ne zna šta bi s njim. Neodlučnost? To nije ličilo na 
mladog Ahalu. 

»Da. Da, istina je. Zašto si me tražio?« 

Kerlanđanin spusti pogled. Da li da ga sada napadnem, pomisli Julijano Erdober 
Ris. Ali daleko je, prokleto daleko. 

»Tražio sam te da bih ti predao oružje i izvinio se, generale Rise«, reče mladić 
jedva razgovetnim glasom. Julijanu Erdoberu Risu učini se da je pogrešno čuo. »Optužio 
sam te da si kukavica, a ti se nisi plašio sukoba sa mnom. Pobedio si me u poštenoj 
borbi, kao što bi to učinio jedan Kerlanđanin. Mogao si me ubiti, ali nisi«. Mladić priđe 
nekoliko koraka i svečanim pokretom, kao u nekakvom ritualu, predade bacač u Risove 
ruke. 

»Dvaput sam uvredio tvoju čast. Rekao sam da ne smeš da podeš na Oko Zmije i 
da radije tamo šalješ Kernlanđane. Optužio sam te da si poslao moju sestru u smrt 
samo da bi sebe zaštitio. Dok sam se oporavljao, saznao sam koliko sam grešio. Mogao 
sam shvatiti i ranije, ali izgleda da to nisam želeo«. On diže pogled prema Julijanu 
Erdoberu Risu, koji je u neprilici stajao pred njim sa bacačem u rukama. 

»Trebalo je da znam da u takvog čoveka ne smem sumnjati. Potpuno sam te 
pogrešno procenio, generale Rise«. 

Julijano Erdober Ris pomisli kako je pre svega nekoliko sekundi bio spreman da 
stupi u borbu na život i smrt sa Kerlanđaninom. Nisi jedini koji je pogrešio, prođe mu 
kroz misli. 

»Mislim da ima još mnogo toga što treba da naučimo jedan o drugome«, rekao je 
glasno. Kiša je upravo počinjala, a negde iz daljine čuo se odjek grmljavine. Činilo se da 
će početi pravi pljusak, jer kapi su sve glasnije šumile po gvozdenoj reci pod njegovim 
nogama. Vermer Ahala nije se pogurio niti pokušavao da se skloni pred kišom koja ga je 
tukla u lice. 

»Kaži mi jednu stvar, mladi ratniče«, reče Julijano Erdober Ris. »Da li bi voleo da 
se pridružiš ekspediciji?« 


ZONA SMRTI 


Kada se zavalio u upravljačkom sedištu, blagi šum, koji je na izgled dopirao sa svih 
strana, označi da se automatski uključio gravitacioni mehur za zaštitu kabine. Odnekud 
dopre jedva čujno škripanje metala i brzo prestade. 

Julijano Erdober Ris ne gledajući posegnu za kontaktnom pločicom neuropriključka 
i prisloni je uz čelo. Jedan trenutak se petljao da bi je što bolje prilepio, a onda svetla u 
kabini kao da izmeniše nijansu. To je bilo sve, ali on je znao da je sada njegov um 
direktno priključen na složene upravljačke i zaštitne sisteme letelice. 

Požele da oproba vezu. Pomislio je na osmatranje okoline i u istom deliću sekunde 
kabina kao da izblede i nestade. Ris se obazre oko sebe. Činilo se da sedi u vazduhu na 
tri ili četiri metra iznad aerodromskog tla, a nigde oko njega nije bilo nikakvih vidljivih 
komandi. Pade mu na pamet da treba da proba motore i u istom trenutku iza njegovih 
leđa začu se prigušeno režanje, poput glasa neke moćne zveri, i brzo ponovo prestade. 

Blag smešak mu prede preko lica kada se setio Starbolinih reakcija na inteligentno 
ponašanje komandi letelice. Večiti dečak je naglavačke iskočio iz kabine čim je počela 
prva proba, ošinuo Julijana Erdobera Risa pogledom tako punim mržnje kao da ga je 
ovaj, recimo, upravo prisilio da izvrši veliku nuždu nasred trga prepunog ljudi, a onda 
piskavim glasom zatražio da se iz njegove letelice izbace sve te »beskorisne budalaštine 
koje samo ometaju koncentraciju dobrog pilota«, čak se i povučena Olma nasmejala 


15 


kada mu je videla lice, a Juliano Erdober Ris bio je prisiljen da mu strpljivo objašnjava da 
bi takve izmene odložile plan za najmanje mesec dana, budući da su inteligentni sistemi 
za upravljanje praktično neodvojivi deo organizma letelice. 

Ali Starbola je bio jedan od najstarijih pripadnika ekipe besmrtnih; doslovce je 
proveo vekove u obličju deteta, jer je kompjuterska matrica sve to vreme održavala 
njegov prvobitni lik desetogodišnjeg dečaka, kakav je bio u trenutku pogibije. Juliano 
Erdober Ris ponekad je zaticao sebe da se pita šta je to još u Starboli tokom neizrecivo 
dugog zarobljeništva u kompjuterskoj matrici ostalo nedoraslo osim tela. 

Sada je i to bilo u redu, nekoliko dana psovanja i gunđanja bilo je dovoljno da se 
Starbola pomiri sa kibernetskim funkcijama letelice, mada je za to bio najzaslužniji 
trenutak u kome je večiti dečak saznao njene taktičke podatke. A i trebalo je, pomisli 
Ris. Sve letelice bile su pravo čudo savremene tehnike; bile su opremljene svim 
zamislivim zaštitnim i odbrambenim sistemima i mogle su neograničeno dugo boraviti u 
na primer, fotosferi osrednjeg sunca. Krećemo na Oko Zmije opremljeni najtežom 
artiljerijom, pomisli on. Pitanje je hoće li sve mere opreza biti dovoljne ili će se 
raspasti u istom trenutku kad stignemo na cilj. 

Opet mislim na to, reče on sebi. Uznemiren sam kao nikada u životu. Ne pomažu ni 
pokušaji da skrenem misli na neku drugu temu. Strah je pred polazak bio savršeno 
normalna stvar; samo se mašina ne bi bojala putovanja na mesto koje je toliko vremena 
važilo za najopasniji deo univerzuma. Ali stvar nije bila u tome. Julijano Erdober Ris je i 
ranije odlazio u misije u kojima je postojala mala verovatnoća da će se izvući čitav. Ipak, 
nikada se nije osećao ovako. Zapravo, skoro nikad. To što se sećao kada je prvi put 
doživeo nešto slično ni izdaleka ga nije smirivalo. Uostalom, to što ga je držalo 
poslednjih nekoliko dana i kulminiralo u ovim trenucima neposredno pred polazak 
manje je bilo bojazan a više fatalistička svest o neizbežnoj propasti. Pokušavao je da je 
odagna od sebe i nije uspevao, svest se oformila u čvrsto uverenje da ih na cilju čeka 
uništenje. 

Prvi i jedini put u životu se tako osetio u svojoj četrdeset devetoj godini, nekoliko 
minuta pre smrti. Tada je bio zapovednik jedinica koje su branile grad Ano Poroja na 
obali Okeana Senki pred naletima automata Oka Zmije. Gradska difenzorska 
postrojenja su otkazala i grad je ostao bez ikakve odbrane. Oko Zmije izazvalo je 
geoklizmičkim oružjem podmorski potres u Okeanu Senki i cunami je progutao grad 
Ano Poroja, zajedno sa celokupnim življem. Julijano Erdober Ris je tada postao deo 
kompjuterske matrice i na taj način preživeo sopstvenu smrt, ali košmarni prizori 
vodenog zida visokog preko devedeset metara, koji se poput planine nadnosio nad 
njihovim položajima, predstavljao je sliku koja ga je u kibernetskom zarobljeništvu 
noćima budila iz sna, a ono što je osetio tada, dok su sirene očajnički jaukale 
najavljujući opasnost, useklo mu se u pamćenje zauvek. 

To se nikada nije ponovilo — do ovog trenutka. 

Majko Zemljo, zar ću početi da verujem u zle slutnje, pomisli on. Sledeće bi bilo da 
odem do neke dobre proročice i zavirim u kristalnu kuglu. 

Sonde koje su sa Zemlje odlazile na Oko Zmije prolazile su kroz nekadašnju zonu 
smrti bez ikakvih teškoća, setio se on. Nema nikakvih razloga da ne uspemo i mi. 
Snimci koje su automati slali na Zemlju pokazivali su da je nekada grozničava aktivnost 
sveta kibernetskih naprava gotovo u potpunosti zamrla. 

Greška je nagađati kada nemaš dovoljno podataka, pomisli Julijano Erdober Ris. 
Zavrte glavom, kao da pokušava da se otrese crnih slutnji, i vide da je i ostalih šest 
letelica spremno, lebdele su neposredno iznad aerodromskog tla, malo uzdignutih 
vrhova. On izdade komandu da krenu na veću visinu. Aerodrom kao da se otkide od 
letelica i poče da klizi naniže, sve više iskošen, i Ris postade svestan čudnovate optičke 
varke na koju se nije mogao navići i pored bezbrojnih letova u gravitacionim klizačima 
— činilo se kao da letelice nepomično vise u prostoru, dok se čitav svemir lagano 

okreće oko njih. Duboko je udahnuo i proverio vreme: trenutak je gotovo došao. 

Osećaj opasnosti kopao je ledenim kandžama po njegovim grudima. »Polazak«, 
rekao je i aktivirao Galerkin-Fikratinijev prenosnik. 

Čim su letelice prešle u svet zvani Oko Zmije, Julijano Erdober Ris ugleda ispred 
sebe glatku i sivu površinu nečega što je podsećalo na beskonačni zid. Ispuštala je blagi 
plavi odsjaj i on je znao da je zaštićena moćnim difenzorskim poljem sila. Približavala im 
se nemogućom brzinom i on u magnovenju shvati da mala flota srlja pravo prema njoj 
na putanji direktnog sudara. 


OKO ZMIJE 


Njegova prva reakcija bila je da pokuša da izbegne udarac. Motori zavriskaše kada je 
skrenuo sa ubrzanjem od trideset gravitacija; beskrajna površina poskoči i kao da stade 
da se okreće oko njega. Ali je prepreka bila ogromna. U trenutku shvati da ipak neće 
moći da je izbegne. Vrteći se oko sopstvene ose, kao da joj je pogon potpuno bez 
kontrole, letelica pogodi površinu zida brzinom puščanog taneta... 

.. 1 odbi se od njega ne zagrebavši ga. Julijano Erdober Ris je u trenutku sudara 
video da su zidovi kabine potamneli i pretvorili se u srebrnastu površinu u kojoj se 
svetio presijavalo kao u ogledalu, a onda se vrati normalna slika univerzuma, letelica se 
rikošetirala od neprobojne prepreke i sada se divljački vrtela oko sebe. On usredsredi 
svu pažnju na upravljanje i uspe da smanji ludačko kovitlanje. Još nekoliko sekundi 
prednji kraj letelice je precesirao sa krugovima od možda nekoliko metara u prečniku, 
onda i to prestade i letelica mirno zaplovi paralelno sa beskonačnim zidom. 

Uspaničio sam se, pomisli. U trenutku sudara uključili su se difenzorski štitovi 
letelice i na sebe primili svu energiju sudara. Nijednog trenutka nije postojala ni 
najmanja mogućnost da on bude povređen. Tehnika je funkcionisala bez greške i 
zaštitila ga pred opasnostima koje je doneo prvi dodir sa Okom Zmije. 

Julijano Erdober Ris se upita šta se dogodilo sa ostalim članovima ekspedicije. On 
posla poruku automatu i u istom trenutku ostalih šest letelica oko njega bilo je 
prikazano stilizovanim crvenim krugovima koji su blistali na pozadini beskrajnog zida. 

Vide da je većina članova ekspedicije reagovala na sličan način kao on. Za trenutak 
nije mogao da nađe letelicu Vermera Ahale, onda je opazi i shvati da se ona jedina 
zadržala na prvobitnom kursu. Mladić je očigledno reagovao preciznije od svih i uspeo u 
potpunosti da izbegne sudar. Sada je lebdeo na možda dva kilometra od ostalih i, dok 
ga je Julijano Erdober Ris posmatrao, on uključi pomoćne motore i polako, lenjo poče 
da im se približava. Starbolina letelica još uvek se vrtela oko sebe i Ris vide da se pored 
nje nalazi druga — prepoznao je oznaku Olme Onole — koja mu je pomagala da 
zaustavi rotaciju. Tvrdoglavo dete-starac očigledno je po-kušavalo da se iz škripca 
izvuče isključivo korišćenjem ručnih komandi. 

Ali sve su letelice bile na broju. On odahnu. 

»Zna li neko da mi kaže šta se tačno dogodilo?«, upita on. 

»Zid sfere«, reče glas Olme Onole. 

»Molim?« 

»Naleteli smo na spoljašnji zid Dajsonove sfere koja sačinjava Oko 2тіје«, 
progundao je Starbola, koji je najzad uspeo da se zaustavi. »Zbog nečega smo u potpu- 
nosti promašili kiboršku zonu i našli se nekoliko stotina hiljada kilometara dalje, u blizini 
matičnog sveta. Brzina kojom smo naleteli na spoljašnji zid predstavlja očigledno razliku 
između brzine kretanja Zemlje i Oka Zmije.« 

»Ali to je nemoguće«, rekao je glas Vermera Ahale. »Te dve brzine moraju biti 
jednake.« 

»Bile su jednake«, ispravi ga Starbola. »Ja vidim samo jedno objašnjenje za ovakvo 

stanje stvari.« 

»Da?«, Rekao je Julijano Erdober Ris. 

»Nešto je poremetilo kretanje sistema Oka Zmije. Brzina kojom se Dajsonova sfera 
kreće u odnosu na Zemlju verovatno je ona kojom je Oko Zmije izbačeno iz ravnotežnog 
položaja. To objašnjava i zbog čega ga nismo našli tamo gde bi prema proračunima 
trebalo da se nalazi.« 

»Секај malo«, pobuni se Julijano Erdober Ris. »Ti misliš da je nešto pomerilo čitav 
jedan zvezdani sistem! Jesi li svestan kolike su mase u pitanju?« On zamisli kuglu 
prečnika tri stotine miliona kilometara koja je predstavljala Oko Zmije i koja je 
verovatno imala masu jednog Sunca. »To uopšte nije moguće!« 

»Nije ništa manje moguće od veštačkog stvaranja tog istog sveta«, reče Starbola. 
»Verovatno je uzrok pomeranja isti onaj koji je prekinuo aktivnost čitavog Oka Zmije. 
Radna hipoteza još uvek glasi da se radi o preopterećenju energetskih postrojenja 
kiborškog sveta. Ali, iskreno, nemam ni najbližu predstavu šta je stvarno u pitanju«. On 
za trenutak zastade. Kada je ponovo progovorio, glas mu je zvučao umorno. »U ovom 
sistemu postoji nešto što bez po muke izbacuje čitave svetove iz orbita — a mi mu 
idemo pravo u susret.« 


GVOZDENI KANJON 


Provera novog položaja zemaljsko-kernlanđanske flote pokazala je da se nalaze na 
manje od sto dvadeset hiljada kilometara od ulaza kroz koji su pre polaska planirali da 
prodru u kiborški svet. Julijano Erdober Ris smesta je dao naredbu i pošli su tamo 
najkraćom putanjom. U bezvazdušnom prostoru spoljašnjeg ruba, letelice su mogle da 
razviju maksimalnu brzinu i on je očekivao da će na cilju biti u roku od četiri do pet sati. 

Sve pod uslovom, pomislio je, da nas putem ništa ne zadrži. Sudar je poslužio kao 
opomena da o kiborškom svetu gotovo ništa ne znaju i da se trenutno bezbedna 
situacija može izmeniti za tren oka. 

Kroz otvor prema kome su trenutno išli prošla je i Ana Ahala, seti se Ris. Snimci 
koje je poslala prikazivali su sablasne konvoje letelica koje su kuljale iz Dajsonove sfere i 
vraćale se u nju, neobično nalik roju crnih stršljenova ubica. Sada se nigde nije mogla 
videti ni jedna jedina naprava Oka Zmije i čitava okolina je bila sablasno pusta. Utoliko 
su naše sonde bile u pravu, pomisli Ris. Nešto je u trenutku zaustavilo čitav taj 
neizmerno moćni sistem. Krah energetskih postrojenja ili nešto drugo. Nešto, kako je 
Starbola rekao, što može da pomera čitave zvezdane sisteme. On oseti kako se u njega 
ponovo uvlači zla slutnja. Otvor prolaza približavao se po-stojanom brzinom od 
dvadeset i devet hiljada kilometara na sat. 

Nešto se pojavi na rubu Risovog vidnog polja i on smesta upravi osmatračke 
sisteme letelice na to mesto. Na površini Dajsonove afere pojavila se svetla mrlja oko 
koje kao da su se vijorili plamenovi — ali pogrešne boje, jer je čitav prizor bio u 
različitim nijansama sive. On zatraži uvećanje slike i trenutak kasnije posmatrao je gejzir 
koji je visoko šikljao iz podnog materijala sfere. Rubovi gejzira bili su okruženi nečim 
svetlim, što je podsećalo na kovitlac snežnih pahulja i Julijano Erdober Ris shvati da 
posmatra otvor na tlu Dajsonove sfere kroz koji je silovito izbijao vazduh iz njene 
unutrašnjosti, nalik na erupciju. Beli oblak oko njega predstavljao je kondenzovanu 
vodenu paru i različite predmete izbačene sa velikim ubrzanjem. On zaprepašćeno 
shvati da rupa ima više stotina metara u prečniku. To je rečitije od svega govorilo da je 
kibernetska zajednica Oka Zmije doživela brz i potpun pad — u protivnom, 
mnogobrojne autonomne robotske jedinice za tili čas bi se pobrinule da otvor bude 
zakrpljen, a uzročnik uništen. Ali na snimcima Ane Ahale činilo se da robotskih jedinica 
ima bezbroj. Šta je moglo da zaustavi stotine milijardi ratnih naprava, upita se Julijano 

Erdober Ris. Šta je bilo dovoljno jako da sruši čitav univerzum namenjen uništavanju? 
Šta god bilo, pomisli Ris, možda je još uvek aktivno. Možda sada čeka samo na nas. 

»Rise«, rekao je glas Olme Onole. »Ispred nas.« 

Plavo svetlucanje difenzora proširilo se u polukrugu od nekoliko desetina 
kilometara, a u središtu toga svetlucala je iskričava zvezda. Otvor koji smo tražili, 
pomisli Julijano Erdober Ris. 

Sve letelice kao jedna obrušiše se prema ulazu u Dajsonovu sferu. Predvodila ih je 
Vermerova, sa simbolom crvenog zmaja na boku. Trenutak kasnije, polupropusni 
difenzor kao da blesnu i Kernlandanin se obre na drugoj strani. 

Jedan trenutak u etru je vladala potpuna tišina. Julijano Erdober Ris primeti daje i 
nehotice zadržao dah. Onda sa druge strane dopre mirni glas Vermera Ahale. »Sve je u 
redu. Ova strana je čista.« 

Otvor ulaza lagano se uvećavao pred Julijanom Erdoberom Risom, a onda se u 
poslednjih nekoliko sekundi naglo naduva, poput vatrene kugle eksplozije, i letelica se 
nađe na drugoj strani. 

Perspektiva se, najednom, potpuno izmeni i Julijano Erdober Ris oseti snažnu 
vrtoglavicu. Začu kako Starbola psuje sebi u bradu. Letelice koje su, trenutak ranije, 
strmoglavo padale sada su odjednom jurile pravo uvis, nakon što su izbile iz otvora u tlu 
okruženog crnim, kao zarđalim metalnim konstrukcijama. Kabina se automatski 
zamračila da bi zaustavila blistave zrake podnevnog sunca, ali Ris i pored toga oseti da 
je zaslepljen. 

»Da li je sve u redu?«, pitao je on, osećajući kako mu se niz obraze slivaju suze. 

y Đavolji sveta, progunda Starbola. 

Julijano Erdober Ris izravna letelicu i zaputi se >gore<, prema severu Dajsonove 
sfere, zapravo, imaginarnoj tački kroz koju je prolazila produžena osa matičnog sunca. 
Tražio je orijentire na osnovu kojih bi mogao da utvrdi položaj u odnosu na karte 
napravljene prema snimcima Ane Ahale. Veštački pejsaž, reče Ris sebi dok je osmatrao 
čelična brda i doline, što su ispunjavali prostor oko njega, činilo se, do samog kraja 
univerzuma. 

Na jednom delu pejsaža koji je, čudnovato, delovao udubljeno, kao da se letelice 
nalaze usred beskrajne činije po kojoj su bili iscrtani delovi građevina i geografije, 
Julijano Erdober Ris ugleda neobičnu tvorevinu u obliku nepravilne petokrake zvezde. 
On uputi kompjuteru nečujnu naredbu da odredi položaj letelica na osnovu karata čiju 
je izradu omogućilo snimanje Ane Ahale. 

Obazro se i spazio letelicu Vermera Ahale kako leti nisko između kompleksa crnih, 
gromadnih zgrada, gotovo im dodirujući zidove. Zausti da mu kaže da se popne na 
sigurniju visinu, a onda oseti udar vetra koji trže letelicu i gotovo mu oduže kontrolu 
nad njom, pa se brže-bolje spusti do mladog Kerlanđanina. Krajičkom oka vide da ga 
ostali slede. 

I to je bilo sve. Mala flota je letela kroz veštački kanjon čije su zidove činile crne, 
kao ugljenisane mašine, a ništa oko njih se nije micalo. Duboko ispod letelice, Ris 
ugleda nešto što je ličilo na prašnjavi talog, a kada je uvećao taj deo slike shvati da se 
radi o hrpama različitih pseudoživih automata, kiborela i fantomizera koji su ležali 
pokidanih udova i zdrobljenih oklopa, razbacani jedni preko drugih, nepokretni. 

Ali materijal oklopa kiborela je čvršći od dijamanta, seti se on. Nasumce je 
usmeravao kamere ka različitim delovima gvozdenog kanjona i odašiljao slike prema 
Zemlji. Pokuša da smisli neko objašnjenje i shvati da ne uspeva. 

»Ne shvatam ulogu vetrova«, reče glas Vermera Ahale. 

»Ha?« Reče Ris, prenut iz razmišljanja. 

»Stanovnici Oka Zmije stvorili su ovaj svet po svojoj meri. Kao skladište vojne 
opreme i logor. Čitava konstrukcija Dajsonove sfere ima jasnu ratnu ulogu. Ne shvatam 
zbog čega su bili potrebni uragani.« 

>| nisu«, javi se Starbola. 

»Ne razumem.« 

»Uragani su skorašnjeg porekla. Pojava koja je nedavno pomerila sistem morala je 
pri tom izazvati određeno ubrzanje. Mase vazduha nisu bile podjednako izložene sili i 
javile su se razlike u pritiscima. Pogledajte očitavanje barometara — ne bi me začudilo 
da u roku od pola sata ili sat dobijemo transonične vetrove.« 

Julijano Erdober Ris se naježi na pomisao o olujama koje dostižu brzinu zvuka. 
Jednim delom svesti nije prestajao da se divi analitičkoj veštini večitog deteta. Naravno, 
stvari koje je on govorio izgledale su očigledne — nakon što ih kaže. Ali suština je bila 
da je staro-mladi Kerlanđanin objašnjenja gotovo doslovce vadio iz šešira. Svežina 
deteta i iskustvo vekova — da li je u tome stvar?, upita se on. 

»To znači da nećemo moći odmah na kružni let kao što smo pre polaska planirali«, 
reče Julijano Erdober Ris. Već je i let pri rafalnom vetru reda veličine nekoliko stotina 
kilometara na čas bio izuzetno težak — a večiti dečak je nagovestio da će imati posla i 
sa olujama bliskim brzini zvuka. 

»Promene na koje smo naišli svakako će izmeniti mnogo toga u našim planovima«, 
reče Starbola ravnodušno. 

Ris razmisli da uključi prognostički blok kiberautomata i odustade. Verovatno bi 
mu rekao isto što i Starbola. 

Metalni kanjon kao da nije imao kraja. Ris primeti da je neprekidno iste širine, oko 
dve stotine i pedeset metara. Zidove su činile potamnele metalne konstrukcije 
neverovatne složenosti koje su se preplitale u zidovima poput delova grotesknih 
organizama. Na mnogo mesta videli su se nedvosmisleni tragovi razaranja, kao da je 
kanjon doslovce prokopan kroz veštački pejsaž dejstvom neke nezamislive sile. 

Jedan deo prizora pred njime zatrepta i Julijano Erdober Ris diže pogled. 
Kompjuter je upravo našao trenutni položaj letelica prema snimcima koje je napravila 
Ana Ahala. Ris se upita zbog čega mu je trebalo toliko vremena. 

»Ovo nema mnogo smisla«, izjavi Starbola. »Znaš, Rise, s obzirom na dimenzije 
čitavog sveta, ovaj kanjon bi se lako mogao nastavljati milionima kilometara.« 

Julijano Erdober Ris uzdahnu. I sam je pomišljao na to. 

»Možda bismo mogli da se negde spustimo«, predloži Vermer Ahala. »U periodima 
zatišja vetra slali bismo po jednu letelicu koja bi se pela na veću visinu i snimala sve što 
može da uhvati kamerama. U slučaju da oluja naglo dođe, uvek bi imala orijentir prema 
kome bi mogla da se vrati.« 

»Hm«, reče Starbola. »Zvuči opasno.« 

»Razume se da je opasno. Ovo mesto nije idealan izletnički teren.« 

»Hteo sam da kažem da izgleda kao nepotrebno reskiranje.« 

_ Ako ne bude boljih ideja, upotrebićemo i tu«, progunda Julijano Erdober Ris. 
»Steta što nema bespilotnih letilica koje bismo poslali u osmatranje.« Mogao je da 
zamisli izraze na licima oba sagovornika kada je pomenuo automatsko istraživanje. 

Kanjon oko njih i dalje je bio iste širine. Pred malom flotom sada se pružao ravni 
deo dugačak možda stotinak kilometara i , dok su ga letelice nisko preletale, Julijano 
Erdober Ris pažljivije osmotri kompjutersku kartu. Prepoznao je zvezdastu tvorevinu 
koju je opazio prilikom ulaska u Dajsonovu sferu i koja se sada nalazila dosta južnije. 
Kompjuter je njihov položaj obeležio crvenom tačkom na stereoprojekciji okoline i 
Julijano Erdober Ris shvati zbog čega je potrošio toliko mnogo vremena da ga odredi. 

»Nema kanjona«, rekao je tiho. 

»Molim«?, odgovorio je Starbola. 

»Na karti okoline ne postoji kanjon kroz koji trenutno letimo. Tu su samo 
kompleksi građevina visoki oko pola kilometra.« 

»Očigledno je kanjon nastao kasnije«, reče Starbola suvo. 

»Nešto ga je probilo kroz zgrade«, reče Vermer Ahala glasom kao da se zabavlja. 

Julijano Erdober Ris ponovo pogleda na delove metalne konstrukcije koji su 
izvirivali iz zidova pokidani, kao izdrobljeni, i pomisli na dužinu kanjona koju su do tog 
trenutka prešli. Nije rekao ništa. 

Iznad njihovih glava začu se nešto što je ličilo na otegnuti zvižduk ogromnog tela 
koje pada kroz vazduh, ali umesto da prestane bivalo je sve jače. Julijano Erdober Ris se 
obazre oko sebe, ali se u okolini ništa nije menjalo. 

»Oluja«, reče Starbola. 

Zidovi kanjona su ušli u rezonancu sa nekom od vibracija uragana i čitav svet kao 
da poče da bruji potmulo, preteći. Ris je imao utisak da se duboko unutar zidova budi 
nešto živo i divovsko. Video je kako se deo gvozdenog masiva ispred njih odvaja sa zida 
i u kiši metalnih delova i prašine survava na dno kanjona. On podiže pogled. Nebo iznad 
njegove glave bilo je potpuno vedro, a sunce je i dalje zaslepljujuće sijalo. 

»Izgleda da imamo sreće«, rekao je Starbola. »Uragan dolazi gotovo poprečno na 
pravac kanjona i zgade će nas zaštititi od glavnine udara. Ne verujem da će nas zahvatiti 
vetar brži od stotinu pedeset kilometara na čas.« 

Julijano Erdober Ris vide da nebo sada prekriva jedva vidljiva koprena prašine. Dan 
je i dalje bio vedar. Onda iznad njih prelete nešto nalik na crnu pticu, udari u zid 
kanjona i zari se u njega. On pažljivije pogleda. Bio je to deo nekakvog metalnog 
postrojenja, težak najmanje stotiifak tona. 

»Jeste li ikada bili na Kobri?«, upita Vermer Ahala. 

Kobra je bila svet na kome su spontane eksplozije delova planetarne atmosfere 
stvarale oluje brže od zvuka. Tamo bi uragan koji je upravo počinjao bio povetarac. 
Julijano Erdober Ris zavrte glavom. 

Metalne delove na dnu kanjona zamenilo je nešto nalik na prekrivač od dragog 
kamenja, što je svetlucalo hladnim, kristalnim sjajem između brda polomljenih mašina. 
To je ubrzo prestalo i vratio se uobičajeni haos razbacanih mašinskih delova. 

>l dalje пі znaka života«, primetio je Starbola. 

»Možda bismo mogli tamo da se spustimo«, reče Vermer Ahala. Ispred Julijana 
Erdobera Risa upali se žuti kružić i poče da trepće oko mesta koje je on već ranije 
opazio i koje je ličilo na proplanak u šumi metalnih otpadaka. 

»Da, već sam primetio«, reče on i kružić se ugasi. 

Haos uništenih kibernetskih delova oko čistine kao da je bio dvostruko gušći nego 
na ostalim mestima do tada, ali sama zaravan zahvatala je površinu od jednog do 
drugog zida kanjona i činila se dovoljno prostranom da primi sve letelice. Julijano 
Erdober Ris primeti da je blago ispupčena i bez ikakvih vidljivih formacija. 

»Moraćemo да idemo dole«, reče Julijano Erdober Ris. Na svega dva ili tri 
kilometra dalje, kanjon je naglo skretao i zatim se prekidao kao nožem odsečen. 
Završavala ga je prava planina raskomadanih metalnih odlomaka. »Osim ako ne želimo 
da se prepustimo oluji«. Ris skrenu i poče lagano da ponire prema ispupčenoj zaravni. 

Osećaj opasnosti koji ga nije napuštao još od trenutka polaska na veštački svet 
sada je urlao u njemu. 


KRAKEN 


Uragan je došao do vrhunca žestine. Njegov luk je najpre bio rika ranjene zveri, da bi 
se zatim raspao u zaglušujuću mešavinu dubokih, grlenih tokova sa jedne strane i 
pevuckajućeg vrištanja sa druge. Julijano Erdober Ris je znao da to vetar prolazi kroz 
kostur konstrukcija na vrhu kanjona, ali sve skupa je izgledalo kao da nešto živo i 
nakazno pokušava da se prevali preko zida od crnog metala i u tome zamalo uspeva. 
Utisak je pojačavalo to što bi se svakog časa pokoja mala lavina zdrobljenih mašinskih 
delova survala sa vrha u oblaku rđe i prašine. Ris shvati zbog čega je polukružna zaravan 

na koju su se spustile zemaljske letelice čista — većina metalnih odlomaka skliznuli bi sa 
njene ovalne površine čim tu dospeju. 

Hoće li izdržati, pomisli Julijano Erdober Ris gledajući rub kanjona koji se preteći 
nadnosio nad njima. Činilo se da će se usov metalnih konstrukcija svakog trenutka 
survati i poklopiti sve pod sobom. 

Starbola priđe Risu, dok mu je vetar lepršao krajevima crvene odore. Kako mu 
samo uspeva da izgleda toliko ravnodušno, pomisli Zemljanin. Nije verovao da takva 
hladnokrvnost može biti u potpunosti prirodna. Pitao se koliko ima poze u ponašanju 
večitog dečaka. 

»Сїпї se kao da će nas zaštititi«, reče Starbola i pogleda gore. »Oblik građevina 
koje izdržavaju glavni nalet vetra vrlo je aerodinamičan, skreće uragan bez mnogo 
vrtloženja i zahvaljujući tome do nas ne dopire ni dvadeseti deo punog udara.« 

»Da«, reče Julijano Erdober Ris. Svet je podrhtavao, spremajući se da ih zdrobi 
svojim metalnim čeljustima. »Sta misliš, koliko sve to može da traje?« 

Starbola sleže ramenima. 

»Ko zna? Dan, dva, možda mnogo više.« On se upilji u Risovo lice. »Stvar je u tome 
da su meteorološke prilike Oka pretrpele ogromne promene. Smirivanje poremećenih 
vazdušnih masa moglo bi potrajati godinama. Ili vekovima.« 

»Sonde koje su upućene pre nas nisu zabeležile ništa od ovoga«, reče Julijano 
Erdober Ris. 

»Sto nas navodi na zaključak da su promene skorijeg datuma, zar ne?« reče 
Starbola. 

»U stvari...«, poče Julijano Erdober Ris, koji do tog trenutka nije ni razmišljao o 
tome. 

»To je očigledno«, reče Starbola. »Poslednja osmatračka sonda pošla je dvadeset 
dana pre našeg polaska i nije zabeležila ništa od promena. Znači da se poremećaj 
kretanja odigrao nakon toga i da je faktor koji ga je izazvao najverovatnije još uvek 
aktivan.« 

Ris se trže kao oparen kada je komad teškog metala veliki poput bornih kola 
tresnuo nedaleko od Starboline letelice ukrašene crtežom plave sove i zatim uz cviljenje 
skliznuo sa čistine. 

»To, razume se, nije ništa novo«, reče Starbola. Ničim nije pokazao da je primetio 
Risov gest. »Ali bih prokleto voleo da znam sa čim zapravo imamo posla.« 

Julijano Erdober Ris se obazre. Nedaleko od njih, Olma Onola je postavljala 
nekakvu opremu, uopšte ne obraćajući pažnju na oluju. On prepoznade megavatni 
impuls laser u vidljivom spektru. Pre izvesnog vremena dogovorili su se da na tom 
mestu podignu antenu za prijem zemaljskih poruka i laser im je bio potreban da bi 
izbušili otvore za kotve. A takvo učvršćivanje antene biće više nego potrebno, pomisli 
Ris, s obzirom na zanimljive vremenske prilike koje vladaju na ovom mestu, kako je to 
rekao Vermer Ahala. Dvojica Kernlanđana i jedan Kobranin koji su predstavljali tehničku 
službu ekspedicije upravo su se nalazili u svojim letelicama i pripremali delove 
antenskog sistema. 

Za prijem poruka preko paralelnih svemira bio je neophodan izuzetno precizno 
usmeren antenski sistem, jer su se signali gubili u jakom šumu kojeg su stvarale 
potencijalne barijere između alternativnih svetova. Posledica svega bila je da je Zemlja 
lako mogla da hvata poruke ekspedicije, dok je obrnuto bez postavljanja jakog 
antenskog sistema bilo nemoguće. 

A upravo to nam je sada neophodno, pomisli Julijano Erdober Ris. Dobra i stabilna 
veza sa Zemljom, da bismo mogli da čujemo šta nam savetuju da učinimo u ovako 
izmenjenoj situaciji. Zaglibili smo se, prođe mu kroz glavu. Uragan je držao čitavu 
ekspediciju prikovanu za metalni kanjon i niko nije znao koliko bi to moglo potrajati. 

Ris se seti da je Vermer Ahala predložio da pođu na suprotni kraj kanjona, 

snimajući uz put sve što ugledaju. Kao i većina njegovih predloga, bila je to opasna 
rabota, jer niko nije znao kada će naići na mesto u kome kanjon više ne bi predstavljao 
zaštitu pred uraganom, već bi ga čak, možda, i pojačavao. Starbola je na to dao predlog 
da upotrebe laser za prosecanje rupe u podu sveta i sopstveno polje sila letelica za 
neutralisanje difenzorskog oklopa koji ga je okruživao. Na taj način bi se probili do 
spoljašnjeg dela sfere i bili u stanju da odlete do međusvetske kapije na Mesecu. Ali to 
je previše ličilo na najobičnije povlačenje. Pravog predloga kako da dovedu zadatak 
dokraja nije bilo. Julijano Erdober Ris pitao se da li im u tome i Zemlja može pomoći. 

»Ne znam koliko je pametno to što činimo«, rekao je Julijano Erdober Ris gledajući 
Olmu koja je pomoću ultrazvučnog ispitivača još jednom proverila da ispod njih nema 
nikakvih postrojenja, a potom se udaljila od sedišta lasera i počela sa pripremama za 
ispaljivanje impulsa. 

s Misliš na uspostavljanje veze sa Zemljom?« pitao je Starbola. 

»Ме«. Posmatrao je kako Olma aktivira uređaj. Laserski snop nije se video, samo 
na jednom mestu podloge najednom blesnu tačka svetlija od sunca i nekako sporo 
potamne, prolazeći kroz čitav spektar nijansi crvenog, a svuda okolo briznuše kapi 
rastopljenog materijala i diže se plavičasta para. 3 Mislim na upotrebu lasera па ovom 
mestu.« 

Starbola diže pogled. 

»Odbrambeni sistem Oka Zmije?« upita on. 

Julijano Erdober Ris klimnu. Primeti da je sa mesta na kome je laser zasekao 
površinu zaravni potekla gusta tečnost koja je groteskno podsećala na krv. 

»Možda je mreža koja održava čitav ovaj svet i mrtva«, reče on: »Ali svi automati 
Oka Zmije opremljeni su bezbrojnim autonomnim sistemima za odbranu. Šta ukoliko je 
neki od njih još uvek aktivan i laserske impulse shvati kao napad?« 

Zračni snop ponovo sevnu. 

Starbola sleže ramenima. 

»Imali bismo na vratu čitavu ratnu silu Oka«, reče on. »Ali besmrtni smo i 
posedujemo praktično neuništive letelice. Šta nam se može desiti?« 

Pre nego što je Julijano Erdober Ris stigao da odgovori, snažan potres zahvati 
metalnu zaravan i obori obojicu na tlo. 


Julijano Erdober Ris najpre je pomislio da ih je napao neki od kibernetskih sistema za 


odbranu o kojima su trenutak ranije govorili. Ali onda je video da je prostor oko njih 
potpuno čist, nigde se nisu mogle videti kiborele ili slične ubilačke tvorevine Oka Zmije. 

Nešto se dešava sa tlom, pomisli. On poče da se diže na ruke, a potres dvostruko 
jači nego malopre natera ga da se ponovo prući po glatkom metalu koliko je dug. 
Primeti da iz otvora koje je izbušio laser kulja tamnocrvena tečnost u vidu malih gejzira. 
Ali proverili smo da ispod nas nema nikakvih postrojenja, pomisli on, a tada površina 
pod njim kao da se prope i on poče da klizi prema šumi metalnih otpadaka na dnu 
kanjona. 

Panično je pokušao da dohvati nekakav oslonac na glatkoj površini. Vide kako 
Starbola raširenih ruku i nogu klizi i zatim nestaje negde van njegovog vidokruga. Uz 
cviljenje, koje je za trenutak nadjačalo zvuk uragana, jedna letelica naheri se i poče da 
pada. Julijana Erdobera Risa zapljusnu žitka, crvena tečnost koja je i dalje tekla iz otvora 
u tlu, napuni mu usta i oči i zagrcnu ga, njegove ruke skliznuše po klizavoj površini i on 
se naglavce skotrlja u šumu metalnog otpada podno čistine. 

Mahnito je grabio oko sebe pokušavajući da se zadrži dok je padao. Pri samom dnu 
uspeo je da uhvati jedan komad metala koji se poput grane nadneo nad njim, a ovaj mu 
raseče dlan rubom oštrim poput sečiva žileta. U sledećem trenutku je ramenom silovito 
tresnuo u hrpu zarđalog krša. 

Udarac mu je za trenutak izbio sav vazduh iz pluća. Bauljao je, pokušavajući da se 

osovi na noge, i, dok je to radio, učini mu se da su izdrobljene ljušture kiborela oko 
njega najednom oživele i da pokušavaju da ga dohvate. Ali bili su to samo pokreti koje 
je izazvalo njegovo sopstveno koprcanje i on se, dok mu je telo bridelo, pridiže na noge, 
svestan da je ratni sistem za održanje života već uklonio povrede koje je njegovo telo 
zadobilo prilikom pada. 

Činilo se da metalnu čistinu zahvataju frenetični grčevi; poskakivala je i trzala se 
kao oživela; ivice gvozdenog kanjona oko nje počele su da se obrušavaju i stotine tona 
metalnog otpada survavale su se na dno. Začuo je škripanje i video kada se od zida 
otcepio komad veliki kao prekookeanski brod, da bi polako počeo da klizi nadole. 

Nije mu uopšte bilo jasno šta se dešava. Odšepao je u zaklon jedne izbočene 
čelične konstrukcije, a sa površine na kojoj se do maločas nalazio kotrljale su se 
preostale letelice da bi se sa treskom zarivale u metalno đubre. Vide kako se 
automatski uključuju njihovi difenzorski oklopi, a onda ih preklopi metalna gromada 
koja ga je trenutak ranije podsetila na prekookeanski brod. 

Kroz buku sveopšteg uništenja zaori se zvižduk gravipterskog pogona, a onda kroz 
kišu matalnih predmeta prema nebu suknu letelica sa simbolom crvenog zmaja na 
boku. Bio je to Vermer Ahala, koji je na vreme uspeo da aktivira pogon i sada je, 
slobodan, hitao niz metalni ka-njon. 

Činilo se da se čitav svet raspada. Ris vide sopstvenu letelicu zatrpanu metalnim 
kršem, difenzorski oklop joj je još uvek blistao plavo-belim sjajem pre nego što je 
nestala pod hiljadama tona teškog metala. A iz metalnog otpada poče da se pomalja 
nešto neizrecivo. 

Nalik biću iz kakvog mitskog predanja, neverovatno telo na zglavkastim nogama 
uzdizalo se iz metalnog otpada i Ris shvati da je dugačko preko pola kilometra. On 
ugleda gargantuelsku glavu sa dvostrukim metalnim čeljustima koje bi bile u stanju da 
progutaju Titanik ili Ajfelovu kulu, gurnute popreko. Divovske hvataljke pored zjapećeg 
otvora usta otvarale su se i zatvarale, a svaka od njih bila je dovoljno velika da prepolovi 
linijski teretnjak. Dok je sunce svetlucalo na pregibima titanskog tela, čudovište se 
lagano zaputi prema mestu gde su se survali ljudi iz teh-ničke službe. Ris shvati da je 
čistina, na kojoj su doskora bile parkirane letelice, bila tek deo moćnih leđa kolosa što 
je virio iz tla kanjona. 

Ali senzori uopšte nisu utvrdili prisustvo ikakvih postrojenja ispod čistine, očajno 
je pomislio. Čitava stvar je bila u tolikoj meri apsurdna da jednostavno nije mogao da 
poveruje da se stvarno događa. Ako nema robotskih mehanizama, šta ga onda 
pokreće? 

Kolos priđe mestu gde su se srušile letelice i sistematski poče da rije dno kanjona 
metalnim čeljustima. Julijano Erdober Ris shvati da za njih nema spasa. Bile su doduše 
zaštićene difenzorskim oklopima, dakle, praktično neuništive, ali čudovište će ih 
zatrpati hiljadama tona me-talnog otpada. Ništa ih nije moglo osloboditi takvih okova. 

Ovo je propast, pomislio je. Čudovište se okrete u njegovom pravcu i poče da 
osmatra kanjon očima velikim kao dvospratnice. Julijano Erdober Ris shvati da čitava 
tvorevina deluje neobično živo, kao da manje predstavlja mašinsku tvorevinu, a više 
proizvod organskih procesa. Metalni delovi koji su visili sa njegovih bokova više su ličili 
na naknadno dodati oklop nego na neodvojive delove tela kolosa. 

Div pognu glavu i pođe ka njemu. 

Pa on me vidi, pomisli Ris. Potrčao je kroz metalnu šumu, a za njegovim leđima 
čitav ka-njon je odzvanjao pod sporim koracima progonitelja. Oštri bridovi metalnog 
granja rasecali su Risovu uniformu i kožu ispod nje, ali je on trčao i dalje, trudeći se da 
ne obraća pažnju na paklene bolove koje mu je zadavalo provlačenje kroz okamenjenu 
šumu. Dok je to činio, bio je svestan da je njegov otpor uzaludan i da će ga čudovište u 
trenutku stići i zasuti bezbrojnim tonama metala. | zaista, kolos ubrzo nadnese svoje 
divovsko obličje nad deo šume u kome se Zemljanin nalazio. Dok mu je dah goreo u 

grudima, Ris se nasloni na metalni stub i otvorenih očiju stade da čeka uništenje. 

Kolos zari glavu u šumu otpadaka. 

Nije me zakačio, shvati Zemljanin sa nevericom. Hvatao je dah kao davljenik, a 
kolos ponovo spusti glavu sasvim nisko i poče silovito da udara po dnu kanjona. Možda 
je ugledao Starbolu ili Olmu. Ne mene. 

Ris pažljivo poče da se povlači kroz spletove metalnih delova prema zidu kanjona, 
gde je primetio stazu kojom bi se mogao popeti izvan domašaja kolosa i možda dobro 
sakriti. Zvuk lomljave za njegovim leđima ubrzo uminu i vrati se zvižduk uragana, koji 
kao da je menjao smer. Julijano Erdober Ris poče da se uspinje po crnim, klizavim 
delovima robotske opreme, pazeći da se koliko je to moguće drži zaklonjenih delova u 
kojima ga je kolos mogao teže opaziti. Srce mu je ludački tuklo, ali on prisili sebe da se 
penje još brže. U jednom trenutku, vetar zazvižda dvostrukom žestinom i zamalo ga 
obori, ali je Ris nekako uspeo da se zadrži, zarivši nokte u pukotine između dva 
stotonska metalna podupirača. Iza njegovih leđa lomljava se vrati, jača nego dotad, ali 
se nije osvrtao da vidi prema čemu je metalni kolos sada okrenuo svoj bes. Uskoro 
dopre do dela koji je ličio na stepenice urezane u kosi zid građevine možda su to bili 
hladnjaci bacača ili nekakav sličan deo oružne opreme, i iskoristi ih da se brže uspinje 
prema vrhu zida. Već se nalazio na visini od možda pedesetak metara, kada se pored 
njega skotrlja čitava lavina metalnog otpada i zamalo ga povuče za sobom, ali on se 
ponovo grčevito pripi uz klizavu površinu. 
teto prožimala mu je grozničava drhtavica. Ne mogu više, pomislio je, pustiću se, pa šta 
bude. Ali zgrčeni prsti nisu hteli da se opruže i on je čekao neko vreme, prilepljen za 
metalnu podlogu, nesposoban da se pomeri, i kriza prođe. Polako je nastavio da se 
penje kroz pokidane konstrukcije i kao izgrižene zidove prekrivene tankim slojem 
lepljive rđe. Odnekud se iz ruševina slivala neka tečnost i on se prebaci nekoliko metara 
ulevo, ne želeći da rizikuje dodir sa možda nagrizajućom hemikalijom. 

Sada je put bio lakši; bilo je više oslonca za ruke i on oceni da se popeo već do 
polovine visine zida. Toliko je dovoljno, zaključi on; na većoj visini vetar bi mogao 
postati previše opasan. Ispred sebe vide nešto što je podsećalo na ulaz u tunel, njegovo 
predvorje bilo je pretvoreno u hrpu raskomadanih otpadaka. Polako se uspuza do njega 
i prevali preko ruba, a zatim je dugo ležao tamo, potpuno iscrpljen. 

Nakon izvesnog vremena, digao je glavu i pogledao u kanjon. Kolos je stajao 
preteći podignutih prednjih udova; njegove oči osmatrale su okolinu u potrazi za 
sićušnim stvorenjima koja su ga uznemirila. Dok je Ris gledao, on se pokrete korakom 
koji ga je u tren oka odneo do suprotne padine kanjona; titanske čeljusti se rasklopiše i 
div doslovce odgrize komad zida od možda stotinu kubnih metara, da bi ga zatim 
raskomadanog bacio ispod sebe. Ris je gledao otvorenih očiju. 

Kanjon, pomisli on. Razume se da ga nije bilo u geografskim kartama. Ovo 
čudovište ga je iskopalo. 

A mi smo se ulogorili na njegovim leđima, pomisli on, kao u starinskoj bajci o 
Krakenu. Trepo nas je dok nismo počeli da kopamo po njegovoj utrobi — a onda je 
rešio da nas uništi. 

Kolos odvali još jedan deo zida kanjona i ugazi ga divovskim nogama, a onda se 
naglo okrete. U sledećem trenutku ispustio je siloviti urlik koji se prolomio poput 
eksplozije i nastavio da odjekuje kanjonom. Još se čudovišna jeka nije stišala, a kolos se 
stušti prema suprotnoj strani. 

Prema Risu. 

Video me je, pomisli Zemljanin i povuče se u senku. Ne znam kako, ali ugledao me 
je. Blagi bože, sada mi zaista nema spasa. 

Prolazile su sekunde, a do udarca nikako nije dolazilo. Julijano Erdober Ris je stajao 
pritajen u tami i preznojavao se. 

Vermer Ahala je najpametnije učinio kada je pobegao letelicom, pomisli on. Kao 
da ga ovaj napad uopšte nije iznenadio. 

Ali njega i onako izgleda da ništa nije moglo iznenaditi. 

Kolos još uvek nije napadao. Julijano Erdober Ris proviri ne bi li video gde se 
čudovište nalazi. 

Odmah ispred ulaza. Nakazna glava nalazila se na možda svega stotinjak metara 
daleko od otvora tunela i u trenutku kada je Ris provirio ona se silovito baci na njega... 

. i uz eksploziju zaustavi usred pokreta. Julijano Erdober Ris vide kako se 
čudovište zanelo kada ga je po glavi nešto ošinulo poput munje. 

Letelica Vermera Ahale. Sunovratila se iz visine sa uključenim difenzorima i poput 
igle zarila u glavu čudovišta. Julijano Erdober Ris vide kako je crvena tečnost briznula 
visoko u vazduh, a onda se letelica uz zvižduk gravipterskh motora iščupa iz rupe i 
ponovo uzlete. 

Nije nas ostavio, pomisli Julijano Erdober Ris. Samo se povukao da napadne 
jednim krupnim oružjem koje nam je preostalo. Letelica napravi polukrug i ponovo se 
sunovrati prema čudovištu. 

Kolos je raširio hvataljke i kao da ju je čekao. Crvena tečnost slivala mu se sa glave. 
Precizno poput oštrice skalpela, jednosed Vermera Ahale zabi se u divosko oko. 

Čudovište ispusti još jači urlik nego pre. Letelica je i dalje virila iz njegove glave. Ris 
začu zvuk opterećenih motora graviptera, ali se jednosed ne pokrenu ni za milimetar. 
Zaglavio se, pomisli on. 

U sledećem trenutku moćna hvataljka zakači letelicu u nameri da je smrska, a 
silina udarca oslobodi Vermera Ahalu. 

Izgleda da ima problema sa stabilnošću, pomisli Julijano Erdober Ris dok je gledao 
leteli-cu mladog Kerlanđana koja je po drugi put opisivala krug po vazduhu. Ali to ga 
nije sprečilo da se opet poput kamikaze sunovrati prema kolosu. 

Letelica je sada samo zakačila drugo divovsko oko, ali i to je bilo dovoljno da 
prospe njegov sadržaj po kanjonu. Kolos je bio slep. 

A tada je potpuno pomahnitao. 

Do tog trenutka njegovi pokreti imali su nekakvu svrhu. Sada je nasumce počeo da 
udara po zidovima kanjona; na sve strane su leteli komadi veliki poput fudbalskih 
igrališta. Silovit udarac izbi Risu tlo ispod nogu i on vide da se polovina zida ispod tunela 
sunovratila u hrpu smoždenih ostataka pod nogama diva. Ostatak konstrukcije opasno 
zaškripa i naheri se, a Ris potrča u unutrašnjost tunela, svestan da bi građevina mogla 
da se sruši svakog trenutka. Za njegovim leđima tutnjava se pojačavala, a on je trčao 
koliko ga noge nose. Sledeći udarac kao da je srušio pola sveta i on pade na pod tunela 
duboko u unutrašnjosti veštačkog kanjona Oka Zmije. 

Digao se polako, klecavo, kada je shvatio da je sva buka uminula. Negde ispred 
sebe čuo je kako nešto ravnomemo kaplje. Zidovi su blago fosforescirali i tama u tunelu 
nije bila potpuna. Pošao je nazad, svakog časa se saplićući o delove opreme koji su bili 
razbacani po podu. Jednog trenutka je pao i tako jako udario ruku da je siktao od bola. 
Najzad dopre do dela kroz koji je ušao. Ogromna masa izuvijanih metalnih šipki 
ispunjavala je prolaz i potpuno mu zatvarala odstupnicu. Bio je živ sahranjen na 
najopasnijem mestu u poznatom univerzumu, bez ikakve nade da se izvuče odatle. 


DODO 


Jedan trenutak je proklinjao svim kletvama koje su mu pale na um. Pokuša da pronađe 
prolaz između spletova urušene konstrukcije i samo mu pode za rukom da raskrvari 
šake. Navaljivao je dok ponovo nije osetio mučninu od umora, ali se teški metal nije ni 
pomerao. Ulaz je bio zatvoren tako čvrsto kao da je zavaren. 

Dok mu se znoj slivao sa čela, odmače se od pregrade i sede na vlažno dno tunela. 

U lepom smo sosu, pomisli on. Ekspedicija besmrtnika, i prvi napad koji nas je 
zatekao potpuno nas je razbio. Trojica iz tehničke službe bili su zatrpani pod usovima 
crnog metala bez ikakve nade da se izvuku, a sve letelice, uključujući i njegovu, 
neoštećene, ali potpuno neupotrebljive. Pitao se šta se desilo sa Starbolom i Olmom, na 
koje se okomio glavni udar napada. U prvim trenucima mora da su poginuli, možda i 
više puta, ali to nije bilo problem. Međutim, na kraju su verovatno završili kao i Julijano 
Erdober Ris, živi sahranjeni pod planinama metala. 

I sve je to učinio jedan jedini samrtnički grč inače uništenog sveta mašina. Bože, 
pomisli, šta bi se tek desilo da je Oko Zmije živo i aktivno kao nekad? 

Posle nekoliko minuta, podiže se na noge i zaputi u smeru suprotnom od 
uništenog ulaza, u dubinu tunela koji je zalazio neznano gde u bespuće napuštene ratne 
mašinerije. 

Put ga je najpre vodio još niže. Ako se ovo nastavi, pomislio je, ubrzo ću stići do 
podnog materijala sveta. Opipao je gama-bacač koji mu je visio o pojasu, ali od toga je 
bilo slabe vajde. Verovatno bi bez po muke prosekao sebi put napolje, ali šta onda? 
Dočekali bi ga difenzori koji drže sferu u jednom komadu, a za njima ubistveni svemirski 
vakuum. 

Do tada se put nije granao i Ris je bio prisiljen da se kreće u onom smeru koji mu je 
određivao hodnik. Ali sada se nade pred raskrsnicom na kojoj se tunel račvao u tri 
grane, i zastade neodlučno. Onda mu se učini da iz desnog tunela dopire slaba struja 
vazduha. Bez mnogo razmišljanja, pošao je tim putem. 

Svetlucanje zidova postepeno je zamiralo i Ris se uskoro obre u potpunom mraku. 

On opsova kada se sapleo i zamalo naglavce srušio na dno napuštenog hodnika. 
Nastavio je da hoda opreznije, žaleći što nema termovizijske naočare. Pod njegovim 
nogama nešto je krčkalo. Pitao se po kakvim otpacima korača. Nije mu bilo teško da 
zamisli kako se pod njime nalaze ljudske kosti. 

Ali promaja koju je osetio na ulazu u tunel osećala se i dalje, milovala mu je lice i 
čak kao da je postala nešto jača. 

Nakon možda pola sata, začuo je pred sobom klokot tečnosti i ponovo zastao. 
Voda, pomislio je, ili kiselina? Nije želeo da rizikuje nove povrede. Nakon današnjeg 
dana bilo mu je dosta bolova za čitav život. 

Oprezno je napravio korak ili dva napred i zvuk se pojačao. Otišao je do suprotnog 
zida hodnika. Zubor ostade na drugoj strani. Nastavio je polako, osluškujući, i, kada je 
šum ostao za njegovim leđima, produžio normalnim korakom. 

Činilo se da tunel nema kraja. Sada se već neko vreme uzdizao i koračanje je bilo 
teže, a pod, je, činilo se, prekrivalo sve više otpadaka. Ponovo je teško disao od umora. 
Nakon izvesnog vremena zastao je, napipao sebi mesto u podnožju zakrivljenog zida, 
rasklonio metalne krhotine i zaspao. 

Probudila ga je potmula tutnjava. Digao je glavu, a zvuk je bio sve jači. Kao da je 
voz nailazio tunelom. Mahinalno poče da razmišlja gde bi mogao da se sakrije, ali sva 
mesta su se činila jednako nesigurnim. Buka je rasla i odjekivala, sve dok nije izgledalo 
da se čitav tunel ruši, i on je najednom bio siguran da je to divovski kopač, koji je uništio 
ekspediciju, ide u njegovom pravcu i da će ga uskoro zahvatiti. Podigao se i potrčao 
koliko ga noge nose. 

Nakon izvesnog vremena, buka se ublažila, pretvorila u mrmor koji ga je još dugo 
pratio kroz hodnik, ravnomeran ali bezbedno tih i on shvati da je napad, kakav god bio, 
otišao drugi smerom. 

Tunel je sada bio mnogo strmiji i on je, da bi se penjao, bio prisiljen da se pomaže i 
rukama. Svakog časa nešto bi se uz metalni zvuk otkotrljalo pod njegovim rukama, ali 
on je uporno išao u susret struji svežeg vazduha, koja je sada bila sasvim jaka. 

U jednom trenutku zastade i oslušnu. Iz tunela ispred njega dopro je zvuk koji se 
činio putpuno neprimeren tom mestu. Oslušnu i zvuk se ponovi, sada mnogo 

razgovetniji. 

Bilo je to skičanje neke životinje. 

Pacovi na Oku Zmije, reče Ris sebi. Ali na ovom svetu ne može biti nikakvih 
životinja. Oko Zmije je veštačkog porekla i namenjeno ratovanju. Životinje se, kako je to 
rekao Starbola, uopšte ne uklapaju u konstrukcioni plan sveta. 

Baš kao ni uragani. 

Ali šta to onda znači, pomisli Ris. Da su i pacovi veštačkog porekla, kao vetrovi? 

Divovski kopač, seti se zatim on. Kada ga je prvi put ugledao, delovao mu je kao 
neverovatna mešavina živog i robotskog. A Olmini detektori tamo na zaravni nisu uspeli 
da otkriju postojanje nikakvih mašinskih delova u njegovoj utrobi. Neobjašnjivo, 
svakako, ali šta ako je to bilo zato što mašinski delovi nisu ni postojali? Ispitivač je bio 
podešen na metaloplastične konstrukcije i ne bi mogao da otkrije živo tkivo, koje je 
mnogo nežnije građe. Verovatno bi se na njegovom ekranu organska utroba činila kao 
šupljina. 

A crvena tečnost koja je briznula kada je laser probio oklop na leđima kolosa? Krv? 

Gospode, pomisli Ris. Ja buncam, nije moguće da to mislim ozbiljno. Veštačko 
stvaranje živih organizama na površini robotskog sveta?.. A možda se, pomisli, radi o 
rezultatima eksperimenata mašinske civilizacije Oka Zmije pre sloma? 

Obrisa znoj sa čela. Kakvi bi to bili eksperimenti? Konstrukcija krakena i pacova? 
Sve to nije imalo nikakvog smisla. Ali sada je bio ubeđen u organsko poreklo divovskog 
kopača i pored metalnih delova njegovog oklopa. 

Uostalom, pomisli, verovatno nikada neću ni saznati pravu prirodu tih pojava, i 
zbog čega se onda uznemiravam? 

Skičanje se ponovo začu iz hodnika pred njim, ali sada mu se učini sablasno, 
preteće i on oseti kako mu trnci prolaze kičmom dok ga je slušao. Navalio je da se penje 
dvostrukom snagom, sve dok tajanstveni šumovi ne ostadoše za njegovim leđima. 


Kao da je u tunel dopiralo malo svetlosti. Nije bio siguran da li se to napregnuti očni 
živci igraju s njim i zato izmahnu rukom ispred očiju. Tama kao da se zgusnu tamo gde 
je prošla ruka. Učini mu se da može da razazna obrise prstiju ukoliko ne gleda ravno u 
njih. 

To mu je dalo novu snagu. Udvostručenim naporom poče da se penje dalje i, 
zaista, sada je ispred sebe mogao da vidi odsjaj koji je postepeno rastao. 

Uskoro postade zaslepljujuće, ali je Ris i dalje grabio napred. Šta može biti toliko 
svetio, upita se on. Vazduh je bio pun metalne prašine koja je lebdela u snopovima 
svetlosti. Čitav tunel bio je okupan mrežom svetlosti i senke, nalik na šare na tigrovim 
leđima. Vetar je duvao Risu u lice, pravi vetar, i donosio sa sobom miris gvozdene 
pustinje. 

A šta ako je to samo nekakvo postrojenje, upita se iznenada Zemljanin. Šta ako se 
radi o automatskom uređaju koji još uvek funkcioniše u srcu nekropolisa i daje svetlost i 
vazduh na mestu koje je daleko od površine? Jer sjaj je već bio prejak za prirodni. 

U jednom trenutku se saplete i pade medu prašnjave ostatke mehanizama na 
podu. Kada se podigao, pogled mu uhvati plavu traku gotovo zaslepljujuće svetlosti. 
Puzao je po metalnom otpadu i traka se proširi u blistavu, beskrajnu površinu. Nalazila 
se ispod njega. 

Zastao je na mestu gde se tunel završavao, hvatajući dah. Bio je u nekakvoj kuli 
koja se, nalik na peraje ajkule, usamljena dizala usred bespuća Oka Zmije. Podnevno 
sunce, nemoguće jako, sijalo je na pustošni pejsaž čija je linija obzorja, zahvaljujući 
neverovatnoj optičkoj varci, izgledala kao da se nalazi tačno na nivou njegovih očiju— 
iako, pomisli, nikakva linija obzorja zapravo ne postoji. Nalazio se na visini od možda 
stotinu metara iznad nivoa veštačkog tla. Uragan je potpuno prestao i čitav predeo oko 
njega bio je miran. Ugleda brazgotinu preko lica predela, kanjon u kome je stradala 

ekspedicija, mnogo dalje nego što je očekivao. Sporo mu je dolazilo do svesti da se 
čudo ipak ostvarilo. Bio je slobodan. 


Spuštao se niz spoljašnji zid kule, a metal mu je pekao prste. Nekoliko puta je 


pomišljao da se jednostavno otisne sa ruba i baci u podnožje, na taj način bi se spustio 
mnogo brže i u krajnjoj liniji sa manje muka, ali trenutno mu nije bilo do takvih 
uzbuđenja. Navikao je da se svojom besmrtnošću koristi štedljivo, oprezno, kao da je 
ona nešto što se može utrošiti. Bože, postajem sve više nalik nekom Kerlanđaninu, 
pomislio je. 

Krvavi žuljevi izbijali su mu po dlanovima i nestajali. Video je da je građevina 
znatno viša nego što mu se činilo sa vrha — neobična perspektiva veštačkog sveta 
menjala je njegov osećaj za razmere. Najzad dođe do dna i pomalo klecavo spusti noge 
na čvrsto tlo. 

I šta sada, upita se. Peške preko kiborškog sveta? Obim Dajsonove sfere bio je 
gotovo mlijardu kilometara. Da obiđe toliko rastojanje, i samoj svetlosti bilo bi 
potrebno skoro sat vremena. A svaki milimetar bio je konstruisan da donese smrt 
čoveku. 

Osvrtao se po pustošnom predelu. Sad, kada nije bilo vetra, vrelina mu je udarala 
u lice poput vazduha iz visoke peći. Zar sam zato došao ovamo, pomisli. Da budem reš 
pečen? 

Shvati da nema kuda da pođe. Da pronađe nekakvo skrovište za zaštitu pred 
udarima uragana koji će se, ako je verovati Starbolinim recima, sigurno vratiti? Ali nije 
imao hrane ni vode da se negde zakopa i čeka spasilačke ekipe koje, uostalom, 
najverovatnije nikada neće doći. Za vodu bi se možda i mogao snaći, veštački svet je 
verovatno ponekad imao kišu, ali svi uređaji za sintezu hrane bili su zatrpani u 
metalnom kanjonu. Baš zanimljivo, pomisli, kako li će kompjuteri, koji su mu osiguravali 
gotovo trenutno zaceljivanje povreda, reagovati na dugo gladovanje? Može li besmrtnik 
da umre od gladi? Možda će provoditi mesece i mesece u agoniji, ako zemaljske mašine 
ne budu umele da razlikuju gladovanje od normalnih telesnih procesa. Nije ni trebalo 
da tražim izlaz iz tunela, pomisli on gorko. 

Polako se pokrenuo. Šta bi jedan Kernlanđanin učinio na mom mestu? Šta bi 
uradila Ana Ahala? Seti se da nikada nije video tu devojku kako očajava. 

Najpre bi trebalo da se još više udaljim od kanjona, pomisli on. Divovski kopač bi 
mogao slučajno da pođe u njegovom pravcu. Šta ako ih ima više, upita se on. Ako su 
zapravo oni srušili kibernetsku civilizaciju Oka? Šta su zapravo oni? Invazija sa nekog 
drugog sveta? Ako kopač pode za mnom.. 

Bože, pomisli, počinje da me hvata paranoja. Pa taj stvor je sigurno već odavno 
zaboravio na beznačajnu bubicu kao što sam ja. Uskoro ću zamišljati da se sve na ovom 
svetu okreće protiv mene. 

Nije prošlo mnogo vremena kada mu se učinilo da ga neko posmatra. Znao sam, 
pomisli. Usamljenost čini opake stvari sa čovekovim umom. Zakloni oči rukom i 
pogleda, ali ispred njega je bila samo čelična ravnica koja se pružala unedogled. 
Zatresao je glavom i produžio. Vazduh je titrao od jare. 

Uznemirujući utisak da nije sam sve ga je više mučio. Naglo je zastao i okrenuo se. 
Na nekoliko koraka iza njega, u hrpi otpadaka dubokoj do kolena, stajala je metalna 
naprava nalik prekomerno narasloj ptici dodo i pažljivo ga posmatrala. 


DEMONI 


Naprava je bila približno čovekove visine i delovala je neobično masivno, kao da je 


izlivena iz jednog komada gvozđa. Ris odmeri šiljati kljun, dovoljno snažan da 
raskomada čoveka. 

Robot ubica, pomisli Zemljanin. Takvi mehanizmi viđali su se ponekad u napadima 
Oka Zmije. U njegovom zdepastom obličju krila se razorna snaga jednaka, recimo, 
vatrenoj moći bataljona lake artiljerije. Nekada su se horde robota ubica obrušavale na 
ljudske svetove i manijačkom pomamom razdirale sve oko sebe, poput ajkula na plaži 
prepunoj kupača. Po pravilu, jedan robot ubica bio je dovoljan da razruši polovinu 
grada. 

Ali mašina pred Julijanom Erdoberom Risom bila je potpuno nepomična i lako se 
moglo zamisliti da nema nikakvog pogona — osim što se nije nalazila tu pre nekoliko 
sekundi. 

Brzo je odustao od ideje koja mu je prva pala na pamet, naime da se maši bacača i 
raspoluti mehaničkog dodoa. Ništa nije garantovalo da u okolini nema još sličnih 
mašina, a u tom slučaju otvaranje vatre bilo je jednako otvorenom davanju signala: 
ovde sam — pokupite me. 

Možda me neće napasti, pomislio je Ris. Možda ovaj primerak nije programiran da 
ubija, već samo da opslužuje mašineriju na matičnom svetu. Primerci koji su se viđali na 
ljudskim svetovima registrovali su elektromagnetno zračenje ljudskih neurona i čim 
osete čoveka mahnito bi se bacili u napad. Već sama činjenica da nije odmah skočio na 
mene da me raskomada mnogo govori, pomisli on. Nalazim se u mravinjaku 
inteligentnih mašina — možda sam naišao na radilicu, a ne na ratnika. 

Gvozdeni dodo napravi jedan korak, a Ris se trže. Napeto je gledao šiljati kljun 
okrenut prema njemu. Naprava blago iskosi glavu i odmeri Risa pokretom koji je 
predstavljao neverovatnu repliku kretanja pravih ptica. 

Nemoj praviti nagle pokrete, podseti on sebe. Možda bi pokušaj bega bio signal za 
napad. 

Novi korak dovede dodoa gotovo u dodir sa Julijanom Erdoberom Risom — a tada, 
pre nego što je Zemljanin stigao da se makar i pomeri, naprava saže glavu i protrlja je o 
njegovo bedro. Е 

Samo što nije seo od zapanjenosti. Sta je ovo, pomislio je, nova strategija Oka 
Zmije, ljubi bližnjega svoga? Gvozdeni dodo pseći pokorno podiže glavu i zagleda se u 
Zemljanina, a zatim okrete leđa i spusti se u polusedeći položaj. 

Taj se gest nije mogao pogrešno protumačiti. Želi da ga pojašem, pomisli Julijano 
Erdober Ris. Misli su mu se vrtele po glavi bez ikakvog logičnog redosleda. Čitavog 
života navikavao se da u takvim napravama gleda ubilačka čudovišta. Pokorna 
kibernetska naprava Oka Zmije bila mu je neshvatljiva. 

Možda je daljinski upravljana, seti se Ris. Možda ju je poslao neko od gospodara 
Oka Zmije. Ljudi koji su zasnovali čitavu kibernetsku civilizaciju. Zbog nečega želi da 
uspostavi kontakt sa mnom i zato je poslao dodoa. Ali u tom slučaju, prođe mu kroz 
glavu, takvu priliku ne smem propustiti. Bila bi to mogućnost da se iz prve ruke sazna 
šta se dogodilo sa kibernetskim svetom. 

Položio je ruke na leđa gvozdenog dodoa — bila su topla i blago su vibrirala — 
opkoračio napravu i seo. Mehanička ptica podiže se na noge i, pre nego što je Ris stigao 
da ispusti makar i glas, kao vetar pojuri preko pustošnog pejsaža kiborškog sveta. 


Svet je ravan, pomisli Julijano Erdober Ris dok ga je dodo nosio preko veštačkog 
predela. Činilo mu se da se uopšte ne kreću: divovske planine sveta ubica bile su na 
izgled nepomične, ali bilo je to samo zbog njihove neopisive udaljenosti. Te planine 
mogu biti na većem rastojanju nego Zemlja od Meseca, rekao je sebi. Ovde mi pogled 
ograničava samo propustljivost atmosfere. 

Kretali su se preko ravnice koja se pružala u podnožju metalnog planinskog venca i 
on na dva ili tri mesta ugleda plavo-sive mrlje koje su visile neposredno iznad obzorja. 
Povremeno bi ih presekli blesci svetlosti i činilo se da se jedva primetno kreću. 
Razmišljao je šta bi to moglo da predstavlja, dok ga je ptica poput vetra nosila na svojim 

leđima, a onda se seti. Bili su to olujni oblaci, koje je daljina učinila sićušnim. Zapravo, 
svaka od tih oluja mora da prekriva hiljade kvadratnih kilometara i da se kreće 
stotinama kilometara na čas, pomislio je. Katastrofalno pomeranje kiborškog sveta 
stvorilo je snažne kovitlace. Ali šta daje atmosferi toliku prozračnost, upita se. Da li se 
možda radi o tome što su količine vodene pare u vazduhu ovde, svakako, vrlo male — 
robotska civilizacija sigurno ne bi na svom svetu pravila reke i mora. Sa druge strane, 
nije bilo ni prašine koju bi nosili uraganski vetrovi. Ovaj svet je kao prekookeanski brod 
— sve na njemu je učvršćeno zavrtnjima za palubu. 

Gvozdena ptica naglo skrenu i Julijano Erdober Ris joj zamalo slete s leđa. Video je 
da se uputila prema crnoj mrlji koja je pokrivala veliki deo obzorja. Dok je promatrao, 
mrlja kao da je rasla, pretvarala se u tamni zid prema kom je ptica hitala i nakon 
nekoliko desetina minuta pred Risom se dizala šuma gorostasnog gvozdenog drveća. 

Veštačka stabla su podsećala na sekvoje i u visini su se širila u krošnje crnih grana. 
Bilo je nečega od fraktalne preciznosti u njima, svaka grana se po istom geometrijskom 
zakonu račvala u nove, a ove opet u nove i dok ih je posmatrao, Ris se upitao kakva bi 
mogla da bude svrha takvih tvorevina. Ptica pohita između stabala i Ris uskoro primeti 
da ih okružuje mrtva tišina: jedini zvuk predstavljali su ritmični udarci nogu dodoa po 
metalnom, kao poliranom tlu. 

Nije znao koliko vremena je tako prošlo. Ptica ga je vodila sve dublje u šumu crnog 
drveća. Onda, odnekud, poče da se probija neopisiv zvuk — mešavina jaukanja, zujanja, 
cviljenja od koje je vibrirao čitav svet. Nakon izvesnog vremena doseti se da to vetar 
duva kroz krošnje gvozdenih sekvoja. Digao je pogled. | pored sve jačeg vetra, nijedna 
grančica, nijedan delić metalnih krošnji nije se micao, šuma nad njegovom glavom bila 
je kao okamenjena. 

Nešto zaleprša pred njegovim licem i on mahinalno trže glavu. Tvorevina nalik na 
leptira, velika kao dva dlana, pojavi se pred njim i dotače mu lice. Dodir je bio mek i 
topao. Leptir je imao potpuno crna krila. Vetar ga ubrzo odnese u dubine šume, ali ih se 
pojavilo još; čitav tamni roj lepršao je oko Risa, probijao se između gvozdenih stabala 
dok je vetar jačao. Onda ga brzo nestade. 

Nekoliko puta izbili bi na proplanke gde su noge dodoa drobile kristale živih boja, 
kao da su čistine metalne šume posute veštačkim draguljima, i tada bi vazduh ispunilo 
zvonko, treperavo cilikanje, da bi brzo uminulo kada bi se ptica vratila u tamu šume. 

Nakon dužeg vremena, stabla počeše da se menjaju. Bila su niža i nepravilnija i 
istovremeno predeo poče da poprima nekako preteći izgled. Ris se osvrtao, ali nikako 
nije mogao da utvrdi odakle potiče takav utisak. Metalni dodo uspori i poče da okreće 
glavu čas na jednu, čas na drugu stranu. 

Gvozdeno drveće se zbilo, a krošnje su se spustile gotovo do zemlje. Idealan teren 
za sakrivanje, pomisli Ris. Metalna ptica još više uspori. Kretala se kao da očekuje napad 
svakog trenutka. 

O čemu se radi, pitao se Ris. Zar je ono što se ovde nalazi toliko opasno da može 
da ugrozi i jednog robota ubicu? Okretao se, ali nije video ništa osim crnog gustiša. 

Ptica zastade, sva podrhtavajući, i spusti Risa na tlo. Pognula se, oborila glavu, i 
čekala. 

Borbeni položaj, seti se Ris. Sprema se da započne okršaj protiv nečega. Izvadio je 
bacač i bespomoćno počeo da se osvrće oko sebe. Ali ovde nema ničega. 

U tom trenutku začuo je zvuk koji je prepoznao. Čekao je, uveren da mu se samo 
pričinilo, ali zvuk se ponovi. 

Skičanje, isto onakvo kakvo je čuo u tunelu kraj gvozdenog klanca. 

Tada je pomislio da su pacovi. Pacovi na metalnom svetu. Oseti želju da se 
nasmeje sopstvenoj naivnosti. Sada je bilo izvesno da je u pitanju nešto sasvim drugo. 

Prividi su najopasniji za delotvornost, pomisli on. U pitanju je bilo nešto opako, 
smrtonosno i najbolje bi bilo da prestane da traži znane stvari u paklu koji ga okružuje. 

On požele da gvozdena ptica ume da govori i da mu kaže šta da očekuje. Mnogo puta se 
do tog trenutka uverio da je Oko Zmije u stanju da iznedri nezamislive stvari. 

Krajičkom oka uhvatio je pokret. Nešto je promaklo kroz senke između dva 
metalna žbuna. U očima mu ostade nejasna slika nečeg crnog, velikog poput odraslog 
čoveka. Negde iz okoline ponovo se začu skičanje. 

Jedva se uzdržavao da ne opali prema gustišu u kome je primetio pokret. Pojavi se, 
proklet bio, pomisli je besno. 

Urlik koji se prolomio u njegovoj neposrednoj blizini zateče ga potpuno 
nespremnog. Ruku kojom je držao oružje prostreli mu neopisiv bol. Spustio je pogled i 
umesto šake ugleda patrljak iz koga je u jakom mlazu šikljala krv. Drugi udarac dođe 
gotovo u istom trenutku i obori ga na tlo, a plamteći bol poče da mu razdire čitavu levu 
stranu. U magnovenju ugleda nad sobom lice iz košmara, nakaznu, iskeženu čeljust sa 
krokodilskim zubima, a onda mu se pred očima sve zacrni. 

Kada mu se svest vratila, bio je ponovo neozleđen, samo su odsevi bola još uvek 
strujali njegovim telom. Počeo je da pipa oko sebe pokušavajući da nađe bacač, ali 
napad mora da je odbacio oružje negde daleko i on nije mogao da ga dohvati. Iznad 
njega stajala je metalna ptica i on shvati da ga je ona odbranila od napadača. 

Za ime sveta, pomislio je. Kakva je to nakaza bila? Radilo se o nečemu živom, u to 
nije bilo ni najmanje sumnje. Brzina i snaga napadača bila je nezamisliva i Risa je spasao 
samo sistem koji mu je održavao život u svim uslovima. Ali o čemu se zapravo radi? 

Ptica se odmače od njega i on se polako osovi na noge, činilo se da sada skičanje 
dopire sa svih strana. Okruženi smo, pomislio je. 

Skičanje se ponovi. Jedan deo tame u podnožju stabla kao da se odvoji i pretvori u 
zdepasto, crno obličje na čijoj su glavi svetlucali šiljasti zubi. Zatim još jedno, pa još 
jedno. Skičanje koje je začuo iza leđa čak i bez okretanja potvrdi Risu malopredašnju 
pretpostavku. 

Dakle, ovo su stvorovi na koje sam naišao u tunelu kraj gvozdenog klanca, pomisli 
Ris. Shvatio je koliko je tom prilikom imao sreće. Ti stvorovi mogli su me uništiti sto 
puta, hiljadu puta, milion puta. Е 

Dodo se polako okrenu napadačima koji su stajali ispred пјева. Činilo se да іта 
nameru da se probije kroz njih. Ali šta može čak i jedan robot ubica sa tako brzim i 
moćnim stvorenjima? 

Video je da se kandže jednog od demona otvaraju, lagano, lenje, kao da stvor zna 
da plen ne može izmaći. Onda se metalna ptica pokrenula. 

Zastrašujućom brzinom, za koju se pre samo nekoliko trenutaka Ris mogao zakleti 
da je nedostižna za takvu napravu, dodo se poput tornada sunovrati prema demonima. 
Silovita čelična noga izbačena snagom katapulta zakačila je jedno od stvorenja odozdo 
nagore, parčad utrobe rasprštaše se na sve strane kao u eksploziji. Drugi udarac, još 
silovitiji, zadat gotovo u istom trenutku, doslovce je prepolovio drugog demona. Uz 
mljackav zvuk stvorenje se sruči na tlo, a dodo je već bio na njemu, komadajući ga 
mahnitom žestinom, parčad živog tkiva prštala je desetinama metara unaokolo. 

Još dva demona izleteše iz metalnog gustiša i ustremiše se na dodoa. Samo je 
mikrosekundu trajalo njegovo oklevanje. U sledećem trenutku, već je bio između njih; 
stravičan udarac doslovce je otkinuo glavu i polovinu tela jednom demonu, a dodo je 
već komadao sledećeg. Ostali se ponovo povukoše u tminu gvozdenog žbunja i samo je 
tiho skičanje govorilo da su još uvek tu. Čitav obračun odigrao se za manje od jedne 
sekunde, silinom eksplozije. Demoni nisu stigli da upute nijedan udarac metalnoj ptici. 

Dodo priđe Risu i ovaj je uzjaha, a onda se naprava punom brzinom zaputi kroz 
prolaz koji je napravila trenutak ranije. 

Uz vrištavo piskanje, nekoliko demona izbi na put ispred ptice. Udarac metalnim 
kljunom probi lobanju jednom od njih i ovaj se u lokvi krvi skljoka na tlo. Kandža drugog 
demona zakači bok dodoa i ostavi tri paralelne brazde u metalu, svaku duboku gotovo 

centimetar. Dodo jednim skokom prelete glavu stvorenja koje je pokušalo da ga dohvati 
i... onda je bio slobodan; poput vetra je jurio šumom crnog drveća. 

Iz brazdi na oklopu dodoa slivale su se zejtinjave kapi opakog mirisa. Ris se seti da 
je materijal od koga se izrađuju roboti ubice praktično neuništiv. Upita se kakvog je 
sastava kiselina koja je tu doprla sa kandži demona i kako nije nagrizla i tkivo samog 
stvora. Okrenuo se i video da ih stvorenja prate. 

Hitro su promicali kroz šumu poput čopora crnih vukova. Sada više nisu ispuštali ni 
glasa, već su besomučno jurili za njima i Ris shvati da su brži od dodoa i da će ih 
verovatno stići. 

Proklinjao je trenutak kada mu je demon izbacio oružje iz ruke. Dodo je birao 
najuže prolaze kroz šumu i Ris je očekivao da će se staza kojom su se kretali svakog 
trenutka zatvoriti i suočiti ih sa neprobojnim zidom metalnog granja. Ali gvozdena ptica 
je nekako i dalje uspevala da nađe put kroz šumu i da ih vodi neznano kud u dubinu 
veštačke džungle. 

Primetio je da demoni počinju da zaostaju. Po stazama koje su išle tamo-amo ptica 
se kretala brže od njih, jer je tu do izražaja dolazilo njeno mikroprocesorima upravljano 
planiranje pokreta, što joj je omogućavalo da mnogo ekonomičnije koristi brzinu. Ris 
shvati da je to bio razlog zbog koga je ptica birala zabačenije prolaze. = 

Metalno granje ga je šibalo po licu і on poleže neposredno uz oklop dodoa. Činilo 
se da je drveće sve niže; počelo je da se pretvara u nešto ne mnogo više od običnog 
žbunja i ubrzo ptica napusti metalnu šumu. 

Pred njima se pružala divovska ravnica prekrivena šestougaonim metalnim 
pločama, a blesak večitog podnevnog sunca delovao je zaslepljujuće. Ptica sada poče da 
juri pravo preko predela koji je treperio od jare, a na rubu šume ukazaše se demoni i 
dadoše u trk za njima. 

Podsećali su na otelotvorene komade tame dok su jurili preko spečenog pejsaža. 
Vrelina sunca kao da ih nije doticala. Pognuti, grabili su za njima nalik čoporu vragova. 
Ris primeti da ponovo počinju da ih pristižu. 

Nešto tamno isprečilo se pred njima i Ris zažmirka, istovremeno pokušavajući da 
zakloni rukom oči pred zaslepljujućim suncem i da se drži dodou uz leđa, koja su 
mahnito poskakivala. Tamna prepreka raširi se pred njima i Ris shvati da se radi o 
procepu u metalnom tlu, širokom gotovo stotinu metara. Možda je to bio tunel što ga 
je prokopao neki manji rođak krakena koji je uništio zemaljsku ekspediciju; pružao se 
preko ravnice dokle god oko dopire, beskonačan, i zatvarao im put. Dodo je hrlio ravno 
prema njemu. 

Sada smo stradali, pomisli Julijano Erdober Ris. Crni demoni bili su im za petama. 
Ris je mogao da čuje njihov dah dok su pokušavali da ih dohvate grabljivim kandžama. 
Uskoro će dodo morati da uspori, pomisli Zemljanin, i to će biti kraj. 

Nije usporio. Kada je došao gotovo do ruba provalije, naglo je ubrzao i skočio. 

Ris viknu. Telo metalne ptice poput duleta preletalo je provaliju i on duboko ispod 
sebe ugleda haos polomljenih metalnih delova. Onda je začuo snažan tresak i oni su bili 
na drugoj strani. 

Osvrnuo se, lica oblivenog znojem. Suprotna strana provalije delovala је 
nezamislivo daleko; vrletni krš izlomljenih metalnih delova koji se strmoglavo spuštao u 
dubinu. Na rubu ponora ugleda crna obličja demona koji su se tamo zaustavili i 
bespomoćno posmatrali begunce na suprotnoj strani. Dodo ponovo uspostavi 
odmereni ritam koraka, kojim je nosio Risa pre nego što su naišli demoni i zaputi se 


ravnicom metalnih ploča. 
RADIO-GRAD 


Probudio se i sunce ga zaslepi. Pokrenuo se, osećajući kako krv počinje da mu kola kroz 
utrnule udove, i uspravio na leđima metalnog dodoa. Odrvenelim prstima počeo je da 

razvezuje remenje kojim se vezao pre nego što je zaspao. Bio je veoma gladan, a u 
ustima mu se nakupila bljutava metalna prašina. Ptica ga je nosila kroz predeo koji je 
opet podsećao na gvozdenu šumu, samo što su ovde stabla bila pravi tornjevi, svaki od 
njih ne mnogo niži od kilometra. Grane koje su oformile krošnje nad njegovom glavom 
verovatno su u korenu bile široke kao stambene zgrade. Njihovi oblici učiniše mu se 
nekako poznatim. Е 

Antene, shvatio je polako. Suma ga је podsećala па skupinu antena Које su 
izrastale jedna oko druge, preplitale se i mešale, džinovske emisione i prijemne antene 
dodavane jedna na drugu neznano koliko vremena, sve dok nisu oformile čitav grad. 

Radio-grad, pomisli Ris. 

Na kljunu dodoa videle su se sasušene mrlje boje rđe, a niz bok su mu se protezale 
tri paralelne brazde — uspomene na susret sa demonima gvozdene šume. Ris se 
oprezno obazre, ali na ovom mestu je razmak između stabala bio neuporedivo veći i 
nije bilo mnogo mesta gde bi se napadač mogao sakriti. 

Upita se kog su porekla stvorenja koja su ih napala. Njihova organska priroda nije 
dolazila u pitanje. Da li je njihovo postojanje bilo potvrda da se Oko Zmije bavilo i 
genetskim inženjerstvom? Jer takvi stvorovi svakako nisu bili prirodne tvorevine: na 
stotinama ispitanih svetova nije otkriven nijedan sličan organizam. A Oko Zmije 
dovoljno je veliko za bilo šta. Ali, pomislio je, kakva je svrha njihovog stvaranja? 

Hod kroz mehanički pakao nastavljao se satima i satima, a predeo se uopšte nije 
menjao. Ris pocepa deo uniforme i napravi od nje nešto nalik na burnus, čime je štitio 
glavu od večito podnevnog sunca, ali žed koju je osećao bila je neizdrživa. Nakon 
neznano koliko vremena, nešto se pojavi ispred njih i pođe im u susret. Ris prepoznade 
pridošlicu još dok je bila daleko — bio je to još jedan metalni dodo poput onoga pod 
njim. Nije prošlo dugo, a pratnja se povećala na desetak metalnih ptica. 

Približavamo se, pomisli Julijano Erdober Ris. Negde u blizini nalazio se onaj koji je 
upravljao svim tim mehanizmima, bio to čovek ili mašina. Setio se priča Ane Ahale o 
gospodaru Gvozdene planine. Nad njegovom glavom promače kroz vazduh nekoliko 
metalnih tvorevina velikih poput golubova, i on prepoznade kiborele, pomoćne 
mehanizme ratnih naprava Oka Zmije. 

Ptica je i dalje trčala kroz lavirint antena. Ris primeti da na mozaičnom tlu radio- 
grada više nema tragova oštećenja; prizor je podsećao na Oko Zmije pre pada, onakvo 
kakvog se Zemljanin sećao sa dokumentarnih ratnih snimaka. 

I niko nije dolazio da ga dočeka. Ris shvati da se u njegovoj okolini i dalje nalaze 
samo pomoćni mehanizmi, nigde nije bilo bića ili naprava dovoljno složenih za 
upravljanje čitavom menažerijom koja ga je okruživala. Nema gospodara Oka Zmije. A 
možda, prođe mu kroz glavu, susret sa njim uopšte nije ni bio planiran. Možda je 
mehanički dodo samo radio ono za šta je odranije programiran — da uhvati svako 
ljudsko biće na koje naiđe i da ga dovede. Nije bilo isključeno da su sve naprave koje ga 
okružuju odavno bez ikakave kontrole. 

Pretrnu na misao koja mu prođe kroz glavu. Znao je da se u ratne naprave Oka 
Zmije ugrađuju delovi ljudskog nervnog sistema. Bilo je to ono što im je davalo 
neverovatnu samostalnosti sposobnost brzog odlučivanja. Šta ukoliko sam, pomisli 
Julijano Erdober Ris, stigao do jednog od centara u kojima se automatski obavlja takva 
ugradnja i koji je nekako nastavio da funkcioniše nakon pada civilizacije Oka? Bilo je 
poznato da je jedan broj ljudskih žrtava kibernetske civilizacije završio na takav način. 
To bi značilo da ga je metalna ptica vodila čitavim putem sa samo jednim ciljem — da 
bude ugrađen u ratnu mašineriju. 

Samo mirno, pomisli Ris. Moje telo izdržalo bi sve torture kojima bih mogao biti 
podvrgnut u takvom centru. 

Moje telo. 

On se obazre i vide da mu se mehaničke ptice, koje su naknadno stigle, polako 

približavaju. Krug između njih i naprave koju je jahao bio je sve manji. 

Naglo donese odluku i baci se sa leđa dodoa koji je trčao. Bilo je to kao da je 
izleteo iz voza u punoj brzini. Silovito je tresnuo u metalno tlo i nastavio da se kotrlja, a 
kada se zaustavio, osećao se kao da mu je svaka koščica u telu slomljena. Digao se 
ječeći od bola, a njegov dodo napravi veliki krug i stade. 

Koraknuo je nazad. Ptica je stajala i posmatrala ga kao da razmišlja šta bi s njim. 
Ris se priseti šta je ne tako davno učinila demonima koji su ih napali. 

Dodo se polako pokrenu prema njemu, a Ris se okrete i potrča koliko ga noge 
nose. 

Dve gvozdene ptice koje su ih pratile poslednjih nekoliko desetina kilometara 
skočiše sada pred njega i presekoše mu put. 

Pokušao je da umakne u stranu, ali se i tamo pojavio metalni dodo i zatvorio mu 
odstupnicu. 

Ništa mi ne vredi, pomisli Ris. Znaju da im nikako ne mogu pobeći. Oko njega se 
sakupilo već šest ili sedam metalnih ptica. Požali što nema u rukama bacač. Ne bi ih 
zaustavio, ali bi bar igru učinio zanimljivom. 

Šta sada čekaju, zašto ne navale, pomisli. 

Jedna od ptica se izdvoji i polako mu priđe. Prošlo je nekoliko sekundi pre nego što 
je shvatio u šta zapravo gleda. 

Na leđima metalnog dodoa sedelo je ljudsko biće. 

Još jedan zarobljenik Oka Zmije, pomisli Julijano Erdober Ris. 

Osoba na dodou bila je žena. Ris primeti da je odevena u kao krv crvenu odoru. 
Kosa joj je bila kratka i crna, a koža joj se zlatasto presijavala pod zracima sunca Oka 
Zmije. Оё su joj bile dva komada plavog leda, prodorne i blage u isti mah. Njene usne 
razvukoše se u žalostiv osmeh i ona mu se obrati. 

»Zdravo, savetniče Rise«, rekla je. »Dugo se nismo videli«. 


CRV U BOŽANSKOJ JABUCI 


Jedan trenutak Julijano Erdober Ris je raspravljao sa sobom da li sanja ili je poludeo. 


Devojka siđe sa dodoa i stade ispred njega. Jedna kiborela sedela joj je na ramenu 
poput pripitomljenog sokola. 

»Ana Anala«, reče Ris. 

Bila je to zaista osoba koja je pre nekoliko meseci upućena sa Zemlje na kamikaze 
misiju prema kiborškom svetu i od koje već toliko vremena nisu imali nikakvih vesti. Po 
svemu što je znao morala je biti mrtva. Ali ovo je naprosto nemoguće. Ovakve se 
slučajnosti ne dešavaju, pomisli Ris. 

Zatim je poželeo da joj priđe, da je čvrsto zagrli, ali je zastao. Nešto u njenom 
izgledu nije se slagalo sa slikom koju je nosio u sebi. Bila je to osoba koju je dobro 
upoznao tokom događaja na Kernlandiji; bila je to žena s kojom je vodio ljubav, ali je 
sada u njenim očima video nešto strano, nešto što ga je potpuno paralisalo. Nešto se s 
njom desilo i pretvorilo je u osobu različitu od one koju je poznavao. Ko si ti, Ana Ahala, 
upita se. 

Devojka priđe bliže. Ris vide da zlatasto prelivanje njene kože potiče od mreže 
difenzorskog polja koja joj je obavijala telo. Ta nemarno odevena figura bila je zaštićena 
energetskim oklopom dovoljno jakim da izdrži omanji nuklearni udar. Da li je to bila 
samo tvorevina Oka Zmije, opsena koja je uzela lik iz njegovog sećanja? 

Kiborela se vinu u vazduh sa Aninog ramena. Devojka dođe do Risa i čvrsto ga 
zagrli. Difenzorski štit zapucketa. 

»Nedostajao si mi«, reče ona. 

»Ali, kako.. ?« rekao je. 

»Sve u svoje vreme«, odvratila je. Pažnja joj nije bila u potpunosti okrenuta njemu, 

kao da je neprestano na oprezu zbog nečega što ih okružuje. Jedan Kernlanđanin na 
oprezu? »Biće vremena i vremena za objašnjenja«, rekla je Ana Ahala. »Jesi li dovoljno 
odmoran da još malo jašeš?« 

Nemo je klimnuo. Kuda da jašem, upita se. 

Dodo sa tri brazde na boku mu priđe. Naprave koje su ih okruživale razdvojiše se i 
otvoriše im put. Slušaju naredbe Ane Ahale, shvati Ris. On se pope na mehaničkog 
dodoa, a ovaj pođe u korak sa devojčinim. Polako je do Zemljaninovog uma dolazilo 
stvarno značenje onoga što je upravo video. On shvati da je najzad došao do gospodara 
Oka Zmije koga je toliko želeo da sretne. 

Gvozdene sekvoje oko njih zabrujaše oktavu više, a Ana podiže glavu. Ris se mogao 
zakleti da je njenim licem prošao uznemiren izraz. 

»Moram da idem, savetniče«, reče ona. »Tragač će te odneti tamo gde treba«. Ris 
shvati da govori o mehaničkom dodou. »Ostali će ti objasniti sve što treba da znaš.« 

»Ostali?« reče on. 

»Da«, reče dečji glas. 

Ris se osvrnu i ugleda Starbolu na leđima mehaničkog dodoa. Pokraj njega, na 
drugoj ptici, bila је Olma Onola. Malo dalje, na potpuno crnom dodou, Ris ugleda i 
Vermera Ahalu. 

Svi su bili živi. 

»Секаіі smo još samo tebe da pođemo, generale Rise« reče Dete Večnosti: »Ovi 
krajevi se ne mogu nazvati bezbednim.« 

Bez reči, Ana Ahala izmahnu rukama i vinu se u vazduh. 


GOSPODAR SVEMIRA 


» Svatićeš, naravno, da je sve ovo što nam se dogodilo poslednjih sati potpuno 
nemoguće«, reče Starbola, prateći pogledom telo Ane Ahale koje se pretvorilo u crnu 
tačku na vedrom nebu. »Prema zakonu verovatnoće, na svetu velikom kao Oko Zmije, 
ovakav susret nije se mogao odigrati ni za milion godina. Zato ćeš biti iznenađen kada 
vidiš koliko je objašnjenje jednostavno«. 

Starbolin glas dopirao je iz minijaturne slušalce zataknute u uvo Julijana Erdobera 
Risa. Dečak Večnosti dobacio mu je tu elektronsku spravicu nekoliko desetaka sekundi 
ranije i smesta odjurio na svom dodou. Sada je četvoročlana grupa jahala punim 
galopom preko sterilnog pejsaža Oka Zmije na međusobnom rastojanju od po stotinjak 
metara. 

»Ako ga ne možeš pobediti, pridruži mu se«, mrmorio je Starbolin glas u uhu 
Julijana Erdobera Risa. »Ana Ahala svakako ne bi dugo opstala na svetu konstruisanom 
za donošenje smrti. Ne zaboravi da je u vreme kada je ona stigla ovamo sva ta ubilačka 
kolekcija bila živa i aktivna.« 

Dodoi su hitali šumom bakarnih tvorevina koje su podsećale na ogromne, 
rascvetane hrizanteme. Čitav predeo oko njih mrmorio je hiljadama električnih 
zvukova. Zivi metal, razmišljao je Julijano Erdober Ris. 

»Ali ona nije ni pokušavala da se bori. Njeno telo sadržavalo je veliki procenat 
ugrađenih kibernetskih mehanizama kada je pošla na put« — čak ni sada iz glasa nije 
mogao da ukloni prezriv ton — »i Oko Zmije prihvatilo ju je kao deo sebe«. 

Noge metalne ptice uz moćno dobovanje jurile su po opni veštačkog sveta. Julijano 
Erdober Ris oseti vrtoglavicu. Činilo mu se da leti nad površinom prekrivenom 
šestougaonim pločama; troprugi dodo kao da nije ni dodirivao tlo. 

»Ana Ahala sve nam je objasnila dok su automati prečešljavali okolinu u potrazi za 
tobom. Ona se tako reći sjedinila s Okom Zmije, generale Rise. Njen um je i u ovom 
trenutku povezan sa sistemom ratnih kompjutera kiborškog sveta, istih onih mašina 
koje su stvarale fantomske replike čitavih svetova. Preko takve veze ona je u stanju da 

naređuje svim aktivnim mehanizmima Oka Zmije. | zbog toga — gle!« 

Kolona veštačkih dodoa uspori. Kretali su se pored nečega što je podsećalo na 
potok žućkastog ulja. Minijaturni automati trčali su po njegovim rubovima poput 
skupine buba-švaba. 

»Ana nas je upozorila na ovo«, reče Vermer Ahala. 

»Zašto?« pitao je Zemljanin. »Šta je to?« Nos mu je ispunjavao zadah mašinskog 
ulja i truleži. u 

»U blizini je pukao cevovod koji je sprovodio Ridli-Šasetov molekularni rastvarač. 
To je katalizatorska smeša koja razbija veze u molekulima.« reče Starbola. »Deluje kao 
veoma jaka kiselina, samo što se tokom procesa nagrizanja ne troši, budući da je njeno 
delovanje katalizatorsko. Ovi minijaturni automati sada pokušavaju da imobilišu tok 
silikonskom masom, pre nego što progrize put do dna sveta.« 

Molekularna kiselina, pomisli Ris. Eto objašnjenja šta se nalazilo u kandžama 
napadača. S 

»Dakle, Anina veza s napravama ovog paklenog sveta«, govorio je Starbola. >Cim 
smo stigli na kiborški svet, mehaničke sluge Ane Ahale obavestile su svoju gospodaricu 
o tome. Pokušala je da uspostavi kontakt sa nama u istom trenutku, ali ovaj svet je tako 
prokleto velik. Dok su njene sluge stigle do nas, veliki kopač je već desetkovao 
ekspediciju. Ostalo joj je samo da pošalje tragače i da se nada da će nas naći na vreme. 
Faktor slučajnosti bio je potpuno isključen.« Н 

»Starbola«, reče Julijano Erdober Ris, »zbog čega govoriš o stizanju na vreme? Šta 
je to uznemirilo Anu Ahalu? Po svemu što si mi rekao, njene moći su sada doslovce 
božanske. Ko može da je ugrozi?x 

»Ko je ugrozio Oko Zmije?« 

»На?« 

»Radi se o istoj sili, generale Rise, samo što smo mi bili previše zauzeti sopstvenim 
problemima da bismo to shvatili. Šta je pomerilo Dajsonovu sferu Oka Zmije? Šta je 
uništilo mašinsku civilizaciju? x 

»Zaključili smo da su energetska postrojenja popustila«, reče Julijano Erdober Ris. 

»| pogrešili<, reče Starbola. >Objašnjenje je mnogo jednostavnije i ružnije. Radi se 
o velikom projektu Oka Zmije, tvorevini zbog koje je čitav ovaj svet i konstruisan.x 

»Um Milijarde?« 

»Tačno tako, generale. Oko Zmije je uspešno završilo projekat sjedinjavanja sto 
trideset milijardi ljudskih umova u jedinstveno biće. Zar se nikome nije učinilo čudnim 
što je pad mašinske civilizacije usledio gotovo u istom trenutku?« 

»Hoćeš da kažeš da je Oko Zmije uništilo samo sebe kada je dostiglo cilj?« 

»Hoću da kažem da ga je Um Milijarde uništio!« 

»Kako? Ne, čekaj — zašto?« Po svemu što znamo o njemu, pomisli Julijano 
Erdober Ris, to... biće... trebalo bi da bude ravno božanstvu. Takva inteligencija 
jednostavno ne bi imala razloga da bude zla. 

Zar ne? 

»Ana Ahala ga naziva Vrtlogom; reče Starbola. Kada je Oko Zmije započelo proces, 
sto trideset milijardi njegovih žrtava počelo je da se stapa u jedinstveno biće. Svi oni su 
imali sopstvene ličnosti, svoja htenja, svoje mržnje i strahove. Kada je ujedinjavanje 
krenulo, njihove osobine počele su da se sudaraju, da protivureče jedna drugoj, da vuku 
svaka na svoju stranu. Vrlo brzo nastao je haos. Bio je to pravi košmar različitih ideja, 
stavova, htenja i želja, od kojih je samo jedno bilo zajedničko — preživeti. Zamisli 
šizofreniju, Rise, ali šizofreniju nastalu rascepom na sto trideset milijardi različitih 
ličnosti. Svetla i tamna strana Uma Milijarde uhvatile su se ukoštac u istom trenutku 
kada je ujedinjenje počelo. Dvoboj je bio nečujan i strašan. 

Tamna je pobedila, Rise. 

Gospodar univerzuma se zaista rodio, kao što je Oko Zmije zamišljalo, svemoćan, 

nezamislivo inteligentan, ali i potpuno lud. 

Tako je stvoren Vrtlog, zloduh vasione, biće svemoćno i zadojeno mržnjom u 
svakom svom deliću. Tek što je rođen, ispoljio je dovoljno snage i zlobe da uništi čitav 
zvezdani sistem. Od tada do danas neprekidno raste i postaje sve moćniji. Njegovi pipci 
pružaju se preko paralelnih univerzuma i uskoro nijedno mesto pred njim neće biti 
bezbedno. Jednog dana naići će na ljudske svetove, na Zemlju, Ahriman, Veronu i sve 
ostale. A tada će početi prava borba.« 


SVETLO LJUBAVI 


Mehaničke ptice ponovo su hitale punom brzinom i svet je odzvanjao od udaraca 
njihovih nogu. Ris ugleda zdanje prema kojem su jurili — bila je to divovska zgrada što 
se dizala iz više razdvojenih temelja, da bi se zatim spajala u jedno na nemogućoj visini. 
Podsetila ga je na predimenzionirani, naopako okrenuti krin. Gornji zidovi bili su joj 
izbrazdani nečim što je neobično podsećalo na tragove moćnih zuba, i Julijano Erdober 
Ris pretpostavi da se radi o posledicama udara materijala koji su naneli uragani. 

»Vrtlog je naš ružan sanx, rekao je Starbola. »Zamisli sve košmare, sve strahove, 
svu bedu i očajanje milijardi ljudi skupljene u jednom, pročišćene do krajnjih granica i 
oslobođene. Vrtlog predstavlja tamnu stranu svakog čoveka, deo njegove svesti koji se 
opire razumu i analizi, prvobitne užase koji vrebaju na rubu svesnog. Rasuto po mnogim 
svetovima, čovečanstvo je slavilo propast Oka Zmije. Ali Oko Zmije bilo je protivnik koji 
se može pobediti običnim oružjem, koliko god moćno i nemilosrdno bilo. Vrtlog je 
njegovo čedo, oživotvorena tama, daleko opakiji i moćniji protivnik nego što je Oko 
Zmije ikada bilo.x 

Sve je to toliko veliko, pomisli Julijano Erdober Ris. Kladim se da ni on sam nije 
sasvim svestan prave težine reći koje izgovara. Možda je Ani pošlo za rukom da shvati 
pravu prirodu novog napadača — sa svim umnim ojačanjima koja je, kako Starbola 
kaže, primetila na ovom svetu — a ovaj dečak-starac sada ponavlja njena objašnjenja 
kao papagaj. 

»Tokom svog boravka na Oku, Ana je posmatrala delovanje Vrtloga i analizirala 
zakonitosti njegovog ponašanja. Nijedno bezumlje nije bez metoda. Svojim moćima on 
bi mogao da učini bilo šta, ali on se ograničio na vrlo specifično delovanje. 

Da bi shvatio o čemu se radi, moraš imati u vidu da je kibernetski sistem koji ga je 
rodio uvek bio rukovođen željom da na sopstveni demonski način, ne birajući sredstva, 
ostvari novi korak u evoluciji čovečanstva. Moglo bi se reći da je to prihvatio i Vrtlog. 
On, zapravo, ne želi da ubija, nego da stvara. Glavni cilj mu je uzvišen — pomaganje 
evolucije i života u borbi protiv entropije. Osim što on to čini na svoj način.x 

Dodoi su se postojano približavali klinastom zdanju i Ris shvati da je ono još veće 
nego što je očekivao. Od podnožja do vrha moralo je meriti desetine kilometara. 

»Vrtlog je nematerijalan, generale. Ana kaže da više od svega podseća na 
svetlosne likove koji se formiraju u skladu s nekakvim neopisivim zakonima na mestima 
pod njegovim uticajem. On ne može da utiče na stvari fizički, već samo svojim... 
nazovimo ga zračenjem. 

Tu pojavu Ana Ahala je nazvala Svetlom ljubavi. Vrtlog se bori u korist evolucije i 
njegovo zračenje izaziva preobražaje, pretvarajući mrtvo u živo. Kako to radi? Ana nam 
je govorila o nezamislivim stvarima. Obasja li Vrtlog kamen, njemu će narasti noge i on 
će uz kreštanje pobeći. Maglu će pretvoriti u oblak spora ili virusa. Moguće je zamisliti 
zemaljska groblja iz kojih se pod dejstvom Svetla ljubavi podižu mrtvi. Ana nam je 
govorila šta se dogodilo sa stanovnicima Oka Zmije. Zamisli ljude koje obasja vrtlog i čija 
tela nakon toga počinju da se razmnožavaju pupljenjem, deobom, po kojima na sve 
strane niču hermafroditni polni organi. Proces je zahvatio dobar deo Dajsonove sfere. 
Ni naša besmrtnost ne može nas zaštititi od takvog procesa, generale. Pred Vrtlogom 

smo bespomoćni kao svako ljudsko biće.« 

Ris se seti svog susreta u prvoj gvozdenoj šumi. Tada nije mogao da vidi jasno, ali 
crni demoni protiv kojih se borio dobro su se slagali sa Starbolinim opisom. Sudeći po 
Starbolinim rečima, nekada su bili ljudska bića. 

A kraken? Još jedno čedo Svetla ljubavi? 

Topot nogu dodoa postepeno je zamirao. Julijano Erdober Ris siđe s mehaničkog 
ata i dopusti da ga provedu kroz divovske metalne vratnice, tek tada primetivši koliko je 
iscrpljen. Njegov osećaj za čuđenje potpuno je zamro, zajedno sa sposobnošću da doživi 
ikakva osećanja. Na Oku Zmije sve je bilo predimenzionirano i u neskladu sa zdravim 
razumom. Svet konstruisan za donošenje smrti, pomisli on. Dobro je funkcionisao, čak i 
nakon svog uništenja. 

Zgrada viša od Mont Everesta je i u predvorju bila prostranija od međunarodnog 
aerodroma, ali bila je tamna i zaudarala je na mašinsko ulje i izgorelu plastiku. Odnekud 
se čulo potmulo tutnjanje, kao da u daljini stotine kovačkih čekića složno udaraju po 
gvozdenim zidovima. Mehanički dodo odvede Risa do prostorije koja je verovatno 
trebalo da mu posluži za odmor. Ugledao je nešto što ga je podsetilo na ležaj, smesta se 
bacio na njega i zaspao bez snova. 

ANA 


Probudio ga je zvuk nalik na siktanje. Bunovan, Ris je neko vreme bio ubeđen da se 
nalazi na obali rodnog Sredozemlja, među narovima i maslinama; upitao se gde li se 
krije zmija koju je upravo čuo. Sledećeg trenutka setio se gde je i već je bio na nogama, 
spreman da se suprotstavi svakom iskušenju koje ga može čekati. Krajičkom uma upitao 
se zar je moguće da je bio toliko iscrpljen kada je mogao da se zaboravi na takav način. 
Do tada mu se nešto slično nikada nije dogodilo.. 

Siktanje se pojača i zid od čvrstog metala se rascveta pred njim, kao da je bio 
sačinjen od niti koje su se u trenutku rasplele i rastvorile. Kroz tako nastali otvor uđe 
vitka, crnokosa devojka. 

»Ana.« 

Difenzorski oreol sada nije svetlucao oko njenog tela. Crvena odeća presijavala se 
u polusvetlu sa otvora iza nje. Julijano Erdober Ris vide podočnjake na njenom licu i 
upita se gde li je sve bila dok je on spavao. 

To više nije Ana Ahala koju si poznavao, reče on sebi. To je kompjuterski terminal 
za direktnu vezu s bogom. Video si s kakvom je lakoćom upravljala robotima ubicama 
koji su nas doneli ovamo. Ko zna šta je sve u stanju da izvede sa tako pojačanim umom. 
Nijedno ljudsko biće u istoriji nije nikada imalo ni delić njene moći. 

»Sta se dogodilo sa...« poče on. Onda oseti njen prst na svojim usnama i ućuta. 

Dohvatila ga je za revere uniforme i silovito trgla. Pomisli da to ona hoće da ga 
napadne, pokuša da se otrgne i tek tada shvati kolika se snaga krije u vižljastom telu. 
Anine zadihane usne spojiše se s njegovim. Kratkim, odsečnim pokretima počela je da 
skida svoju i njegovu odeću. Oborila ga je na ležaj s lakoćom i upila se u njega, bez 
ijednog glasa, kao da joj od ćutanja život zavisi. Oseti dodir njene kože, vreo, kao 
grozničav, grudi su joj se napinjale kao da je dugo trčala. Skliznuo je u nju lako, ćutke, a 
ona ga je grabila svojim rukama do bola snažno. 

Vodili su ljubav divlje, očajnički, kao da im je to poslednji put. Nijedan uzdah, 
nijedan jecaj nije napustio njene usne dok ga je ljubila, stezala u naručje kao da želi da 
ga zdrobi. Volela ga je poput divlje životinje, silovito, besomučno, kao da želi da u svom 
i njegovom telu nađe zaborav pred demonskom sadašnjošću i još zlokobnijom 
budućnošću. Dok su ga zahvatali vrtoglavi talasi vrhunca, bio je svestan da ni u jednom 
trenutku otkako je ušla ono što je on mislio ili želeo da uradi nije bilo bitno — tu, u 
metalnoj kaverni veštačke planine Oka Zemlje, Ana je uzela njega. 


39 


Munja obasja prizor pod njima i u trenutku se ugasi. Ana se namršti, kao da pokušava 
svojim pogledom da prodre kroz pokrov oblaka. Stajali su na zaklonjenoj terasi jednog 
od gornjih spratova kule-planine i pod njima se pružao kilometarski ambis. 

Čitav krajolik koji ih je okruživao bio je prekriven debelim zastorom sivih olujnih 
oblaka koji su se prekidali na kilometar ispod njih, na granici troposfere. Činilo se kao da 
lebde iznad okeana oblaka koji su tu i tamo osvetljavali bleskovi munja. Tamna masa se 
komešala podno njihovih nogu, vrila, izbacivala rukavce tamne vodene pare široke 
poput Amazona. Zgrada je poput noža prosecala brazdu u uraganu i gargantuanske 
munje svakog časa su skakale po njenoj površini. Ne tako daleko, činilo se, videlo se još 
nekoliko sličnih zdanja, okruženih oreolima električne vatre. 

»Samo običan uragan. Nije nadzvučni«, reče Starbola ne obraćajući se nikom 
posebno. 

»Ne dopada mi se to«, reče Ana Ahala Risu. »Moglo bi da potraje, a oblaci nam ne 
dozvoljavaju da vidimo šta se odigrava pod nama. Tvorevine Vrtloga mogle bi nam 
neopaženo prići.« 

»Zar su toliko opasne?« upita Ris. 

Starbolino lice se jedva primetno prezrivo iskrivi. 

»Predstavljaju prethodnicu samog Vrtloga«, reče Vermer Ahala. Da li se to Risu 
učinilo, ili mu je glas zvučao izazivački? 

»Moramo ih se kloniti«, rekla je Ana Ahala mirno. »Moramo izbegavati sukob što 
je duže moguće. Zbog toga smo i ovde.« 

»Ovde?« 

»U radio-gradu, kako si to rekao«, reče Ana i položi ruku na Risovu mišicu. »Ovde 
smo se sklonili...« 

»Pobegli«, reče glas Vermera Ahale. 

9... Pobegli«, ponovi Ana, »jer su tvorevine Vrtloga sposobne da vide u 
celokupnom elektromagnetnom spektru. Na nekom drugom mestu, infracrveno 
zračenje naših tela smesta bi nas odalo. Ali ove antene oko nas su aktivne i emituju u 
svim nevidljivim oblastima spektra, stvarajući tako ekvivalent zaslepljujuće svetlosti u 
očima gonioca. Može se reći da nas ovde, u šumi antena, mogu tražito samo pipanjem. 
Ali to neće moći dugo da potraje.« 

»Misliš, na kraju će nas naći?« pitao je Ris. 

Zavrtela je glavom. 

»Mi ćemo im se svojevoljno otkriti kad za to dođe trenutak.« 

Vermer Ahala je isceri. Ris iznenađeno pogleda Anu. 

»Tvorevine Vrtloga ne tragaju za nama. Vrtlog ih šalje da nađu jedan od ogranaka 
glavnog ratnog kompjutera Oka«, reče Ana ne gledajući u Risa. »To je mašina koja ga je 
zapravo stvorila i sa kojom sam ja u ovom trenutku povezana.« u 

Okrenula se prema njemu. »Rise, on želi da se ponovo spoji sa njom. Želi da 
uspostavi kontrolu nad njom. Shvataš li šta to znači? Ratni kompjuteri Oka u stanju su 
da fantomizuju čitave svetove. Vrtlog bi imao stostruko veću moć nego do sada. To je 
stvar koju nikako ne smemo dozvoliti.« 

Ris sleže ramenima. »Zar je to uopšte moguće sprečiti?« 

»Razmestila sam kibernetske stražare svuda oko najbližeg terminala. Ova kula 
predstavlja jedno od osmatračkih mesta. Ako se Vrtlog približi Terminalu, smesta ću to 
znati.« 

»Šta nam to vredi? Protiv njega ništa ne možemo učiniti.« 

»Ali protiv njegovih tvorevina možemo! One su njegove oči i njegove ruke. A one 
su osetljive na klasično oružje. Ako njima presečemo put do Terminala, Vrtlog ga nikad 
neće otkriti!« 

»Mi?« 

Slegla je ramenima. 

»Tu mi morate pomoći. Kibernetski tragači poseduju sposobnost odlučivanja, ali 
pravi ljudski mozak ništa ne može zameniti.< 

»Sta imaš na umu?« 

»Nas petoro rasporedićemo se po ovakvim osmatračkim kulama oko Terminala. 
Povezani 5 intelektronskim pojačivačima i predajnim uređajima, moći ćemo da 
upravljamo čitavim vojskama tragača, kiborela i drugih borbenih mehanizama. 
Uništićemo svaku tvorevinu Vrtloga koja makar i pokuša da priđe Terminalu.« 

Gledala je odozgo u veštičji kotao neba dok je govorila. 

»Morali bismo da obavestimo nekoga o svemu ovome«, reče Ris. »Ana, mogli 
bismo da dobijemo pomoć od Zemlje!« 

Na licu joj je bio zagonetan izraz. 

»Predaleko smo od najbližih vrata između svetova«, rekla je polako. »Ne možemo 
napraviti antenu koja bi bila dovoljno velika da njome uspostavimo vezu, reče ona. 

»Vermer može odleteti u svojoj letelici na Zemlju i direktno preneti poruku.« 

»Ne.« Bio je to glas Vermera Ahale. 

»Zašto?« Ris se okrenu mladom Kernlanđaninu. 

»Letelica je oštećena, generale. Prenosnik više nije ispravan«, reče on. 

Ris steže zube. »Kako se to dogodilo?« 

»U sudaru sa Krakenom«, reče Vermer. »Dok sam pokušavao da se izvučem, otišla 
je polovina upravljačkog bloka.« 

»Ali još uvek možeš da letiš.« 

»Još uvek mogu da letim«, ponovi on. 

»Znači da se moramo boriti sami«, reče Julijano Erdober Ris. 

Izraz lica Ane Ahale bio je začuđen. 

»Svakako da se moramo boriti sami. To nam je i dužnost. Zar misliš da nismo 
dovoljno sposobni za to?« 

Primeti da ga Starbola i Vermer Ahala podsmešljivo gledaju. Prekasno se setio da 
Ana u svom delimično kibernetizovanom telu ima ugrađen Galerkin-Fikratinijev 
prenosnik kojim je mogla otići do drugih paralelnih svetova kada god je želela, samo da 
se pobrinula da odleti do najbližeg prolaza, ali to ipak nije učinila; svakako zato što je 
smatrala da joj je dužnost da ostane kao stražar pored Terminala i da ne dozvoli Vrtlogu 
da još više ojača. 

Ona se spremala da započne rat sasvim sama, shvati Julijano Erdober Ris. Moje će 
reči primiti kao najčistiji kukavičluk, prođe mu kroz glavu. Do vraga, pomisli, pa šta? 
Mora se biti oprezan. Postoji razlika između hrabrosti i luđačkog srljanja u opasnost. 

Oprez? Opasnost? 

Prazne reči za jednog Kernlanđanina. Kako čoveku koji je slep od rođenja opisati 
razliku između zelene i crvene boje? 

Oblaci ispod njih kao da se jače uskomešaše. Ris priđe prozoru da bi bolje 
pogledao i u tom trenutku nebo eksplodira. 

Trgao se od prozora kao oparen. Beli plamenovi zaplesaše pred njima, počeše da 
skaču između okvira prozora i poda, između poda i delova nameštaja. Oseti miris 
ozona. Oseti da mu se kosa nakostrešila i da stoji potpuno uspravno. 

Nakon izvesnog vremena shvati da je sva predstava ograničena samo na ogradu 
terase na kojoj su stajali. Bilo mu je potrebno nekoliko sekundi da bi shvatio i njeno 
poreklo. 

Radilo se o vatri Sv. Elmoa. Bilo je to bezopasno statičko pražnjenje do koga je 
došlo u trenutku kada je Ris dovoljno prišao prozoru da otpočne čitav proces. Mora da 
se zgrada u uraganu naelektrisala kao Van de Grafov generator. Ris nikada nije video 
toliko silovitu reakciju, čak ni u tihim olujama na Okeanu Senki. 

Vermer Ahala ga je posmatrao sa zanimanjem. Činilo se da tog čoveka ništa ne 

može iznenaditi. Kada je pražnjenje počelo, njegovo lice bilo je potpuno spokojno, kao 
da mu je davno sve bilo najavljeno i poznato. Starbola je tada iznenađeno zatreptao, a 
Ana uopšte nije obratila pažnju. 

Ris vide da ostali nisu zadržali pažnju na njemu duže od jednog trenutka. Sada su 
svi gledali Anu Ahalu koja se okrenula prema njima i počela da govori. 

»Većanje je završeno«, reče ona. Plamen vatre Sv. Elmoa blistao joj je oko rasute 
kose poput oreola. »Mislim da smo se složili oko toga šta moramo uraditi. Pođimo sada 
dole. Objasniću svakom posebno kako da radi svoj posao kada se budemo rasporedili 
po borbenim mestima.« 

Dok su silazili u uragansko prizemlje, Ris reče Ani: »Kada smo se sreli na dolasku 
ovamo, jedva da smo razmenili nekoliko reči, a ti si već odjurila kao da te đavoli gone. 
Šta se tada u stvari dogodilo?« 

Gledala ga je ozbiljno dok je odgovarala: 

»Upravo tada sam dobila poruku tragača da su uhvatili radio-emisije nove 
zemaljske letelice. Poslala sam da dovedu putnike ovamo što je pre moguće. Verovatno 
će biti sa nama već za nekoliko sati.« 


ČUVARI CRVENOG JEZERA 


Nepogoda je za sobom ostavila nepravilne, tamne mrlje po metalnom predelu Radio- 
grada. Kada Julijano Erdober Ris dodirnu površinu jedne od njih, na prstima mu ostade 
mastan, lepljiv trag. Ulje, pomisli on. Vetar koji je duvao sa istoka, slab i mlak, donosio 
je mirise što su podsećali na remontnu halu. 

Секао је već satima na grudobranu od saćastog metala, a jedino što je video pred 
sobom bila je šuma crnih izraslina Radio-grada. Znao je da za boljim pregledom i nema 
nikakve potrebe. Ako napad dođe, kada dođe, Ris će biti upozoren daleko pre nego što 
bi mogao da reaguje kada bi se oslanjao samo na sopstveni vid. Receptori stotina 
kibernetskih tragača rasutih svuda po okolini bili su mu povezani s umom i predstavljali 
su njegove oči. Osećao je golicanje tankih elektroda u traci povezanoj oko svoje glave 
— bio je to interfejs između njegovog uma i moćnih kibernetskih pojačivača Oka Zmije. 

Jedno vreme bio je svestan apsurdnosti čitave situacije: on i njegovi drugovi 
upravo su se spremali da se stave na stranu najstrašnijeg neprijatelja ljudskog roda i da 
se bore protiv sile koja potpomaže život, zapravo protiv same evolucije. Jer Vrtlog, u 
svoj svojoj nakaznosti, jeste predstavljao novi evolucioni korak. Ris se pitao koliko će 
života biti prisiljeni da unište пе bi li ispunili svoj cilj, života koji su, u krajnjoj liniji, bili 
ljudski. 

Činilo se kao da Oko Zmije izvrće sve što dotakne, pretvara u apsurd i sopstvenu 
suprotnost. Pa ipak, pomisli, ljudski umovi su bili ti koji su ga zamislili i stvorili. Da li je 
na izopačenom svetu izopačeno ne biti izopačen? 

Reši da proveri funkcionisanje veza između članova grupe i zato prenese 
upravljačkom sistemu misaonu komandu da uključi radio-vezu. Na početku začu 
besmislene šumove i piskanje, a onda sistem uspostavi režim za dešifrovanje i signal se 
smesta pretvori u reči. Starbola i Vermer Ahala nešto su razgovarali. Е 

Veza između stražarskih grupa oko Terminala održavala se u radio-području. Suma 
antena Radio-grada preuzimala je signale, pojačavala i nasumce ponovo emitovala, sve 
dok nije nastajao haos u kome je bilo potpuno nemoguće utvrditi početno polazište 
signala. Na taj način Ris je bio obavešten o stanju svih grupa tragača koje su bile pod 
njegovom komandom, kao i o položajima ostalih stražara. Znao je da se u ovom 
trenutku jedna grupa tragača nalazi u Krakenovom kanjonu radi iskopavanja u potrazi 
za zatrpanim letelicama ostalih članova ekspedicije. Ana nije bogzna šta očekivala od 
ove grupe, naročito zbog toga što je oblast o kojoj se radilo sada vrvela od tvorevina 
Vrtloga. Ris je pretpostavljao da se ona plaši da su ostali članovi grupe već podlegli 

dejstvu Svetla ljubavi i da se u difenzorskim čaurama pod milionima tona metala sada 
nalaze samo čudovišna, tamna tela nalik na užasno deformisane gmizavce. 

Ali ostale Risove grupe patrolirale su u ogromnom području oko kule i do sada nisu 
poslale nikakav signal za opasnost. Ris se pitao koliko sve to može da potraje. Ana je 
govorila da ih tvorevine Vrtloga mogu tražiti još danima ili mesecima — ali da bi napad 
mogao uslediti i smesta. 

Već je hteo da isključi radio, koji će se i tako automatski uključiti na najrjianji signal 
opasnosti, kada uhvati povišeni ton Vermerovog glasa. Dva Kernlanđanina su se oko 
nečega svađali. 

>x... Ostaviš toga!« govorio je Starbola. 

»Ti je mrziš. Priznaj to sebi!« 

Ris naćulji uši. 

»Anu? Nikako!« rekao je Starbola. 

9... osim što tokom čitavog većanja nisi našao za shodno da razmeniš makar i 
jednu reč sa njom. To je bila namerna uvreda, Večiti Dečače!« Glas Vermera Ahale 
ceptao je od prigušenog besa. 

»Ne radi se o mržnji, mladi čoveče.« 

»Shvatam. Tvoja izuzetno originalna shvatanja ljubavi...« 

»Ne! Ali u jednoj stvari si u pravu . Mrzim опо u šta se pretvorila. Mrzim što se 
svojevoljno udružila sa demonskim razumnim napravama, što je postala deo njih.« 

»Ali ti je uopšte ne posmatraš kao ljudsko biće. Misliš li da je imala izbora?« 

»Ovde ne. Ali pre nego što je pošla, govorio sam joj, ubeđivao je, molio je da na 
putovanje na ovaj pogani svet ne pođe pretvorena u polumašinu. Nije želela da me 
sluša, baš kao ni ti sada. Nikada zadovoljna, uvek je želela da prekraja stanje u kome se 
nalazi. Večite promene... i dovela je sebe do najgoreg pakla koji će čovek ikada zamisliti. 
Čitavo ovo čudovišno mesto nastalo je kao posledica želje za zadobijanjem moći koja 
čoveku nikada nije bila pisana.« 

»| zato si kivan na Anu?« 

»Zar ne vidiš? Ono što ona čini i što je radilo Oko Zmije jedna je te ista stvar. 

Rečeno je da su razumne mašine najgore prokletstvo za čoveka, i to je istina, zbog 
toga što ponavljaju istu grešku koju je činio i čovek i zbog koje će zauvek ispaštati. Naši 
preci prognani su iz Gerimane zbog toga što su pokušali da prekroje svet. Mi smo sada, 
razume se, svesni grešaka koje su počinili, ali više nikada nećemo biti ono što su oni bili 
kada su sa svoja dva saveznika pokušali da osvoje svet. To je oholost, Ahala, koja stvara 
najgoru vrstu pakla!« i 

»Ti si obična budala, Starbola. Mogu da zamislim zbog čega tako govoriš. Čitav tvoj 
život protekao je u kavezu Oka Zmije, gotovo bez ikakvih promena. Ali zar ne vidiš šta je 
od tebe na taj način postalo? x 

»Ali...« Večiti Dečak zamuca, »kako smeš tako da mi govoriš?« 

»Umukni! Ono zbog čega toliko mrziš Anu je stvar za koju nikada nećeš imati 
hrabrosti. Nedostaje ti smelosti da izađeš iz svoje ljušture večitog deteta i pogledaš na 
stvarni svet. Ti i tvoj intelekt, toliko jak, a toliko izopačen. Ako je promena pakao, 
Starbola, onda je i sam život pakao, svi smo mi u njemu. 

Pljujem ja na tvoj raj, Starbola. Ono najbolje nalazi se u paklu!« 


TALASI 


Skrembler se uključi i zašišta, a onda se poruka pretoči u reči. 
»Olma. Čini mi se da sam uhvatila pokret na perimetru kule.« 
»Tragači?« Bio je to glas Ane Ahale. 

»Ne bih rekla. Odraz je suviše raštrkan.« 
Odmah se javio i Starbola. 


43 


»Upravo sam dobio signal alarma. Nešto se kreće u podnožju kule dva. Mislite li da 
bi...« 

»To su oni«, rekao је Vermer Ahala spokojno. 

»Poruka svima«, rekla je Ana. »Aktivirajte kontrolne jedinice. Mislim da smo 
upravo dobili posetu.« 

Ris mislima brzo pređe preko davača alarma koji su okruživali njegovu kulu. Bili su 
nemi. Onda mu se učini da je daleko između dva metalna stabla uhvatio pokret. 
Zatvorio je oči i aktivirao kibernetski interfejs koji je i njega i čitavu ekipu spajao u 
nerazdvojivu celinu sa automatima Oka. 

U istom trenutku stvarnost oko Risa zadrhta i rascepi se... 

. a ostali članovi grupe nahrupe u njega. Osetio je kako im se misli stapaju sa 
njegovim, kako njihova prisustva mrmljaju duboko u njegovom umu. Stvarnost se 
namah stabilizovala i ostade tako šizofreno razdvojena. 

Bio je Vermer Ahala, plamen i snaga i neodoljiva žudnja. Osećao je silinu njegovih 
odluka, misli oštre poput brijača. Svojim dečijim rukama Starbole dodirivao je kontrolnu 
traku koja mu je prijanjala uz čelo; bio je gordost i naivnost, bio je istovremeno britko 
rasuđivanje i varljiva lagodnost predrasuda. Kretao se u vitkom telu Ane Anale i osećao 
njene misli, tamne, visoke i silovite, žestoke kao uraganski kovitlac. Zaranjao je u ćutljivi 
i smireni svet Olme Onole. Bio je svi i svi su bili on. 

A van svega osećao je neizrecivu moć, osećao je da su udovi desetine hiljada 
tragača njegovi udovi, da je njihova snaga njegova snaga, kretao se na hiljadama mesta 
i video hiljadama očiju. Činilo se kao da je ta silina oduvek bila sa njim, kao da se sada 
upravo probudio iz beskrajnog sna i otkrio šta stvarno ume da čini; osećao je neizrecivo 
zadovoljstvo i lakoću dok je iskušavao svoje nove osobine. 

Njegovim novoprobuđenim čulima nije bilo potrebno više od jednog trenutka da 
pronađe prve uljeze. Bili su daleko, tamni i nakazni, na samoj granici oblasti koja mu je 
bila poverena. Jedan jedini treptaj njegovih misli bio je dovoljan da se deset tragača 
punom silinom obori na najbližeg napadača, da počnu da ga kidaju u komade, drobe u 
lepljivu masu, gaze, razvlače desetinama metara unaokolo. Ostale tvorevine Vrtloga 
povukoše se natrag, besno skičeći. 

Oseti kako mu se znoj sliva niz lice. Prejako, pomislio je. Ublaži dejstvo i pokušaj 
ponovo. 

Novi napadači, deformisane električne žabe sa zubima ajkula, pojaviše se oko 
njega — ne, ne oko njega, nego među tragačima sa kojima je bio povezan. Gledao je iz 
neposredne blizine iscerene lobanje i demonske kandže tvorevina Vrtloga; na njegove 
oči glava jednog grabljivca se rascepi i umesto jednog tu su bila dva stvorenja koja su 
grčevitim, padavičarskim pokretima pokušavala da dohvate dodoe iz lokve sluzi. Ris 
zgađeno aktivira svoje tragače, ovog puta sasvim oprezno, i metalne ptice sasekoše 
crne demone. 

Krajičkom svesti hvatao je poruku da je napad istovremeno počeo i na ostalim 
mestima. Okruženi smo, pomisli, znači da su demoni najzad shvatili gde treba da 
napadnu. Gledao je tamna obličja koja su se kretala sumanuto brzim pokretima i 
obarala se na dodoe — ali nisu bila dovoljno brza da bi im se suprotstavila. Teren je 
ubrzo bio crn od krvi i rasutih komada tela napadača. Kada je video da tvorevina 
Vrtloga više nema, sakupio je tragače i sabrao gubitke — dva automata bila su uništena, 
a jedan toliko oštećen da je hramao. Na poprištu je ostalo nekoliko stotina napadača. 

Sistem za međusobnu vezu branilaca saopsti mu da su i ostali odbili prvi talas. Tek 
tada Ris dozvoli sebi da odahne. 

»Nekako su saznali naš položaj«, reče glas Ane Ahale. »To znači da su imali 
vremena da se pripreme za napad. Biće mnogo teže nego što sam očekivala. Vermere, 
izviđanje...« 

Letelica Vermera Ahale suknu poput srebrne komete u nebo i Ris je za trenutak 

imao priliku da vidi mladićevim očima... 5 

. ogromnu, izdubljenu činiju veštačkog predela. Sumu Radio-grada, skupinu 
izvitoperenih crnih korala na dnu sasušenog mora. Letelica je lagano hvatala sve veću 
visinu. 

... a onda je udari vetar koji mora da je prelazio hiljadu kilometara na čas. Letelica 
odskoči kao da je naletela na čvrsti zid i zatim nastavi da se penje. 

Luđače, pomisli Julijano Erdober Ris. Znao je da mladom Kerlanđaninu u tom 
trenutku pomažu milioni ratnih mehanizama Oka, ali ono što je činio bilo je ravno letu 
kroz udarni talas nuklearne eksplozije. 

Vidno polje branilaca bilo je sve šire. 

»Dovoljno!« reče Ana Ahala. 

»Vidim ih!x rekao je Vermer. »Ima ih vrlo mnogo.« 

Ali nije bilo potrebno da to kaže, jer su i ostali imali prilike da vide poprište. 

Risa najpre podsetiše na oluju koja se prikuplja u daljini. Bili su nalik crnom 
nepreglednom tepihu oblaka koji je polegao po veštačkom predelu, prostirući se 
unedogled. Nije znao da je tvorevina Vrtloga toliko mnogo. 

I još su pristizali, milijarde i milijarde njih. 

Signal je dat, pomisli Julijano Ris. Nas petoro upravo počinjemo rat prema kome su 
svi zemaljski svetski ratovi bili tek beznačajni okršaji. 


SVETLO UNIŠTENJA 


Cekao je sa mentalnim prstom na obaraču svog kibernetskog oružja dok su se legije 
Vrtloga polako približavale. Kada su već zašle duboko u njegovu teritoriju, aktivira 
gama-zračne lasere tragača. Prvi redovi napadača rastočiše se u tamnim plamenovima, 
crni dim ispuni nebesa, ali je napad i dalje trajao. Ris malo zastade, a onda udari 
dvostrukom žestinom. Gledao je kako se tela demona rasprskavaju pod kišom 
nevidljivih snopova, kako se i sam vazduh usijava u paklu radioaktivnog uništenja, ali 
novopridošlice kao da nisu hajale. Na svakog sasečenog dolazila je desetina novih i on 
shvati da napad ne samo da ne jenjava, već iz časa u čas postaje sve jači. 

Aktivirao je kiborele. Predeo iznad redova tvorevina Vrtloga u trenutku se zacrneo 
kao da su ga prekrili nepregledni rojevi stršljenova. Minijaturni borbeni mehanizmi Oka 
izletali su iz građevina, iz otvora u zemlji, iz antena Radio-grada i zaletali se u tela 
demona, kidajući sve na svome putu, tražeći put do vitalnih organa i glavnih snopova 
živaca. Veštačkim tlom slivale su se lokve krvi napadača, kiborele su uništavale 
nezasitom žestinom i krvožednošću. 

Vermer Ahala se strmoglavi iz neba u redove tvorevina Vrtloga poput srebrnog 
čekića boga groma i Ris opazi da je Kernaldanin uključio difenzore. Svetlucajući kao 
kuglasta munja, Vermer poče da juri u brišućem letu najvećom mogućom brzinom, 
koseći jednim zamahom desetine hiljada napadača. Njegova letilica podiže se i zatim 
kao srebrna lavina ponovo obori na demone; jurio je kroz meso i kosti pripadnika crnih 
legija na izgled bez ikakvog otpora, brzinom od najmanje nekoliko stotina kilometara na 
čas. Oblaci krvi tvorevina Vrtloga prštali su stotinama metara uvis poput vodoskoka, 
otkinuti udovi i tela napravili su brazdu oko njega dok je poput kosačice smrti brisao 
kroz njih. 

Starbola je preuzeo kontrolu nad pokretanjem servomotora antena Radio-grada. 
Divovske antene sada su se kretale punom brzinom, bez reda mašući čas ta-mo, čas 
ovamo, i poput nezamislivih sekira obarale jednim udarcem stotine i stotine napadača. 
Nestalan poput vetra, Starbola je mislima jurio od jedne komande do druge, patuljak iz 
bajke sa divovskom sekirom u rukama, klatnom strave koje je rasecalo tkivo 
neprijatelja. 

Olmine mehaničke ptice povlačile su se pred napadačima na izgled bez ikakvog 

otpora. Dok se Julijano Erdober Ris čudio šta to Kernlađanka radi, ona aktivira uređaje 
za samouništenje na nekoliko cevovoda koji su se nalazili u njenoj zoni i odatle nahrupi 
zid molekularne kiseline visok nekoliko metara i u pravoj bujici preplavi crne legije. Iza 
talasa žućkaste tečnosti ništa nije ostajalo, otvarale su se ogromne rupe u tlu koje su se 
širile, razjedale i u kojima su nestajale čitave armije napadača. 

Ali napad i pored toga nije jenjavao. 

Neljudska je bila ravnodušnost sa kojom su se milioni i milioni demona bacali u 
sigurnu smrt. Ris aktivira ogromne difenzorske barijere i mnogi pogiboše pod 
stubovima plavičastog sjaja energetskog polja sila, ali još više njih stade da se provlači 
kroz otvore u tlu i da kulja na suprotnu stranu. Ris pokuša sa antimaterijskim udarima, 
narandžaste megatonske pečurke rascvetaše se svud po poprištu, ali nezamislivu silinu 
neprijatelja čak ni to nije moglo zaustaviti. Mehanički dodoi bili su doslovce progutani 
pod talasima demona. Najzad, prvi napadači počeše da pristižu do Risovog grudobrana. 
Zemljanin se okrete i potrča u osmatračku zgradu. 

Jurio je kao bez daha. Za svojim leđima čuo je skičanje, groktanje, romor koji je 
pretio da preplavi čitav svet. Od samog početka bili smo osuđeni na neuspeh, pomisli, 
napadača ima toliko mnogo. Crno telo demona Vrtloga ispreči se pred njim, ugledao je 
sluzave otvore i izbočine svuda po njemu i osetio otužni zadah nalik na mokraću, a onda 
nešto silovito prasnu iza njega i on u magnovenju ugleda srebrnasto telo jednog dodoa. 
Mehanička ptica preletela ga je jednim skokom i zarila kljun u napadača. 

U neverici prepoznade troprugog dodoa koji ga je doneo do Ane Ahale. 

Na ulazu u zgradu pojavi se još nekoliko demona i Ris ih saseče bacačem. Onda 
nanišani u sledećeg, povuče obarač i — ništa se ne dogodi. Energetski naboj oružja bio 
je prazan. Ris grozno oposva i baci beskorisni bacač prema napadačima, a zatim nastavi 
da se penje prema vrhu zgrade. 

Demoni su ga lagano i uporno stizali. 

Troprugi dodo stade između Risa i napadača i zagradi prolaz svojim telom, a 
demoni se baciše na njega. Prvi koji ga je dotakao odlete u stranu otkinute glave. Drugi 
dokači dodoa i raspori mu oklop. Udar noge metalne ptice rascepi ga na pola. Još jedan 
udar demona i glava dodoa bila je uništena. 

Napadači nastaviše hajku više ne obraćajući pažnju na metalnu pticu. Prva tri, koji 
su pokušavali da preskoče ostatke dodoa, srušiše se odsečenih nogu. Risov branilac se 
osovio na noge, bez glave i napola uništen, i nastavio da brani svog gospodara. Novi 
udarci ga zahvatiše svuda po oklopu, mehanizam se postepeno raspadao u komadiće. 
Penjući se, Ris vide kako se otkinuti udovi dodoa kreću sami od sebe i pokušavaju još 
uvek da dohvate napadače. 

Nešto zablista u svetlu koje je dopiralo kroz vrata i pred Risa se spusti vitko telo u 
crvenoj odeći. 

»Ana«, reče on. 

Najbliži napadač pokuša da dohvati Kernlađanku. Nije se ni osvrnula kada su 
njegove kandže skliznule po difenzorskom oklopu koji joj je štitio telo. Samo se malo 
izvila, dograbila demona za ruku i ekspolzivnim pokretom istrgnula mu je iz ramena. 
Onda se okrenu u polukrug, i zamahom rukom, silovitim poput topovske granate, probi 
oklop na grudima demona. 

Zaboga, prođe Risu kroz glavu. Pa njeno telo je prava električna centrala. Znao je 
za teorijske performanse pojačivača koji su ugrađeni u Anu Ahalu, ali ih sve do sada nije 
video na delu. 

Devojka se nasmeši. Nije se čak ni zadihala, pomisli Ris. 

»Dobro si se borio, savetniče«, reče ona. 

Skičanje je ispunjavalo vazduh zdanja. Ana priđe Julijanu Erdoberu Risu i obuhvati 
ga oko pasa. 

»Cvrsto se drži«, rekla je. 

Obruč demona bio je sve uži oko njih. Ana duboko udahnu i polete sa Risom iznad 


njihovih glava. 
VRTLOG 


Predeo pakla promicao je pod Risom i Kernlanđankom dok su leteli sve dalje od 
stražarske kule. Crne kandže preteći su se podizale prema njima, kao da pokušavaju da 
ih dohvate, a čak i na toj visini dopirali su do njih dvoje gnevni krici tvorevina Vrtloga. 
Čitav krajolik pretvorio se u tamni tepih smrti u kome su se živa i neozleđena tela 
demona preplitala sa raskomadanim i osakaćenim. Ris je video kako se stvorenje kome 
nedostaje polovina glave podiže i teturavo nastavlja da hoda; demonski udovi i 
prepolovljena tela kretali su se sami od sebe, ponovo spajali jedno s drugim i naočigled 
Zemljanina srastali. Gledao je kako se raskomadane tvorevine Vrtloga još uvek pare 
između sebe u crnim orgijama koje smrt nije mogla da zaustavi. Predeo se kretao pod 
njim, gmizao poput nezamislive mase tamnih crva. 

»Ako ih uništavamo svakog dana na milione«, progunđa Ris, »bile bi nam potrebne 
decenije da ih se otarasimo.« 

»Bio si sjajan«, reče glas Ane Ahale odmah pored Risovog uva. »Zadržao si ih 
taman koliko treba.« 

»Koliko treba za šta?« reče Ris. Prizor pod njihovim nogama izazivao mu je 
mučninu. 

»Da bi naše najsnažnije oružje postalo u punoj meri aktivno.« 

Ris se seti da Ana uopšte nije učestvovala u sukobu. Shvati da je svakako smatrala 
nešto mnogo važnijim. Upita se o čemu se radi. 

»Vidim da si radoznao«, reče ona. »Uskoro ćeš shvatiti.« 

Sada su leteli iznad terena koji tvorevine Vrtloga još uvek nisu zaposele. Metalni 
pejsaž Oka monotono je promicao ispod njih. Jedna kula, čiji se vrh širio poput grabljive 
muholovke, izdvoji se iz slike i stade da raste. Oprezno, Ana uspori kada se našla na 
platou neposredno ispod vrha i slete lagano poput perceta. 

U istom trenutku, između krakova muholovke nad njihovim glavama blesnu 
difenzorsko polje. Po jačini plavog sjaja Ris shvati koliko je silno. 

Na platou kraj sebe ugleda Starbolu i Olmu koji su ćutke posmatrali šta se dešava. 

Ana priđe sedištu u sredini muholovke i poče sa svojim telom da spaja 
mnogobrojne elektrode koje su ga okruživale sa svih strana. 

Nešto poput plamena suknu kraj kule i strmoglavi se prema trupama Vrtloga. 
Vermer Ahala. І njegovi difenzori bili su uključeni na najjače. 

»Sta...« poče Ris. 

»ššš«, reče Starbola. »Gledaj.« 

U čudnovatoj višestrukoj viziji koju su mu davali ratni mehanizmi Oka on ugleda 
legije Vrtloga kroz oči Vermera Ahale. Nezadrživo su nadirale preko pejsaža koji je 
uljasto svetlucao i činilo se da im se više ništa ne može isprečiti na putu. 

»Sada ćeš«, rekla je Ana glasom čudno zadihanim, »videti bar jedan deo onoga što 
je Oko bilo u stanju da izvede dok je bilo u punoj snazi.« 

Neki uređaj se uključi i vazduh oko njih zatreperi, zaigra kao živ. 

»Danijci su ovo nazivali Mlin. Bio je to jedan od odbrambenih uređaja ugrađenih u 
samo Oko.« 

Hujanje kule muholovke se pojača. Ris vide kako legije još uvek nezadrživo 
napreduju. A onda razaranje započe. 

Činilo se kao da je metalni pejsaž najednom oživeo. Svaka pukotina, svaka pora u 
tlu kao da poče da se raspada, preformira i oblikuje smrtonosno oružje. Delovi 
mehanizama i građevina rascvetavali su se poput semena maslačka, stvarali oblake 
smrtonosnih oružja koja su se kretala brzinom misli i razarala sve što im se nađe na 
putu. Sam predeo se micao, uvijao, rastvarao poput čeljusti demonskog mehanizma, 

pretvarao u desetine hiljada usta koja su nezadrživom pomamom grizla sve što im se 
nađe u okolini, živo i neživo, prijateljsko i neprijateljsko. Zona oko Terminala pretvorila 
se u pokretnu smrt u kojoj su u svakom deliću sekunde stradali milioni napadača. 

Poput čigre koja se okreće pod udarima biča i vrti sve brže, Mlin je pojačavao svoje 
dejstvo. Ubilačke naprave Oka i dalje nisu birale šta će napasti i Ris shvati zbog čega su 
im bili potrebni moćni difenzorski oklopi. Stotine, hiljade mehanizama ubica zaletali su 
se u kulu muholovku i halapljivo pokušavale da razderu one koji su se nalazili iza štita. 
Letelica Vermera Ahale bila je prekrivena grozdovima smrtonosnih naprava tako da se 
nije video ni jedan deo energetskog oklopa — čudno, ali deo mladićevih misli koji je Ris 
uhvatio u tom trenutku iskazivao je spokoj i čak — zadovoljstvo? Zemljanin se okrenu 
Ani Ahali. 

Oči su joj bile sklopljene, lice napregnuto u orgazmu sjedinjavanja s metalnim 
univerzumom, imala je milion očiju i isto toliko ubojitih ruku. Ris shvati da u tom 
trenutku ona ima manje ljudskog od ajkule koja krstari tamnim dubinama nekog 
okeana u potrazi za živim mesom koje će razderati. Rušila je, kidala, cepala sve što je 
živo u kovitlacu opšteg uništenja. Svaka njena misao, pojačana milionima puta, bila je 
ubilačko oružje. Bila je kibernetsko božanstvo, multi-šiva sa bezbroj ruku i opakih 
pogleda smrti. 

Činilo se da se čitavo Oko rastače u mećavi smrtonosne pomame. Nije bilo ni 
jednog kvadratnog milimetra, daleko u krug, koji dejstvo mlina nije preoralo u potrazi 
za neprijateljem. Takve udare ništa nije moglo izdržati. 

I onda sve poče da slabi, jenjava, mehanizmi su se vraćali u svoja kućišta da možda 
više nikada ne budu upotrebljeni. Iza njih je ostao prizor uništenja, pokidani uređaji i 
instalacije između kojih su tekle doslovce reke krvi. 

Napad tvorevina Vrtloga bio je odbijen. 

Ali Ana je i dalje ostala na svome prestolu smrti. Otvorila je oči, oznojenog čela, i 
mirnim glasom rekla: >Mislim da smo u ovom krugu uspeli.< 

U ovom krugu? preneraženo se upita Ris. 

Vrata podzemnih skloništa se otvoriše i iz njih nahrupiše mehanički dodoi, kretali 
su se po polju mrtvih i ranjenih demona i ubijali povređene. 

»Nailazi novi talas«, saopštio je mirni glas Vermera Ahale. 

Prve redove demona koji ponovo stadoše da navaljuju kao da im je potpuno 
svejedno šta se dogodilo sa prethodnicama sasekoše laseri. Onda Ris u daljini ugleda 
nešto ogromno, činilo se kao da su se čitave planine pokrenule i pridružile napadu 
tvorevina Vrtloga. 

Krakeni! 

Bilo ih je na stotine hiljada. Ris shvati da je onaj koga su prvog sreli i koji im je 
desetkovao ekspediciju bio, zapravo, sasvim mali primerak. Poput gradova na nogama, 
koračali su po gvozdenom bojnom polju, ravnodušno gazili i demone i dodoe, ne vodeći 
računa o tome šta je njihovo a šta tuđe. Baraž lasera obori se na njih, snopovi kristalne 
svetlosti odsecali su ogromne komade sa njihovih tela, ali oni su se svejedno kretali, ne 
hajući za užasne povrede. 

Laserski baraž se udesetostruči. Goreo je metal i vazduh, predeo se obavi zidovima 
plamena, preobrazi u pakleno snoviđenje kroz koje su se kretale kilometarske buba 
Švabe. Krakeni su padali, ali su i dalje navaljivali, sve dok se i poslednji ne sruši pod 
snopovima vatre sa neba. 

Krajolik Oka bio je posut gigantskim telesima koja su se još uvek refleksno micala, 
gorele su površine veće od kontinenata, ali više nije bilo novih napadača. 

»Odbili smo ih«, reče Ana Ahala i poče da skida elektrode. 


PAKAO JE STVARAN I NALAZI SE OVDE 

Ris je ponovo bez uspeha pokušavao da zaspi. Pred očima su mu se kretali prizori 
jučerašnje borbe i razarali živce koji su već desetinama sati bezuspešno vapili za 
odmorom. Napadi se tokom tog perioda više nisu ponavljali i Ris se nadao da je 
sumanutoj klanici u koju se pretvorilo Oko najzad došao kraj. 

Ali Ana je smatrala da je ovo samo kratkotrajni predah. Silina napada, govorila je 
ona, pokazuje da je Vrtlog znao šta i gde treba da traži, kako god da je došao do tog 
saznanja. A žestina odbrane uverila ga je da je na pravom putu. Već je pokazao koliko 
mu je stalo do sjedinjavanja sa ratnim kompjuterima, čim je bio spreman da žrtvuje 
toliko svojih tvorevina. Za onoga ko se bori za život bila je to užasna žrtva. Možda ga 
previše antropomorfizujem, razmišljala je Ana naglas, ali Vrtlog na kraju krajeva jeste 
nastao od ljudi i mislim da je njegove postupke utoliko moguće predvideti. 

»Napadi će ponovo doći«, rekla je. 

Napadi će ponovo doći. Mirno uverenje kojim je to Ana izgovorila predstavljalo je 
stvar zbog koje su Risovi košmari u budnom stanju postojali dvaput strašniji. Gde smo 
to upali; pomišljao je, zar je ovo mesto sačinjeno od kvintesencije ludila i tame? 
Prevrtao se po svom ležaju pokušavajući da zaspi, telo mu je vapilo za odmorom, ali 
uvek iznova pred očima su mu iskrsavali prizori rata protiv nakaza i, još više, slike 
bojnog polja neposredno nakon što ga je Ana izvukla iz kule — planine. 

Tek nakon neznano koliko vremena ophrva ga grozničav, košmaran san, u kojem 
su se prizori koje je video tokom dana mešali sa još groznijim snoviđenjima. Bacakao se 
pred prikazama strasnijim od najgorih košmara, utoliko pre što su bila vrlo slična 
onome što je video u stvarnosti. Ko zna koliko bi se tako mučio da ga ne probudi 
prodorni, piskavi signal alarmnog uređaja. 

Napad je ponovo počinjao. > 

Psujući, bunovan, podiže se sa ležaja. Činilo mu se da ga boli svaki mišić. Oko njega 
bila je tama, i on koraknu po prostoriji, sudarajući se sa stvarima. Izabrali su noć da 
napadnu, pomisli. 

A onda se razbudi. 

Noć! Na Oku nema noći! 

Izleteo je kao oparen na plato kule muholovke i pogledao prema nebu. 

Tamna, zelenkasta masa visila je daleko nad njegovom glavom, zaklanjajući sunce. 
Video je pramičke svetlosti kako se kolutaju kroz nabore olujnih oblaka, 
fosforescentnozelene i belokosne. Video je kako se kumulonimbusni nabori kovitlaju i 
zastrašujućom brzinom pretapaju jedan u drugi. Video je kako tonu prema obzorju kao 
da ih nešto usisava, pa ipak ih je, izgleda, bilo sve više. 

A na obzorju, u sredini tamnog tunela oblaka, nalik na oko urgana u koje se stiču 
svi rukavci besomučnog kovitlaca, video je otvor u nebu u koji su sumanutom brzinom 
tonuli oblaci. Bio je nalik slivniku u koji lagano otiče čitav svet. Bio je poput halapljivih, 
mahnitih usta velikih poput kontinenta koja gutaju sve što im pide. 

Bio je to Vrtlog. 

Ris odjuri do prestola na središtu platoa. Tamo zateče Anu Ahalu, lica ledenog, kao 
da je upravo ugledala smrt. Što zapravo, pomisli Ris, nije mnogo daleko od istine. 
Ostalih članova grupe nije bilo nigde na vidiku. 

»Sta da učinimo...?« poče Ris. Ali odgovor mu nije bio potreban. On stade pored 
Ane i zagleda se u grabljivu čeljust neba koja je postajala sve veća. 

»Uopšte ne obraća pažnju na nas«, reče Ana, »iako smo mu mi desetkovali vojsku. 
Kreće se prema Terminalu<. 

Sablasno fosforesciranje obuhvatalo je predeo pod gigantskim kovitlacem. Risu se 
učini da delovi krajolika počinju da se miču i oživljavaju. Nismo imali šanse, pomislio je 
on. Kako možeš pobediti nesavladivog neprijatelja? 

Gromoglasna eksplozija probijanja zvučnog zida odjeknu negde u neposrednoj 

blizini i Zemljanin se zanese. Krajičkom oka ugleda srebrnu munju letelice Vermera 
Ahale koja suknu kraj kule i strmoglavi se prema Terminalu. 

»Мегтеге! Ме!« kriknu Ana. 

Ris je gledao kako bela tačka letelice postaje sve manja u daljini, poput galeba koji 
leti nad uzburkanim, crnim morem. Zemljanin pokuša da dosegne um mladog 
Kerlanđanina i dotače samo tamu i jezivu, smrtnu rešenost. Prestrašeno se povuče. Zar 
je mladić poludeo? 

Komešanje Vrtloga postade jače. Iznenada letelica Vermera Ahale blesnu, kao da 
je uhvaćena u unakrsne snopove desetine reflektora i Ris je ponovo ugleda dok se 
sunovraćivala ravno prema mestu na kome je trebalo da bude Terminal. Svetio ljubavi, 
pomisli Zemljanin. Vrtlog je prisustvo mladog Kerlanđanina shvatio kao daleko opasnije 
ugrožavanje nego što je bilo uništavanje devet desetina njegovih legija. 

Ali letelica je već bila u slobodnom padu. Ona se zari u tlo u neposrednoj blizini 
Terminala i svetlost koja ju je obasjavala ugasi se. 

Jedan trenutak se ništa nije dešavalo. 

Zatim, gromoglasni urlik, kao da stotina hiljada vulkana eruptira zajedno. Ogroman 
deo krajolika oko terminala pocrne i poče da se razliva. 

Aspadem, pomisli preneraženo Ris. Upotrebio je aspadem. 

Deset hiljada kvadratnih kilometara metalnog tla u okolini Terminala u sekundi se 
sakupilo u jednu tačku kada je prostor podvrgnut razornoj deformaciji sa uređaja za 
samouništenje Vermerove letelice. Naprezanje materijala i difenzorske opne koja je 
štitila svet u jednom trenutku bilo je strašno — a onda je puklo! 

Stvorio se otvor od preko stotinu kilometara u prečniku. Aspadem je progutao 
terminal, kiborele, vojsku demona, deo Vrtloga, Vermera Ahalu. Oni su se sada, 
deformisani i razneseni, nalazili u majušnoj sferi koju je stvorila bomba za razaranje 
tkiva prostora. Možda je, pomisli Ris, nastala crna rupa. 

Zemljotres koji izbaci tlo ispod nogu Julijana Erdobera Risa bio je tako silovit da se 
činilo kao da se svet ruši. On vide kako je difenzorski oklop zablistao oko kule 
muholovke da bi je zaštitio od transoničnog uragana nastalog u istom trenutku kada su 
milioni kubnih kilometara vazduha suknuli u bezvazdušni prostor. 

Ris ugleda kako se oformio divovski crni točir, preokrenuta kupa čiji je centar bio u 
otvoru na dnu sveta; po zidovima tvorevine su se komešali oblaci. Rika ranjene 
atmosfere bila je zaglušujuća i pored energetskog štita; bolni urlik sveta koji se cepao 
na dvoje. 

A onda još jači krik, vrisak jarosti milijardi prevarenih duša. »Beži!« viknula je Ana 
kada se Vrtlog pokrenuo. 

Plato preplavi plima svelosti. Ris sklopi oči i baci se naglavačke u otvor u središtu 
zgrade, dubok možda pola kilometra. Krajičkom oka vide da je i Ana učinila isto. 

Poginuo je od udarca u podnožje, smrskanih rebara i zdrobljene kičme. Ali Vrtlog 
ga je posmatrao. Kada se ponovo probudio, osećao je u vazduhu slatkasti vonj, a Svetla 
ljubavi je nestalo. Digao je pogled prema kružnom isečku neba koji se video daleko nad 
njegovom glavom, ali je ono ponovo bilo plavo i vedro. 

Ana mu priđe sa leđa, ćutke ga uhvati ispod mišica i vinu se s njim u vazduh. 

Ponovo na platou, video je da je Vrtlog nestao. Pod platoa bio je prekriven sa 
nebrojeno mnogo malih obličja što su se micala i uvijala peristaltičkim pokretima, nalik 
sićušnim crvima koji su izrastali iz njega i Ris shvati da je to Svetio ljubavi transformisalo 
materijal podloge. Uragana više nije bilo, jer su se difenzori koji su štitili dno sveta 
ponovo uspostavili i zatvorili rupu na mestu nekadašnjeg terminala. 

Ali se titanski otvor nepravilnih, krecavih ivica, procepljen u teškom metalu, još 
uvek video. A oko njega, tlo se komešalo kao oživelo, talasalo i poigravalo poput 
želatina. Aspademska bomba započela je lančanu reakciju koja će razoriti svet. 

»Ne treba da brinemo«, rekla je Ana Ahala. »Reakcija se odvija geometrijskom 

progresijom, ali je za sada još uvek spora. Imaćemo dovoljno vremena da odemo 
odavdex. 

Ris se priseti Vermerovog mladog lica, koje će od sada viđati samo u svojim 
uspomenama. »Izabrao si spektakularan način da odeš, stari moj«, reče on u sebi. 

Ali lice Ane Ahale bilo je svetio. 

»Umro je kao ratnika, rekla je ona. A potom tiše dodala — »Moj brat... 

Tamni obruč oko rupe u svetu jedva primetno se širio. 

»Shvataš li šta je Verm učinio?« reče Ana Ahala. »Aspadem će progutati Oko Zmije. 
Vrtlog se nikada neće spojiti sa veštačkim mozgom koji ga je doneo na svet«. 


LAĐARKA BRODA SMRTI 


» Ništa nam to ne vredi.« 

»Zašto? Moći ćemo da idemo.« 

Julijano Erdober Ris se namršti. 

»Kada si rekla da su tvoji tragači uhvatili signal zemaljske letelice, mislio sam da je 
stigla nova ekspedicija«, reče on. 

»Očigledno nije<, odvrati Ana Ahala. »Pa šta?« 

Stajali su pred trupom letelice koja je pre izvesnog vremena doplovila sa Zemlje — 
zdepastim telom u obliku čunka, sa tradicionalnim simbolom maslinove grančice 
naslikanim na oplati. Tragači su je pre izvesnog vremena dovukli do kule mu-holovke i 
ona je seda ležala ispred dvoje ljudi, poput kita izvučenog na suvo. 

»Trebalo je da pretpostavim da će Zemlja poslati automatsku sondu radije nego da 
rizikuje živote još jedne ekspedicijex, rekao je Ris gorko. 

»Rise, ponekad te ne razumem. Zbog čega si tako namrgođen?« 

»Zato što nam se ovaj svet upravo raspada pod nogama, a mi nemamo načina da 
se vratimo na Zemlju.« 

»Ali imamo. Iskoristićemo ovu sondu.« | 

»Ana, zaboga, to je najobičnija konzerva. Čak joj je i gravitacioni pogon otkazao!« 

»Ali ima Galerkin-Fikratinijeve prenosnike. A što se tiče motora, zar si zaboravio? 
Ja sam pogon.« 

On je odmeri, devojku-električnu centralu, otvori usta, zatim ih ponovo zatvori. 

»Dobro. Recimo da ti možeš da poslužiš kao tegljač za sondu sve do međusvetske 
stanice na Mesecu«, rekao je. »Ali ta sonda nije čak ni hermetična. Ne bih rekao da 
imamo vremena da je opremimo sistemima za održavanje života.« 

»Nisu nam ni potrebni.« 

»Ana, čak i sa tvojim gravipterima, do Meseca ima dobrih šest i po sati leta. Ti ćeš 
biti zaštićena svojim sistemom za preživljavanje, ali šta će biti sa nama ostalima ?« 

»Bićete mrtvi tokom čitavog puta. Nema veze. Ja ću upravljati sondom.« 
Kernlanđanka se široko nasmeši. »Zar ne vidiš da sam sve isplanirala ?« 


Zemaljska sonda ne samo što je bila nehermetična, u njoj od opreme gotovo da i nije 
bilo mesta za tri putnika. Morali su da izbacuju velike delove napolje da bi svi mogli da 
stanu. To je Ana Ahala učinila golim rukama, nimalo nežno počupavši savršene 
kibernetske i elektronske uređaje, na izgled ne obraćajući pažnju koliko će štete 
napraviti. Ali Ris vide da je vrlo pažljivo zaobilazila kola prenosnika i vodove za 
napajanje. 

Tragači su javljali da je do nailaska fronta lančane reakcije ostalo još manje od pola 
sata. Ris je posmatrao usredsređeni izraz Ane Ahale dok je pravila mesta za putnike, 
čudeći se njenoj smirenosti pred pogibelji. Lađar lađe mrtvih, pomisli on, a ja ću u njoj 
biti putnik. 

»Vreme je za polazak«, reče Ana Anala. 

On, Starbola i Olma sklupčaše se među pokidanim zemaljskim uređajima, a 
poklopac sonde zalupi se za njima i ostavi gotovo potpunu tamu. Ris se za trenutak 
uplaši da Ana neće imati dovoljno snage da podigne čitavu desetotonsku sondu zajedno 
sa putnicima, a onda mu silovit trzaj i zatim razmazano ljuljanje, kao u liftu, pokazaše da 
je sonda u vazduhu. 

Izlazak iz atmosfere usledio je možda pola sata nakon toga. Ris pogibe. 

Čudno, ali nakon što je sve prošlo, period leta kroz vakuum sećao se kao kroz 
polusan. Nije bilo bola. Sistem za održanje života i ubistveni bezvazdušni prostor 
uspostavili su nekakvu ravnotežu u kojoj Zemljanin nije bio ni sasvim mrtav, ni potpuno 
živ. Okruživala ga je polutama kroz koju su se kovitlala poludovršena sećanja i nejasni 
simboli. 

A onda je, u nozdrvama, osetio miris sveže trave. 

Poklopac sonde uz cviljenje se podiže i unutra nahrupi pepeljava svetlost. Dve 
vitke, bele ruke istrgoše ga iz utrobe sonde kao da je dete i on ugleda lice Ane Ahala. 

Udahnuo je sa uživanjem i obazro se oko sebe. Travnati bregovi teraformiranog 
Meseca pružali su se na sve strane oko njega. Kada je podigao glavu, nebo nad njime 
bilo je siva metalna ploča. Potražio je po gvozdenoj površini i našao, gotovo vertikalno 
nad sobom, sićušnu, gotovo nevidljivu mrlju svetlosti, tanušnu zvezdu obrubljenu 
pojasom tame — mesto na kome je počela lančana reakcija koja će progutati Oko. Za 
trenutak se ponada da će pri tom stradati i sam Vrtlog. 

Ana raširi ruke. 

»Na posao«, reča. »Treba da spremimo ovaj nered. Vreme je da se ide kući.« 

Aredhela Ar-Feiniel, Bijela Gospa Noldora, kćerka Fingolfinova obitavala je u Nevrastu 
sa Turgonom, svojim bratom i s njim je otišla u Skriveno Kraljevstvo. Ali umorila se od 
zaštićenog grada Gondolina žudeći sve više da jaše divljinama i šeta šumama kao što joj 
bijaše navada u Valinoru; i kad je prošlo dvije stotine godina od potpune izgradnje 
Gondolina, razgovarala je sa Turgonom i zamolila dozvolu za odlazak. Turgonu ne bijaše 
drago da joj to odobri i dugo je odbijaše; ipak, naposlijetku popusti govoreći: »Tad idi, 
ako želiš, mada je to protivno mom znanju, i slutim da će zlo proisteći i za me i za te. Ali 
ići ćeš tek da potražiš Fingona, našeg brata; a oni koje šaljem s tobom vratiće se amo u 
Gondolin što brže mogu.« 

Ali Aredhela reče; »Ja sam tvoja sestra a ne služavka i izvan tvojih granica iću ću 
koliko mi se to čini dobrim. A ako mi nerado daješ pratnju, ići ću sama.« 

Tad Turgon odgovori: »Ne uskraćujem ti ništa svoje. A ipak ne želim da itko tko zna 
put amo obitava u mojim zidinama, a ako tebi vjerujem, sestro moja, ne vjerujem da 
drugi mogu držati jezik za zubima.« 

I Turgon odredi trojicu gospode iz svoje kuće da jašu sa Aredhelom i zapovijedi im 
da je vode Fingonu u Hithlum, ako je na to mogu privoljeti. >| pazite«, reče, »jer, mada 
je Morgoth još uvijek opkoljen na sjeveru, postoje mnoge opasnosti u Srednjem svijetu 
o kojima Gospa ništa ne zna.« Tad Aredhela napusti Gondolin, a Turgonu bješe teško 
oko srca dok je odlazila. Ali kad dođoše do gaza Brithiach na rijeci Sirion, ona reče 
svojim pratiocima: »Krenite sad put juga a ne sjevera, jer neću jahati za Hithlum; moje 
srce sve više žudi da pronađe sinove Feanorove, moje prijatelje od davnina.« I pošto je 
nisu mogli odvratiti, krenuše put juga kako ona zapovijedi, i zatražiše pristup u Doriath. 
Ali graničari ih odbiše; jer Thingol nije dopuštao nikom od Noldora da prođe pojas, osim 
svojim rođacima iz kuće Finarfinove, a pogotovu ne onima koji prijateljevahu sa 
sinovima Feanorovim. Zato graničari rekoše Aredheli: »Do zemlje Celegormove koju 
tražite, Gospo, ne možete nikako doći prolazeći kroz carstvo kralja Thingola; morate 
jahati s druge strane Melianinog pojasa, na jug ili sjever. Najbrži je put stazama koje 
vode istočno od Brithiacha kroz Dimbar i duž sjeverne međe ovog kraljevstva, dok ne 
prođete most Esgalduin i Gazove Arosa i dođete do zemlje koja se prostire iza brda 
Himring. Tamo obitavaju, tako vjeru-jemo, Celegorm i Curufin, i možda ćete ih pronaći; 
ali put je opasan.« 

Tad se Aredhela vrati i poče tražiti opasni put međ duhovima opsjednutim 
dolinama Ered Gorgortha i sjevernih oboda Doriatha; i što se bliže primicahu zloj oblasti 
Nan Durgortheba, jahači postadoše umreženi u sjeni, i Aredhela se udalji od svojih 
pratitelja i izgubi se. Dugo su je uzalud tražili plašeći se da je uhvaćena u zamku ili da se 
napila iz otrovnih riječnih tokova te zemlje; ali svirepa bića Ungolianta koja obitavahu u 
klisurama bijahu probuđena i progoniše ih, i oni jedva spasiše živote. Kad su se konačno 
vratili i kazali svoju priču, bijaše velika tuga u Gondolinu; a Turgon je dugo sjedio sam 
trpeći bol i srdžbu u tišini. 

Ali Aredhela, uzalud tražeći prijatelje, nastavi jahati, budući neustrašiva i tvrda 
srca, kao i sva djeca Finweova; držaše se svog puta, i prelazeći Esgalduin i Aros dođe do 
zemlje Himlad između Arosa i Celona gdje obitavahu u tim danima Celegorm i Curufin, 
prije proboja opsade Angbanda. U to vrijeme ne bjehu kod kuće jer su jahali sa 
Caranthirom na istoku u Thargelionu; ali Celegormovi joj ljudi poželješe dobrodošlicu i 
pozvaše je da s počastima ostane među njima do povratka njihovih gospodara. Tamo 
bijaše izvjesno vrijeme zadovoljna nalazeći veliki užitak lutajući slobodna po šumovitim 
predjelima; ali kako se godina dužiše, a Celegorm se nije vraćao, ponovo je obuze nemir 
i jahaše sve dalje, tražeći nove staze i neugažene proplanke. Tako se u smiraj godine zbi 
da Aredhela ode na jug Himlada i prođe Celon; i prije no što postade toga svjesna 
uhvati se u mrežu Nan Elmotha. 

Tom je šumom u prošlim vremenima šetala Mehana u sumrak Srednjeg svijeta kad 

je drveće bilo mlado, a čarolije su ga još pritiskivale. Ali sad je drveće Nan Elmotha bilo 
najviše i najmračnije u Beleriandu, a sunce nije nikad tamo dopiralo; i tamo je obitavao 
Eöl, koga su zvali Mračni Elf. Po starini je bio rod Thingolov, ali je bio nemiran i 
nezadovoljan u Doriathu, i kad Melianin Pojas bi postavljen oko Šumske oblasti, gdje je 
obitavao, odbjegao je u Nan Elmoth. Tamo je živio u dubokoj sjeni, voleći noć i sumrak 
pod zvijezdama. Izbjegavao je Noldore okrivljujući ih zbog povratka Morgotha, koji je 
uznemirio tišinu Belerianda; ali Patuljke je volio više no itko od Elfa od starine. Od njega 
su Patuljci naučili mnogo od onoga što se zbivalo u zemljama Eldara. 

Sada je trgovački put Patuljaka ispod Plavih planina slijedio dvije ceste preko 
istočnog Belerianda, a sjeverni je put, koji je vodio ka Gazovima Arosa, prolazio blizu 
Nan Elmotha; i tamo bi Eöl sretao Naugrime (1) i s njima se družio. | kako je njihovo 
prijateljstvo raslo, odlazio bi povremeno i obitavao kao gost u kućama u velikim 
dubinama Nogroda ili Belegosta. Tamo je naučio mnogo o obradi metala, i stekao veliku 
vještinu; i izumio je metal tvrd kao čelik Patuljaka, ali tako kovan da ga je mogao učiniti 
tankim i savitljivim; a ipak je ostajao otporan na sve oštrice i strijele. Nazvao ga je 
galvorn jer je bio crn i sjajan kao smolac i oblačio ga je kad god je išao na put. Ali Eöl, 
mada poguren od kovačkog posla, nije bio Patuljak, već visoki Elf uglednog roda 
Telerija, plemenit, mada strašna lica; a oči su mu mogle prodrijeti duboko u sjenke i 
tamna mjesta. | zbi se da je vidio Aredhelu Ar-Feiniel dok je lutala između visokog 
drveća u blizini Nan Elmotha: bljesak bjeline u tamnom predjelu. Vrlo lijepa mu je 
izgledala i on je poželje, i obuze je čarolijama, tako da nije mogla pronaći izlaz, već je 
prilazila sve bliže njegovom obitavalištu u dubini šume. Tamo bijaše njegova kovačnica, 
i tamne dvorane, i sluge kakve je mogao imati, tihe i tajnovite kao i gospodar im. I kad 
Aredhela umorna od lutanja konačno dođe do njegovih vrata, on joj se otkri i poželi joj 
dobrodošlicu i povede je u kuću. | tamo ona ostade; jer Eöl je uze za ženu, i prođe 
mnogo vremena prije no što itko od njenih ponovo ču za nju. 
bio mnogo godina mrzak. Jer mada se po Ебіоуіт zapovijedima morala kloniti sunca, 
zajedno su lutali pod zvijezdama ili na svjetlu mjesečeva srpa; ili je mogla gaziti šumama 
koliko je htjela, osim što јој je Eöl zabranio da traži sinove Feanorove, ili bilo kojeg 
drugog od Noldora. А Aredhela mu je rodila sina u sjenkama Nan Elmotha i u srcu mu 
dala ime na zabranjenom jeziku Noldora, Lamion, što znači Dijete Sumraka; ali otac mu 
ne dade ime do dvanaeste godine. Tad ga nazva Maeglinom, Oštrovidim, jer je 
zamijetio da su sinovljeve oči prodornije od njegovih, a misli mu mogu čitati tajne 
srdaca onostrano od izmaglice riječi. 

Kad Maeglin doseže pun stas, licem i obličjem sličiše noldorskim srodnicima, ali po 
ćudi i umu bijaše sin svog oca. Malo je govorio osim o stvarima koje su ga se 
naposredno ticale, a tad bi mu glas imao moć da miče one koji bi ga čuli i da obara one 
koji su mu se odupirali. Često je išao sa E&lom u gradove Patuljaka na istoku Ered 
Lindona i tamo revno učio ono čemu ga podučavahu, a prije svega umijeće 
pronalaženja metalnih ruda u planinama. 

A ipak je rečeno da je Maeglin više volio majku i, kad bi Eöl bio kod kuće, dugo bi 
sjedio uz nju i slušao sve što bi mu mogla reći o svom rodu i njihovim djelima u 
Eldamaru, i o moći i neustrašivosti prinčeva kuće Fingolfinove. Sve je primao srcu, ali 
najviše ono što je čuo o Turgonu, i da ovaj nema nasljednika; jer je Elemvea, njegova 
žena, nastradala za prelaska Helcaraxea, a kći mu Idrila Celebrindal bijaše jedino dijete. 

Dok je pričala ove priče, probudi se u Aredheli žudnja da ponovo vidi svoje 
srodnike, i bi joj začudan zamor svjetlima Gondolina, i vodoskocima pod suncem, i 
zelenim utrinama Tumladena pod vjetrovitim proljetnim nebom; tim više što često os- 
tajaše sama u sjenkama kad joj i sin i suprug bijahu daleko. Iz ovih priča potekoše i prve 


(1) Naugrimi — sindarinsko ime za Patuljke 

svađe Maeglina i Eola. Jer nipošto ne bi majka otkrila Maeglinu obitavalište Turgonovo, 
niti bi čovjek mogao tamo dospjeti, a on je strpljivo čekao, još vjerujući da će joj 
izmamiti tajnu ili možda pročitati njene nezaštićene misli; ali prije no što je to mogao 
učiniti, on poželje vidjeti Noldore i govoriti sa sinovima Feanorovim, svojim srodnicima, 
koji ne obitavahu daleko. Ali kad otkri svoju namjeru Eolu, ovaj se razgnjevi: »Ti 
pripadaš kući Eölovoj, Maegline, sine moj«, reče on, »a ne Golodhrimima. Sva je ova 
zemlja Telerija, i ja neću da imam posla, niti će moj sin imati posla s ubicama roda 
našeg, osvajačima i otimačima doma našeg. Sad ćeš me poslušati ili ću te okovati.x A 
Maeglin ne odgovori, već bijaše hladan i tih, i više nije putovao s Ебіот, а Eöl mu 
prestade vjerovati. 

Zbi se da sredinom ljeta Patuljci, kao što im bijaše običaj, pozvaše Eöla na gozbu u 
Norgod; i on odjaha. Tad Maeglin i majka mu bijahu slobodni izvjesno vrijeme da idu 
gdje im je volja, i često su jahali pod strehama šuma, tražeći sunce; i žudnja poraste u 
srcu Maeglinovom da zauvijek napusti Nan Elmoth. Stoga reče Aredheli: »Gospo, 
pođimo dok je vremena! Kakva nada postoji za mene ili za te u ovim šumama. Tu smo 
okovani, a za me nema nikakva probitka; jer naučio sam sve što mi je otac imao 
pokazati, ili što bi mi Naugrimi otkrili. Nećemo li tražiti Gondolin? Bićeš moj vodič, a ja 
tvoj čuvar!« 

Tad Aredheli bi drago i s ponosom gledaše svog sina; i rekavši slugama da polaze 
tražiti sinove Feanorove, odoše i odjahaše put sjevernih oboda Nan Elmotha. Tamo su 
prešli uzani tok Celona i ušli u Himlad i jahali do Gazova Arosa u pravcu zapada duž 
granica Doriatha. 

А Eöl se vrati sa istoka prije no što Maeglin predviđaše i otkri da su mu sin i žena 
otišli prije dva dana; i bijaše tako gnjevan da ih je slijedio i po dnevnoj svjetlosti. Kad 
uđe u Himlad ublaži svoj gnjev i pođe opreznije, prizivajući u sjećanje opasnost, jer 
Celegorm i Curufin biahu moćna gospoda, koja uopće nisu voljela Eola, а Curufin, 
štaviše, imaše prijeku ćud; а izvidnica aglonska zamijeti jahanje Maeglinovo і 
Aredhelino do Gazova Arosa, a Curufin opaziv čudna zbivanja u toku, dođe s juga do 
prolaza i ulogori se u blizini Gazova. | prije no što Eöl prejaha Himlad iz zasjede ga 
napadoše jahači Curufinovi i dovedoše do svog gospodara. 

Tad mu Curufin reče: »Kakva posla, Mračni Elfe, imaš u mojim zemljama? Prijeka 
posla, možda, koja tjeraju tako sunco-stidljivog napolje po danu.« 

A Eöl, svjestan opasnosti, suspregnu gorke misli Које mu se rojiše po glavi. 
»Saznah, plemeniti Curufine«, reče on, »da su mi sin i žena, Bijela Gospa od Gondolina, 
odjahali da te posjete, dok bijah od kuće; i učini mi se shodnim da im se pridružim u 
tom poslanju.« 

Tad se Curufin nasmija Eölu i reče: »Ovdje bi naišli na manje toplu dobrodošlicu, 
no što su se nadali, da si ih ti pratio, ali to nije na stvari, jer to ne bijaše njihovo 
poslanje. Nema ni dva dana kako su prešli Aroesiach i otud brzo odjahali u pravcu 
zapada. Izgleda da me hoćeš prevariti, osim ako nisi i sam prevaren.« 

A Eöl odgovori: »Tad, gospodaru, možda ćeš mi dozvoliti da odem i otkrijem istinu 
zbivanja.« М 

»Imaš moju dozvolu, ali ne i ljubav«, reče Curufin. »Sto prije napustiš moju zemlju 
to ću zadovoljniji biti.« 

Tad se Eöl pope na konja govoreći: »Dobro је, Lorde Curufine, naći srodnika tako 
obzirna u nevolji. Zapamtiću to kad se vratim.« Tad Curufin mračno pogleda Ečla. »Ne 
razmeći se nazivom ženinim preda mnom,« reče on. »Jer onaj ko krade žene Noldora i 
vjenčava ih bez darova ili dozvole ne stiče srodstvo s njinim rodom. Dadoh ti dozvolu da 
pođeš. Uzmi je, i nestani. Po zakonima Eldara ovaj te put ne mogu ubiti. | dodajem 
savjet: vrati se sad u svoje obitavalište u tami Nan Elmotha; jer srce me upozorava — 
ako sad budeš progonio onu koja te više ne voli, vratiti se tamo nećeš nikada.« 

Tad Eöl žurno odjaha, a bijaše pun mržnje prema svim Noldorima; jer prozreo је 


56 


sad da Maeglin i Aredhela bježe u Gondolin. І gonjen gnjevom i stidom zbog poniženja 
prešao je Gazove Arosa i naporno jahao putem kojim su oni prije prošli; ali mada nisu 
znali da ih slijedi, a imao je najbržeg ata, nije ih vidio sve dok ne dosegoše Brithiach i 
napustiše konje. Tad ih izda zla sudba; jer konji glasno zarzaše i Eölov at ih ču, i pojuri 
prema njima; i Eöl iz daljine opazi Aredhelinu bijelu odoru, i opazi put kojim se kretala, 
tražeći tajnu stazu u planinama. д 

Sad Aredhela i Maeglin dođoše do Vanjske Kapije Gondolina i Tamnog Čuvara pod 
planinama; i tamo je dočekaše s radošću, i prolazeći Sedam Kapija dođe s Maeglinom 
do Turgona na Amon Gwareth. Tad Kralj sasluša s čuđenjem sve što je Aredhela imala 
reći; i pogleda s naklonošću Maeglina, sina svoje sestre, opažajući u njemu nekog 
vrijednog da bude uračunat u prinčeve Noldora. 

»Radujem se doista da se Ar-Feiniel vratila u Gondolin,« reče on, »i sad će moj 
grad ponovo biti ljepši no u danima kad je smatrah izgubljenom. A Maeglin će imati 
najveće počasti u mojem carstvu.< 

Tad se Maeglin nakloni i primi Turgona za gospodara i kralja, da ispunjava sve 
njegove želje; ali potom stajaše tih i oprezan, jer blaženstvo je Gondolina prevazilazilo 
sve što je zamišljao iz priča svoje majke, i bio je začuđen jačinom grada i 
gostoprimljivošću njegovih ljudi, i mnogim stvarima neobičnim i lijepim koje je gledao. 
A ipak ni prema kome njegove oči ne bijahu češće privučene no prema Idrili, Kraljevoj 
kćerki, koja je sjedila do njega; jer biješe zlatna kao Vanvari, srodnici njene majke i 
izgledaše mu kao sunce od kojeg svi kraljevi dvori primaju svjetlo. 

Ali Eöl, slijedeći Aredhelu, pronađe Suhu Rijeku i tajnu stazu, i tako kradom puzeći 
dođe do straže, i bi zarobljen i ispitivan. A kad straža ču da Aredhelu naziva svojom 
ženom bijaše zapanjena i posla brzog glasnika u Grad i on dođe do Kraljeva dvorca. 

»Gospodaru«, uzviknu, »Straža zarobi nekog koji kradom dođe do Tamnih Vrata. 
Eölom se naziva, i visoki je Elf, mračan i strašan, od roda Sindara, a ipak nazivlje Gospu 
Aredhelu svojom ženom, i zahtijeva da ga se dovede preda te. Gnjev mu je velik i teško 
ga je obuzdati, ali nismo ga ubili kao što tvoji zakoni zapovijedaju.« 

Tada Aredhela reče: »Avaj! Eöl nas je slijedio, baš kao što sam se plašila. Ali velikim 
krišom je to učinjeno; jer ne vidjesmo i ne čusmo nikakvu potjeru dok se uspinjasmo 
Skrivenim Putem.« Tad reče glasniku: »On govori istinu. On је Eöl, а ja sam njegova 
žena, i on je otac mojeg sina. Ne ubij ga, već ga dovedi amo na Kraljev sud, ako Kralj 
tako želi.« 

I bi tako: i Eöl bi doveden u Turgonove dvore i stajaše ispred njegova prijestolja, 
ponosan i zlokoban. Mada ne bijaše zapanjen manje no njegov sin svim što je vidio, 
njegovo srce bijaše puno gnjeva i mržnje prema Noldorima. Ali Turgon postupaše s njim 
s počastima, i uzdiže ga i uze mu ruku; i reče: »Dobro došao srodniče, jer za takvog te 
držim. Obitavaćeš ovdje do mile volje, osim što moraš ostati i ne smiješ napustiti moje 
Kraljevstvo, jer moj je zakon da nitko tko pronađe put amo ne smije otići.« 

Ali Eöl odbaci njegovu ruku: »Ne priznajem tvoj zakon,« reče on. »Nikakva prava 
nemaš ti niti itko od tvog roda u ovoj zemlji da grabiš čovjeka ili otimaš, ni ovdje ni 
ondje. Ovo je zemlja Telerija, u koju donosite rat i nemir, ponašajući se uvijek oholo i 
nepravedno. Nije me briga za tvoje tajne i nisam te došao uhoditi, već da tražim svoje 
vlastito: ženu i sina. Ako, pak, na Aredhelu svoju sestru polažeš neka prava, tad nek' 
ostane; nek' se ptica vrati u kavez, gdje će ubrzo ponovno oboljeti, kao što je oboljela i 
ranije. Ali ne i Maeglin. Mog mi sina nećeš uskratiti. Dođi, Maegline, sine Ečlov! Tvoj ti 
otac zapovijeda. Napusti kuću naših neprijatelja i ubica roda našeg, ili budi proklet!« Ali 
Maeglin ništa ne odgovori. 

Tad Turgon sjede na prijestolje držeć' sudbeni štap i strogim glasom progovori: 
»Neću raspravljati s tobom, Mračni Elfe. Samo su mačevima Noldora zaštićene tvoje 
tamne šume. Slobodu da po njima lutaš divalj duguješ mom rodu; i da nije bilo njih 
dugo bi već ropski argatovao u jamama Angbanda. A ovdje sam ja kralj; i želiš li to ili ne, 

moj sud je zakon. Samo ti je ovaj izbor dat: da ostaneš ili da umreš ovdje; a tako i tvome 
sinu.< 

Таа Eöl pogleda u oči kralju Turgonu, i ne bijaše zaplašen, već stajaše dugo bez 
riječi ili kretnje dok se mirna šutnja nadnosila nad dvorom; i Aredhela bi uplašena, 
znajući da je opasan. Iznenada, brzo poput zmije zgrabi on koplje koje držaše skriveno 
pod ogrtačem i upravi ga na Maeglina, uzvikujući: >Uzimam drugi izbor za sebe i za sina 
mi. Nećeš zadržati što je moje.< 

Ali Aredhela se pruži pred džilit i on je udari u rame; a Eola nadvladaše mnogi i 
okovaše ga, i odvedoše, dok drugi njegovahu Aredhelu. Ali Maeglin gledajući oca bijaše 
tih. 

Bi određeno da će Eöl slijedećeg dana biti izveden pred Kraljev sud; a Aredhela і 
Idrila sklonjivahu Turgona milosti. Ali uveče Aredhela oboli, mada je rana izgledala 
mala, i utonu u mrak, i u noći umre; jer vrh koplja bijaše otrovan, mada to nitko ne 
znade, dok ne bi prekasno. 

Stoga kad Eola dovedoše pred Turgona za njega ne bi milosti; i odvedoše ga do 
Caragdura, litice od crne stijene na sjevernoj strani brda gondolinskog da ga otud bace 
sa strmih zidina grada. A Maeglin stajaše pokraj i ne reče ništa, ali naposljetku Eöl 
kriknu-. »Dakle odričeš se svog oca i njegova roda, nečasni sine! Nek' ti ovdje propadnu 
sve nade, i nek' umreš ovdje istom smrću kao i ja.« 

Tad baciše Eola s Caragdura i tako on skonča, i svim u Gondolinu to izgledaše 
pravedno; ali Idrila bijaše uznemirena i od tog dana ne vjerovaše srodnicima. A Maeglin 
je napredovao i izrastao, moćan među sinovima Gondolindrima, slavljen od svakog, i 
uzvišen u milosti Turgonovoj; jer ako je učio žudno i brzo sve što je mogao, također je 
imao i mnogo toga da pouči. | oko sebe je, okupljao sve one koji su imali najviše smisla 
za kovački zanat i rudarstvo; i tražio je u Echoriathu (Okružujućim planinama) i 
pronašao bogate žile rude raznolikih metala. Najviše je cijenio tvrdo željezo iz rudnika 
Anghabar na sjeveru Echoriatha, i otud je dobijao obilje kovnih metala i čelika, tako da 
je oružje Gondolindrima, bilo načinjeno još jačim i oštrijim. Mudar u savjetima bio je 
Maeglin i oprezan, a ipak oduševljen i neustrašiv u nevolji. A to se vidjelo u kasnijim 
danima; jer kad je u strašnoj godini Ninaeth Arnoediada, Turgon otvorio svoj tabor i 
pokrenuo trupe u pomoć rFingonu, Maeglin ne ostade u Gondolinu kao Kraljev 
namjesnik već ode u rat i boriše se uz Turgona, i pokaza nemilosrdan i neustrašiv u 
borbi. 

Tako se sve činilo dobrim sa srećom Maeglinovom, koji se uzdigao do moći međ' 
prinčevima Noldora; i najveći osim jednog u najglasovitijem njihovom carstvu. A ipak 
nije odao svoje srce; i mada je sve išlo onako kako je želio, trpio je u tišini, skrivajući 
svoje misli tako da ih je malo tko mogao pročitati osim Idrile Celebrindal. Jer od svojih 
prvih dana u Gondolinu nosio je tugu, vazda pojačavanu, koja ga je lišavala svih radosti; 
volio je ljepotu Idrilinu i želio je, beznadežno. Eldari se nisu ženili tako bliskim rodom, 
niti je tko do njih prije takvo što poželio. І kako je moralo biti, Idrila uopće nije voljela 
Maeglina; a znajući što misli o njoj voljela ga је još i manje. Jer nešto u njemu činilo joj 
se stranim i nepoštenim kao što su doista Eldari od tog doba smatrali; zli plodovi 
kraljoubojstva, pomoću kojih se sjenka kletve Mandosove spustila na posljednju nadu 
Noldora. Ali, kako su godine prolazile, Maeglin je još više gledao Idrilu, i čekao, a 
njegova se ljubav preokrenu u mrak u srcu. I tražio je sve više da bude njegova volja u 
drugim važnim stvarima, ne bježeći od truda i tereta, ako bi bili u njegovoj moći. 

Tako bijaše u Gondolinu; i međ' svim blagostanjem tog carstva, dok mu trajaše 
slava, mračno sjeme zla bi posijano. 


58 


Robert Bloh 


ČOVEK KOJI JE 
# SKUPLJAO POA 


l 
{ The Мап Who Collected Poe« 
ЖАГА, Robert Bloch, 1951 
Prevala Nataša Đukić 


Fi 


Tokom čitavog dosadnog, tamnog i umrtvljenog jesenjeg dana, dok su oblaci nisko 
pritiskivali sa neba, prolazio sam, potpuno sam, kroz monotoni predeo, jednoličan i 
turoban; na kraju dana, kada se pojaviše večernje senke, nađoh se pred svojim ciljem. 

Pogledah u prizor pred sobom — u prostranu kuću i jednostavno uređen posed 
oko nje, u sumorne zidove, prozore nalik na prazne oči, u bujnu živicu i nekoliko belih 
trupaca natrulog drveća — sa osećajem potpune zbunjenosti pomešane sa zapre- 
pašćenjem. Jer učini mi se da sam jednom već bio na ovom mestu, ili sam možda o 
njemu čitao u priči kojoj se često vraćam. A ipak tako zasigurno nije moglo biti, jer samo 
su tri dana prošla od kako upoznah Lanselota Kaninga i prihvatih poziv da ga posetim u 
njegovom prebivalištu u Merilendu. 

Okolnosti u kojima sretoh Kaninga bile su obične; bio sam prisutan na 
bibliofilskom susretu u Vašingtonu kada nas je upoznao zajednički prijatelj. Uglađeni 
razgovor ubrzo zameni duboka i zanimljiva diskusija pošto je on otkrio moje zanimanje 
za fantastična dela. A kada je čuo da nameravam da krenem na odmor i da još nisam 
odlučio kuda, umolio me je da budem njegov gost na jedan dan i da slobodno vreme 
posvetim njegovoj neobičnoj kolekciji MEMORABILIJA. 

»Zaključiću, na osnovu našeg razgovora, da vi i ja imamo mnogo zajedničkog«, 
reče mi on. »Jer, vidite, gospodine, po svojoj ljubavi ka fantaziji nema mi ravnog. Možda 
je nasledih od oca i njegovog oca pre njega, koji mi je prenese genima. Bez sumnje, 
bićete zadivljeni onim što nameravam da vam pokažem, jer, i pored dužne skromnosti, 
laskam sebi da sam vodeći svetski sakupljač dela Edgara Alana Poa.x 

Priznaću da me poziv po sebi nije oduševio, jer nemam sklonosti ka 
obožavateljima pisaca ili naučnim sakupljačima ovog tipa. Prema Poovim pričama gajim 
više nego duboko poštovanje, ali moje interesovanje se ne proteže na čeprkanja po 
takvim detaljima kao što su dan kad je gospodin Po rešio da pusti bradu, a ne bih bio 
oduševljen ni mogućnošću da proučavam nekoliko dlaka iz nekog kasnijeg brijanja. 

Pre će biti da su me pojava i ličnost samog Lanselota Kaninga naterali da prihvatim 
ponuđeno gostoprimstvo, jer je čovek, koji je trebalo da bude moj domaćin, izgledao 
kao da je malopre sišao sa neke Poove stranice. Njegov govor, kako sam pokušao da 
nagovestim, imao je obeležja dvorske uobraženosti tako izražene kod Poovih junaka — 
a svakako, pojavom je na njih podsećao. Jer pojava je Lanselota Kaninga imala nečeg 
mrtvačkog, u velikim vlažnim, svetlim očima, tankim ocrtanim usnama, delikatno 
izvajanom nosu, prefinjenoj ivici vrata i tamnoj, kovrdžavoj kosi tipičnoj za Poove likove. 

Ta čudnovatost me navede da prihvatim ponudu i doputujem do njegovog 
merilendskog poseda, za koji odmah ustanovih da i sam izražava Poetiku, 
prepoznatljivu u oblicima sive živice, jezovitim stablima drveća, i praznim prozorima 
nalik na oči ove kuće tame. Nedostajao je jedino šanac sa vodom oko zamka — i ja sam 
očekivao, na osnovu dosad viđenog, unutrašnjost obogaćenu rezbarenim tavanicama, 
mračnim tapiserijama, podovima od ebanovine i fantazmagoričnim ratnim trofejima 
tako živopisno opisanim kod autora »Gretske i arabeske«. 

Moja očekivanja ne behu previše izneverena kada stupih u dom Lanselota Kaninga. 
U skladu sa atmosferom koja je obavijala oronulu kuću i mojim radoznalim 
pretpostavkama, na moje kucanje, vrata otvori sobar koji me, u tišini, sprovede tamnim 
i prepoznatljivim hodnicima do kabineta svojeg gospodara. 

Soba u kojoj se obreh bila je vrlo stara i posvećena. Prozori behu dugački, uski i 
zašiljeni, na tolikoj udaljenosti od crnog hrastovog poda da se nije moglo gledati 
napolje. Slabi tračci crvenog svetla sveća probijahu se kroz rešetkasta okna tek toliko da 
se mogu raspoznati krupniji objekti oko njih, oči su se naprezale ne bi li pogledom 

dosegle udaljene uglove odaje ili udubljenu zasvođenu i ukrašenu tavanicu. Na 
zidovima su visili tamni zastori. Ceo nameštaj je bio raskošan, neudoban, klasičan i 
pohaban. Mnoge knjige i muzički instrumenti ležahu okolo, ali nisu donosili nikakvu 
živost prizoru. 

Umesto toga, čak su doprinosili čudnom utisku koji je ovo nasilno prisećanje 
budilo; bilo je kao da se još jednom, posle podužeg odsustva, vraćam u poznati 
ambijent. Čitao sam, zamislio sam, sanjao sam, a možda čak i bio u ovakvom prostoru 
ranije. 

Kada uđoh, Lanselot Kaning se podiže sa sofe na kojoj se bio ispružio i pozdravi me 
sa nervoznom toplinom za koju mi se u prvom trenutku učini da je prepuna usiljene 
srdačnosti. 

Pa ipak je njegov glas, kada je progovorio o razlogu moje posete, o velikoj želji da 
me ponovo vidi, o zadovoljstvu koje se nadao da će imati u razgovoru o stvarima koje 
obojicu zanimaju, brzo otopio moju početnu rezervisanost. 

Lanselot Kaning me primi sa zanesenošću rođenog kolekcionara — a uskoro 
ustanovili da on i jeste tačno to. Jer je Poova kolekcija, koju će uskoro otkriti preda 
mnom, njemu pripala po nasleđu. 

Jezgro sadašnje zbirke, otkrio mi je, stvorio je njegov deda, Kristofer Kaning, nekad 
ugledni trgovac iz Baltimora. Ima već osamdeset godina od vremena u kojem je on bio 
jedan od vodećih pokrovitelja umetnosti u svom okrugu i, kao takav, učestvovao u 
organizovanju prebacivanja Poovog dela u jugoistočni deo Prezbiterijanskog groblja u 
Fajet and Grin ulici, na mesto na kom je bilo moguće podići mu odgovarajući spomenik. 
Ovo se zbilo godine 1875, nekoliko dana pre nego je Kaning udario temelje Poovoj 
kolekciji. 

»Zahvaljujući njegovom fanatizmu«, prenese mi njegov unuk, »ja sam danas srećni 
vlasnik kopije praktično svih uzoraka Poovih izdatih dela. Ako biste prišli dovde«, vodio 
me ka udaljenom uglu zasvođene sobe, pokraj tamnih zastora, do police s knjigama 
koja se protezala do tavanice u senki, »sa zadovoljstvom ću potkrepiti svoju tvrdnju. 
Ovo je kopija ‚А! aaraafa', ,Tamerlana i drugih pesama! u izdanju 1829, a ovo је još 
starije »Tamerlan i druge pesme« iz 1827, bostonsko izdanje, za koje nesumnjivo znate 
da je danas procenjeno na petnaest hiljada dolara. Uveravam vas da deda nije odvojio 
toliki novac da bi došao do ovog rariteta.« 

Izlagao je knjige sa mešavinom ponosa i zaljubljenosti koja je česta pojava kod 
kolekcionara, i za koju nikako ne treba mešati sa književnim snobizmom ili običnom 
pohlepom. Shvatajući to, strpljivo sam pratio njegovo izlaganje svog blaga — kopije 
»Filadelfijskih subotnjih novosti« sa ranim pričama, uvezana izdanja »Mesindžera« iz 
vremena kada je Po bio urednik, »Greemov magazin«, hvaleći se, istina oprezno, 
izdanjima »Njujork sana« i »Njujork mirora«, »Podvalom u balonu« i »Gavranom«, 
brojevima »Džentimenskog magazina«. Otvorivši mali pregradak, pružio mi је Шохо і 
Blenčerdovo izdanje »Arabeski i groteski«, »Prvu knjigu skupljača školjki«, Patnamovu 
»Eureku«, i najzad, papirnatu knjižicu, izdatu 1843. i prodatu za 12,5 centi, na-slovljenu 
»Romantična proza Edgara A. Poa« — beznačajnu knjižicu koja sadrži dve priče za koje 
bi današnji kolekcionari dali pedeset hiljada dolara. 

Kaning mi saopšti ovaj poslednji podatak, ionako komentarišući svaki primerak koji 
bi izvadio na svetlo. Nije bilo sumnje da je jednako veliki poznavalac kao što je 
kolekcionar Poa, a odisao je oduševljenjem za ostale primerke »Brodvej džurnala« i 
»Gudis lejdis buka« koje ne beše baš primereno iskrzanim stranicama ili njihovom 
sadržaju. 

»Mnogo dugujem dedinoj opsesiji«, primetio je, zatvarajući pregradak i 

pridružujući mi se kod police s knjigama. >Neéu prekoračiti granice pristojnosti 
priznajući da je njegovo zanimanje za Poa doseglo ivice opsesije, ako ne i potpune 
manije. O tome, na žalost, javnost odavno bruji.< 

»U ranim sedamdesetim, sagradio je ovu kuću, a ja sam potpuno uveren da ste vi 
bili odmah svesni da ona potpuno odgovara tipičnoj poovskoj kući. Ovo beše dedina 
soba, u kojoj željaše samo da proučava knjige, pisma i brojne uspomene iz Poovog 
života. 

Šta je navelo umirovljenog trgovca da se sa takvim fanatizmom posveti svom 
hobiju, ne mogu reći. Neka ostane na tome da se sasvim povukao od sveta i drugih 
običnih zanimanja. Preduzeo je obilnu i dugotrajnu prepisku sa muškarcima i ženama 
koji su znali Poa za života — išao je na hodočašće u Fordhem, slao izaslanike u Vest 
Point, Englesku i Škotsku, praktično na sva mesta na koja je Po jednom u životu kročio. 
Tražio je da mu poklone njegova pisma i sitnice, kupovao ih i — bojim se — krao ih, ako 
ne bi postojao drugi način da ih se domogne.< 

Lanselot Kaning se nasmeja i klimnu. »Da li vam se sve ovo čini neobičnim? 
Priznajem da sam i ja nekad sve ovo smatrao neverovatnim, kao iz romana. Sada, 
godinama okružen ovim stvarima, gubim objektivnost.« 

»Da, jete čudno« odgovorih. »Ali da li ste sasvim sigurni da se zanimanje vašeg 
dede nije temeljilo na nevidljivim ličnim razlozima? Da li je kao dečak sreo Poa, ili bio 
blizak sa nekim od njegovih roditelja? Možda se iza toga krije daleka, neotkrivena 
srodnost?< 

Pri pomenu poslednje reči, drhtavica prođe Kaningovim licem; beše očevidno 
zatečen. 

»Ah!« uzviknuo je. »Sada izrekoste moje najdublje uverenje. Povezanost — mora 
da ju je bilo — ja sam moralno, instinktivno ubeđen da je Kaning Najstariji osećao ili 
znao da je krvno vezan sa Edgarom Poom. Ništa drugo ne može opravdati njegovo 
snažno početno interesovanje, njegovu stalnu odbranu Poa u književnim 
kontroverzama tog vremena, i konačan melanholičan pad u svet iluzija i obmana. 

Ipak, nikada nije to izrazio ili zapisao — a ja sam pretražio kolekciju pisama u 
potrazi za rešenjem. 

Čudno je što ste tako brzo došli do sumnje koja ne muči samo mene nego i mog 
oca. On beše tek dete kada je Kaning Najstariji umro, ali su okolnosti ostavile dubok 
utisak na njegovu senzibilnu prirodu. | mada je odmah prebačen kod majčine rodbine u 
Baltimor, nije časio ni časka da se vrati čim mu je u mladosti pripalo nasledstvo. 

Srećom po njega, posedovao je prilične prihode, koji su mu omogućili da se 
posveti daljim istraživanjima. Ime Artura Kaninga se još uvek pamti među književnim 
kritičarima, ali on je iz nekog razloga svoje studije Poove karijere čuvao od očiju 
javnosti. Verujem da je ovakva odluka izraz unutrašnje osećajnosti, i da je pokušavao da 
ustanovi podatke koji bi dokazali da je njegov otac, on sam, a time i ja, u srodstvu sa 
Edgarom Poom.« 

»Kažete da je i vaš otac bio kolekcionar?« podstakoh ga. 

»To je izjava koju sam spreman da dokažem« odgovori moj domaćin, vodeći me ka 
drugom uglu senkama zarobljene sobe. »Ali prvo, jeste li za čašu vina?« 

Napunio je, ne čaše, nego prave pehare od punog stakla, i nazdravismo jedan 
drugom u tišini. Možda je nepotrebno da naglašavam da je vino bilo dobri stari 
amontiljado. 

»A sada« reče Lanselot Kaning, »oblast kojom se moj otac bavio bila je sakupljanje 
i proučavanje Poovih pisama.« 

Otvarajući redove pregrada i fioka polica s knjigama, iznosio je jednu za drugom 

fascikle sa zastakljenim stranicama, i sledećih pola sata provedoh u proučavanju 
prepiske Edgara Alana Poa — pisama Henriju Heringu, doktoru Snodgrasu, Sari Šelton, 
Džejmsu P. Mosu, Elizabeti Po; poruke gospođi Rokvud, Heleni Vitman, Ani Linč, Džonu 
Pendltonu Kenediju; beleške gospođi Ričmond, Džonu Alanu, Ani, bratu Henriju — 
obilje dokumenata, celo bogatstvo reči. 

Dok sam ja razgledao, moj domaćin nam napuni pehare vinom, čija je težina 
počela da se ogleda na nama — jer nismo jeli, a ja nisam ni pomislio na hranu, udubljen 
u požutele stranice koje su rasvetljavale Poovu prošlost. 

Ovde je bio okretni, načitani, književni sud, ovde zbrkani, suludi izlivi uma 
pomračenog nesrećom i pićem; ovde skica za zamišljenu priču ili delić pesme; tu žalobni 
krik za slobodom i oda lepoti življenja; ovde jedan dostojanstven odgovor na pismo 
poverioca i autorski PRONUNCIAMENTO obožavaocu; ovde behu ljubav, mržnja, 
svečana iskrenost, ponizno pokajanje, ličnost, pitanja, sumnje, neodlučnost, radost, i 
bolna melanholija. 

Ovde ležaše nadareni govornik, divna pijanica, obožavani muž, iskreni ljubavnik, 
ponosni urednik, puki siromašak, veliki sanjar, surovi realista, naučni istraživač, 
lakoverni metafizičar, zavisno posvojče, slobodni i nesputani duh, piskaralo, pesnik, 
zagonetka koja beše Edgar Alan Po. 

Još jednom se pehari napuniše i isprazniše. Usta su žedno gutala, oči još žednije. 

Prvi put se zanesenost Lanselota Kaninga podudarala sa mojom sopstvenom — 
podelili smo večnu opčinjenost posmatrajući Poa pisca i Poa čoveka: onog koji je pisao 
Tragediju, živeo Tragediju i bio Tragedija; onog koji je perom zapisao Misteriju, živeo i 
umro u Misteriji, i koji danas na književnom planu svetli kao inkarnacija Misterije. 

Poova misterija je još trajala, i pored pažljivih studija pisama od strane Artura 
Kaninga. >Moj otac nije našao ništax, poveri mi moj domaćin, >mada je sakupio, kao 
što vidite, zbirku koja bi oduševila jednog Mabota ili Kvina. Zato je istraživao dalje. Do 
tada postadoh dovoljno veliki da podelim s njim i zanimanje i istraživanje. >Dodite<, 
reče i odvede me do izrezbarenog kovčega koji je ležao ispod prozora na zapadnom 
zidu kabineta. 

Klečeći, otvori katanac, i izvuče, u brzom i zadivljujućem nizu, seriju predmeta, od 
kojih svaki beše vezan za intimni Poov život. 

Tu su bili suveniri sa njegovog školovanja van zemlje; knjiga kojom se koristio za 
kratkog boravka u Vest Pointu; uspomene u obliku računa na dane u kojima je radio 
kao pozorišni kritičar; pero kojim je pisao kao urednik; lepeza kojom se nekad koristila 
njegova žena — devojčica, Virdžinija; broš gospode Klem — obilje predmeta od kravate 
do, vrlo zanimljive, Poove slomljene i potamnele flaute. 

Ispismo ponovo, i vino krivim za sve. Kaningovo lice je ostalo mrtvački bledo, 
štaviše, u očima mu se pojavila suluda veselost — očevidna histerija se ispoljavala u 
njegovom ponašanju. U ovom trenutku, gonjen nastupom radoznalosti, nagnuh se i 
izvukoh kutijicu nezanimljivog oblika, prisiljen da pitam o njenom poreklu i ulozi koju je 
igrala u Poovom životu. 

»U Poovom ŽIVOTU?« Vidljiv grč je promenio crte lica mog domaćina, da bi se brzo 
pretvorio u grimasu, odblesak zbunjenost. »Ova kutijica — a primetićete da po svojim 
odlikama ili neobičnoj slučajnosti sliči kutiji koju je posedovao i opisao u svojoj priči 
»Berenika« — ta kutijica je više povezana sa njegovom smrću nego sa životom. Bila je 
to ona ista kutijica koju je moj deda Kristofer Kaning stezao na grudima kada su ga 
tamo dole našli.« 

Opet grč. Opet grimasa. »Ali čekajte, ne rekoh vam još sve. Možda će vas 
interesovati da vidite mesto na kom pade Kristofer Kaning. Rekoh vam za njegovo 

ludilo, ali to je tek naznaka njegovih sanja. Bejaste strpljivi sa mnom, više nego strpljivi. 
Vaše razumevanje biće nagrađeno, jer verujem da treba da saznate pravu istinu. 

Šta je dalje nameravao da kaže Lanselot Kaning, nisam znao, ali je uvod bio takav 
da mi se nejasna zebnja i strah uvukoše u kosti. 

Videvši moju neugodu, on se kratko nasmeja i položi ruku na moje rame... 

»Dođite, ovo će vas kao obožavaoca fantazije sigurno zanimati«, reče. »Ali prvo 
popijmo za dobar put.x 

Nasuo je, popismo, a onda mi pokaza put van zasvođene odaje, niz tihe hodnike, 
niz stepenice, sve do najnižeg nivoa kuće na kom dođosmo do nečeg što je podsećalo 
na tamnicu, sa podom i zidovima sa lučnim svodom obloženim bakrom. Stadosmo pred 
teškim masivnim vratima. Ponovo sam imao osećaj da nešto u ovom prostoru u meni 
budi prepoznavanje ili sećanje. 

Kaning beše toliko zaražen da je pogrešno protumačio, ili je tako hteo, moju 
reakciju. 

»Vašem strahu nema mesta«, uveravao me je. »Ovde se ništa nije desilo od tog 
dana, pre skoro sedamdeset godina, kada su ga sluge našle ispruženog ispred ovih 
vrata, dok je na grudima stezao ovu kutijicu; bez svesti, u delirijumu iz koga nikad neće 
izaći. Održavao se šest meseci, beznadni ludak — buncajući jednako od momenta u 
kom su ga našli do trenutka u kom će umreti — mrmljajući o svojim vizijama ogromnih 
konja, napuklih kuća koje će se sunovratiti u jezero, crnim mačkama, jami, klatnu, 
gavranu na bledim plećima, lupanju srca, bisernim zubima, i skoro živoj gnusobi — 
neopisivoj iskvarenosti iz koje dopire glas.< 

»Nisu to bila tek buncanja«, poveri mi Kaning, i tu mu se glas pretvori u šapat koji 
se odbijao od zidova hodnika i železnih vrata. »On je govorio stvari mnogo gore od 
fantazija — o stvarnom preživljavanju Poovih fantazmi. 

»Po prvi put moj otac i sluge saznadoše zašto je sagradio ovu prostoriju iza 
gvozdenih vrata, i shvatiše šta je moj deda uradio da bi postao najveći kolekcionar Poa 
na svetu. 

Mrmljao je о Poovoj smrti, trideset godina ranije, 1849 — о sahrani па 
Prezbiterijanskom groblju i prenošenja praha 1875. u ugao gde mu je dignut spomenik. 
Kao što vam rekoh, i kao što je bilo poznato, moj deda je imao javnu ulogu u toku tog 
prenosa. Ali sada smo saznali za tajnu ulogu — saznali da postoji spomenik i grob, ali ne 
i prah na mestu gde je Poova večna kuća. Prah sada leži u tajnoj grobnici na kraju ovog 
prolaza. I zato je grobnica, a i čitava kuća, bila izgrađena. 

Kažem vam, ukrao je telo Edgara Alana Poa — i razglasio je to u svojoj ludosti, ali 
zar ga to nije stvarno činilo najvećim Poovim kolekcionarom? 

Šta je tražio dole, nikad se nije saznalo, ali je moj otac došao do značajnog otkrića 
— kutijica na dedinim grudima je sadržavala gomilicu zdrobljenih kostiju, originalnog 
praha koji je bio sve što je preostalo od Poovog leša.« 

Moj domaćin se strese i okrenu. Poveo me nazad tim hodnikom strave, uz 
stepenice, ka kabinetu. U tišini nam je napunio pehare, i ja svoj ispih žedno, duboko, 
tužno baš kao i on. 

»Šta je moj otac mogao da uradi? Obelodaniti istinu, značilo je napraviti skandal. 
Odlučio je da čuva tajnu i posveti svoj život povučenom proučavanju. 

Naravno, bio je duboko šokiran; koliko znam, nikada nije ušao u sobu iza 
gvozdenih vrata a meni tajnu nije poverio sve do časa svoje smrti — a i od tada prođe 
nekoliko godina pre nego što reših njenu zagonetku. 

Ali ja zagonetku reših, i priča se odmah i potpuno složila. Danas sam ja najveći 
kolekcionar Poa — a njega čuvam dole, svoj večni trofej!« 

Ovoga puta sam sam sipao vino. | dok sam to radio, po prvi put primetih 
nadolazeću oluju — nestrpljivi bes vetra koji je tresao prozorska okna i jeku gromova 
koji su se valjali i tutnjali vremenom nagrizenim hodnicima stare kuće. 

Divlja, prenapregnuta živost sa kojom je Kaning osluškivao oluju, ili je bar izgledalo 
da je osluškuje, nije me iznenadila — jer sam na osnovu njegovih poslednjih iskaza 
posumnjao u njegov razum. 

Da je telo Edgara Alana Poa ukradeno; da je ova kuća napravljena da bi ono u njoj 
ležalo; da se stvarno nalazilo u kripti pod nama; da su starac, njegov sin i unuk provodili 
ovde usamljeničke živote posvećeni tajni groba — bilo je van granica pameti. 

A opet, okružen olujnom noći, u prizoru koji kao da je bio proizvod Poove bujne 
mašte, nisam mogao biti siguran. Ovde je prošlost bila živa, i sve je odisalo dahom 
Poovih priča. 

Kada je odjeknuo grom, Lanselot Kaning dohvati flautu i, možda kao odbranu od 
oluje, napolju a možda kao podsmešljivu pratnju zasvira; duvajući u nju sa upornošću 
pijanice, u sablasnom atonalitetu, sa piskom koji se zavlačio pod kožu. Vrisku đavolovog 
instrumenta grom kao da je dodavao ritam. 

Nesiguran, uplašen i razdražen, povukoh se u senku knjiga u udaljenom kraju sobe 
i dokono gledah naslove duž redova prastarih tomova. Bila je tu »Hiromastija« Roberta 
Flada, »Directorium opticum«, retka i čudna knjiga iz vremena Gotike koja beše 
udžbenik zaboravljene vere; a između i iznad izdanja kvazi-naučnih istraživanja, 
teoloških rasprava i raznih inkunabula pronađoh naslove od kojih se naježili i 
prebledeh. »De vermis Муѕїегііѕ« i »Liber Eibon«, rasprave o demonologiji, čarolijama, 
vračanju stajale su u poluraspadnutom povezu. Knjige su bile stare, bile su iskrzane i 
pohabane, ali nisu bile prašnjave. Bile su čitane... 

»Čitane?« Kao da je Kaning pogodio moje najdublje misli. Ostavio je flautu i 
približio mi se, cerekajući se i dalje u pijanom taktu oluje. Čudni zvuci i lupa su sada 
odzvanjali dugačkim holovima kuće, i neobični škripavi glasovi su skoro prekrili njegove 
reči i smeh. 

»Da li su čitane?« reče Kaning. »Ja ih proučavam. Da, prevazišao sam oca, i dedu 
takođe. Ja sam bio taj koji je našao u kojim knjigama je rešenje, i ja sam taj koji je to 
rešenje primenio. Ključ koji je mnogo teže naći nego ključ za prolaz pod nama, ja sam 
otkrio. Ponekad se pitam da li je i Po otkrio ove iste tomove, i da li je znao iste tajne. 
Tajne groba i onog što leži iza njega, što može da shvati samo onaj koji zna ključ.« 

Oteturao se i vratio s vinom. »Pijte«, reče. »Pijte u ime noći i oluje.« 

Odgurnuo sam ponuđenu čašu. »Dosta je«, rekoh. »Moram da krenem.« 

Da li mi se učinilo, ili se sledio od straha? Kaning me stegnu za rame i vrisnu. »Ne, 
ostanite sa mnom!« Ovo nije noć koju treba provesti sam kunem se da ne mogu 
podneti pomisao da ostanem sam. Ne smete, ne možete me ostaviti samog ovde; ne 
mogu to više da podnesem!« 

Njegovo nepovezano mrmljanje se stopilo sa grmljavinom i jekom; povukoh se i 
stadoh ispred njega. »Kontrolišite se«, savetovah mu. »Priznajte da je ovo podvala, 
smišljena prevara da biste zadovoljili svoju maštu.« 

»Podvala? Prevara? Ostanite, i dokazaću vam da bez sumnje...« govoreći to, 
Lanselot Kaning stade i otvori male fioke u zidu ispod i pored knjiga. »Ovim ću nagraditi 
vaše zanimanje za moju priču, i Poa«, mrmljao je. »Znajte da ste prvi koji posle mene 
vidi ova blaga.« 

Pružio mi je složene rukopise na čistom belom papiru — dokumenta pisana 
mastilom koje je neodoljivo podsećalo na ono iz Plovili pisama. Strane su bile poređane 
u tabake, i za momenat sam preleteo preko naslova. 

»Toplina ponoći Edgara Alana Poa«, pročitah naglas. »Kripta« prozborih. A onda, 
»Dalje avanture Artura Gordona Pima«! U svojoj smušenosti zamalo ne ispustili 
dragocene stranice. »Jesu li ovo ono što se čini da jesu — neobjavljeni radovi Poa?« 

Moj domaćin klimnu. »Neobjavljeni, nepronađeni, nepoznati — osim meni i 
vama.« 

»Ali to ne može biti«, protestovao sam. »Morali su biti bar negde pomenuti, u 
Poovim pismima savremenika. Morao bi postojati trag, zapis — bilo gde, bilo kakav, bilo 
kako.« 

Grom je prekinuo moje reći, i odzvonio u odgovoru koji je Kaning vikao. 

»Usuđujete se da mislite na obmanu? Onda poredite!« Stade ponovo i izvadi 
fasciklu zastakljenih pisama. »Ovo — je li to originalan Poov rukopis? Pogledajte 
kaligrafiju pisama, onda rukopisa. Možete li reći da ih nije pisala ista ruka?« 

Pogledah u rukopis, razmišljajući o mogućnosti manijačkog falsifikovanja. Da li je 
Lanselot Kaning, žrtva mentalnog oboljenja, mogao tako nepogrešivo imitirati Poovu 
ruku? 

»Onda čitajte!« Kaning je vikao kroz gromove. »Čitajte, i potom se usudite da 
kažete da je to pisao neko drugi a ne Edgar Po, čiji se genije odupire vremenu i 
istraživačima!« 

Pročitah svega red ili dva, držeći prvi rukopis blizu očima koje su treptale pod 
treperenjem sveća, ali čak i u polusvetlu primetih ono što mi je dokazalo čistu i 
nepobitnu istinu. Jer papir, neobično NEPOŽUTEO papir, nosio je vodeni žig sa imenom 
današnje firme i godinom — 1949. 

Odlažući tabak na stranu, pokušavah da se priberem udaljujući se od Lanselota 
Kaninga. Jer sada sam znao istinu; znao sam da stotinu godina posle smrti, senka 
Poovog duha živi u jadnom nerazumnom Kaningu. Inkarnacija, reinkarnacija, zovite to 
kako hoćete, ali u svom pomućenom razumu, Kaning je bio Edgar Alan Po. 

Zaglušna i naporna tutnjava gromova, koja je odjekivala u udaljenim delovima 
kuće pomešala se sa mojom unutrašnjom bezglasnom burom, kada sam se okrenuo i 
naglo napao svog domaćina. 

»Priznajte« vikao sam. »Nije li istina se ste vi pisali ove priče, zamišljajući da ste u 
Poovom telu? Nije li istina da patite od vizija uzrokovanih dugom usamljenošću i 
neprestanim vraćanjem u prošlost i da ste stigli do stupnja na kom ste sebe ubedili da 
Po još uvek živi u vašoj ličnosti?« 

Jako se stresao, a oko usana mu zatitra slab smešak kada je odgovorio. »Budalo! 
Kažem vam da govorih istinu. Zar sumnjate u svoje osećaje? Ova kuća je stvarnost, 
Poova kolekcija postoji, priče postoje — postoje, kunem se, kao i telo u kripti ispod 
nas!« 

Uzeh sa stola kutijicu i podigoh joj poklopac. »Nije tako«, odgovorih.«Rekli ste da 
su vašeg dedu našli sa ovom kutijicom pritisnutom uz grudi, ispred vrata grobnice, i da 
u njoj beše Poov prah. Ipak ne možete poreći činjenicu da je kutijica prazna.« Besno se 
unesoh u njegovo lice. »Priznajte, priča je izmišljotina, fantazija. Poovo telo ne leži pod 
ovim krovom, niti su ovo njegovi neobjavljeni radovi, koje je za života napisao pa 
zaturio.« 

»Sve što rekoste je istina.« Njegov smeh beše daleko od razumnog. »Praha nema 
jer ga ja izvadih i upotrebih — jer sam u knjigama o magiji našao formulu, čaroliju 
pomoću koje mogoh obnoviti telo, povratiti u meso ostatke iz groba. Po ne LEŽI pod 
ovim krovom — on ŽIVI! A priče su njegovo POSTHUMNO DELO!« 

Praćene gromom, njegove reči su se prelamale u mojoj svesti. »To je bio vrhunac i 
svršetak mojih planova, mojih proučavanja, mog zadatka, mog života. Čarolijom 

povratiti pravu dušu Edgara Alana Poa iz groba — odenuti je i oživeti u mesu — i 
ostaviti ga da smišlja i sanja i radi na svom delu u tajnim odajama koje izgradih u 
grobnici — to je ono što uradih. Ukrasti telo je samo jezovita šala — moje dostignuće je 
čista genijalnost!« 

Daleka, šuplja, metalna, zvečeća a prigušena jeka pratila je njegove reči, pa se 
okrenuo ka vratima kabineta, zbog čega ne videh izraz na njegovom licu — a ni on ne 
vide moju reakciju na njegovo buncanje. 

Njegove reći su se jedva probijale do mojih ušiju od zaglušujuće tutnjave koja je 
sada nemilosrdno tresla kuću; u prozorima je zvečao vetar poigravajući se plamenom 
sveca u velikom srebrnom svećnjaku i dajući mučan utisak njegovom govoru. 

»Pokazao bih vam ga, ali ne usuđujem se; jer on me mrzi koliko i sam život. 
Zaključah ga u grobnici, samog jer povraćenima ne treba ni jela ni pića. І on tamo sedi, 
perom vuče po papiru, beskrajno, beskrajno iznoseći đavolske dokaze o svemu što je za 
života predosećao i naslućivao, a za smrti upoznao. 

Zar ne vidite tragediju mog poduhvata? Želeo sam da povratim njegov duh iz 
mrtvih, da svetu vratim njegov genij - a ipak ove priče, ovi radovi su prepuni 
nepodnošljivog užasa. Oni ne mogu biti pokazani svetu, on ne može biti vraćen među 
ljude; vraćao sam mrtvaca a sa njim vratih i plodove smrti!« 

Jeka se ponovila kada sam krenuo ka vratima — krenuo, priznaću, da bih pobegao 
iz te uklete kuće i od njenog ukletog gospodara. 

Kaning me je ščepao za šaku, ruku, rame. »Ne možete otići!« vikao je kroz oluju. 
»Govorim vam o njegovom begu, pa zar niste pretpostavili? Zar niste čuli kroz tutnjavu 
— grebanje po vratima?« 

Odgurnuh ga і on se spotače, rušeći svećnjak iza sebe, tako da je plamen uhvatio 
zastore. 

»Čekajte!« vikao je. »Zar ne čuste njegove korake na stepeništu? LUĐAČE, KAŽEM 
VAM DA SADA STOJI PRED VRATIMA!« 

Nalet vetra, huk plamena, oblak dima se uskovitla oko nas. Otvarajući velika 
klasična vrata na koja je pokazivao izleteh u hodnik. 

Pišem o vetru, plamenu, dimu — koji su bili dovoljni da mi pomute vid. Pišem o 
Kaningovim kricima, i tutnjavi jakoj toliko da je mogla da zagluši sve ostale zvuke. 
Govorim o jezi koju je prouzrokovala užasnutost i očajanju dovoljnom da pomute 
razum. 

I pored svega, nikad iz svog sećanja neću izbrisati ono što videh kada pobegoh kroz 
vrata niz hodnik. 

Tamo ispred vrata stajala je dostojanstvena figura u mrtvačkom pokrovu; suviše 
poznata figura, bledih crta, visokog podignutog čela, sa brkovima iznad usana. Videh ga 
tek na tren, u kojem se čovek — leš, prikaza, halucinacija, kako vam drago — pomeri ka 
odaji i pritisnu Kaninga uz svoje grudi u nerazdvojnom zagrljaju. Pripijene, dve figure se 
zateturaše ka plamenu koji se izdiže i zauvek ukloni preda mnom ovu sliku. 

Iz te odaje, iz kuće, pobegoh preneražen. Oluja je još navaljivala u punoj jarosti, a 
plamen se već bio proširio prekrivši celu kuću. Kaninga. 

Odjednom staza preda mnom zasija čudnim svetlom, pa se okrenuh da vidim 
odakle je neobični sjaj mogao doći — ali iza mene bio je tek plamen, rastući u 
natprirodnoj lepoti svojoj kako bi obuhvatio kuću i tajne čoveka koji je sakupio Poa. 

ZLI SVEŠTENIK 


H.P. Lovecraft: THE EVIL CLERGYMAN, 1937. 
Preveo Aleksandar B. Nedeljković 


U tavansku sobu uveo me je čovek inteligentnog izgleda i ozbiljnog držanja, sa 
nenapadnom odećom i gvozdenosivom bradom, koji mi je govorio ovako: 

»Da, on je ovde stanovao — ali ne preporučujem vam da išta preduzimate. 
Radoznalost čini neodgovornim. Mi nikad ne zalazimo ovamo noću, a sobu održavamo 
u ovakvom stanju samo zato što je to bila njegova volja. Znate šta je on učinio. To 
grozno društvo je najzad preuzelo vlast, i mi ne znamo gde je sahranjen. Tom društvu ni 
zakon, niti išta drugo, nije moglo stati na put.< 

»Nadam se da nećete ostati posle sutona. l preklinjem vas da ostavite na miru onu 
stvarčicu na stolu — onu koja liči na kutiju šibica. Ne znamo šta je to, ali podozrevamo 
da je u nekoj vezi sa onim što je on učinio. Čak izbegavamo da duže vremena netremice 
gledamo u tom pravcu.« 

Posle nekog vremena, ovaj čovek me je ostavio samog u toj sobi u potkrovlju. Bila 
je vrlo pohabana i prašna, imala je samo primitivan nameštaj, ali njena urednost je 
pokazivala da tu nije stanovao neki žitelj sirotinjskih udžerica. Postojala je u njoj polica 
prepuna teoloških i klasičnih knjiga, kao i druga sa raspravama o magiji — Paracelzus, 
Albertus Magnus, Trithemius, Hermes Trismegistus, Borelus — i sa knjigama pisanim 
čudnim alfabetom tako da naslove nisam mogao dešifrovati. Nameštaj je bio veoma 
jednostavan. U sobi su postojala i vrata, ali ta su vodila samo u nišu. Izaći iz sobe bilo je 
moguće samo kroz otvor na podu do koga je vodilo grubo, strmo stepenište. Prozori su 
bili od okruglih, debelih staklenih pločica, a crne hrastove grede ukazivale su na 
neverovatnu starost. Očigledno, ova kuća je pripadala Starom svetu. Tada sam imao 
utisak da znam gde se nalazim, ali sad se ne mogu setiti šta sam to znao. U svakom 
slučaju taj grad nije bio London. Imam utisak da je to bio neki mali lučki grad. 

Onaj mali predmet na stolu snažno me je fascinirao. Tada kao da sam znao šta s 
tim treba raditi, jer izvukao sam džepnu električnu svetiljku — ili nešto što je tako 
izgledalo — iz džepa, i nervozno oprobao da li se pali i gasi. Svetlost nije bila bela nego 
ljubičasta, i manje je ličila na pravu svetlost a više na nekakvo radioaktivno 
bombardovanje. Sećam se da to nisam smatrao običnom baterijskom lampom — 
uistinu, imao sam običnu baterijsku lampu u drugom džepu. 

Smračivalo se, i drevni krovovi i dimnjaci napolju izgledali su veoma čudno kroz 
takva prozorska okna. Najzad sam skupio hrabrost i dohvatio taj mali predmet na stolu, 
uspravio ga i naslonio na jednu knjigu — a onda na njega uperio zrake neobičnog 
violetnog svetla. Ta svetlost je sada više ličila na kišu ili grad malih ljubičastih čestica 
nego na kontinuirani zrak. Dok su čestice udarale po staklastoj površini u centru čudne 
naprave, činilo se da izazivaju pucketanje nalik na zvuk proletanja varnica kroz 
vakuumsku cev. Tamna staklasta površina počela se ružičasto žariti, a jedan mutni beli 
oblik kao da je počinjao da se formira u sredini. Tad sam primetio da nisam sam u sobi 
— i vratih projektor zraka u svoj džep. 

Ali pridošlica nije progovarao — niti sam uopšte čuo ikakav zvuk tokom sledećih 
nekoliko trenutaka. Sve je bilo senovita pantomima, koja kao da je bila viđena sa 
ogromne daljine i kroz neku sumaglicu — iako su, istovremeno, i taj prvi i svi kasniji 
novodošavši izgledali i veoma krupni i bliski, kao da su istovremeno i blizu i daleko, 
prema nekoj nenormalnoj geometriji. 

Došljak je bio vitak, taman čovek osrednje visine, obučen u odeću sveštenika 
anglikanske crkve. Izgledao je oko trideset godina star, sa potamnelom, maslinastom 
kožom i prilično dobrim crtama lica, ali nenormalno visokim čelom. Njegova crna kosa 
bila je dobro podšišana i uredno očešljana, bio je i uredno obrijan mada se jačina brade 
naslućivala po plavičastoj boji ispod kože na vilici. Nosio je naočari bez okvira a sa 
čeličnim držačem. Njegova građa i donje crte lica bile su kao kod drugih sveštenika koje 

sam viđao, ali imao je čelo u ogromnoj meri više, imao je tamniju put i izgledao je 
inteligentnije — takođe, u jednom skrivenijem i prefinjenijem smislu, i više zao. U tom 
trenutku — pošto je upravo upalio petrolejku slabog sjaja — izgledao je nervozan, i pre 
nego što sam išta shvatio, počeo je da baca sve svoje magijske knjige u kamin na 
prozorskoj strani sobe (gde je zid bio pod jakim nagibom) čije postojanje ja do tada 
nisam bio primetio. Plamenovi počeše da proždiru te knjige žudno — iskačući uvis 
čudnim bojama i šireći neopisivo odvratne mirise dok su crvotočne korice knjiga, i 
listovi sa čudnim hijeroglifima, podlegali razornom elementu. Odjednom sam video da 
ima i drugih u sobi — bejahu to ljudi ozbiljnog izgleda, u svešteničkoj odeći, a jedan od 
njih imao je trake i čakšire kao biskup. lako nisam mogao ništa čuti, video sam da oni 
donose neku odluku od ogromnog značaja za prvodošlog. Činilo se da ga mrze i da ga se 
boje istovremeno, a kao da je i on prema njima gajio ista osećanja. Njegovo lice se 
sleglo u sumoran izraz; video sam da mu se desna šaka trese dok je pokušavao da 
dohvati naslon stolice. Biskup je pokazao ka praznoj polici i ka ložištu (gde su plamenovi 
zamirali u bezobličnoj ugljenisanoj masi), i činilo se da je obuzet neobičnim gađenjem. 
Prvodošli se onda ironično nasmešio i posegnuo levom rukom prema malom objektu na 
stolu. Tad kao da su se svi uplašili. Sveštenici pođoše jedan za drugim, kao procesija, niz 
prolaz u podu, okrećući se usput i praveći preteče gestove. Poslednji ode biskup. 

Sad prvodošavši priđe jednom ormaru na unutrašnjoj strani sobe i izvuče namotaj 
konopca. Penjući se na stolicu, pričvrstio je jedan kraj konopca za kuku u velikoj, 
istaknutoj centralnoj gredi od crne hrastovine, a od drugog kraja počeo da pravi omču. 
Uviđajući da će se obesiti, stupio sam napred da ga odvratim ili spasem. Video me je i 
prekinuo svoje pripreme, te se zagledao u mene sa nekakvim izrazom trijumfa koji me 
je zbunio i uznemirio. Polako je sišao sa stolice i počeo da klizi ka meni sa pravim vučjim 
keženjem na svom tamnom, tankoustom licu. 

Imao sam osećaj da sam, unekoliko u smrtnoj opasnosti, pa sam izvukao onaj 
projektor zraka kao oružje odbrane. Ne znam zašto sam mislio da mi to može pomoći. 
Uključio sam ga i uperio pravo u njegovo lice — koje je počelo da sjaji prvo violetnom a 
zatim ružičastom svetlošću. Njegov izraz vučjeg oduševljenja poče da uzmiče pred 
izrazom dubokog straha — ustuknuo je, ali ne iščezavajući sasvim. On stade, a onda, 
mlatarajući rukama divlje kroz vazduh, poče da se tetura unatrag. Video sam da se 
primiče otvoru za silazak kroz pod, i pokušao sam da uzviknem upozorenje, ali nije me 
čuo. Sledećeg časa omakao se unatrag kroz otvor i nestao sa vidika. 

Nije mi bilo lako da se približim tom otvoru, a kad sam se približio, nisam video 
nikakvo slomljeno telo dole. Umesto toga video sam vrevu ljudi koji su se penjali, držeći 
fenjere, uz stepenice; magija fantazmične tišine bila je razbijena, i ja sam opet čuo 
zvuke i video figure, kao normalno, trodimenzionalne. Bilo je jasno da je gomila bila 
ovamo nečim privučena. Jesu li to bili zvuci koje ja nisam bio čuo? 

Uskoro me primetiše dvojica ljudi, oni koji su se najviše približili. Ta dvojica (prosti 
seljaci, videlo se) zastadoše, paralizovani. Prolomi se glasni, odzvanjajući krik jednoga 
od njih: 

»Aaaarrhhh!.. Zar, on to postade? Opet« 

Tad su se svi okrenuli i dali se u panično bekstvo. Svi, zapravo, sem jednog. Kad je 
gomila nestala, video sam onog sivobradog koji me je tu i doveo — stajao je sam sa 
svetilkom u ruci. Gledao je u mene fascinirano, otvorenih usta, ali nije izgledao 
uplašen. Onda je počeo da se penje stepenicama, te mi se pridružio na tavanu. 
Progovorio je: 

»Znači niste ostavili ono na miru. Žao mi je. Znam šta se dogodilo. To se već 
jednom desilo, ali se taj čovek uplašio i ubio iz vatrenog oružja. Nije trebalo da 

navedete njega da se vrati. Znate šta on želi. Ali ne smete se uplašiti kao što se onaj 
uplašio. Desilo vam se nešto veoma čudno i strašno, ali nije odmaklo do te mere da bi 
oštetilo vaš um i vašu ličnost. Ako budete ostali hladnokrvni, i ako prihvatite potrebu da 
načinite izvesne radikalne promene u svom životu, možete odmah da nastavite da 
uživate u zadovoljstvima sveta i u plodovima vaših studija. Ali ne možete ovde stanovati 
— a mislim da nećete želeti ni da se vratite u London. Ja bih vam preporučio Ameriku.< 

»Ne smete više ništa pokušavati sa tom — stvari. Ništa se sad ne može vratiti u 
početno stanje. Stvari bi samo postale još gore ako biste išta pokušali — ili ikoga 
prizvah. Niste nastradali onoliko koliko se to moglo desiti — ali morate smesta otići 
odavde, i više se nikad ne vratiti, | bilo bi dobro da zahvalite nebu što proces nije otišao 
dalje...« 

»Pripremiću vas najotvorenijim rečima koje imam. Dogodila se izvesna promena 
— u vašem ličnom izgledu. On to uvek izazove. Ali u novoj zemlji moći ćete se navići na 
to. Na drugom kraju ove sobe postoji ogledalo, pa ću vas sad tamo povesti. Biće to šok 
za vas — iako nećete videti ništa odvratno.« 

Sad sam se tresao od smrtnog straha, i bradonja je maltene morao da me 
pridržava dok me je vodio preko sobe do ogledala; u slobodnoj ruci držao je ne onu 
slabiju lampu sa kojom je došao, nego, onu jaču, sa stola. І evo šta u staklu videh: 

Vitkog, tamnog čoveka osrednje visine, obučenog u odeću sveštenika anglikanske 
crkve, sa izgledom kao da mu je oko trideset godina, i sa naočarima bez okvira, a sa 
čeličnim držačem, koje su svetlucale ispod čela tamnog i maslinastog, nenormalno 
visokog. 

To je bio taj ćutljivi prvodošavši koji je spalio svoje knjige. 

A meni je preostalo da do kraja života budem, po spoljašnjem izgledu, taj čovek. 

Pierre Andrevon: LA TIGRESSE DE MALAISIE, 1983. 

S francuskog prevela Ksenija Jovanovié 


Krv je potekla između nogu kad se tome više nije nadala. Bila je na putu, kretala se 
brzim korakom preko polja, na nizbrdici koja je malo niže vodila do puta za Kastelno-de- 
Monmiraj: mala tamna prilika usred opustošenog sveta. 

Osetila je kako joj krv teče niz butinu, ispod farmerica, kao mlaki potočić. 
Zaustavila se. Odbacila je štap, skinula ranac koji je pao u travu usred roja skakavaca 
ružičastih i plavih krila, skakavaca koji su nagoveštavali da se bliži jesen. Otkopčala je 
kaiš na pantalonama i spustila ih preko svojih mršavih, žilavih butina, potamnele kože. 
Gaćice su u sredini imale tamnocrvenu mrlju, unutrašnji deo njene desne butine bio je 
išaran tragovima tamne krvi. Zavukla je kažiprst i srednji prst svoje desne ruke među 
vlažne usne svoje školjke, pretraživala je, razdvojila unutrašnji deo, izvukla ruku na 
svetlost dana. Prsti su joj bili crveni, prinela ih je ustima, obliznula ih, ugurala ih u usta, 
osetila na svojim prstima opori i slani ukus sopstvene krvi. 

Vratilo se! prošaputala je šištavim glasom, vratilo se. Ponovo je zavukla ruku 
među пове, podigla šaku crvenih prstiju prema јаѕпоріамот i blistavom 
septembarskom nebu. Vratilo se! doviknula je opustošenom svetu oko sebe. Hvala, 
hvala... nasmejala se gledajući taj opustošeni svet. Ona: mala tamna prilika koja stoji 
usred polja na nizbrdici, usred meseca septembra, usred jednog opustošenog sveta. 

Pritisnula je obarač, kundak ju je udario u rame, zaglušio ju je snažan prasak, kao 
obično. Na udaljenosti od deset metara, zec se pretvorio u klupko pod kišom olova koja 
je usput otkinula glavicu mirisne mirodije i dve stabljike mirišljavke. Još je mrdao kada 
ga je pokupila, imao je crvene mrlje na belom i mrkom krznu. Dotukla ga je slomivši mu 
vratne pršljenove sigurnim pokretom svoje mršave, žilave ruke, potamnele kože. Bila je 
mršava, žilava od glave do pete, potamnele kože, a na glavi je imala pravu grivu grube, 
crne kose, u kojoj je već bilo na stotine sedih vlasi. Bilo je blago veče koje je 
nagoveštavalo istu takvu noć. Počela je da priprema zeca, odrala mu je kožu, izvadila 
drob. Ruke su joj bile pune krvi, nasmešila se. Napravila je ognjište, počela da peče zeca 
na ražnju, na tri komada drveta: imaće dva dana dobrog zdravog mesa, snage, mišića, 
krvi, krvi. 

U Gejaku je pregledala sve apoteke, ali nigde nije našla ono što je tražila. Apoteke 
su već odavno bile pretražene, popisane, ispražnjene; iz njih je odneto sve što je moglo 
biti korisno, od vitamina do šampona, od lekova protiv gripa do morfijuma, sve. Ono što 
nije bilo odneto već je istrulilo. Ali nikad se ne zna; ipak je tražila i ništa nije našla. Sve 
četiri apoteke u Gejaku bile su sada nalik na pećine porušenih krovova, na čijim se 
progovima zelena Eskulapova zmija, nekada u obliku fluorescentne cevi, sada mešala s 
drugačijim zmijama, sa izdancima bršljana i divlje loze, sa svim tim puzavicama koje su 
se svuda uvlačile i probijale, koje su se pojavile u gradovima da popune njihovu 
prazninu. 

Zelela је da nađe sredstva za podsticanje ovuiacije kao što su Klomid i Ondogin і 
još neke druge proizvode koje joj je preporučio prošle godine stari doktor Floranten, 
pre nego što je umro usled prestanka rada creva. Naravno, nije našla ništa. Ništa i 
nikog: Gejak je bio pust kao što je pre njega našla puste i Vaur, i Montriku, i Sefon, i 
Kosad, i mnogo drugih sela, varošica, zaselaka kroz koje je prošla u vreme kada se leto 
bližilo kraju, a jesen nagoveštavala svoj dolazak. Gejak je bio pust, ali se čitava jedna 
kolonija pacova smestila u Kazino. Oni su trčali kroz galerije kao da ponavljaju zamršene 
pravce kojima su se nekada kretali njihovi preci u istraživačkim laboratorijama. 

Bojala se pacova koji nikad nisu napadali budnog čoveka, ali su mogli da vas ugrizu 
dok spavate i da izazovu infekciju. Udaljila se od Kazina dok je njen štap odzvanjao 
udarajući po komadima ispucalog asfalta koji se još pojavljivao tu i tamo među 
stabljikama bokvice. Jedan pacov, skoro riđe boje, pratio ju je čitavih sto metara, a kad 
se okrenula da baci kamen na njega nije se ni pomerio, stajao je uspravno na zadnjim 

nožicama nasred ulice, gledao ju je svojim narandžastim očicama i češkao se po njušci 
tako poznatim pokretom jedne od svojih prednjih nožica čiji su prsti izgledali skoro kao 
ljudski. Ispustila je kamen, nije ga bacila na njega. 

Provela je tu toplu noć na vrhu zvonika jedne romanske crkve, a noćni vetar ju je 
probudio zanjihavši ono jedino zvono koje je još visilo na svom iskrzanom užetu. Zvono 
je bilo potpuno prekriveno zelenom bakarnom patinom, a svetlost meseca u poslednjoj 
četvrti davala mu je bledi, neujednačen i plavičast odsjaj. Sa tog visokog mesta dugo je 
posmatrala svet prekriven noćnom tamom, ali nikakva svetlost nije probijala tminu, 
nikakva svetlost, nigde u toj noći. 

Pre nego što je otišla na počinak, pojela je poslednje ostatke zeca. 

Kupala se uz obalu Dadua, nizvodno od Brijateksta. Voda je bila mlaka, ali je struja 
bila dosta jaka. Dok se polivala vodom, videla je senke riba kako joj promiču između 
nogu. Mesečno krvavljenje je prestalo prethodnog dana. Trajalo je tri dana, skoro tri i 
po dana. Nije bilo baš obilno, ali to je bilo mesečno pranje, njeno mesečno pranje koje 
se vratilo. Pre toga ga nije bilo četiri puna meseca. Mislila je da više neće krvariti, da 
više neće imati ovulaciju, da je s tim svršeno, svršeno. Ali nije bilo svršeno, još uvek je 
bila žena i kupala je svoje mršavo, žilavo telo, potamnele kože u plavoj vodi koja je 
klizila oko njenih nogu, dok su na gustim oštrim dlakama blistale zaostale kapi. Galebovi 
i vrane su nadletali reku, spuštali se nisko da bi ulovili sitnu ribu, okupljali se u bučnim 
ali odvojenim gomilama na peščanim sprudovima. Neke ptice su sedele na kabini 
jednog vojnog kamiona zarivenog u mulj do poklopca na motoru. 

Vazduh je bio hladniji od vode; kada je izašla iz reke, snažno je protrljala svoje telo 
rukavicom koju je sama napravila od grubog platna napunjenog ostacima vinila. Zatim 
je obukla zakrpljene pantalone od crnog somota marke Levis i majicu sa tamnoplavim i 
crvenim prugama, i ispružila se u travi lica okrenutog ka poslepodnevnom suncu. S 
vremena na vreme se češala po laktu ili potiljku kada bi je ugrizao neki mrav ili neki 
drugi insekt. Na jugu su se skupljah sitni oblaci, kao da se nebo ljušti skidajući sa sebe 
jednu po jednu krljušt. Možda će pasti kiša u toku noći ili sutradan. 

Ležala je u travi poigravajući se nožnim prstima sa vlatima trave. Osećala se veoma 
prijatno. 

Kiša je dobovala po dobro očuvanom krovu od crepova. Vatra je bacala nemirne 
senke po zidovima prostorije koja je nekada bila kuhinja, tu se nalazila još i veoma stara 
gvozdena peć koja više nije bila upotrebljiva jer je nešto zapušilo dimnjak; znala je to jer 
je pokušala da u njoj zapali vatru. Zato je vatru zapalila u uglu prostorije, ispod prozora, 
a žeravica je praštala pod kišnim kapima koje su padale unutra. Tog dana je ulovila još 
jednog zeca. Teško ju je pritiskao nedostatak hrane. Odavno na svom putu nije našla 
nikakve zalihe. Znala je da mora da štedi metke. Imala ih je još samo šesnaest, a kao i za 
sve ostalo i za metke je bilo sve neizvesnije kada će moći ponovo da ih nabavi. 

U odavno napuštenoj kući nije našla ništa za jelo. Izvukla je beležnicu u kojoj je sve 
zapisivala olovkom zarezanom starim žiletom i unela povratak svog mesečnog 
krvavljenja. Zapisala je urednim rukopisom okruglastih slova: Mesečno pranje!! sa dva 
znaka uzvika i datumom 18. septembar. Pored 21. septembra, a to je bio prethodni 
dan, zapisala je kraj krvarenja. Zaokružila je 1. i 2. oktobar, zapisala Ovulacija? Najpre je 
stavila znak pitanja, a zatim ga je precrtala. 

Sedela je tako pri svetlosti vatre koja se gasila i gledala datume. Posle izvesnog 
vremena, dodala je ispod reči Ovulacija velikim slovima ispisanu reč OPLOĐENJE. 

Podstakla je vatru koja se pucketajući ponovo razbuktala, a severni vetar je povio 
plamen prema njoj, dok je dim punio prostoriju. Izvadila je iz ranca plastične vrećice sa 
lekovitim biljem koje je skupljala skoro cele godine. Suve biljke su šuškale pod prstima 
ispod plastičnog omota. Imala je još malo komorača, ali za njega je bilo lako, umesto 
njega je mogla uzeti nekoliko listova gloga i iglice čempresa, ali nije više imala 

geranijuma koji, kažu, ima jako estrogeno dejstvo, a nije više imala ni anđeoskog 
korena. 

Napolju je bila prostrla svoj plastični pokrivač i pričvrstila ga sa četiri kamena. Sada 
je odande zahvatila vode olupanom šerpom pocrnelog dna i zagrejala je do ključanja. 
Prvo je napravila odvar od komorača, istovremeno slatkastog i gorkog ukusa, a na kraju 
je skuvala jako gorak čaj od ostatka gloga. Sve je to bilo dobro za uspostavljanje 
mesečnog ciklusa. Treba da pije što više, što više takvih čajeva. Možda će još uspeti da 
pronađe i anđeoski koren koji ima ista takva svojstva. 

Posle toga je pojela dve glavice crnog luka jer je crnog luka uvek imala u svojoj 

torbi, i nešto belog luka. Kiša je padala, ona je sedela ispred vatre, upirala oči u plamen 
ali ga nije videla, negde u kući čulo se tapkanje malih nožica, sigurno su to kućni ili 
poljski miševi. 
Naslonila se na usamljeni kesten na vrhu jednog brežuljka. Bilo je ponovo lepo i toplo 
vreme. Gledala je u pravcu jugoistoka lako ustalasani pejzaž zelene i narandžaste boje 
sa rekom Tarn koja je tu i tamo svetlucala između šumaraka. Skinula je prugastu majicu, 
opipavala svoje grudi, opipavala i milovala te dve kožne vrećice, suviše pljosnate, suviše 
pljosnate, samo jedan komad mesa iznad rebara i jasno ocrtani krugovi oko bradavica, 
široki i tamnomrki, i vrh bradavice koji bi otvrdnuo kada bi ga uhvatila palcem i 
kažiprstom i valjala među prstima. 

Kada bude trudna, da li će biti mleka u tim suviše pljosnatim vrećicama? Treba da 
uzima anisa, kima i još više komorača da bi mleko nadošlo. 

U podne je jela jabuke i orahe, jela je veoma mnogo, bila je otežala od hrane, 
dremljiva, osećala je žeđ. Napila se vode iz čuturice, a zatim se pomokrila s druge strane 
stabla i ponovo sela skinuvši pantalone. Uzela je svoj kratkotalasni radio-prijemnik i 
odašiljač Soni i izvesno vreme pomerala kazaljku unapred i unazad, kao što je to često 
činila. Antena se uzdizala prema nebu, ali iz prijemnika su se čule samo slabe radio- 
smetnje. Baterije su bile skoro sasvim istrošene, čak i kad bi uspela da uhvati neki poziv, 
verovatno ne bi mogla da dobro razume poruku. 

Pokušala je da uputi poziv i preko mreže F. S. U. ali niko nije odgovorio, niko. 
Odašiljanje sigurno nije prelazilo granice njenog vidnog polja, a nije ni bilo nikog da je 
čuje, nikog, nikog. Baterije su bile skoro sasvim istrošene, više nisu bile nizašta. A gde 
sada da nađe nove baterije? Ove koje je imala dobila je za deset metaka pre šest 
meseci od poslednje osobe koju je srela, od Simone Bollvar. Deset metaka bilo je 
veoma mnogo. Trudila se da joj baterije potraju što duže. Sada su bile gotove. Radio je 
još uvek pucketao, ali sve slabije i slabije. 

Ostavila ga je da i dalje pucketa. A ubrzo su struganje skakavaca, pesma poslednjih 
letnjih cvrčaka i škripavi zvuci raznih drugih insekata nadjačali zvuk prijemnika. Zatim se 
potpuno ugasio. Bio je veoma težak da bi ga nosila u svom rancu na leđima. 

Kasnije se obukla i sišla s brežuljka. Išla je prema Tarnu; senka joj je poskakivala s 
leve strane kroz visoku travu. Možda će ipak naći neki most da pređe reku. Kroz jedan 
dan, ili kroz dva dana, ako bude išla polako, stići će u Albi. To je velik grad. 

Prijemnik je ostao ispod kestena. 

Ostala je u Albiju do 6. oktobra. Tog dana je bio kraj njenog plodnog perioda 
prema metodi Ožino. U Albiju nije srela nikog; našla je samo tragove nečijeg nedavnog 
boravka u ruševinama jedne sale za priredbe, pepeo od zapaljene vatre, prazne 
konzerve, osušeni izmet i tome slično. 

Ali poruku nije našla. Lutajuće grupe su uglavnom uvek ostavljale poruke. Ali ove 
koje su prošle kroz Albi pre mesec dana ili pre ko zna koliko meseci, nišu ostavile 
poruku. 

U Albiju je ponovo pretraživala apoteke, ali nije našla ništa od onog što je tražila. 

Ipak je otkrila neke zalihe koje su bile označene strelicom. Nalazile su se na prvom 
spratu Opštinske zgrade, u nekadašnjoj sali za prijeme. Među zalihama nije bilo bogzna 
šta, osim nešto zimske odeće i naravno, konzervi. Bilo je tu dosta svinjskog mesa i 
nekoliko tegli sa šparglama. Oni koji su tuda prošli pre nje sigurno su pokupili ono što je 
bilo bolje, teletinu, spanać, šargarepu. Hranila se iz zaliha čitave te sedmice koju je 
provela u Albiju. Kada je krenula dalje, stavila je u svoj ranac što je više mogla. Ali nije 
našla ni baterije ni metke. Zelela je da nešto ostavi, ali nije znala šta bi to moglo biti. 
Tako nije ostavila ništa. 

Napustila je Albi 6. oktobra ujutro; dok je tu boravila, kiša je padala dvaput, ali tog 
dana je opet bilo lepo i toplo, bila je to teška i skoro nezdrava vrućina, potočići znoja 
curili su joj ispod majice od pazuha sve do struka. 

Išla je prema jugu, kroz Realmon, Kastr, sledeći put broj 118. Nije srela nikog i nije 
našla nikakvu poruku. Ali ni ona nije za sobom ostavljala poruke, misleći neprestano da 
možda greši. 

Ponekad bi hodajući stala da peva. U očevom vrtu, Cveta jorgovan, Cveta 
jorgovan... Grlica i prepelica tu prave svoja gnezda, i moja lepa golubica koja dan i noć 
peva. Nije mogla da se seti kako pesma ide dalje. Zato je ponavljala deset puta, 
dvadeset puta: I moja lepa golubica što dan i noć peva, i moja lepa golubica što dan i 
noć peva. A pesma je dalje glasila: Koja peva za devojke koje nemaju muža, ali ona tog 
dela nije mogla da se seti, uopšte nije mogla da se seti. 

Oko podne je ulovila ženku fazana. Potrošila je dva metka, prvi put je promašila. 
Ptica je čudno kriknula kada je bila pogođena. Rekla je sebi: Moraću najzad da 
napravim luk i strele. 


Mesečni ciklus joj se opet uspostavio 13. oktobra, dvadeset šest dana posle početka 
onog prethodnog krvavljenja. Imala je dosta uredan ciklus, ali kratak, dvadeset pet do 
dvadeset šest dana. 

Sve je bilo normalno, kao i pre. Ona četiri meseca bez krvavljenja su bila čista 
slučajnost, zbog umora, teške letnje vrućine, nekih poremećaja, ništa više. 

Sada je svakog dana pripremala svoje lekovite čajeve. 

Sve se ponovilo kao i prethodnog puta, prokrvarila je dok je hodala. Kao i 
prethodnog puta zavukla je ruku u svoju vaginu, gurnula prste što je mogla dublje u 
svoj trbuh i gledala tamnu krv na svojim prstima kako blista na suncu. Ciklus joj se 
uspostavio dosta kasno, oko trinaeste godine ili čak malo kasnije, a uvek su joj govorili 
da takve žene mogu imati ranu menopauzu. Ali njoj je bilo tek četrdeset devet godina, 
četrdeset devet. 

Nastavila je put pevajući: Svaki kilometar koji pređeš pešice, troši ti cipele... 
Smejala se pevajući tu pesmu. 

Neko vreme pratila ju je jedna lisica, idući na razdaljini od desetak metara iza nje. 
Izašla je iz šume, nije pokazivala strah. Bila je to mlada lisica, od proleća ove godine. 
Nije osećala strah, a to je značilo da još nikad nije srela ljudsko biće. 

Primetila je izdaleka jata vrana i gavrana koji su kružili iznad utvrđene farme. 
Provukla se između krila teških drvenih vrata obojenih žutom i crvenom bojom. Prešla 
je preko dvorišta, a vrane i gavrani, lepe, crne, smele ptice, okupljali su se ispred 
otvorenih vrata glavne zgrade. Videla je u mislima prizore iz nekog filma koji je gledala 
na televiziji kad je bila još mala devojčica, pre kataklizme. 

Ptice su se jedva pomerile kada je prošla kroz njihovu kreštavu gomilu. Ušla je u 
kuhinju koja je zaudarala na smrt. Prislonila je svoj štap uz zid, spustila ranac na zemlju. 
Stavila je na nos maramicu koja joj je uvek bila namirisana lavandom. Kuhinja je bila 
čista i uredna. U sredini je stajao veliki i dugačak sto prekriven narandžastim plastičnim 
stolnjakom. Dopola pun bokal s vodom bio je postavljen na stolu i korpica sa pola vekne 

hleba. Dodirnula je sredinu hleba; bila je suva ali ne potpuno tvrda. U kuhinji se još 
nalazio i kredenac, beli štednjak, zidni sat sa nepomičnim klatnom, na kome su se 
kazaljke zaustavile u podne i dvadeset minuta, ili u ponoć i dvadeset minuta. 

Ali smrt koja je zaudarala nije se nalazila u kuhinji. Bila je u sobi prekoputa, kada se 
pređe hodnik sa fotografijama okačenim po zidovima, fotografijama dece što se smeju i 
odraslih koji su goli, pocrnelog tela, uspravnih grudi, dok im kosa leprša na vetru. Ali 
zašto ste to učinili? U sobi čistih i okrečenih zidova, muškarac i žena su ležali na 
krevetu, na velikom krevetu sa stranicama od uglačanog drveta. Bili su obučeni, haljina, 
pantalone, košulja, ali to više nisu bili pravi muškarac i žena, bili su to užasni leševi koji 
su zaudarali (koliko je tu bilo muva, koliko muva!), leševi koji su krvarili, crvenih očnih 
duplji, crvenih iscerenih usta. Gavrani su ušli kroz otvoren prozor. Na prozorskoj dasci 
su sedele tri ptice klateći se s jedne noge na drugu, neodlučno, povremeno bi udarale 
krilima, kao tiho šuštanje suvog lista papira. 

Bilo je nemoguće otkriti starost muškarca i žene koji su ležali na krevetu. 

Na prvom spratu se nalazilo dvoje dece u jednoj sobi, bile su to dve devojčice, oko 
deset ili dvanaest godina, obe na istom krevetu, jedna u ružičastoj, druga u plavoj 
haljini. Činilo se da spavaju: ovde su prozori bili zatvoreni, gavrani nisu mogli ući. Ali bilo 
je muva i zaudaralo je. Zašto ste to učinili? Jeste li poludeli? 

U drugoj sobi je još videla jednu stariju ženu, a posle nije više želela da vidi ništa 
drugo. Nije htela da sazna da li ima još ljudi, nije videla nikakvu poruku, nikad neće 
saznati zašto su to učinili. Sišla je trčeći niz stepenice, prešla je trčeći preko praga, kroz 
crni oblak ptica, presavila se nadvoje usred dvorišta i povraćala. 

Nije više ulazila na farmu, ali je ipak ostala u blizini tri dana, zbog krava. U štali su 
se nalazile tri krave, mukale su, čula ih je odmah. Bilo im je loše, vimena su im bila 
naduvena, nije bilo nekog da ih pomuze. Ona je to učinila i u toku ta tri dana pila je 
mnogo mleka, tu je bar bilo kalcijuma. Ono što nije mogla da popije, sipala je u kante. 
Ali kad je primetila da se na njima skupljaju muve, prosula je mleko u potok koji je 
tekao iza farme. 

Posle tri dana bilo joj je svega toga dosta i otišla je. Bilo joj je dosta krava, i te 
farme, i blizine te besmislene smrti. Zašto ste to učinili? Sad kada nas ima još tako 
malo... 

Odlučila je da krene na istok da bi stigla do Larzaka. To je bilo simbolično mesto, 
mesto gde su se mnogi preživeli okupili posle kataklizme, kao privučeni sličnim životnim 
navikama. Usput je naišla na nove zalihe hrane, bila je to humka napravljena od ravnih 
kamenih ploča koje su pokrivale veliki metalni sanduk, bez sumnje vojnički kofer. S 
mukom je uklonila kamenje i otvorila sanduk. 

U sanduku je našla pismo koje je otkucala pisaćom mašinom i ostavila ona osoba 
koja je uredila mesto za ostavljanje zaliha. Počela je da čita. Ti, preživeli koji ćeš 
zakucati na vrata ovog svetilišta, slušaj me. Ja sam Covek kao i ti, biće koje je čudom 
preživelo mirnu i tihu kataklizmu koja nas je zadesila. Zašto sam preživeo? Zašto si ti 
preživeo, ti koji čitaš moje pismo? Ne bojmo se da budemo pomalo fatalisti. 
Determinizam koji... 

Nije nastavila da čita, savila je pismo koje je imalo šest stranica i stavila ga u jedan 
ugao sanduka. Uzela je nešto hrane, pre svega konzerve tunjevine i sardina, prava 
retkost, prava poslastica. Tu je bilo i baterija i zažalila je što nije sačuvala radio, ali bilo 
je kasno. Našla je i metke ali nisu odgovarali njenom oružju. Zatvorila je kofer i prekrila 
ga kamenjem. > 

Hodala je još četiri dana pre nego što je srela Zan-Kristofa Vermela. 
događa u glavi, a posle silazi u telo, pokušaj! 

Starčev ud je ostao mekan među njenim prstima, siva i smežurana stvarčica, 

mlitava, tako očajno mlitava. Slušaj, pustiću te da se odmoriš. Večeras ćemo pokušati 
još jednom, hoćeš li? Starac se cerekao, otvarao je svoja velika tamna usta gde mu je 
preostao još samo svaki drugi zub, kao puškarnice na bedemu. Lobanja mu je bila 
kvrgava i imao je prosto neverovatnu belu bradu, zamršenu i gustu koja mu je dopirala 
do stomaka. Govorio je: Nisam ti ja više nizašta, dobra moja gospođo, nisam ja više 
nizašta što se toga tiče... Gledao je šta radi, ležao je raširenih nogu na svom krevetu sa 
prljavim čaršavima, a ona mlitava stvarčica se jedva videla među sivim dlakama na 
njegovom trbuhu. Ona se trudila, ruka ju je već zabolela, ali ništa nije vredelo. Ona stvar 
je ostala nepomična, nepomična. Zar ne osećaš ništa kad ti ovo radim? On se cerekao. 
Prepuštao se njenim rukama, ali ništa nije mogao da uradi. Ona ga je milovala i milovala 
i milovala. Na pamet joj je padala jedna pesma, još jedna od onih pesama koje je pevala 
kad je bila devojčica, sa svojim drugaricama, pucajući od smeha. Isus ima pišicu, malu 
kao šibicu, njom može da piša, to je Isusova piša. 

Našla je Zana-Kristofa Vermela u blizini jedne usamljene kuće kod mesta Cel-e- 
Rokozel. Dizao je koševe za hvatanje riba koje je bio bacio u veštačko jezero Arvene. 
Pod dubokim večernjim nebom, jezero je imalo plavo-zelenu boju. Desetine riba su se 
praćakale umirući u mokrim koševima. Muškarac. Evo najzad jednog muškarca. Dugo ga 
je posmatrala, dugo, ne usuđujući se da kaže nijednu reč, ne usuđujući se da napravi 
bilo kakav pokret; zanet svojim poslom nije ni video ni čuo kako se približava. A zatim 
se okrenuo, držeći u rukama vedro puno riba. Bio je to muškarac, da, ali kako je bio 
star! Koliko imaš godina? Mislim da imam oko sedamdeset i osam godina. Ili možda 
sedamdeset devet. Pazi, ni sam više ne znam! 

Bio je stvarno jako star! Ali možda će još moći... Pomislila je na Viktora Igoa. Ali 
Žan-Kristof je bio prljav, smrdeo je, mogla je da vidi 'naslage prljavštine na njegovom 
vratu, čija koža je bila ispucala kao padine nekog vulkana, i na mršavim i dlakavim 
nadlakticama. Ipak je pokušala već prve večeri. Ali u njenim rukama, koje su najpre bile 
strpljive, zatim nervozne i na kraju umorne, starčev ud ostao je nepomičan. Ta stvarčica 
koja nije htela, koja nije više mogla da se digne! 

Starac se cerekao! Vidiš da nisam više nizašta! Ona ga je pitala. Koliko dugo ti... ti 
nisi to radio? Pokušaj da se setiš. Počeo je da broji na prste. Da li su to bili meseci? Ne, 
sigurno se radilo o godinama. Počeo je da broji, a onda je prestao, slegnuo je 
ramenima, cerekao se. 

Prve noći nije mogla da zaspi. Slušala je njegovo hrkanje, na obližnjem drvetu 
hukala je sova. Zan-Kristof je živeo sa tri mačke, tigrastom ženkom Gurkicom i dva 
mužjaka, crnom Pufnom i belom Torbicom. Mačke su spavale na krevetu između njih 
dvoje, ona ih je zamišljeno milovala jednu za drugom. 

Bio je 25. oktobar. Ona se nalazila usred svog »plodnog perioda«. Ujutro joj se čak 
pričinilo da oseća nešto u svom stomaku. Možda je to ovulacija. Šta da učini da bi Žan- 
Kristof uspeo? Nabrojala je u mislima sve biljke afrodizijake koje je poznavala, kao i 
lekove protiv nemoći: zeleni anis, cimet, kleku, dumbir, ljutu mentu, naravno, crni luk, 
majčinu dušicu, celer, večernju ljubicu... Sta bi još mogla da nađe u ovo doba godine? 
Možda mentu i večernju ljubicu. 

Sutradan je uspela da ga natera da se okupa u drvenom čabru, u podne na suncu, 
napolju, zagrejala je pune kofe vode, silom ga je svukla, trljala ga četkom za timarenje 
konja, koža mu je posle toga postala ružičasta, koža starog malog deteta. Pronašla je da 
ima vaši, srećom, imala je prašak i posula je njime njegovu bradu, grudni koš i dlake 
među nogama. 

Posle toga je opet pokušala da ga ojača, mrzela je reči kao drkati ili dizati, pokušala 
je opet, u prijatnoj toploti posle kupanja, pored kamina u kojem je vatra stalno gorela. 
Pokušala je iznova, čak i sa ustima, mada je to bilo nešto što nikad nije volela. 

Ali njegova stvarčica nije htela da radi, više nije mogla da radi. 

Nije uspela da nađe biljke koje je želela, zato je počela da ga masira, trudila se da 
podstakne njegovu seksualnu moć tehnikom šiacu, pritiskajući vrhovima prstiju tačke 
koje je poznavala, iznad zglavka na nozi, iza ramena, ispod palca, u preponi. 

Tako je došlo i vreme kada je prestala da se trudi. Plodan period je bio odavno 
prošao, ništa nije postigla. Ipak je ostala još dve nedelje kod Zana-Kristofa. Stari je bio 
lud ali veoma zanimljiv. U svojoj kući je držao neverovatnu gomilu starih stvari, bicikle, 
konjske amove, razne alatke, čitavu hrpu elektronskih aparata, pokvarenih, slepljenih 
rđom. Imao je i čitave police pune tegli u kojima su, potopljene u alkoholu, lebdele u 
bestežinskom stanju razne životinje, salamanderi, žabe krastače, slepići, zmije, gušteri, 
poljski miševi, krtice. Mislila je da pravi zbirku, sve do onog dana kada je videla Zana- 
Kristofa da jede jednu zmiju, brižljivo je seckajući na male komade u svom tanjiru, kao 
da se radi o običnoj kobasici. 

Bio je to stari ludak, nije mogao da joj posluži za ono što je želela, ali ipak joj nije 
bilo žao vremena koje je provela s njim. 

Jednog jutra je krenula na put, navukla svoj debeli pocepani džemper mrke boje, 
stavila ranac na leđa, obula široke i udobne cipele, uzela štap u ruke. Sedeći jedna 
pored druge na oniskom zidu, Gurkica, Pufna i Torbica su je gledale kako odlazi. Ali to je 
bilo srećno doba. Petnaest dana kasnije našla je Zanu. 


Kod Žane je provela četiri meseca, celu zimu, od decembra do marta. Žana je 
stanovala u udobnoj staroj pastirskoj kući, na visoravni iznad Miloa. Videla je kroz 
prozore crveni odsjaj upaljenih sveća dok je gazila po tankom sloju ranog snega, 
stvrdnutom od vetra, koji je škripao pod njenim nogama: mala tamna prilika između 
sivila neba i beline snega. 

Zana ju je dugo grlila, pritiskajući je na svoja široka prsa, ali bilo je potrebno da 
prođe nekoliko dana pre nego što su uspele da međusobno opšte drugačije, a ne samo 
pomoću jednosložnih reci. Kod Zane je mirisalo na jabuke, imala ih je pun tavan. Bilo je i 
kestenja koje su uveče pekle na ognjištu prijeći prste. Voda je bila jedini problem. 
Trebalo je ići po nju na izvor, nekadašnje pojilište, udaljen dva kilometra. Kada je zima 
bila najjača, morale su da probijaju led. Zanin pas, osmogodišnja ženka po imenu Sivka, 
grebla je sneg svojim šapama, a iznad njihovih glava gavrani su parali tmurno nebo. 

Zana već čitavu godinu nije videla nikog jer je i visoravan počela da se prazni. Plela 
je džempere, nazuvke, prsluke, svakojaku odeću raznih boja, sama je pravila vunu 
strižući poludivlje ovce, sama je pripremala boje za vunu, od raznih biljaka, agremonija 
za zlatnožutu boju, trandavilje za plavu, belodun za crvenu, trska za mrku, divlja loboda 
za maslinastozelenu; sve boje je pripremala sama. U proleće, Zana bi prelazila kilometre 
u potrazi za biljkama. A zima je bila povoljna za pripremanje rastvora boja, sa stipsom, 
bizmutom, potašom i kalajem, koga je bilo veoma teško naći. Bilo je tu, stoga, velikih 
kazana punih ključale vode i pare nakiselog mirisa koja je nagonila na kašalj, i one 
prijatne toplote, onog znoja, koji usred zime teče niz gole grudi, i gromkog smeha. 

Zana i ona su ubrzo počele da vode ljubav, već treće ili četvrte noći. Ona se 
predavala da bi pričinila zadovoljstvo Zani, a sama ništa nije dobijala zauzvrat. Zene, a 
Zana joj nije bila prva, nikad nisu mogle da u njoj probude osećanje zadovoljstva, pa čak 
ni želju. Ona često ni sa muškarcima nije osećala ništa, ili bar veoma retko. Zana je zato 
radi sopstvenog zadovoljstva nastavljala da miluje i ljubi njeno crno runo, a ona je, da bi 
pričinila zadovoljstvo Zani, ljubila i milovala pukotinu na njenom telu, usne kao 
otvorena školjka malo nakiselog ukusa, i tanke kovrdžave vlasi plavo-riđeg runa na 
njenom venerinom brežuljku. Zana bi brzo doživela vrhunac i tada bi vikala, vikala. 
Ponekad bi se pred njom samozadovoljavala, njen kažiprst bi se hitro pomerao pri dnu 
trbuha a onda bi vikala još glasnije. i 4 

Kako volim da radim ovo! govorila је Žana. І smejala se. Obe su se smejale. Zana 

je imala četrdeset godina, bila je visoka i krupna, imala je lepe pune grudi, široke 
kukove, uzan struk, ravan trbuh, izdužene butine. Kosa joj je bila riđa i kovrdžava, imala 
je pege po čitavom telu. 

Tvrdila je da voli da živi sama, mada je sada bila srećna što ima drugaricu, društvo. 
Možda bi više volela nekog muškarca? Zanin smeh bio je jedini odgovor. 

Jednog dana je odlučila da porazgovara sa Zanpm o starosti koja je dolazila, o 
bliskoj menopauzi, o neplodnosti. Pričala joj je o detetu koje je želela da rodi pre nego 
što bude suviše kasno, pre nego što njeni jajnici usahnu. Pričala joj je o dva spontana 
pobačaja koje je imala pre više godina, kada je Erik još bio živ. Objasnila joj je da to dete 
ne želi toliko zbog sebe koliko zbog sveta, zbog sutrašnjice: to je dete koje treba doneti 
na svet. Pričala je kako osluškuje svoje telo koje počinje da je izdaje, koje postaje tvrdo, 
životni sokovi sahnu, kora se suši, a njoj je tek četrdeset devet godina. Pričala joj je o 
svom traganju za muškarcem, za bilo kojim muškarcem, samo da bude sposoban da joj 
napravi dete. 

Zana je slušala držeći ruku zavučenu u dugodlako krzno oko vrata svoje keruše 
Sivke. Nije rekla ni reči na sve to, samo se smejala dugo i glasno kada joj je ispričala 
događaj sa starcem. 

Zanina mesečnica bila je crvena i obilna, zavidela joj je na tome, na toj jakoj i 
mlakoj krvi koju bi ponekad okusila među-njenim nogama. Zar ti ne želiš dete? 

Zana se smejala. 

Vuci su nekoliko puta obilazili oko kuće, čopor od dvanaestak životinja, sa malima 
koji su se kotrljali po snegu tačno ispred prozora kuće. Sivka se plašila, cvilela je krijući 
se ispod stola. Vuci su prilazili sasvim blizu, obe žene su mogle da vide kroz prozorska 
stakla kako svetlost sveća poigrava u njihovim zelenim zenicama. Jedne večeri su 
izbacile napolje skelet jedne ovce. Bila je to jedna od onih ovaca koje je Zana, pre nego 
što je zima došla, ubila, isekla na komade i nasolila. Vuci su omirisali ostatke ovce, 
zagrizlu tu i tamo ali nisu zapravo jeli, verovatno su više voleli živu hranu. Obilazili su 
oko kuće najviše iz radoznalosti. s 

Mi smo sada prava retkost, rekla je Zana jednog dana. Rastale su se u martu, 
dvadeset šestog. Cele zime ciklus joj je bio uglavnom redovan, ali su krvavljenja bila sve 
manje obilna. Trebalo je da požuri. 

Zana joj je dala deset metaka i soli. Verovatno se više nećemo videti. Hoćemo, 
odgovorila je Zana smejući se. 

Obe pretpostavke su bile moguće. 


U aprilu, tačnije 3. aprila, našla je poruku na pragu jedne dobro očuvane kuće, u 
zaseoku blizu Sent-Albana. Pored kuće su se škripeći okretale na vetru dve eolske harfe. 
Prikačena na vratima, poruka je bila ispisana crnim tušem na parčetu tvrdog kartona 
prekrivenog plastikom. Ona je glasila: Svi su mrtvi, ne želim ovde da ostanem sam, 
odlazim. Krenuću prema istoku, nameravam da prođem kroz Le Kelar, Lodev, 
Klermon-Lero, Zinjak, Monpelje. Posle toga, ne znam. Ako negde nekog sretnem, 
zaustavicu se ako on to bude želeo. Ako neko pročita ove reći i poželi da me sledi, 
neka to učini. Ostavljaću tragove. 

Poruka je bila potpisana imenom Pjer i nosila je datum: 11. mart. 

Nije se zadržala čak ni toliko da pretraži zaselak. Poruku je potpisao Pjer, to je bio 
muškarac, možda je bio još mlad i dobrog zdravlja. Stavila je ponovo ranac na leđa, bio 
joj je dosta težak, vratila se nazad da bi izašla na put broj 9, pod naoblačenim nebom 
koje je nagoveštavalo kišu. Bilo je skoro hladno, imala je na sebi debeo džemper žute i 
ljubičaste boje, bordo kapu, ružičaste i svetloplave nazuvke preko pantalona. Da bi išla 
brže, da ne bi gubila vreme, birala je puteve na kojima su ležali stari zarđali automobili 
napola prekriveni zemljom. Prošla je kroz Le Kelar i Lodev, našla druge poruke. Ostao 


80 


sam jedan dan (ili: dva dana), ovde nema nikog, nastavljam put. Pjer. 

Ponekad su bučne oluje cepale nebo i odjekivale među planinama. Tada je morala 
da potraži zaklon u ruševinama na koje je nailazila. Jednog dana je morala da ubije 
nekog psa koji ju je ugrizao za nogu, iako rana nije bila teška. Nije se usudila da jede 
njegovo meso, mada su neki to činili. 

Hodala je, zamišljala Pjera jednog dana ovako, drugog dana onako, ali stalno joj je 
na umu ipak bio mlađi čovek, mlađi čovek koji će joj napraviti dete da bi svet nastavio 
da postoji. 

Ali Pjer je stalno bio daleko, iako je hodala brzo i zaustavljala se što je manje 
moguće, nikako nije uspevala da mu se približi, o čemu su svedočile poruke. 

Prošao je dan kada je opet trebalo da ima svoje mesečno krvavljenje. Jedan dan 
zakašnjenja, zatim dva, pa tri, četiri i čitava sedmica. Gubila je vreme berući biljke za 
svoje čajeve, skupljala je koru čempresa, gloga, leske. Ali ciklus se nije uspostavio, a 
prošle su već dve nedelje. 


Sedmog maja, zapisala je taj datum u svoju beležnicu, ugledala je obešenog čoveka. 
Samo nekoliko desetina kilometara ispred Monpeljea. Čovek koji se obesio odabrao je 
lepo drvo: hrast. Hrast je bio pri vrhu okružen jatom gavranova koji su izdaleka izgledali 
kao pepeo koji leti oko zapaljenog drveta. Izdaleka je shvatila, rekla samoj sebi: To je 
Pjer! Učinilo joj se da je njeno srce prestalo da kuca, ili je možda kucalo tako snažno da 
je očekivala da će joj se rasprsnuti grudni koš. 

Približila se malim koracima, oslanjajući se svom težinom na štap pri svakom 
koraku. I govorila je sebi: Ma ne, to nije Pjer, to je nemoguće, on to ne bi učinio, on mi 
to ne bi učinio. 

Kada se našla ispod samog drveta, na metar razdaljine od nogu obešenog, 
nasmejala se glasno od olakšanja. Obešeni čovek bio je samo stara olupina, nešto što je 
tu visilo već mesecima, apstraktni pojam koji više nije mogao da izazove užas do kojeg 
dovodi pogled na meso koje krvari, kao što se to desilo na utvrđenoj farmi. Obešeni 
čovek bio je samo nešto crno što su kiša i ptice izbrazdali, što je vetar osušio i što se 
ipak i dalje klatilo u pravcu sever-jug, sever-jug, a kad bi zapretilo da se zaustavi, možda 
bi ga opet gurnuo kljun neke ptice šaljivdžije. 

Osmehivala se stojeći ispod obešenog čoveka, videli su se veliki žuti ali zdravi zubi 
na njenom pocrnelom licu, na kom su bore bile lepe kao jedva vidljive pukotine na 
nekoj uljanoj slici, na jednom Rembrantu. Prizor je podseti na Fransoa Vijona, Zaka 
Kaloa. 

Pomislila je na mandragoru, plod izrastao iz semena obešenih. Pomislila je na živo 
seme živog Pjera. Dok se njen štap sigurnim pokretom zabijao u vlažnu travu, nastavila 
je da ide svojim putem nade. 


Dugo je lutala kroz izmučeni Monpelje gde su mačke, psi i pacovi zauzeli određene 
gradske četvrti jasno obeleženih granica. Ostala je u Monpeljeu šest dana. Da bi se 
odbranila od pasa i pacova, morala je da upotrebi sedam dragocenih metaka, a još nije 
imala priliku da napravi luk i strele. 

Nada je dugo gorela u njenom neposlušnom telu. Datum početka njenog ciklusa u 
maju prošao je kao što je bio prošao i onaj u aprilu. Nije bilo više ni kapi krvi među 
njenim nogama, ni kapi, deset puta dnevno gledala je svoje gaćice ali ničeg nije bilo, još 
uvek ničeg, ni najmanje mrlje. 

Čitavih pet dana je strpljivo tražila neki Pjerov znak. Otkrila ga je šestog dana, 
napisao je: Još nikog nisam sreo. Krećem ka Nimu. Njegove poruke su postale veoma 
kratke. Ova je bila napisana pre samo jedanaest dana. Bila je besna: deset puta je 
prošla ispred poruke, vrata na kojima je bila pričvršćena ispala su iz svojih zarđalih šarki, 

bez sumnje zbog vetra, i prevrnula se na onu pogrešnu stranu. 

One večeri kada je našla poruku, bila je umorna. Odlučila je da tek sutradan pođe 
dalje. Ali sutradan je padala kiša i omela polazak na put. Između Nima i Monpeljea bilo 
je samo šezdeset kilometara razdaljine, mogla ih je preći za manje od dva dana, 
pogotovo kad bi išla autoputem po kome je bilo veoma lako hodati pešice jer se snažno 
odupirao naletu vegetacije. 

To putovanje je trajalo tri dana. 

U Nimu nije zatekla nikakvu Pjerovu poruku, nikakav trag njegovog prolaska kroz 
grad koji je veliki požar pre desetak godina delimično uništio. Ali pošto nije želela da se 
ponovi greška koju je načinila u Monpeljeu, krstarila je gradom, zagledala sva vrata, sve 
prozorske kapke, i s jedne i s druge strane, ali nikakve poruke nije bilo. 

U Nimu je ostala dvanaest dana, a poruku nije našla. Srećom, naišla je na zalihu 
hrane obeleženu strelicom, na istaknutom mestu, na početku puta za Ari. Sklonište je 
bilo pompezno nazvano Kapela očuvanja života, a kamena kocka je sa sve četiri strane 
bila obojena crvenom bojom. Ali to je možda bila neka šala. 

Zivela je neko vreme od namirnica iz zalihe, bilo je tu raznih konzervi, spanaća, 
paradajza, smokava, jagoda, pa čak i špargli. Zaliha je bila netaknuta, niko je nije dirao 
od vremena kada je bila uređena. Ona je bila prva. Pjer je nije dirao. Možda je nije 
video, ili mu ništa nije bilo potrebno. Ali bilo je malo verovatno da se uputio prema Aru. 

Stoga je trinaestog dana ona krenula prema Avinjonu. 


U Avinjonu je ostala samo tri dana, jer je tamo uspela da porazgovara sa jednom 
starom ženom, napola ludom ili čak i više od toga, koja je stanovala u Papskoj palati. 
Bila je jedini stanovnik grada, istovremeno Kralj i Papa. 

Stara luda nije već odavno videla nikog, nije videla mladića koji je prošao kroz grad 
dolazeći sa zapada. Ona nije videla Pjera. 

Pjer nije prošao kroz Avinjon. 

Krenula je istim putem nazad, vratila se do Nima i odande se uputila ka Arlu. U 
Arlu nije bilo nikakve poruke. U Arlu nije bilo nikoga. Još jednom je prošla kroz Nim 
krenuvši ovaj put za Ales. 

Hodajući tako, išla je prema letu, skinula je svoju vunenu odeću i ponovo postala 
ona tamna i vitka prilika u prugastoj majici i crnim pantalonama. Prošao je dan početka 
njenog mesečevog krvavljenja na početku juna. Ništa se nije dogodilo. Prošao je dan 
početka njenog mesečnog krvavljenja krajem juna. І opet nije bilo ničeg. 

Na kraju se vratila u Monpelje. U tom gradu je našla Pjerovu poruku, njegovu 
poslednju poruku. ` 

Kuda je otišao? Šta se dogodilo s Pjerom? Prošao je ovuda... Proći će onuda... To 
je bila jedna od onih pesmica koje je nekad pevala. U pesmi se govorilo o liscu iz 
Gospođine šume. Pesma je imala skriveni smisao, lisac nije bio onaj na kog se mislilo, a 
ni Gospođina šuma. 

Gde je Pjer? Lisac je bežao od uporne gospođe, nigde ga nije bilo, njegov trag se 
zameo ovde, ovde u Monpelju, izbrisao se, kao da ga je proleće prekrilo, kao da se 
rasplinuo, kao da nikad nije ni postojao, nikad. 


Sada je išla na istok, prema Eks-an-Provansu. Petnaestog avgusta se zaustavila na 
obalama jezera Ber. Dugo je pratila očima kreštave galebove koji su neprekidno kružili. 
Sunce je bilo veoma jako, zavrtelo joj se u glavi. Pala je licem na kamen, na obali 
jezera Ber, onesvešćena ili usnula. Kada je izronila iz mraka osećala je snažnu 
glavobolju. š 
Tu je mogla da peca i jela је prženu ribu, kao kod starog Zan—Kristofa. Medu 
zalihama je pronašla sumporovite šibice koje su se mogle zapaliti trljanjem o bilo koji 

predmet. 

Posle susreta sa ludom iz Avinjona, više nikog nije srela. Sve zalihe iz kojih je u 
poslednje vreme uzimala namirnice izgledale su kao da ih odavno niko nije ni taknuo. 
Šta se dogodilo s Pjerom? Šta se dogodilo sa svim ostalima? 

Sećala se da su se nekad, posle kataklizme, dok je još bila mala, ljudi mogli sresti, 
skoro po jedan čovek dnevno, ili cela jedna porodica, ili grupa ljudi, ili neka zajednica. 
Gde su sada bili svi ti ljudi? 

Nije ih videla kako odlaze. Jednostavno su nestajali, jednog lepog dana samo više 
nisu bili tu. Jednog lepog dana, ali to nije bio zaista >lep< dan, više niko nije ostao. 
Covek se odjednom našao sam na svetu. Sam na svetu. Dugo je premetala po mislima 
te tri tako proste reći. Jedna još prostija istina snažno joj se nametnula sa svom svojom 
jasnoćom: Čovek se mora pomiriti sa činjenicom da će umreti sam. 

Noću su zvezde padalice brazdale nebo. Svaki put je izrekla neku želju. 


Kada je sledećeg jutra skinula gaćice da bi se pomokrila, ugledala je na njima malu 
tamnocrvenu mrlju. Evo ga opet, evo ga opet, evo ga opet! rekla je sama sebi, 
pevajući, vičući. 

Bila je to sasvim mala mrlja, skoro crne boje, kao mrlja od mastila. Ukočenim i 
grozničavim prstima pretražila je svoju vaginu, ali prsti su ostali suvi. Gde je krv? 

Čekala je dva dana pored jezera, nije htela da se zamara, neprestano je pila čajeve, 
od žalfije, od komorača, od žalfije, od komorača. Neprekidno je mokrila. Ali druge kapi 
krvi se nisu pojavile. 

Masirala je svoj trbuh na tačkama plodnosti, svojim suvim i pocrnelim prstima 
masirala je svoj suvi i pocrneli stomak. Ali krv se nije pojavila, njen trbuh je bio suv 
iznutra kao što je bio suv spolja. 

Krenula je ponovo na put koji ne vodi nikuda. 

Polazeći rekla je glasno: Mislim da mi je ovoga puta došao kraj. 

Nešto pre Eksa, naišla je na grob devojčice. Grob se nalazio usred polja. Izdaleka je 
pomislila da je to neko strašilo: pocepana odeća izbledela od sunca i kiše, haljina koja 
leprša i koja je izgleda nekad bila ružičasta, slamni šešir koji su iskljuvali gavranovi, 
ukrašen trakama, ljubičaste čarape, sandale. 

Ali to nije bilo strašilo, to je bio grob, ispod odeće prikačene gvozdenom žicom za 
jedan drveni kočić, nalazila se ploča od cementa, a na njoj su bile ispisane nespretnim 
slovima latinice sledeće reci: 


OVDE JE UMRLA 1 OVDE JE SAHRANJENA 
KAMIJ 
MOJA DRAGA KĆERKA KOJA JE IMALA 
JEDANAEST GODINA 


Ona je bezbroj puta videla jame na brzinu prekrivene zemljom koju su gurali 
buldožeri i gde su bila bačena mrtva tela onih koji su stradali u početku kataklizme. 
Nikad nije plakala. 

Ali ovde, pred tim usamljenim grobom, plakala je dugo, a jecaji su izazivali snažan 
bol na onoj tački ispod dijafragme gde se rađaju svi bolovi. 


Kasnije, u Eksu; pretražujući jednu knjižaru sa još uvek punim policama, ali gde su 
pacovi izdubili ogromne rupe u redovima knjiga, našla je kalendar sa slikom tigra. 

Iznela je kalendar napolje i gledala tigra, divnog žutozlatnog prugastog krzna, 
ogromnih očnjaka koji su izvirivali iz otvorene čeljusti. Tekst je glasio: MALEZIJSKI 
TIGAR. 

Tada se setila šta joj je pričao njen ujak Rober Lefor, dok je još bila sasvim mala. U 

Maleziji skoro uopšte više nema tigrova, rekao joj je ujak. Lovokradice su ih toliko dugo 
istrebljivale da ih je ostalo još samo nekoliko desetina. A teritorija na kojoj žive i kreću 
se toliko je velika, da malezijski tigar danas nema skoro nikakvu mogućnost da u toku 
života sretne drugu životinju svoje rase. Vidiš, tigrovi će izumreti, ne toliko zato što će i 
poslednji od njih biti ubijeni, već zato što mužjak i ženka nemaju skoro nikakvu 
mogućnost da se sretnu u toku svog života i što tako nikad više neće moći da se rode 
mali tigrovi. 

Sećala se toga. Imala je tada sedam ili možda osam godina. Ali sećala se da je 
dugo, dugo plakala u svom malom krevetu, pre nego što je zaspala, misleći na tigrove i 
tigrice koji nikad neće moći da se sretnu i koji nikad neće imati male tigrove. 

Ima li danas još tigrova, tamo, u Maleziji, na drugom kraju sveta? Možda ima. A 
možda i nema. 

Veče se spuštalo iza krovova na Papskom trgu. Držala je još uvek kalendar u ruci, 
još uvek je gledala sliku malezijskog tigra. Možda to nije bio tigar, možda je to bila 
tigrica, tigrica koja je umrla sama u džungli, sama i bez potomstva, zato što nikako nije 
mogla da sretne nekog mužjaka svoje vrste. 

Kako je urliknula stara tigrica kada je shvatila da će umreti sama, da nikad neće 
imati male tigrove? Kakav je bio njen urlik očajanja? 

Sama u večernjem sumraku, sama naspram praznog neba, sama u tihom gradu, 
sama u napuštenom svetu, Marija je znala kakav je bio urlik tigrice: onakav kakav je 
upravo izlazio iz njenog grla. 

DZulija nije videla prostranstva polja i šuma nad kojima ju je nosio orao. Oči su joj bile 
pune suza. Suza zbog straha, vrtoglavice, šoka šibanja vetra i nesagledivosti prostora. 

Leteti uopšte nije bilo lepo. Džulija je, naravno, to zamišljala kao nešto divno kada 
su se njeni leteći prijatelji hvalisali pred njom. Letenje joj se tad učinilo primamljivim. 
Džulija je sanjala da lebdi, klizi po vazduhu, kada si car a ne osećaš sopstvenu težinu. 

Ali ovo sad. Ovo je bilo stvarno, a kao i sve što je stvarno, nije bilo ni upola tako 
lepo kao u snovima ili igri. Uostalom, kao uvek u stvarnosti, ovo je vodilo nekuda. 

Džulija je kao putnik na leđima automatski vođenog orla prolazila iznad vulkanskih 
predela kojima su vladali Divovi. Džulija nije mogla da vidi doline, toliko su joj oči bile 
pune suza otrežnjenja. Od straha nije mogla ni da omiriše zemlju, sve dok nije bila 
ubačena pravo u sumporni dimnjak jedne džinovske pukotine. Orao je bio pogođen 
strelom Divova. 

Orao je bio metalni i nije imao srce. | mada običan strelac ne bi mogao da opazi 
znak koji je obeležavao mesto sagorevanja unutar mašine, Div sa velikim 
namagnetisanim strelama lako je pronašao osetljivo mesto na telu orla-mašine. 

Orao je klepetao svojim beskrvnim krilima. Nepotrebno. Propadao je sve niže i 
niže u sumporni smrad. 

Div je bio stvarno veliki. Kao i njegova braća, uostalom. Imao je kljove, nekako 
ravne i žućkaste sa tamnijim žlebovima po dužini. Druge kljove su mu bile duže, i virile 
su ispod gornje usne. Bez većih problema je dohvatio orla. Otkinuo mu je lupajuća krila, 
ogolivši mašineriju. Orao je kreštao. 

Div je imao dve desne i dve leve ruke. Levom je (jer bio je levak) držao kočopernog 
kreštavog orla, dok je preostalim trima rukama nastavio da rasklapa mašinu. Orlove 
kandže su samrtnički stegle Džuliju čim je bio pogođen. Ali, kada su mu glavni delovi 
povadeni, stisak je popustio. Bila je potpuno prisebna, spremna da prvom prilikom 
šmugne u ćošak koji joj se učinio dovoljno blizu i dovoljno taman. Možda je zračila zbog 
svoje mirnoće ili je jednostavno zračila, pa ju je Div opazio. 

»Sta mi to ovde imamo?« pitao је, kao pravi Div. 

Njegov glas je bubnjao u Džulijinim ušima, vibrirao je oko njenog tela pretresajući 
je od glave, preko grudi, do peta. 

Vrlo pažljivo ju je podigao, prstom i palcem, i postavio je na svoj dlan. Sagnuo se 
da je osmotri, unoseći joj se u lice da je bolje vidi. Džulija nije ni pokušala da beži. 
Osetila je da to ne bi bilo poželjno, jer ako krene da je stigne (a to je za njega bilo tako 
jednostavno) mogao ju je zgrabiti i zdrobiti joj grudni koš ili karlicu, čak i nenamerno, ili, 
čak i da stigne do žuđene senke, trebalo bi da samo korakne za njom i više je ne bi bilo. 

Ali, istinu govoreći, Džuliji je najvišće bilo stalo do toga da sačuva svoj ponos pred 
ovim čudovištem. Jer ako pred porobljivačem izgubiš svoj ponos, mislila je, gubiš svaku 
utehu ili šansu da odgodiš svoju smrt. 

Ovaj prvi susret i divovo ispitivanje još nije uplašilo Džuliju. 

Još uvek nije mogla da složi sve kockice u mozaik. Prvo je morala da gleda u jedno 
a onda u drugo oko, videvši svoj odraz kako se pomera iz jednog u drugo. Onda su je 
zainteresovala njegova usta. Njegov usne u odnosu na oči. Kljove su blistale, ali ne 
agresivno, bar ne u tom trenutku. 

Prstima druge ruke je krenuo ka njoj. Miris im je bio tako oštar, iz te blizine, da se 
od njega pre nego od udarca (ionako blagog) zamalo sručila. 

I tada je Div prvi put progovorio iz te blizine. 

Snaga njegovog daha nije bila naročito velika. Kada je otvorio usta a ona zabacila 
glavu unazad prateći njegove kljove (imala je osećaj da treba da pazi najpre na sekutiće) 
skoro ju je onesvestio oštri smrad njegovog daha. Bio je to zadah krvi, mesa, i 
pojedenog i njegovog. Bakterije u njegovim ustima nisu bile veće od običnih, ali ih je 
bilo više. Ipak, bile su to bakterije zdravih. Div je bio zdrava, zadovoljna životinja. Džulija 

je, naravno, o njemu razmišljala kao o zveri, jer je bila odgojena u civilizaciji. 
»Jesi li dobra za jelo?« pitao je Div. 
»Ne«, reče Džulija. 


Time je tema bila dovršena. 

Ipak ne, radilo se o ljudožderu. 

»Zašto si putovala s orlom?« pitao ju je jednostavno. »Ove mašine rade na 
najbolja goriva, znam. Ako si za njega bila dobra, mora da si vrlo sočna.« 

»Onda završi sa mnom«, reče Džulija. 

Zaprepašćenje je preplavilo Divovo tamno lice. Ali pre nego je stigao da shvati 
njene reči i možda je posluša, upala su njegova braća. 

Muvali su se po pećini, praveći gužvu. Sumpor se osećao svuda oko njih. Nosili su 
šubare od krzna čupavih životinja — jedan čak i od morža, jer je Ledeno more bilo blizu 
ako idete duž špilja džinovskim koracima kao oni. 

»ŠSta to imaš?« pitali su vešajući svoje streloluke i dižući noge. 

»Finu mašinu« reče prvi džin — ljudožder (sa iznenadnom zluradošću. Džulija ga je 
tako nazvala zato što je imao kljove i dva para ruku.) 

»A i gorivo kojim, se puni«, reče drugi džin, »sada shvatam«. I podigao je Džuliju sa 
njenog ravnog ležišta na dlanu. 

Odjednom je visila naopako, što je bilo užasno. »SPUSTITE me dole!« 

Džin ju je poslušno spustio. Prvi džin nestrpljivo reče »Vrati mi је!« Opet je 
preuzeo Džuliju, ovog puta držeći je u pesnici, tako da je bila zaštićena njegovim 
prstima. 

»Baš bi bila dobra kao začin« reče jedan od braće, »a i nestalo nam je soli.« 

»Zagrizeš dvaput i opet si na istom«, reče džin u čijoj je šaci bila. 

»Trebalo bi da imamo kutiju za začine« reče džin. »Stalno to ponavljam. Nabavimo 
nekoliko ovih malih kaloričnih skupocenih stvarčica. Čuvaćemo ih u kutijicama, a 
možemo ih odgajati i za prodaju.« 

Džin sa neopisivo groznim obrvama ju je uštinuo. Džulija je znala iz kog razloga. 
Kada vas divovi, džinovi ili veštice štipaju, oni probaju koliko ste ukusni. Skoro istog 
trenutka »zalogaj« je uguran Džuliji u usta, ili bolje rečeno u njeno lice. Šta je to? Šta bi 
moglo biti? Bilo je otužno i mesnato, verovatno ostatak ovčijeg mesa. Šta god da je to 
bilo, progutala ga je pre nego je razmislila — a pritisak prstiju Strašnog Džina bio je 
takav da zalogaj ionako nije mogla ispljunuti. 

Nailazio je sledeći ogroman zalogaj. Džulija se brzo presavila i krenula da povraća. 
Džin u čijoj je ruci bila, čuknuo ju je — možda čak pažljivo ali ipak je ostala bez daha — 
da bi je naterao da se ispravi: drugom rukom je uklonio šaku kojom je Div Grozna Obrva 
želeo da je nakljuka. Džuliji se učinilo da u očima svog vlasnika vidi nekakvu opreznost, 
pouzdanost. 

Naravno, njen vlasnik joj je davao da jede. Za vreme obroka bi je stavljao na sto 
pored svog tanjira. Morala je da mu dodaje čašu (što je zahtevao dobujući palcem po 
stolu, a kada bi podigla oči ka njegovom licu, da bi utvrdila šta želi, imao bi čeličan 
pogled sa, kako joj je izgledalo, opasnim zadovoljstvom u sebi). Uskoro je tražio da 
podigne čašu sve do njegovih usana, ogromnih ali dobro skrivenih u žbunovitim 
brkovima. Mogla je da drži čašu samo ako nije bila puna do vrha. Jednom je prosula i 
obrela se na drugoj strani stola, usred grubog pribora za jelo drugog diva. Grozni Div 
(uspela je samo da vidi umršene ivice njegovih belih obrva) podigao je ruku da je 
spljeska (senka se opasno nadvila nad njom) ali mu je drugi brat zaustavio ruku, 
podigao Džuliju pažljivo kao tuđe vlasništvo i vratio je gospodaru. 

Pećine su bile osvetljene konstantnim sumpornim dimom. Divovi su bili zanatlije i 
pravili su mašine. Stvarali su groznu buku lupajući čekićima i alatima u procepima 
tamne zemlje. Upotrebljavali su tu duboku tamnu zemlju. Verovatno su bili Bikovi. 

Koristili su se sumporom i zagušljivim parama podzemlja. Vatra ih je opčinjavala. Zato 
su je koristili. 

Div je iskorišćavao Džuliju. Ne seksualno. Hteo je da se malo poigra s njom, pre 
nego je pojede. Hranio ju je. Džulija je videla kako koriste proteine (u pećini su gajili 
ovce i jagnjad na poljima pečurki). Ali ni ovce ni jagnjad ih nisu zabavljali. Divovi su ih 
čerečili. Te komade su delili, zajedno sa ogromnim gomilama povrća koje je takode 
raslo po špiljama. Nisu imali dovoljno proteina, ili dovoljne zalihe proteina, da bi im oni 
bili glavno jelo. Zato su se koristili njima kao začinima, solju ili biberom. Imali su 
nacifrane slanike koje su iskovali od teškog stakla sa okruglim cirkonskim poklopcima. 

Ali Div ju je obično nosio u kesi prikačenoj na svom kožnom kaišu sa mnogo 
dugmadi. Džulija bi stajala na pokretnom podu od sitniša u kesi vireći preko njene ivice i 
gledajući okolinu. Posmatrala je kako Div pravi delove za mašine kojima će jednom 
možda on i njegova braća osvojiti svet. Posmatrala je kako se zelene i narandžaste iskre 
odbijaju od ivice zemljine pukotine. Div bi je ponekad gurnuo dublje u kesu da je sačuva 
kada bi stojeći na vrhovima prstiju na njegovim florinima i funtama zaboravila svoju 
vrtoglavicu. Kada je odlazio u zahod da piša, izvlačio bi svog miška tačno pred njenim 
nosem. | mada je na prvi pogled bila užasnuta, vremenom se navikla na njega, njegova 
rebra i prevoje kao od slonovače, zadivljujuće vene koje bi ponekad narasle i postale 
tako plave da bi po njima mogla šetati kao po stazi, nisko žbunje riđe sjajne dlake iz 
koje bi se protegao u svet, sijajuće kapljice znoja u udolini, njihov miris, i luk srebra i 
zlata koji bi stvarao prosipajući svoju vodu. 

Navikavala se na njegovo prisustvo, i div je toga bio svestan. 


Usled toga, dozvolio joj je da vidi za šta je sve bio sposoban. Ponekad bi promenio 
oblik. Njegova struktura bi se izmenila. Porastao bi. Čak bi se izdužio. Uspravio se i 
ukočio. Bila je to predivna mašina. 


Ponekad, kad bi se pomaljao i drhtao, uspravljao se a potom oklevajući padao, da 
bi se zadivljujućom snagom sam uspravio i ostao prav, Div ga ne bi sklonio. Obuhvatio 
bi ga prstima jedne ili dveju svojih levih ruku. Nežno bi ga povlačio. Prsti bi mu se kretali 
u ritmu na koji se Džulija brzo prilagodila (jer čak i ako bi pobegla i odbijala da to gleda 
uvlačeći se potpuno u dubinu novčanika, morala je da se trese u tom ritmu). Onda bi se 
ritam promenio. Postao bi sporiji ali manje nežan, snažniji. Onda opet drugačiji, nekako 
brzo i kratko besan. U to vreme, osećala bi Divovo telo pod svojim, zategnuto i 
privlačno (kao da ju je neka sila neodoljivo vukla baš na tu stranu novčanika). Svi 
uobičajeni tokovi divovog tela bi se ubrzali i narasli. Našla bi se u centru vrlo bučne 
gungule, kao u nekom mravljem gradu u kojem se sve odvija po savršenom redu, bez 
nepotrebne panike. Ponekad bi se uzverala da vidi šta se to događa. Snažni potresi 
mašine koja bi dovršavala svoj radni krug bi je protresli. Obe leve i možda čak jedna 
desna divova ruka išle bi gore-dole po njegovom mišku tako snažno i blizu njenom 
skrovištu da bi se sve zamaglilo. Onda bi izletela takva količina želea kao da je 
eksplodirala mlekara. Jednom, kada je izašla da gleda, Div ju je opazio pod tračkom 
sumpornog svetla i okrenuo žele na nju. Povukla se nazad, obavijena talasom lepljive 
mase koja joj je napunila nozdrve i oči. Div ju je prstom zamazao dokraja. Okolo se širio 
neopisivo divan miris. Uspela je da pogleda u njega i vidi da je posednički posmatra 
prosipajući magičnu tečnost po njoj, njenoj kosi, niz vrat, po haljini, dok se miško nije 
skupio kraj nje, zadovoljen. Dok ju je vraćao u radionicu, stvar je na njoj očvrsnula — 
kao da je na glavi imala kacigu, a umesto haljine izlomljeni nugat. Te večeri, vadeći je iz 
njene lože, on se smejao: otopio je žele puštajući mlaz urina po njoj, jer je snabdevanje 
vodom za pranje bilo otežano pa ni on ni ona nisu imali pravo na kupanje sve do sutra, 
a i spoj Merkura i Bika u njihovom zajedničkom horoskopu označavao je da će se 
njihova veza razvijati i izmenom raznih vrsta izlučevina. 

Postajao je sve bestidniji pred njom (u pavo vreme se stideo) i komunicirali su 
toplije, pa ju je slao ka svojoj pozadini sa rolnama toalet-papira (koji su njoj izgledali kao 
zavese) i prdeo bi dok ga je brisala (što je činila u položaju sličnom onom koji zauzimaju 
čistači prozora na velikim prozorima, zakačena naramenicama za njegov pojas, o kojem 
su još visili i njegov češalj, ključevi i slične sitnice. | taj prdež je bio način razgovora s 
njom, mekan i topao, precizno odmeren kako je ne bi oduvao, i, njoj se činilo, nameran; 
iz vremena u kome se kao sasvim mala igrala oko staja u Zamku sećala se da su ponosni 
ždrepci radili slične stvari u znak zahvalnosti za milovanje. Sada, kada bi se igrao sa 
sobom, što je bilo redovno, kao da su se prećutno dogovorili, postavio bi je da stoji 
ispred miška (koji je u punoj snazi bio velik kao ona cela) i trljao sivo-plavu kožicu gore- 
dole dok bi ga ona grlila obema rukama. Ovo je naravno značilo da se i ona trljala gore 
dole po njemu, a toplo drhtanje koje bi je pri tom spopadalo bilo je vrlo prijatno, i brzo 
se navikla na njega. Jedan prst i palac jedne ili dve njegove ruke bi zauzvrat treperavo 
dodirnule nju. Najzad je shvatila da je ovo neka vrsta seksualnog odnosa. Pomislila je 
kako je šteta što namerava da je pojede pre nego što se upoznaju i duhovno. Naravno, 
bilo je moguće da razgovara sa Divom, ali čak i kada bi je noću postavio kraj svog 
uzglavlja od slame i uperio u nju svoj razroki pogled jedinog oka, ona je uvek: a) bila 
neugodno Svesna njegovih ogromnih zuba i jezika, b) uvek bila skoro oduvana sa 
jastuka snagom njegovog zadaha, pa je ponekad mislila da mu preporuči neku pristojnu 
pastu za zube, i c) uglavnom nije mogla da razume smisao njegovih reči, jer se sve 
pretvaralo u buku i bubnjanje. 

»Dom bob bom bla bal...x rekao bi, talasajući je vokalima a zaglušujući je ili šišteći 
suglasnicima, a onda bi uhvatila tri reči o teško rešivoj šemi za rad na mnogostrukim 
kompresorima, ili dve povezane o smislu života i kazni pod Merkurovim izlascima. 

Onda bi se izvila i zagledala u njega, ili u neke delove njega, i shvatala u kom je 
raspoloženju bez obzira na to što nije imala pojma o čemu priča. 

Onda bi ućutao, duboko uzdahnuo, pri tom je zamalo usisavši u nazubljenu 
čekinjavu rupu koja joj je verovatno bila suđena, i nežno se i sa očekivanjem okrenuo 
očekujući njen odgovor. 

Mogla je da se popne do njegovog uva, uhvati se za školjku i vikne u bubnu opnu, 
koja joj je u ehu vraćala njene reci: NISAM BAŠ RAZUMELA SVE ŠTO SI GOVORIO ALI 
ONO SA MERKUROM SLAŽEM SE MISLIM, a on bi naglo protresao glavom i udario se po 
uvetu (za dlaku je promašivši), kao da mu je mušica uletela, opet protresao glavom i 
uznemireno je pogledao. Puno je pričao, što je volela mada nije razumela, ali kada bi 
zaspao, hrkao je kao ne zna se šta, vulkan ili neka vremenska nepogoda, pa bi se ona 
otkotrljala i legla na jastuk. Nije se usuđivala da se spusti na pod, jer su pacovi trčali i 
glodali i jurili se po pećini dok je Div spavao, pa se jednom uvila u njegove kovrdže da 
joj bude toplije; ali kada se probudio i odjednom ustao (a ona se naglo našla na vrlo 
visokom mestu) i provukao rukom kroz kosu shvatila je da je pogrešila. Ponekad bi se 
skotrljala i umotala u kovrdše na njegovim prsima, što joj se sviđalo, ali kada bi se naglo 
pomerio, moglo je to da bude kobno po nju — da je zdrobi i ni ne primeti to do jutra u 
kom bi rekao: »Sto mu — šteta« pa je najzad pronašla divno i udobno mesto, dole 
medu rundavim preponama zagrlivši obema rukama svog prijatelja, miška, kao što je u 
Zamku grlila jednookog medu, obraza pritisnutog uz njegov mekani svileni saten. Ako bi 
se probudio i počešao dole, ili se blago promeškoljio, bio je vrlo pažljiv i osetio bi je 
tamo i bio zadovoljan što je tu pa bi je podigao i pustio da sklizne niz miška a uskoro se 
to pretvorilo u redovni početak jutarnjih vežbi. Pronašla je da mu može koristiti i na 
druge načine-njegove igle su bile velike ali lagane, pošto su bile napravljene od 
izdubljenih kostiju, a njoj je bilo lako da uvuče nit, u stvari, običnu ovčiju dlaku kojom je 
šila i baratala neupredivo lakše nego Div svojim nezgrapnim prstima. Zašivala je rupe na 
njegovim ogromnim prugastim košuljama ali, kada su drugi džinovi tražili da im 
doteruje odeću, odbila je odmahnula je celim telom a ne samo glavom, jer su izgleda 

slabo kapirali njene uobičajene gestove. Njen Div ju je posedovao i nije dozvoljavao da 
se njome koristi bilo ko osim njega. Čistila je njegove velike cipele i to vrlo pažljivo. 
Jednom nedeljno ga je ribala u njegovoj kaci punoj ključale sumporne vode; sapunjala 
mu je uvojke, i tada se osećala kao nošena velikim talasima. | sebe bi, kao i njega, 
potpuno očistila. Nekoliko vaški ili sličnih životinja, koje su dotad vladale, nestalo je, a 
ona je živela. 

Ali koliko god bila čista, nije mogla da se ne pita, pažljivo glancajući njegove cipele, 
polirajući kapice od pojačanog i otpornog platna, je li zavedena. Učinilo joj se da ipak 
nije, jer i pored svega, kada čovek razumno i sa strane osmotri situaciju, bila je još uvek 
netaknuta i verovatno će to i ostati sve dok je ne pojede. A to je bio najhitniji suštinski 
činilac odnosa koje Device imaju. Ako njihova veza postane ozbiljna, pokušavaju da 
sačuvaju neki deo za sebe, bilo neki deo tela, kao sada u Džulijinom slučaju, ili neki deo 
ličnosti. Shvatila je da bi volela da se pohvali svom prijatelju, slobodnom letaču Piru, 
kada bi bilo moguće da se on odjednom stvori dok se ona valja po neverovatnim 
kovrdžama svoga gazde ili se baškari po njegovim preponama, kako se prilično opustila 
s obzirom na to da je Devica. Ali suviše je dobro poznavala jedva primetnu podrugljivost 
u glasu kojim bi joj odgovorio: >Ma daj Džulija, opuštena si kao postolje za suncobran a 
takva ćeš i ostati. Promenljivost ti, jednostavno, ne leži«. 

Džulija je do tog vremena, naravno, postala svesna da je njen brat Kejbel ili živ ili 
mrtav. Svako koga dugo nismo videli, naravno, mora biti ili jedno ili drugo. U svakom 
slučaju, izuzev ako ne uspe da do večnosti drži kraj sebe svoje bližnje, čovek baš u 
svakom trenutku mora da se pita da li su oni živi. 

Džuliji je bilo drago što će je uskoro pojesti. 

Tako se osećala bolje, bila pripravna, lako prolazila kroz kućne poslove i orgijanja 
od kojih bi inače bila smušena i, naravno, zgađena. 

Bilo bi nepodnošljivo tužno besramno uživati u ovim bizarnim orgazmima — ali 
činjenica da više nema njenog malog brata bila je ublažena time što ni nje uskoro neće 
biti. To je smanjivalo užas, razblaživalo ga, činilo život tuđim, a smrt bliskom i 
poznatom. 

A već samo glancanje Divovih cipela ili prišivanje nekog ogromnog grubog 
dugmeta nosilo je sobom izvesnu tužnu poetičnost: kada se to dugme sledeći put 
otkine, nje više neće biti tu da ga prišije, i zato se vredelo potruditi oko njega. A kada je 
nešto vredno truda, nikada vam neće predstavljati problem da zapnete. 

I tako, misleći o svakom danu kao o poslednjem, Džulija je kroz sve njih prošla 
neosetno i ubrzo, u stanju neprekidnog očekivanja konačnog kraja, shvatila da je ovde 
provela celo godišnje doba. 

Koje li je doba bilo kada ju je zla, pravedno kažnjena ptica spustila kroz ovu rupu u 
zemlji? Po svim spoljnim znacima i izgledu bilo je leto. Sada, kada bi virila nagore prema 
svetu, što je kroz određene periskopske tačke bilo s vremena na vreme moguće, videla 
bi samo maglu ili duge. Sunce je još uvek sijalo, ali zubato, prelamajući se kroz prizme, 
sa vetrom i naglim promenama. 

Svet, očigledno, nije nameravao da stane, da se umiri. Svet je išao dalje bez nje; 
svet je bio bešćutan, baš kao ona prema Kejbelu. 

U njoj je počeo da radi crv želje za povratkom u život, u svet, umesto čamljenja 
ovde. 

I šta sad. Bila je opijena lažnom nadom u smrt. Toliko dugo joj je cilj bio 
samoponištenje, da se sada bez njega osećala kao gola. Ali ova ju je mimoišla i gde je 
sad? Ona joj je bila jedina uzdanica. Ceo svet joj se sručio na glavu — šta je ona tu 
mogla? Šta bi trebalo da uradi, sve i da se vrati gore u svet? Tražiti Kejbela nije mogla — 
suviše dugo se zadržala ovde da bi imalo smisla. 


Veza sa Divom je dostizala neslućene uzlete i dubine. Bolje rečeno, veza sa 

njegovim miškom. Jer veza sa njim je prevazilazila njene mogućnosti. Znali su dosta 
jedno o drugom, ali to se sve ticalo ovoga trenutka. U stvari, bili su nesposobni da jedno 
drugom prenesu svoju prošlost ili sećanja. 

Ali zato je razumevanje između nje i njegovog mališe postajalo sve nežnije. Miško 
je bio njen prijatelj, njen gospodar, njen rob. Verovala je da bi joj nedostajao kada bi 
otišla. Ipak, bili su u ćorsokaku. Umešnost njenog razgovora sa Divom bila je na mrtvoj 
tački, ali je zato između nje i miška cvetao kao u bajci. U snu bi ga obgrlila rukama 
priljubljujući se potpuno pri pomisli da će uskoro možda otići, a on bi se usnuo malo 
uspravio i vrškom se nagnuo ka njoj. 


Ostavila je poruku za Diva. Pisala je što je mogla krupnije, na komadima njegovog 


toalet papira, (njihov odnos je dokraja ostao pod uticajem Merkura u Biku) parčetom 
drvenog uglja iz jedne od krečnih silikonskih špiljnih peći. 

HVALA TI ZA GOSTOPRIMSTVO. NIŠTA NE ZNAMO O SITNIM ZADOVOLJSTVIMA І 
NEZADOVOUSTVIMA ONOG DRUGOG. MOŽDA SAM JA JEDNO TVOJE SITNO 
ZADOVOUSTVO. NADAM SE DA JESAM. NIKAD TI NEĆU MOĆI ZAHVALITI ŠTO ME NISI 
POJEO. 

Zastala je, potpisala se: DŽULIJA, TAKO SE ZOVEM, i otpuzala do jedne periskopske 
tačke, gde je uspela da postavi neku vrstu stepenica od kanapa, pošto joj je Div sve više 
verovao, a isplela ga je, i pored uporne prismotre, od bačenih otpadaka sa poda 
radionice. 

Pacova više nije bilo u sobi, jer je ona počistila i pobacala đubre. A kada ju je 
zatekao kako se s mukom trudi da zapuši mišju rupu cepanicom, Div je postavio 
kamenicu na nju, i to samo zbog Džulije. ү 

Ispela se uz pomoć kanapa. Div je ležao i spavao. Što se bliže plafonu pela, Div je 
bivao udaljeniji a sa udaljenosti je sve manje izgledao kao gomila iz prevelike blizine 
doživljenih detalja i uglova: »Ра da, «pomislila je,» tako izgledaju sve veze jednom kad 
su gotove.« Za trenutak je visila na lestvama zagledana unazad: sada ga je mogla videti 
u celini, kao mladića, sa dva para ruku sa obe strane i isturenim ali lepim zubima, s 
izrazom zamišljenog zadovoljstva na licu, primetnom crtom melanholičnog ponosa oko 
usana i obrva, bradom i ramenima sa naglašenom crtom individualnosti i usamljenosti, 
što dotad nikada nije mogla da opazi. Viseći odozgo, zagle-dana u njegovu nagost kao 
da joj je prvi put (jer ćebe mu je palo sa strane), videla je njegovog miška kako se naglo 
uspravlja i to ju je podsetilo na to gde se nalazi. Povratila je ravnotežu i popela se 
»lestvama« put zvezda. U poslednjem trenutku: samo što je iskoračila na krater obasjan 
mesečinom, Div se probudio i pošao rukom ka slabinama, po nju. Vireći nadole, videla 
je da se zbunio: seo je na krevet, svim rukama pipajući oko sebe u potrazi za njom. Tada 
je ispustio krik, od koga joj se zemlja pod nogama zatresla. Prestala je da viri, jer su je 
njegove vibracije dovodile u opasnost da padne pravo tamo odakle je i pošla. Požurila 
je (tlo je bilo pusto toliko da je izgledalo da je ona jedina budna pod mesečinom) ka 
brdima gde je, znala je, bila Suma. Skrivala se celim putem (iza kamenja i panjeva) što 
se pokazalo mudrim, jer je uskoro iza sebe čula poteru. Džinovi, obučeni u svoje 
vulkanizirane gumene kaljače i platno, istrčali su na plato, vičući i udarajući oko sebe 
štapovima. Do Šume je stigla mnogo pre njih (čudno kako joj se Suma sada činila 
utočištem) i polako se uvukla u njene nežne, treperave proplanke. Uspela se uz visoko 
drvo. Čula je kako Divovi zastaju i zaustavljaju se na ivici Sume. Nisu ušli u nju. Ovo nije 
bilo njihovo područje. Unutar nje ne bi mogli da dišu. Njima je bila potrebna vatra i 
sumpor i zemlja, oni su bili zemlja, kao Antej pretvorili bi se u senku ako bi napustili svoj 
svet. Na visokom drvetu spavala je pokraj usnulog ljubičastog papagaja. Ploveći kroz 
snove pitala se da li se Divova kita uspravila i probudila Diva da bi ga upozorila da krene 
za njom, ili da bi upozorila nju da požuri sa svojim begom, kao pozdrav za kraj. 

Džon Luc 


John Lutz— THE REAL SHAPE OF THE COAST, 1971. 


N. mestu na kome se uski poluotok poput prsta zarivao u toplu vodu, gde se okeanski 
talasi lome u milijardu kapljica raspršenih preko niskog stenja, zapljuskujući i povlačeći 
se sa peščanih belih plaža, bile su smeštene niske pravougaone zgrade i visoko ograđeni 
prilazi Državnog zavoda za mentalno neizlečive prestupnike. Sačinjen je od dvadeset 
zgrada oštrih uglova, koje su se poređale, napravljene od cigala i isprane vetrom, kao 
iznenađujuća ali nepobitna činjenica. Oko svake se nalazila deset stopa visoka drvena 
ograda na vrhu pojačana bodljikavom žicom, i te ograde su se protezale skroz do 
morske ivice odakle su nadalje stvarale čitavu mrežu bodljikave žice koja se pružala sve 
do stenja. 

U svakoj pravougaonoj zgradi živela su po šestorica, i u danima u kojima je more 
bilo dovoljno mirno, deo svakodnevne rutine — u stvari, deo njihove terapije — bilo je 
da se spuste do obale i puste talase da se valjaju preko njih, ili da se jednostavno čvare 
na suncu dobijajući fin zatamnjen ten. Ponekad, na samoj ivici do koje su dopirali talasi, 
ovi ljudi su pravili figure u vlažnom pesku, mada bi one preko noći nestajale. U svakom 
slučaju, od vlažnog peska se svašta moglo napraviti. 

Ljudi u pravouglim kućicama nisu tek dangubili do svoje prave smrti. Uistinu, 
mentalno neizlečivi« u imenu zavoda је, u stvari, bila greška; u pitanju je bilo samo to 
da su njihove šanse bile minimalne. Ziveli su po šestorica zajedno, ne samo zbog 
sigurnosti, već i zato što je to bio optimum za stvaranje kakvog takvog osećanja 
pripadnosti zajednici — kao dnevne i noćne terapije, sa povremenim okupljanjima pod 
nadzorom mladog dr Montenja. Ovde, pod taktičnom i stručnom rukom dr Montenja, 
uspevalo im je da se vrate zdravom razumu — ili bar nekima je uspelo. 

Kućica D bila je predodređena da se ubrzo nađe u žiži doktorove pažnje. U suštini, 
trebalo je da proučava stanje u njoj sledećih godinu dana i o tome preko naučnih 
članaka obavesti javnost. 

Prvi znak da je u kućici D nešto pošlo po zlu bilo je otkriće mrtvog tela jednog od 
pacijenata, gospodina Rolta, jedne večeri na plaži. Ležao je na leđima tik uz vodu, 
obučen jedino u šorts kaki boje. U prvom trenutku se činilo da se udavio, samo se posle 
ispostavilo da su mu usta i grlo bili napunjeni peskom i bezbrojnim raznobojnim 
školjkama. 

Rodžer Logan, koji je živeo u kućici D od kada je pre tri godine osuđen zbog ubistva 
svoje žene, ćuteći je sedeo i gledao kako doktor Montenj korača po sobi. 

»Ne može to tek tako«, govorio je doktor. »Jedan od vas je sredio gospodina Rolta, 
a ovde smo baš da bismo sprečili takve stvari«. 

»Ali istraga neće biti najtemeljnija, zar ne?« reče Logan blago. »Kao kada u zatvoru 
ubiju osuđenog ubicu«. 

»Smem li da vas podsetim« pacijent po imenu Nikof reče svojim reskim glasom, 
»da gospodin Rolt nije bio ubica«. Pre nego što su ga zatvorili ovde, Nikof je bio 
uspešan biznismen, a sada je pravio odlične kožne novčanike koje je prodavao preko 
pošte. Sada je sedeo za stolićem sa gomilom starih papira, ispred sebe, kao da je 
predsedavajući Saveta na sastanku. »Dodao bih«, reče nadmeno, »da je teško upravljati 
biznisom u ovakvoj atmosferi«. 

»Nisam ja rekao da je Rolt ubica«, reče Logan »ali on je — bio je — osuđen 
doživotno. Zato pravdi nije zanimljiv.« 

Nikof je slegnuo i cunjao po svojim papirima. »Njegova odgovornost bila je nikakva 
u poređenju sa glavnima u multinacionalnoj kompaniji.« 

Bilo je tačno da gospodin Rolt nije bio nikakav glavešina, već mesar koji je voleo da 
tura svašta u meso — ponešto čak nesvesno. Ali i Nikof je samo vodio tri radnje za 
hemijsko čišćenje. 

»Možda smatrate da nije bio sposoban da ubije«, reče Nikofu Vilijam Sloun, koji se 
tu obreo pošto je gurnuo svoju kćerku sa četrdesetog sprata. »Nikada niste voleli g-dina 

Rolta.< 

Nikof je odgovarao nepovezano. »Ovde ste vi ubica, Sloune! Vi i Logan!« 

»Ja nikog nisam ubio«, brzo reče Logan. 

Nikof se iskezi. »Dokazano je na sudu da ste krivi — za ubistvo svoje žene.« 

»Nije dokazano. Valjda ja znam jesam li ili nisam kriv!« 

»Znam vaš slučaj«, reče Nikof, strasno buljeći u svoju zastarelu korespondenciju. 
»Zviznuli ste ženu u glavu bocom francuskog šablo vina, i na mestu je ubili.« 

»Upozoravam vas«, Logan je prasnuo, »insistirati na tome da sam ja ubio svoju 
ženu — i to bocom francuskog vina — po zakonu znači klevetu.« 

Primetno uzdrman, Nikof se utiša i na izgled izgubi u svojim papirima. Logan je 
odavno naučio kako da se bori s njim, znao je da Nikofova »kompanija« ne bi izdržala 
državnu kontrolu. 

»Pravda mora biti zadovoljena«, nastavio je Logan. »Ubica gospodina Rolta, pravi 
ubica, mora biti uhvaćen i osuđen.« 

»Zar to nije posao za policiju«, oprezno je pitao dr Montenj. 

»Policiju!« nasmejao se Logan. »Pogledajte šta su napravili od mog slučaja! Ne, 
ovo je posao za nas. Bilo bi nepodnošljivo provesti ostatak života kraj ubice.« 

»A šta je sa gospodinom Slounom?« pitao je doktor Montenj. »Zivite s njim. 

»To je nešto sasvim drugo«, požurio je Logan. »To što ga oni smatraju krivim ne 
mora da znači da je stvarno kriv. On kaže da se ničega ne seća, zar ne?« 

»ŠSta ti, u stvari, hoćeš?« pitao је Brendon, neuspešni bombaš-terorista. »Uvek 
nešto krijete u svojim glavama. Jedini kojima se još može verovati jesu siromasi.« 

»Hoću pravdu!« reče Logan strasno. »Pravda mora pobediti!« 

»Pravda za sve ljude!« Brendon se odjednom razdra, podižući se na noge. Besno je 
pogledao oko sebe i ponovo seo. 

»Pravda!« reče stari gospodin Hajmer, koji je putovao па druge planete i mogao 
da razgovara sa metalom, »ona će se već pobrinuti za sebe. Bilo kako bilo, uvek izađe 
na isto.« 

»Oni su se načekali«, reče Brendon isturivši bradu ispod tamnih brkova. 
»Siromašni, hoću da kažem.« 

»Ima li policija nekih tragova?« Logan je pitao dr Montenja. 

»Znaju koliko i vi«, reče doktor blago. »Gospodin Rolt je ubijen na plaži između 
devet i petnaest i deset — u vreme kada nije smeo da izlazi iz kućice D. 

Gospodin Hajmer je podigao svoju smežuranu ruku i ovlaš protrljao usne. »Pa, 
možda је to pravda.« 

»Znate kakva je kazna za izlazak iz kuće u nedozvoljeno vreme«, rekao je Nikof 
gospodinu Hajmeru grubo. »Nije smrt, nego sobni zatvor od dva dana. Kazna mora 
odgovarati prestupu i moramo se držati pravila. Svaka operacija mora imati pravila da 
bi bila uspešna«. Н 

»То ja i govorim«, reče Logan. »Covek koji je ubio gospodina Rolta mora biti 
uhvaćen i ubijen.x 

»Nadležni istražuju slučaja, reče doktor Montenj umirujućim tonom. 

»Kao što su istražili moj slučaj?« Logan reče povišenim i ljutitim tonom. »Neće 
privesti vinovnika! A ja vam ponavljam da ne smemo imati ubicu na odeljenju D! 

»Киёїса D<, ispravio ga je doktor Montenj. 

»Možda je nešto iz mora ubilo gospodina Roltax, zamišljeno reče Vilijam Sloun. 

»Nije«, reče Brendon, »čuo sam kad su policajci rekli da su kraj tela nađeni otisci 
samo jednih stopala, koji vode od i do Kućice. To je očigledno delo unutrašnjeg 
neprijatelja. 

»Koje su veličine otisci?« pitao je Logan. 

»Nisu bili dovoljno jasni da bi se odredila njihova veličina,«, reče doktor Montenj. 

»Vode do i od drvenog stepeništa u zadnjem dvorištu, gde je zemlja suviše tvrda da bi 
se otisci zadržali« 

»Možda otisci pripadaju gospodinu Roltu«, reče Sloun. 

Nikof je zamumlao. »Glupost! Gospodin Rolt je otišao na plažu, ali se nije vratio.« 

»Pa —« dr Montenj se polako pridigao i otišao do vrata. »Moram da obiđem još 
neke kućice«. Nasmešio se Loganu. »Zanimljivo je što se toliko interesujete za pravdu«, 
rekao je. Dok je izlazio, galeb je zakreštao. 

Pet preostalih pacijenata kućice D ostalo je sedeći tiho pošto je doktor izašao. 
Logan je posmatrao Nikofa kako presavija svoje papire uredno ih slažući po stolu pre 
nego ih je strpao u džep svoje košulje. Brendon i gospodin Hajmer su bili duboko 
zamišljeni, a Sloun je preko Nikofovog ramena zurio kroz otvoren prozor prema moru. 

»Možda niko od nas nije siguran«, odjednom je Logan rekao. »Moramo ići dokraja 
s ovim između sebe.« 

»Ali mi smo stigli dokraja«, reče gospodin Hajmer prijazno, »svi mi.« 

Nikof je šmrknuo. »Govori u svoje ime, matori.« 

»Trebalo bi istraživati zločine nad siromašnima«, reče Brendon. »E, da je moja 
bomba u Statui slobode eksplodirala... A te godine sam celu nedelju odmora proveo u 
Njujorku.« 

»Sprovešćemo sopstvenu istragu«, insistirao je Logan, »i mogli bismo da počnemo 
odmah. Neka mi svi kažu sve što znaju o ubistvu gospodina Rolta«. 

»A ko je tebe za to ovlastio?« pitao je Nikof. >l što bismo mi istraživali Roltovo 
ubistvo?« 

»Gospodin Rolt je bio naš prijatelj«, reče Sloun. 

»U svakom slučaju«, reče Logan, »moramo sprovesti urednu istragu. | neko mora 
da bude ovlašćen za to.« 

»Verovatno ste u pravu«, reče Nikof. »Da, urednu istragu.« 

Rekli su šta su imali, i ustanovili da je gospodin Rolt rekao da ide na spavanje u 
9.15, poželevši laku noć čuvaru Oliju u tv-sali. Sloun i Brendon, koji su se tamo nalazili, 
zapamtili su vreme po reklamama koje prekidaju »Čudovišta iz glavne ulice« na polovini 
i onim u kojim deterdžent leti kroz vazduh i zasipa košulje. Kasnije, oko deset, kada su 
počinjale vesti, Oli je otišao da obiđe plažu i otkrio telo gospodina Rolta. 

»Tako«, reče Logan; »ustanovili smo otprilike vreme smrti. A ja sam bio u svojoj 
sobi sa otvorenim vratima. Sumnjam da bi gospodin Rolt mogao da prođe hodnikom do 
izlaza a da ga ja ne primetim, pa moramo pretpostaviti da je u devet i petnaest otišao u 
svoju sobu, a negde između tog vremena i deset kroz prozor izišao napolje.« 

»Znao je kakva su pravila«, reče Nikof. »Ne bi tek tako izišao da ga svi vide.« 

»Tačno«, zaključio je Logan, »ali najbolje je da ne trčimo pred rudu.« 

»Tačno, tačno«, smeškao se gospodin Hajmer, »ne trčimo pred rudu.« 

»A gde ste vi bili između devet i deset?« pitao je Logan. 

»Bio sam u kancelariji doktora Montenja«, reče gospodin Hajmer sa smeškom, 
»pričao sam mu o nečemu što sam čuo u čeličnom odvodu. Skoro da sam uspeo da mu 
objasnim da su sve metalne stvari prijemnici, podešeni na različitim frekvencijama, 
različitim svetovima i vibracijama.« 

Nikof, koji je jednom držao dvojicu svojih službenika zatvorene bez hrane pet 
dana, nasmejao se. 

»A gde se vi bili?« pitao je Logan. 

»U svojoj kancelariji, baveći se svojim poslovima u vezi s kožom«, reče Nikof. Nikof 
ova »kancelarija« bila je njegova soba, na kraju hodnika, suprotno od Loganove. 

»A sada«, reče Logan odsečno, »prelazimo na motiv. Ko je od nas imao razloga da 
ubije gospodina Rolta?« 

»Ja ne znam, reče Sloun izgubljeno. »Ko bi učinio tako nešto — napunio gospodinu 

Roltu usta peskom?< 

»Ti si mu bio najbliži«, reče Brendon Loganu. »Uvek ste igrali šah. Ko zna šta ste 
vas dvojica muvali.« 

»A šta је s tobom?« Nikof reče Brendonu. »Prošle nedelje si hteo da ga zadaviš.« 

Brendon je skočio, nakostrešenih brkova. »To je bilo pretprošle nedelje!« Okrenuo 
se Loganu. »А Rolt је uvek tukao Logana u šahu — zato ga је Logan mrzeo.« 

»Nije me uvek tukao u šahu«, reče Logan. >l nisam ga mrzeo. Jedini razlog što me 
je ponekad pobeđivao jeste što je pravio takvu gužvu ako izgubi.« 

»Ti ne voliš da gubiš ni u čemu«, reče Brendon, ponovo sedajući. »Zato si i ubio 
ženu, jer je bila bolja od tebe. Kako malograđanski, ubiti nekoga zbog toga.« 

»Ja nisam ubio svoju ženu«, reče Logan strpljivo. >l nije ona bila bolja od mene. 
Mada je prilično dobro baratala poslovima«, i polako je dodao »a i dobro je igrala 
tenis.« 

»A šta je sa Nikofom?« Uvek je meračio kako da ubije Rolta! 

»Zato što mi se podsmevao!« Nikof se drao. »Rolt je bio nadmena budala, i uvek 
mi se smejao što sam ja ambiciozan a on nije. Mislio je da je bolji od svih ostalih — i od 
tebe, Sloune — ismevao je tebe i Hajmera. Nemam nikog među nama ko nije imao 
razloga da ubije tu prljavu svinju Rolta«. 

Logan je već bio na nogama, vrišteći. »Ne dozvoljavam da se tako govori o 
mrtvima!« 

»Samo smatram«, Nikof se pobednički smešio jer je uspeo da iznervira Logana, 
»da nam neće biti lako da otkrijemo Roltovog ubicu. On je bio pametan, taj ubica, 
pametniji od tebe.« 


Sledećeg dana na plaži, Sloun izusti ono što se svima vrzmalo po glavi. 

»Šta ćemo uraditi sa ubicom ako ga uhvatimo?« pitao je, očiju prikovanih za 
udaljeni brod koji je upravo kvario vidik. 

»Zadovoljićemo pravdu«, reče Logan. »Osudićemo ga i smaknuti ga — ukloniti ga 
iz našeg društva!« 

»Misliš da tako treba?« pitao je Sloun. 

»Naravno da treba!« Logan se trgao. »Baš je vlast briga ko je ubio gospodina Rolta. 
Njima je verovatno drago da je on mrtav.« 

»Ne slažem se da je razumno« reče Nikof »smaknuti čoveka. Ja nisam za to da se 
tako uradi.« 

»Сіпі mi se da niko nije na tvojoj strani«, reče Logan. »Mora biti onako kako sam ја 
rekao ako nam je stalo da održimo red ovde.« 

Nikof je mislio jednu sekundu, a onda se nasmešio. »Slažem se da moramo imati 
reda ovde po svaku cenu«, rekao je. »Povlačim svoje reci.« 

»Svoje reči, đavola!l« reče Brendon. Legao је na pesak. »Moramo pronaći ko je 
ubica i likvidirati ga. Nije vreme za reči — vreme je za akciju!« 

»Gospodin Rolt bi se složio«, reče Sloun, puštajući šaku peska kroz prste. 

Čuvar Oli je sišao do plaže i stajao tamo smešeći se, dok se maestral igrao 
krajevima njegove bele uniforme. Okupljeni ljudi se raspršiše polako i lenjo, svaki na 
svoju stranu. 

Šutirajući ugrejani pesak bosim nogama, Logan se približio Oliju. 

»Partiju šaha, gospodine Logane« pitao je Oli. 

»Ne, hvala,«, reče Logan. »Ti si našao telo gospodina Rolta, zar ne, Oli?« 

»Da, gospodine Logane.« 

»Gospodin Rolt je verovatno ubijen dok si ti sa Slounom i Brendonom gledao TV.« 

»Verovatno«, složio se Oli, ne pomerajući nijedan mišić na licu. 

»Zašto si ti uopšte išao na plažu u deset sati?« 

Oli se okrenuo і belo pogledao Logana bezizraznim očima. »Znate da uvek 

proverim plažu uveče, gospodine Logane. Ponekad pacijenti i izgube nešto«. 

»Gospodin Rolt je svakako izgubio nešto«, reče Logan. »Da li te je policija pitala 
jesu li Sloun i Brendon bili u TV-sali sve vreme ubistva?« 

»Jesu i rekao sam da jesu.« Oli je pripalio cigaretu upaljačem koji je bio providan. 
Unutra je u nekoj tečnosti plivala neka riba. »Pravite se da ste detektiv, gospodine 
Logane?« 

»Ma, ne«, smejao se Logan. »Samo me zanima kako radi policija, posle cele one 
zbrke u mom slučaju. Kad su jednom umislili da sam kriv, više nisam imao šanse da se 
izvučem«. 

Ali Oli ga nije dalje slušao. Okrenuo se ka okeanu. »Ne idite predaleko, gospodine 
Nikof!« viknuo je, ali se Nikof pravio da ne čuje i počeo da se kreće paralelno sa 
obalom. 

Logan je odšetao do gospodina Hajmera koji je stajao nadomak talasa pantalona 
savinutih do iznad kolena. 

»Saznali ste nešto od Olija?« pitao je gospodin Hajmer, održavajući ravnotežu 
iznad talasa koji se povlačio pod njim odnoseći pesak i školjke. 

»Ponešto«, reče Lokan, ukrštajući noge zabavljen igrom talasa oko stopala. 
Izgledali su — kao da se pokreću nošeni plimom prenoseći pesak svojim bosim 
tabanima. »To je kao okean«, reče Logan, »pronaći ko je ubio gospodina Rolta. Okean 
spira i spira obalu, dodajući i uzimajući sve dok ne ostanu samo pesak i stenje — prava 
ivica mora. Ukloni zemlju i imaćeš gole stene; ukloni laži i ostaće ti gola istina.« 

»Ne mogu svi podneti istinu«, reče gospodin Hajmer, zastajući da provuće rukom 
kroz nadolazeći talas, »čak ni u drugim svetovima.« 

Logan je izdigao ramena. »Ne mogu svi ni spoznati istinu«, reče on, okrećući se i 
vraćajući se po mokrom pesku do plaže. U sredini zapenjenog, širokog plićaka izgledao 
je kao da se kreće unazad, ka moru... 


Dva dana kasnije Logan je pričao nasamo sa doktorom Montenjom, uhvativši ga u TV- 
sali tokom jedne od doktorovih dnevnih vizita. Soba je bila vrlo tiha; čak je i 
otkucavanje sata delovalo lenjo, sporo i bez ritma. 

»Pitao sam se, doktore«, reče Logan, »u vezi sa onom noći u kojoj je Rolt ubijen. 
Da li je gospodin Hajmer dokasno ostao u vašoj kancelariji?« 

>| policija me је to pitala«, reče dr Montenj sa smeškom. »Gospodin Hajmer je bio 
kod mene do deset, a onda sam ga video kako ulazi u ovu sobu i pridružuje se Slounu i 
Brendonu koji su gledali vesti.« 

»Je li Nikof bio sa njima« 

»Nikof je bio u sobi.« 

»Ja sam bio u svojoj sobi«, reče Logan, »sa vratima otvorenim ka hodniku, ali 
nisam video da je gospodin Rolt izišao napolje. Zato mora da je izišao kroz prozor. 
Možda bi policiji bilo drago da to zna.« 

»Reći ću im to u vaše ime«, reče doktor Montenj, »ali oni već znaju da je gospodin 
Rolt izišao kroz prozor jer su njegova vrata bila zaključana iznutra.« Doktor je klimnuo 
glavom ka Loganu, što mu je bio običaj. »Ja se ne bih trudio da budem detektiv«, rekao 
je pažljivo. Stavio je brižljivo negovanu ruku na Loganovo rame. »Savetujem vam da 
zaboravite gospodina Rolta.« 

»Kao i policija?« reče Logan. 

Ruka nežno potapša Loganovo rame. 

Kada je doktor otišao, Logan je seo na prohladnu vinilnu sofu i razmišljao. 
Brendon, Sloun i Hajmer su bili precrtani, a Nikof nije mogao proći kroz kuću a да ga оп 
ne vidi. Ta dvojica, Rolt i njegov ubica, zajedno su izišli kroz prozor gospodina Rolta — 
samo to ne objašnjava otkud otisci samo jednih stopala do i od tela. A policija je 
pronašla otiske gospodina Rolta malo dalje od kućice odakle je očigledno hodao 

plićakom kroz talase dok mu se put nije ukrstio s putem ubice. 

I tada je Logan video jedinu preostalu mogućnost — jedini mogući odgovor. 

Oli, čovek koji je otkrio telo — samo Oli je mogao da ubije. | pošto je završio sa 
gospodinom Roltom, mora da je primetio svoje tragove pa se sa drvenih stepenica ok- 
renuo i vratio u suprotnom pravcu, hodajući plažom da »otkrije« telo i uzbuni doktora. 

Motiv? Logan se nasmešio. Svi su imali razloga da srede razmetljivog i nametljivog 
gospodina Rolta. Njega je bilo lako mrzeti. 

Logan je izišao iz TV-sale da se pridruži ostalim pacijentima na plaži, pažljivo 
izbegavajući da gleda u udaljenu, u belo obučenu Olijevu figuru. Farbao je neke stolice 
za plažu na drugom kraju kuće. 

»Noćas«, dramatično im je objavio, »naći ćemo se u sobi za razgovore pošto 
doktor Montenj ode i obećavam da ću vam reći ko je ubica. Tada ćemo odlučiti kako je 
najbolje da ga uklonimo iz naše sredine.< 

»Samo ako je kriv«, reče Nikof. 8 Moraš podneti ubedljive, očite dokaze.« 

»Imam dokaz«, reče Logan. 

»Vlast narodu!« dreknuo je Brendon, dižući se na noge. 

Derući se i smejući se, kao dečaci, potrčaše ka talasima. 


Pacijenti su prošli kroz večernji tretman sa doktorom Montenjom, mehanički 
odgovarajući na pitanja i nevezano čavrljajući, pa je doktor Montenj osetio njihovu 
tenziju, kao da su očekivali nešto. Zašto su bili tako nervozni? Iz straha? Da li ih je Logan 
gnjavio ubistvom? Zašto Nikof nije gledao u svoje papire, a Sloun nije zverao kroz 
prozor? 

»Rekao sam policiji«, dr Montenj je spomenuo, »da ne nameravam ponovo da 
naletim na leš na plaži.« 

»Vi?« Logan se ukočio u svojoj stolici. »Zar nije Oli našao gospodina Rolta?« 

»Jeste, u stvari«, reče dr Montenj klimajući glavom. »Pošto je gospodin Hajmer 
otišao od mene, pridružio sam se Oliju na plaži kako bismo porazgovarali o nekim 
stvarima. On je prvi ugledao telo i potrčao da vidi šta je.« 

»A kad tamo, gospodin Rolt usta punih peska«, mrmljao je Sloun. 

Loganu se mutilo u glavi. A bio je toliko siguran. Procesom eliminacije zaključio je 
da je morao biti Oli. Je li moguće da su njih dvojica, Oli i doktor, radili u dosluhu? Mora 
da jesu. Ali nemoguće! Bio je samo jedan trag. 

Nikof! Mora da je ipak Nikof. Mora da je imao tajni sastanak sa Roltom na plaži pa 
ga je ubio. Ali Rolt je bio sam na plaži kada je sreo ubicu, koji je takode bio sam. A neko 
jeste ostavio sveže otiske, jednih stopala, do i od tela. 

Nikof je sigurno video Rolta, spustio se niz prozor, sačekao ga i ubio. Ali Nikofova 
soba nema prozor. Samo dve krajnje sobe imaju prozore, Roltova i Loganova«. 

Ti otisci — mogu biti samo njegovi! Njegovi! 

Logan je kroz maglu video kako doktor Montenj gleda na svoj sat, smeši se, 
pozdravlja se, i odlazi. Noćni vetrić je kroz otvoren prozor donosio šum talasa, koji su 
spirali zemlju ostavljajući gole stene. 

»A sada«, reče Nikof Loganu, sa mesečevim odbleskom u očima, »Ko je naš čovek? 
Ко je ubio gospodina Rolta? I kakve dokaze imaš?« 


Oii je našao Loganovo telo sledećeg jutra, licem okrenutim prema tlu, blago se njišući 


u plićaku. Glava mu je bila iskrenuta i napola zakopana a njegovi udovi savijeni pod 
čudnim uglovima, dok su se oko njega, u vlažnom pesku, osim njegovih, videla još četiri 
para tragova. 

Raul Dubriel pređe Senu prevušeći neku 
melodijicu sam za sebe. Bio je to mladi 
Francuz od oko trideset dve godine, 
dobrog izgleda, svežeg tena i malih 
brkova. Po profesiji bio je inženjer. Korak 
po korak, i on stiže do Kardonea i ude u 
kapiju broja 17. Kućepaziteljka ga pogleda 
iz svog skrovišta i uputi mu mrzovoljno 
»dobro jutro«, na šta on uzvrati vedro. 
Onda se pope stepeništem do apartmana 
na trećem spratu. Pozvonio je i dok je 
stajao čekajući da mu bude otvoreno, 
opet je počeo da zujka tu svoju 
melodijicu. Jutros je Raul Dubriel bio 
posebno dobro raspoložen. Vrata mu 
otvori stara Francuskinja, čije se zborano 
lice raširi u osmeh čim je videla ko je 
posetilac. 

»Dobro jutro, gospodine«. 

»Dobro jutro, Eliz«, reče Raul. 

Uđe u predsoblje, skidajući rukavice. 

»Gospođa me očekuje, zar ne?« upita 
preko ramena. 

»A, da, i te kako, gospodine.« 

Eliz zatvori ulazna vrata i okrete se k 
njemu. 

»Ako bi gospodin prešao u ovaj mali 
salon, gospođa će biti uz njega kroz 
nekoliko minuta. U ovom trenutku se 
odmara.« 

Raul oštro diže pogled. 

»Zar joj nije dobro?« 

»Eh!« 

Eliz frknu. Prođe ispred Raula i otvori 
mu vrata malog salona. On ude, ona za 
njim. 

»Eh.« nastavi ona. »Kako bi se mogla 
osećati dobro, jagnje jadno? Seanse, 
seanse, i uvek seanse! Nije to u redu — 
nije prirodno, nije to ono što je bog nama 
namenio. Za mene, govoriću otvoreno, to 
su poslovi s đavolom.« 

Raul je umirujuće potapša po ramenu. 

»Polako, polako, Eliza, reče on 
smirujućim tonom, >ne uzbudujte se, i ne 
budite suviše spremni da vidite đavola u 
svemu što ne razumete.< 

Eliz sumnjičavo odmahnu glavom. 

»Ра, dobro<, progunda ona tiho, >msje 
može reći šta god želi, ali ja to ne volim. 
Pogledajte kako izgleda madam svakinv 
danom sve bleda i mrašavija, а 


glavobolje!« 

Uzdigla je ruke. 

»A, ne, ne valja to, sva ta posla sa 
duhovima. Duhovi, pazi molim te! Svi 
dobri duhovi su u raju, a oni drugi u 
čistilištu.« 

»Vaš pogled na zagrobni 
osvežavajuće jednostavan, 
Raul sručujući se u stolicu. 

Starica se izrazitije uspravi. 

»Ja sam dobra katolikinja, gospodine.« 

Prekrstila se, prišla vratima, zastala sa 
jednom rukom na kvaki. 

»Kasnije; kad budete venčani, 
gospodine«, reče ona molećivo, »ovo se 
neće nastaviti — sve ovo?« 

Raul se sa simpatijom nasmeši na nju. 

»Vi ste dobro i verno stvorenje, Eliz«, 
reče ona, »uz to odano svojoj gazdarici. 
Nemajte straha, kad ona jednom bude 
moja supruga, sva ova 'posla sa 
duhovima', kako vi to nazivate, prestaće. 
Za gospođu Dubriel više neće biti seansi.« 

Elizino lice se raširi osmehom. 

»Da li je istina to što kažete?« upita ona 
željno. 

On uozbiljeno klimnu glavom. 

»Jeste«, reče оп, govoreći više sebi 
nego njoj. »Da, svemu ovome mora doći 
kraj. Simon ima divan talenat, koji je iz- 
dašno koristila, ali sada je odradila svoje. 
Kao što ste upravo primetili, Eliz, svakim 
danom postaje sve bleđa i mršavija. Život 
medijuma je izuzetno težak i naporan, i 
zahteva strašno nervno opterećenje. Pa 
ipak, Eliz, vaša gazdarica je najdivniji 
medijum u Parizu — i više, u Francuskoj. 
Ljudi iz celog sveta dolaze kod nje jer 
znaju da kod nje nema prevare, nema 
trikova.« 

Eliz prezrivo frknu. 

»Prevare! A, pa nema je. Gospođa ne bi 
mogla prevariti ni novorođenče, sve i kad 
bi htela.« 

»Ona je anđeo«, reče mladi Francuz 
strastveno. »A ja — ja ću učiniti sve što 
čovek može da bih je usrećio. Verujete li 
uto?« 

Eliz se isprsi i progovori 
jednostavnim dostojanstvom. 

»Služila sam gospođu već mnogo godi- 
na, gospodine. Uz sve poštovanje, mogu 


100 


život je 
Eliz«, reče 


sa nekim 


reći da je volim. Kad ne bih verovala da je 
obožavate onako kako ona to zaslužuje — 
eh bien, gospodine! Bila bih spremna da 
vas rastrgnem na komade.« 

Raul se nasmeja. 

»Bravo, Eliz! Vi ste verna prijateljica, i 
sad sigurno imate povoljno mišljenje o 
meni, s obzirom da će gospođa napustiti 
duhove.< 

Očekivao je da starica primi ovu 
prijatnu rečenicu sa smehom, ali, na 
njegovo iznenađenje, опа ostade 
ozbiljna. 

»Pretpostavimo, gospodine«, reče ona 
sa oklevanjem, »da duhovi odbiju da 
napuste nju ?< 

Raul je zurio u nju. 

s A! Sta hoćete da kažete?« 

»Rekoh«, ponovi Eliz, »pretpostavimo 
da duhovi odbiju da napuste nju ?x 

»Mislio sam da vi ne verujete u duhove, 
Eliz?< 

»Ра i ne verujem, dabomex, reče Eliz 
tvrdoglavo. >Glupo je verovati u njih. Pa 
ipak..._« 

»Da?« 

»Teško mi je da to objasnim, gospodine. 
Vidite, ja, ja sam uvek smatrala da su ti 
medijumi, kako oni sebe nazivaju, samo 
vešti prevaranti koji se nameću onim 
jadnicima koji su izgubili svoje mile i 
drage. Ali gospođa nije takva. Gospođa je 
dobra. Gospođa je časna i — « 

Progovorila je tiše, tonom strahopoš- 
tovanja. 

»Stvari se događaju. Nije trik, stvari se 
događaju, i zato sam uplašena. Jer 
sigurna sam, gospodine, da to nije u redu. 
To je protiv prirode i dobrog boga i neko 
će morati da plati.« 

Raul ustade sa svoje stolice, priđe joj i 
potapša je po ramenu. 

»Smirite se, dobra moja Eliz«, reče on 
smešeći se. »Evo, reći ću vam neke dobre 
vesti. Danas je poslednja od tih seansi; 
posle ove, više ih neće biti.« 

»Znači biće jedna seansa danas?« reče 
stara žena podozrivo. 

»Poslednja, Eliz, poslednja.« 

Eliz neutešno odmahnu glavom. 

»Madam nije u stanju da — « poče ona. 

Ali njene reči su prekinute, vrata su se 


otvorila i ušla je visoka, lepa žena. Bila je 
vitka i graciozna, sa licem Botičelijeve 
Madone. Raulovo lice sinu, a Eliz se 
povuče brzo i diskretno. 

»Simon!« 

Prihvati obe njene duge, bele šake svo- 
jima i poljubi jednu pa drugu. Promrm- 
ljala je njegovo ime veoma tiho. 

»Raul, dragi moj.« 

Opet je poljubio njene ruke a onda se 
pažljivo zagledao u njeno lice. 

»Simon, kako si bleda! Eliz mi je rekla 
da se odmaraš; nisi bolesna, voljena 
moja?« 

»Ne, bolesna nisam — « oklevala je. 

Poveo ju je do sofe i seo pokraj Simone. 

»Ali onda mi kaži«. 

Medijum se bledo nasmeši. 

»Smatraćeš me glupom«, promrmlja 
ona. 

»Ja? Tebe da smatram glupom? Nikad.« 

Simon izvuče ruku iz njegovog stiska. 
Sedela je savršeno nepomično sekund- 
dva, zureći u tepih. Onda progovori tiho i 
žurno. 

»Bojim se, Raule.« 

Секао je neko vreme očekujući da ona 
nastavi, ali pošto nije nastavila, on reče 
ohrabrujućim tonom: 

»Da, bojiš se čega?« 

»Samo se bojim — to je sve.« 

»Ali - « 

Gledao ju je zbunjeno, a ona brzo 
odgovori na takav pogled. 

»Da, apsurdno je, zar ne, a ipak, osećam 
samo to. Strah, ništa više. Ne znam čega 
se plašim, niti zašto, ali čitavo vreme sam 
opsednuta idejom da će mi se nešto 
strašno — nešto strašno dogoditi...« 

Zurila je. Raul je nežno obgrli jednom 
rukom. 

»Najdraža moja«, reče on. »Hajde, ne 
smeš popuštati. Znam šta je, Simon, 
napor je to, napor medijumskog života. 
Sve što ti je potrebno jeste odmor — 
odmor i mir.« 

Pogledala ga je zahvalno. 

»Da, Raul, u pravu si. To mi je potrebno, 
odmor i mir.« 

Sklopila je oči i naslonila se malo 
unazad, na njegovu ruku. 

»| sreća«, promrmlja Raul u njeno uvo. 


101 


Njegova ruka privuče Simonu bliže. 
Ona, očiju još uvek sklopljenih, duboko 
udahnu. 

»Da«, promrmlja ona, »da«. Kad me 
zagrliš osećam se bezbednom. Zaboravim 
svoj život — strašni život medijuma. Ti 
mnogo znaš, Raule, ali čak ni ti ne znaš 
šta sve takav život znači.« 

Osetio je kako se njeno telo ukočilo u 
njegovom zagrljaju. Njene se oči opet 
otvoriše; gledala je pravo pred sebe. 

»Covek sedne u tu mračnu kabinu, i 
čeka, a tama bude strašna, Raule, jer to je 
tama praznine, ništavila. Covek se na- 
merno prepusti ništavilu i izgubi u njemu. 
Posle toga čovek ništa ne zna, ništa ne 
oseća, ali najzad nastupi spor, bolan 
povratak, buđenje iz sna, ali uz takav 
umor — takav strašan umor.< 

»Znam«, promrmlja Raul, »znam.« 

»Takav umor«, promrmlja Simona opet. 

Celo njeno telo kao da je klonulo dok je 
izgovarala te reci. 

»Ali ti si divna, Simon.« 

On uze njene ruke u svoje, pokušavajući 
da prenese svoj entuzijazam i na nju. 
»Јеаіпѕїмепа si — najveća 

medijum koju je svet ikada video.« 

Na ovo je odmahnula glavom, smešeći 
se pomalo. 

»Jesi, jesi«, insistirao je Raul. 

Izvukao je dva pisma iz džepa. 

»Vidi ovo, od profesora Rošea iz 
Salpetriera, a ovo od doktora Zenera u 
Nansiju, i obojica te mole da nastaviš sa 
povremenim seansama za njih.« 

»Ah, пе!« 

Simona je iznenada skočila na noge. 

»Neću, neću. To ima da bude sve 
završeno — sve prekinuto. Obećao si mi, 
Raul.« 

Raul je zapanjeno zurio u nju dok je 
stajala trepereci, gledajući ka njemu 
maltene kao biće saterano u ugao. Ustao 
je i prodrmao njenu ruku. 

»Da, da«, reče on. »Svakako је 
završeno, to se razume. Ali ja se tobom 
toliko ponosim, Simon, zato sam 
pomenuo ta pisma.« 

Brzo ga je iskosa pogledala sumnjičavo. 

»Je I' se neće posle desiti da ikad više 
zatražiš da ponovo sedim?« 


žena 


»Ne, ne«, reče Raul, »sem ako možda 
sama poželiš, samo ponekad, za te stare 
prijatelje — « 

Ali ona ga prekide, govoreći uzbuđeno. 

»Ne, ne, nikada više. Postoji opasnost, 
kažem ti. Osećam je, veliku opasnost.« 

Pritisnula je oba svoja dlana na čelo, 
stajala tako minut, onda otišla do 
prozora. 

»Obećaj mi da neće biti nikad više«, 
reče ona tišim glasom, preko ramena. 

Raul pođe za njom i obgrli je oko pleća. 

»ргава moja«, reče on nežno, 
»obećavam ti da posle današnje, više 
nikad nijednu seansu nećeš imati.« 

Osetio je kako se iznenada trgla. 
»Danas«, promrmljala je. »A, da — bila 
sam zaboravila gospodu Eks.« 

Raul pogleda na svoj časovnik. 

»Trebalo bi da ona stigne svakog časa; 
ali, možda, Simon, ako ti nije dobro — « 

Simon kao da ga je jedva slušala; pratila 
je svoj sopstveni niz misli. 


»Ona je — čudna žena, Raule, vrlo 
čudna. Znaš li da je se ja — maltene 
užasavam.« 

»Simon!« 


U njegovom glasu bilo je prekora, i ona 
je to brzo uočila. 

»Da, da, znam, ti si kao svi Francuzi, 
Raule. Za tebe je svaka majka svetinja, a 
nije ni lepo od mene da tako govorim o 
njoj kad ona toliko tuguje za svojim 
izgubljenim detetom. Ali — ne mogu to 
da objasnim, tako je velika i crna, a njene 
ruke — da li si ikad zapazio njene ruke, 
Raule? Velike jake šake, jake kao muške. 
Ah!« 

Malo se stresla i sklopila oči. Raul 
povuče ruku i progovori maltene hladno. 

»Stvarno te ne mogu razumeti, Simon. 
Pa valjda bi ti, žena, trebalo da imaš 
saosećanje i ništa sem saosećanja za 
drugu ženu, i to majku koja je izgubila 
svoje jedino dete.« 

»Ah, ti si taj koji ne razume, prijatelju 
moj. Covek ništa ne može učiniti da to 
spreči. Onog trenutka kad sam je prvi put 
videla, osetila sam — « 

Naglo je raširila ruke. 

»Strah! Pamtiš da dugo nisam pristajala 
da sedim za nju? Bila sam sigurna da će 

mi ona nekako doneti nesreću.« 

Raul slegnu ramenima. 

»Dok ti je ona, u stvarnosti, donela 
tačno suprotnox, reče on suvo. »Sve 
seanse bile su izrazito uspešne. Duh male 
Amelije uspevao je od prvog časa da te 
kontroliše, a materijalizacije su bile zaista 
impresivne. Stvarno je trebalo da profe- 
sor Rose prisustvuje onoj poslednjoj.< 

»Materijalizacije«, reče Simona tiho. 
»Reci mi, Raule (znaš da ne znam ništa o 
onome što se dešava dok sam u transu), 
da li su materijalizacije stvarno tako 
divne?x 

Klimnuo je glavom oduševljeno. 

»Na prvih nekoliko seansi figura deteta 
bila je vidljiva nejasno, kao u izmaglici«, 
objasni on, »ali na poslednjoj — « 

»Da?« 

Govorio je vrlo tiho. 

»Simon, to dete koje je tamo stajalo 
bilo je pravo živo dete od krvi i mesa. Čak 
sam je i dodirnuo — ali kad sam video da 
taj dodir nanosi tebi oštar bol, zabranio 
sam gospodi Eks da učini isto. Plašio sam 
se da bi njena samokontrola mogla 
popustiti, i da bi to tebi moglo naškoditi«. 

Simon se opet okrete ka prozoru. 

»Bila sam strahovito iscrpljena kad sam 
se probudila«, promrmlja ona. »Raule, da 
li si siguran — da li si siguran — da li si 
stvarno siguran da je sve ovo ispravno? 
Znaš šta draga stara Eliz misli, da ja 
pravim poslove sa đavolom?« 

»Ti znaš u šta ja verujem«, reče Raul 
ozbiljno. »U radu sa nepoznatim, opas- 
nosti uvek mora biti, ali to je za ple- 
menitu stvar, za stvar nauke. Širom sveta 
padali su mučenici za nauku, pioniri koji 
su platili cenu da bi drugi mogli bezbedno 
koračati njihovim stopama. Ti već deset 
godina radiš za nauku, po cenu strašnog 
naprezanja nerava. Sad je tvoj posao 
okončan, od danas si slobodna da budeš 
srećna.« 

Nasmešila mu se sa naklonošću; njen 
mir bio je opet uspostavljen. Onda je 
hitro pogledala na svoj časovnik. 

»Gospoda Eks kasni«, progunda ona. 
»Možda neće ni doći.« 

»Mislim da hoće«, reče Raul. »Tvoj ča- 
sovnik malo žuri, Simon.« 


Simon se kretala po sobi, premeštajući 
poneki ukras tu i tamo. 

»Pitam se Ко je ta, ta madam Eks?« 
primeti ona. »Odakle je, ko su njeni? 
Čudno je da o njoj ništa ne znamo.« 

Raul slegnu ramenima. 

»Ljudi, većinom, nastoje da ostanu 
inkognito, ако mogu, kad idu kod 
medijuma«, primeti оп. »То je 
elementarna predostrožnost.« 

»Valjda«, reče Simon bezvoljno. 

Mala porculanska vaza koju je držala 
iskliznu joj iz prstiju i razbi se u komade 
na pločicama ispred kamina. Ona se naglo 
okrete ka Raulu. 

»Vidiš«, promrmlja. »Ne ličim na sebe. 
Raule, da li bi smatrao da sam velika 
kukavica ako bih — ako bih rekla gospodi 
Eks da danas ne mogu da sedim?« 

Pocrvenela je videvši 
zaprepašćenje na njegovom licu. 

»Obećala si, Simon — « poče on blago. 

Uzmakla je i naslonila se leđima na zid. 

»Neću to da radim, Raule, neću.« 

I opet se trže videvši njegov pogled 
nežnog prekora. 

»Nije meni do para, Simon, mada moraš 
uvideti da je ta žena tebi za poslednju 
seansu ponudila sumu novca koja je 
ogromna.« 

Prekinula ga je prkosno. 

»Postoje stvari važnije od para.« 

»Postoje, svakako«, saglasi se on toplo. 
»Upravo to i govorim. Razmisli — to je 
majka, majka koja je izgubila svoje jedino 
dete. Ako nisi stvarno bolesna, ako je ovo 
samo neki tvoj ćef — možeš bogatašici 
uskratiti njen kapric, ali zar možeš majci 
uskratiti priliku da poslednji put pogleda 
svoje dete?« 

Medijum očajno, naglim trzajem, ispruži 
ruke pred sebe. 

>O, mučiš me«, promrmlja ona. »Ipak, u 
pravu si. Učiniću kako želiš, ali sad znam 
čega se bojim — bojim se reči 'majka'.« 

»Simon!« 

»Postoje izvesne primitivne, elemen- 
tarne sile, Raule. Glavninu njih civilizacija 
je uništila, ali materinstvo stoji i sad tamo 
gde je stajalo na početku. Životinje, 
ljudska bića — u tome su jedno isto. 
Nema na svetu ničeg kao što je ljubav 

bolno 


majke prema svom detetu. Ta ljubav ne 
zna za zakone, nema milosti, usuđuje se 
na sve, bezobzirno mrvi sve što joj se 
nade na putu.« 

Ona zastade, malo zadihana, onda mu 
se okrete sa brzim, razoružavajućim 
osmehom. 

»Znam, glupo 
Raule.« 

On uze njene ruke u svoje. 

»Prilegni minut-dva«, predložio joj je. 
»Odmori se dok ona ne dođe«. 

»Vrlo dobro.« Nasmešila mu se i izašla 
iz sobe. 

Raul provede minut ili dva zadubljen u 
misli, onda krupnim koracima ode do 
vrata, otvori ih, pređe malo predsoblje. 
Uđe u sobu na suprotnoj strani 
predsoblja, veoma sličnu onoj iz koje je 
izašao, s tim što je na jednom njenom 
kraju bila niša sa velikom foteljom. Teške 
crne zavese od somota bile su 
postavljene tako da su se mogle navući 
preko niše. Eliz je radila u toj sobi, 
dovodeći je u red. Pokraj niše je stavila 
dve stolice i mali okrugli sto. Na stolu su 
bili tamburina, rog, i nešto hartije i 
olovaka. 

»Poslednji put«, promrmlja Eliz sa 
sumornom satisfakcijom. »A, gospodine, 
kamo sreće da je to već svršeno, gotovo.« 

Odzvoni oštri udar električnog zvona. 

»Evo ide ona, ta žena velika k'o neki 
žandarm«, nastavi stara sluškinja. »Zašto 
ne može da ode i da se pristojno pomoli u 
crkvi za dušu svoje devojčice, i da zapali 
sveću našoj bogorodici? Zar dobri bog ne 
zna šta je najbolje za nas?x 

»Otvori vrata, = Eliz«, 
energično. 

Dobacila mu je jedan pogled, ali, 
poslušala je. Ubrzo se vratila, uvodeći 
posetiteljku. 

»Reći ću svojoj gazdarici da ste stigli, 
gospodo.« 

Raul priđe da se rukuje sa gospodom 
Eks. Simonine reči doploviše u njegovo 
pamćenje. 

»Tako je velika i crna.« 

Bila je stvarno krupna, a teška crnina 
francuske žalosti izgledala je u njenom 
slučaju maltene preterana. Progovorila je 


se ponašam danas, 


reče Raul 


vrlo dubokim glasom. 

»Bojim se da sam malo zakasnila, 
gospodine.x 

»Samo nekoliko minutax, reče Raul, 
nasmešen. »Gospoda Simon je prilegla. 
Zao mi je što moram reći da joj uopšte 
nije dobro, vrlo je nervozna i napeta.x 

Njena šaka, koju je počela povlačiti, 
iznenada se steže oko njegove kao 
mengele. 

s Ali će sedeti?« upita ona oštro. 

xO, da, gospođo.« 

Gospoda Eks uzdahnu sa olakšanjem, pa 
utonu u jednu od stolica, olabavljujući 
jedan od teških crnih velova koji su plovili 
oko nje. 

s Ah! Gospodine!« promrmlja ona, »пе 
možete zamisliti, ne možete pojmiti 
koliko mi divote i radosti te seanse 
donose. Moja malena. Moja Amelija. 
Videti je, čuti je, možda — čak — da, 
možda čak pružiti ruku i dotaći je.x 

Raul progovori brzo i odlučno. 

y Gospodo Eks — kako to da objasnim? 
— ni u kom slučaju ne smete učiniti ništa 
mimo mojih izričitih uputstava, inače će 
nastupiti najveća opasnost.« 

»Opasnost za mene?« 

»Ne, gospođo«, reč Raul, »za mediju- 
ma. Morate razumeti da nauka na izve- 
stan način objašnjava pojavu tih feno- 
mena. Iskazaću ovo veoma jednostavno, 
ne koristeći tehničke termine. Da bi se 
jedan duh manifestovao, mora upotrebiti 
konkretnu fizičku supstancu medijuma. 
Videli ste kako iz njenih usta izlaze 
isparenja. Ta isparenja se konačno 
kondenzuju i sačine nešto slično 
pokojnom telu tog duha. Ali mi verujemo 
da je ta ektoplazma uzeta baš iz samog 
tela medijuma. Nadamo se da ćemo ovo 
jednog dana dokazati pažljivim merenjem 
i testiranjem — ali veliku teškoću čini to 
što je svako doticanje tog fenomena vrlo 
opasno i bolno za medijuma. Kad bi neko 
grubo uhvatio materijalizaciju, mogla bi 
nastupiti smrt medijuma.« 

Gospoda Eks ga je slušala vrlo pažljivo. 

»To je veoma interesantno, gospodine. 

Recite mi, zar neće doći vreme kad će 
materijalizacija napredovati toliko da će 
biti u stanju da se odvoji od svoje 

roditeljke, medijuma?< 

»То vam je neka fantastična spekulacija, 
madam?« 

Insistirala je. 

»Ali, prema činjenicama, 
guća?« 

»Sasvim nemoguća danas.« 

»Ali možda u budućnosti? « 

U tom času ušla je Simon, oslobađajući 
ga potrebe da odgovori. Izgledala je 
malaksala i bleda, ali jasno se videlo da je 
opet potpuno ovladala sobom. Prišla je 
gospodi Eks i rukovala se s njom, mada je 
Raul primetio mali drhtaj koji je tom 
prilikom prošao kroz Simon. 

»Zalim, gospodo, što čujem 
indisponirani«, reče gospođa Eks. 

»Nije to ništa«, reče Simon prilično 
odsečno. »Hoćemo li početi?« 

Prišla je niši i sela u fotelju. Raul 
iznenada oseti kako, sad, kroz njega 
prolazi talas straha. 

»Nisi dovoljno jaka«, uzviknu on. »Bolje 
bi bilo da otkažemo seansu. Gospođa Eks 
će razumeti.« 

»Gospodine!« 

Gospođa Eks indignirano ustade. 

»Da, da, bolje je odustati, siguran sam u 
to.< 

»Gospođa Simon mi je obećala jednu, 
poslednju, seansu.« 

»Istina je«, reče Simon tiho, »i spremna 
sam da ispunim svoje obećanje.« 

»Držim vas za reč, gospođo«, reče 
druga žena. 

»Ja svoju reč ne kršim«, reče Simon 
hladno. »Ne plaši se, Raule«, dodade ona 
blago, »pa, najzad, ovo je poslednji put — 
hvala bogu, poslednji put.« 

Na njen znak, Raul navuče teške crne 
zavese preko udubljenja u zidu. Takođe 
navuče zavese na prozore sobe, tako da 
soba ostade u polutami. Pokaza gospođi 
Eks jednu stolicu i spremi se da sedne u 
drugu. Međutim, gospođa Eks je oklevala. 

»Oprostićete mi, gospodine, ali — raz- 
umete da apsolutno verujem u integritet i 
vaš i gospođe Simon. Ipak, da bi moje 
svedočenje bilo verodostojnije, bila sam 
tako slobodna da ponesem sa sobom 
OVO.« 

Iz svoje trobe ona izvuče komad finog 


пе nemo- 


da ste 


užeta. 

»Gospodo!« 
uvreda!« 

»Predostrožnost.« 

»Ponavljam da je to uvreda.« 

»Ne razumem vaše protivljenje, gospo- 
dine«, reče gospoda Eks hladno. »Ako 
nema podvale, nemate se čega bojati.« 

Raul se prezrivo nasmeja. 

»Mogu vas uveriti da se nemam čega 
bojati, gospođo. Vežite mi i ruke i noge 
ako hoćete.« 

Njegov govor nije dao željeni efekat, jer 
gospoda Eks samo promrmlja, 
neuznemireno: 

»Hvala vam, gospodine«, i priđe mu sa 
svojim namotajem konopca. 

Iznenada Simon iza zavese jeknu. 

»Ne, ne, Raule, ne dopusti joj da to 
uradi.« 

Gospođa Eks se podrugljivo nasmeja. 

»Gospođa se plaši«, reče ona ironično. 

»Tačno, plašim se.« 

»Imaj u vidu šta govoriš, Simon«, 
uzviknu Raul. »Izgleda da gospođa Eks 
smatra da smo mi šarlatani.« 

»Moram biti sigurna«, reče gospođa 

Eks gorko. 

Metodično je obavila svoj posao, i 
čvrsto privezala Raula za stolicu. 

»Moram vam čestitati na ovim vašim 
čvorovima, = gospođo«, primeti оп 
ironično kad je završila. »Jeste li sad 
zadovoljni?« 

Gospoda Eks nije odgovorila. Obišla je 
sobu, izbliza posmatrajući drvene ploče 
na zidovima. Onda je zaključala vrata koja 
vode ka predsoblju, i, vadeći ključ, vratila 
se na svoju stolicu. 

»Da«, reče ona neopisivim glasom, »sad 
sam spremna.« 

Minuti su prolazili. Zvuk Simoninog disa- 
nja koji se čuo iza zavese postajao je teži i 
jači. Onda je sasvim prestao, zamenjen 
serijom tihih jecanja. Onda je neko vreme 
zavladala, ponovo, tišina, koju razbi 
iznenadno kotrljanje tamburine. Rog se 
podiže sa stola i tresnu o pod. Začu se 
ironični smeh. Zavese na niši razmakoše 
se malo, figura medijuma postade deli- 
mično vidljiva; kroz taj prorez se videlo da 
joj je glava pala na grudi. Iznenada 

povika Ваш. »То je 


gospoda Eks oštro udahnu. Mlaz magle, 
nalik na kakvu traku, izlazio je iz usta 
medijumke. Zgusnuo se i počeo poste- 
peno da dobija oblik, oblik malog deteta. 

»Amelija! Moja mala Amelija!« 

Gospoda Eks je promuklo šaptala. Mag- 
lovita figura se još više kondenzovala. 
Raul je zurio maltene sa nevericom. Us- 
pešnija materijalizacija od ove još nikad 
se nije dogodila. Nije sumnjao da sada, 
već, pravo dete, od krvi i mesa, stoji 
tamo. 

'Maman!' 

Progovorio je meki dečji glasić. 

»Dete тоје!« viknu gospoda Eks. »Dete 
moje!« 

Napola je ustala iz svoje stolice. 

»Obazrivo, gospođo«, uzviknu 
upozoravajućim tonom. 

Materijalizacija oklevajući izađe između 
zavesa. Bilo je to dete. Devojčica je 
stajala, pružajući ručice. 

»Maman!« 

»Ah!« uzviknu gospoda Eks. 

Opet je napola ustala. 

»Gospođo«, uzviknu Raul, 
»medijum — « 

»Moram je dodirnuti«, uzviknu gospođa 
Eks promuklo. 

Načinila je jedan korak napred. 

»Za ime boga, gospođo, kontrolišite 
se«, povika Raul. 

Sad je bio zaista uzbuđen. 

»Sedite odmah.« 

»Moja malena, 
dodirnem.« 

»Gospođo, zapovedam vam, sedite!« 

Uvijao se očajnički u svojim vezama, ali 
gospoda Eks je svoj posao obavila dobro; 
bio je bespomoćan. Užasno osećanje da 
predstoji katastrofa zapljusnulo ga je kao 
talas. 

»U ime boga, gospođo, sedite dole!« 
urlao je. »Mislite na medijuma.« 

Gospoda Eks nije obraćala pažnju na 
njega. Kao da se sva transformisala. 
Ekstaza i oduševljenje videli su se jasno 
na njenom licu. Njena ispružena ruka 
dodirnula je malenu figuru koja je stajala 
na otvoru između zavesa. Užasno jecanje 
dopre od medijuma. 

»Bože moj!« viknu Raul. »Bože moj! 


Raul 


uzbuđen, 


moram da је 


Ovo je užasno. Medijum — < 

Gospoda Eks mu se okrete sa grubim 
smehom. 

»Sta me briga za vašeg medijuma?< 
uzviknu ona. »Ja hoću moje dete!« 

»Vi ste poludeli!« 

»Moje dete, rekla sam vam. Moje. Moje 
sopstveno. Moje meso i moja krv. Moja 
mala mi se vratila iz mrtvih, živa je, diše.« 

Raul otvori usta, ali ništa ne reče. Ova 
žena je bila užasna. Nepopustljiva, divlja, 
obuzeta sopstvenom strašću. Dečje usne 
se razdvojiše i ista reč odjeknu po treći 


put: 
»Maman« 
»Ра dođi, maleno тоје«, povika 


gospođa Eks. 

Oštrim pokretom ona dohvati dete i 
diže ga u naručje. Iza zavesa se prolomi 
dugi vrisak totalnog užasa. 

»Simon!« povika Raul. »Simon!« 

Bio je mutno svestan da gospođa Eks 
juri pokraj njega, otključava vrata, da 
koraci odmiču niz stepenište. 

Iza zavesa je još uvek odjekivalo užasno, 
dugo, visoko vrištanje — vrisak kakav 
Raul u životu nije čuo. Vrisak se pretvorio 
u grozno krkljanje koje je zamrlo. Onda se 
začu tupi udar tela koje pada... 

Raul se trzao kao manijak da se oslo- 
bodi užeta. U svojoj freneziji, on postiže 
nemoguće, pokida konopac sirovom 
snagom. Dok se borio da ustane, utrča 
Eliz, vičući: »Gospođo!« 

»Simon!« povika Raul. 

Zajedno se baciše napred i razmakoše 
zavese. 

Raul se zatetura unazad. 

»Moj bože!« promrmlja on. »Crveno — 
sve crveno...« 

Elizin glas se začu pored njega, rapav, 
uzdrhtao. 

»Znači gospođa je mrtva. Okončano je. 
Ali recite mi, msje, šta se desilo. Zašto se 
gospođa tako sparušila — zašto se sma- 
njila na polovinu svoje normalne veličine? 
Sta se ovde događalo?" 

»Ne znam«, reče Raul. 

Njegov glas se pojača do vrištanja. 

»Ne znam. Ne znam. Ali mislim — 
mislim da ludim... Simon! Simon!« 

ZANIMLJIVOSTI 


MAJSTORI BIRAJU 


Londonski nedeljnik »Observer« u sva- 


kom broju ima rubriku u kojoj istaknute 
ličnosti neke profesije odgovaraju na 
pitanje ko se njima lično najviše sviđa u 
dotičnoj profesiji. U jednom od aprilskih 
brojeva ove godine, dali su zadatak 
Maksimu Jakubovskom da se kod pisaca 
SF-a raspita: »Ko je vaš omiljeni SF- 
pisac?« Evo kako su odgovarali: 


ISAK ASIMOV: Pitanje je teško. Toliko je 
dobre SF literature napisano da je teško 
odabrati. Ipak, evo petorice pisaca, od 
kojih dvojica, na žalost, više nisu među 
živima. Kliford Simak i Robert Hajnlajn su 
najviše uticali na mene kao mladog pisca. 
Sledeća trojica su, srećom, još uvek među 
nama i još su aktivni. To su: moj prijatelj 
Artur Klark, koji izvanredno poznaje 
nauku i Frederik Pol, koji se takođe dobro 
snalazi u naučnim vodama. 

Moj lični izbor ipak pada na ROBERTA 
ŠEKLIJA. Nisam pročitao nijednu njegovu 
priču a da mi se nije svidela. Kad bi samo 
pisao malo više, kao, recimo, ja.... 


ARTUR KLARK: Neko, mislim da je to bio 
dr Džonson, rekao је; »Svaki čovek 
duguje nešto svojoj ргоѓеѕіјі.« Ovo me 
stavlja u moralnu dilemu, pogotovo što 
sam u mlađim danima podosta mažnja- 
vao pohvalne kritike. Ali već godinama se 
užasavam da kažem išta dobro o ijednom 
živom autoru SF-žanra. 

Štaviše, ako bih bio dovoljno glup da se 
izlajem koliko mi se dopada gospodin X, 
ili (u današnje vreme čak češće) gospođa 
Y, osećao bih se krivim zbog svih još 
boljih pisaca za koje ne znam. Po 
»Lokusu,« samo u 1988-oj je štampano 
skoro dve hiljade knjiga. Imao sam 


vremena da pročitam deset. Devet je bilo 
odličnih, jedna samo dobra. Ovo je zlatno 
doba SF-žanra. 

U međuvremenu, stari majstori ostaju, 
zaštićeni u vremenskim petljama van 
domašaja zaborava. Niko nikad neće 
prevazići završne stranice Velsovog 
»Vremeplova« Її kosmičke vizije 
»Zvezdotvorca« Olafa Stejpldona... Ali mi 
je drago što se moje kolege i dalje trude. 


NORMAN SPINRAD: Za mene, Filip Dik 
bio je jedan od velikih pisaca ovog veka, 
ne samo u naučnoj fantastici. Takođe mi 
se dopada Gregori Benford, dobro zaok- 
ružen romanopisac, koji je izuzetan po 
poznavanju nauke, stilu i karakterizaciji. 
Ne mogu a da ne spomenem Viljema 
Barouza i zbog stilskih ludorija i zbog 
originalnosti koncepcija. Roman »Zlatna 
obala«, čiji je autor Kim Stenli Robinson, 
jedna je od najboljih SF-knjiga poslednjih 
godi-na. Delo se bavi trgovinom drogom i 
vojnim kompleksima u Orindž Kauntiju u 
Kaliforniji. 

Ali moj glas ipak dobija BRAJAN OLDIS, 
jedan od retkih autora koji piše već dugo i 
razvijao se i konstantno sazrevao, što je 
malo ko u stanju da postigne. 


DEJVID VINGROUV: Brajan Oldis veoma 
utiče na moje vlastito pisanje. Toliko sam 
zaokupljen njegovim delima da bi bilo 
nemoguće da to ne ostavi traga. 

Takođe volim Filipa Dika zbog načina na 
koji je baratao idejama, a čisto zbog 
veličine zamisli mora se spomenuti Frenk 
Herbert, autor »ріпе«. Voleo bih da 
dodam i Džona Kroulija i Ursulu Legvin, 
oboje zbog same lepote njihovih dela i 
zbog načina na koji pretvaraju SF-ideje u 
nešto vredno spomena. 

DŽON BALARD: Moj ljubimac je još uvek 
Rej Bredberi. Sviđao mi se mnogo pre 
nego što sam postao SF-pisac i mnogo 
godina je bio jedini SF-pisac kojeg sam 
čitao. 

Među današnjim britanskim piscima, 
uvek me čudi energija i maštovitost 
Majkla Murkoka. Neko ga je jednom 
opisao kao Aleksandra Dimu naših dana. 
Na kraju, mora se spomenuti kiberpank, 
čiji su najbolji predstavnici Vilijem Gibson 
i Brus Sterling. 

BOB ŠO: Pisac kojeg najviše čitam je 
Robert Šekli. Njegov sarkastični humor mi 
se jako dopada, pogotovu što u SF-žanru 
humora nikad dosta. Jako volim i Teodora 
Stardžena i Kliforda Simaka. 

Ali vrhunac je Artur Klark, od početka 
moj omiljeni pisac, zbog sveprisutnog 
toka pristojnosti u njegovim knjigama koji 
vas čini ponosnim što ste ljudsko biće. 


LIZA TATL: Kada sam bila mlađa, na 
mene su najviše uticali Rej Bredberi, 
Teodor Stardžen, Filip Dik i Orvel sa 
svojom »1984«. To su ljudi zbog kojih 
sam želela da pišem. Ali, bez mnogo 
oklevanja, moja SF-literatura za pusto 
ostrvo bila bi Ursula Legvin. Ona je 
jednostavno najveća. Njen roman »Leva 
ruka tame« jedna je od retkih knjiga koje 
se ozbiljno suočavaju sa pitanjem seksa i 
pola. 


JAN VOTSON: Mora se spomenuti Artur 
Klark, zbog svojih kosmičkih perspektiva i 
večito mladog osećaja za začuđujuće, 
iako ne uvek zbog svjih spisateljskih 
vrlina. U oba ova aspekta, on je pravi 
naslednik Stejpldona kojeg, za razliku od 
Velsa, grubo ignoriše britanski kulturni 
establišment koji teži ka naučnom slepilu. 

Džon Braner je opipao puls budućnosti, 
a aplaudiram Ursuli Legvin koja je podigla 
zavesu sa seksualne politike. Robert 
Silverberg je vrhunski zanatlija, a među 
nedavno umrlim autorima, Filip Dik bi bio 


doajen. 

Varljivo je izdvajati novije autore, jer 
mogu da blesnu kao meteori pa se 
pretvore u pepeo, ali Majki Bišop stvara 
besprekornu literaturu baveći se važnim 
temama: evolucijom, politikom, AIDS- 
om... 


KRISTOFER PRIST: Orvel i Grejem Grin 
ostaju pisci koji su na mene najviše 
uticali. U savremenom SF-stvaralaštvu, ne 
možete ignorisati Vilijema Gibsona zbog 
načina na koji je uveo u igru čitav novi 
rečnik i slikovitost. 

lako se ovih dana bojim da SF-literatura 
brzo postaje isceđeni, propali žanr, moj 
izbor pada na Brajena Oldisa zbog čiste 
enrgije njegovog pisanja i njegovih 
sposobnosti kao stiliste engleskog jezika, 
kao i zbog činjenice da je još uvek hrabro 
posvećen i opredeljen za SF-književnost. 


TANIT LI : Kada sam prvi put naišla na 
Reja Bredberija, bilo je to kao kad nađete 
nešto za čim ste uvek tragali, osećaj 
trenutnog prepoznavanja, većinom u 
njegovim divnim kratkim pričama. Kasnije 
je došao šok susreta sa delima Teodora 
Stardžena, koji tako uznemirava da je i 
danas, ponekad, preoštar za mene. Ali 
pisac koga danas najviše volim da čitam 
je Lujza Kuper jer je neverovatno filmična 
sa snažnim dramskim klimaksima kakvi se 
ne sreću često. 


ROBERT HOLDSTOK: Rani SF-uticaj na 
mene potiče od  Najdžela Kmilova 
»Kvotermas i ponor«, i na-ravno, H. Dž. 
Velsovog »Vremeplova«. Takođe me 
veoma impresionirao Isak Asimov. Ipak, 
najjači u pisanju fantastike koji sam 
pročitao jeste kraj istorijskog romana 
Naomi Mičison »Osvojeni«. 

Volim britanske pejsaže, pa moj glas 
dobija Kit Roberts. U knjigama kao što su 
»Divovi od kredex, »Рамапе« і 
»Unutrašnji točak«, njegovi opisi tih 
pejsaža su me duboko dirnuli. 


108 


° 

Onaj kojeg je najveći broj 
odabrao bio je Brajan Oldis: 

Na žalost, moji omiljeni SF-pisci su 
mrtvi: Meri Šeli, H. Dž. Vels, Olaf 
Stejpldon. Oni su raskrčili džunglu za sve 
nas. Onda je došao Filip Dik, koji nas je 
počastio jedinstvenim užitkom аа 
posmatramo kako se njegov talenat 
razvija kroz sve one zapanjujuće romane 
pune crnog humora. 

Ne mogu da zaobiđem Salmana Rušdija, 
koji nije baš pisac fantastike, ali njegov 
prvi roman »Grajmus« često svrstavaju u 
ovaj žanr. Štaviše, Ser Džordž Štajner je 
ukazao па SF-ovski sadržaj njegovog 


kolega 


poslednjeg dela. A svi smo videli kako 
snaga fantazmagorije njegovih »Satanskih 
stihova« pokreće milione ljudi. Mora da 
je on najpoznatiji pisac na planeti otkad 
su Egipćani počeli da ispisuju hijeroglife. 
Moj glavni izbor možda će mnoge 
iznenaditi: Doris Lesing, pisac sa mnogim 
interesovanjima, koja je vrlo povezana sa 
svetom, jaka i razumna ličnost vrlo svesna 
tamne strane ljudske prirode. Njena 
serija »Šikasta« je savršen primer kakva 
bi jedna vrsta SF-literature trebalo da 
bude a i ona priznaje da dosta duguje 
Stejpldonu. 
Preveo i priredio: 
Marko Fančović 


NAGRADNI KONKURS FANZINA ,BLODNJAK" 
ZA DOMACU SF PRICU ILI NOVELU 
NA SLOVENACKOM JEZIKU 


Uredništvo fanzina BLODNJAK raspisuje nagradni konkurs za originalne, do sada 
neobjavljene priče i novele na slovenačkom jeziku. 


Određene su nagrade: 


1. nagrada 100 DEM (dinarska protivvrednost) 
2. nagrada 80 DEM (dinarska protivvrednost) 
3. nagrada 50 DEM (dinarska protivvrednost) 


Za nagrađena dela autorima pripada takođe i honorar za sva objavljivanja. Pored 
nagrađenih dela uredništvo će otkupiti još četiri priče ili novele. 

Konkurs je anoniman; autorstvo se dokazuje četvrtom kopijom. Dužina dela ne 
sme prelaziti 60 kucanih strana (30 redova na strani, 65 znakova u redu), a poslednji rok 
za prispeće radova je 20. april 1990. Slati u tri primerka. 


Adresa: BLODNJAK 
Linhartova 86 
61000 Ljubljana 


Pravo učestvovanja na konkursu imaju svi državljani SFRJ, koji svoje radove pošalju 


na slovenačkom jeziku. 


Rezultati konkursa će biti objavljeni u časopisima „Življenje in tehnik“ i ,Alef", kao i 


fanzinu ,,Blodnjak“. 


Nagređene priče biće objavljene u časopisu „Življenje in tehnika", a prve dve priče 


s konkursa u antologiji „Tamni vilajet 2“. 


Nagređene i otkupljene priče i novele s konkursa izaći će u knjizi BLODNJAK zbirci 
slovenačke znanstvene fantastike, do decembra 1990. godine. 

PORTRET PISCA 


DŽEJMS 
HERBERT 


DZepne knjige sa imenom Džejmsa Her- 
berta (James Herbert — ne treba ga 
mešati sa Frenkom >Dina< Herbertom) 
na koricama prvi put sam ugledao u knji- 
žari »Mladost«, kod SKC-a, pre nekoliko 
godina. Ta knjižara je, posle legendarne 
Antikvarnice u Knez Mihajlovoj, ostala 
dugo jedino mesto na koje se uvek gladan 
čitalac strane literature mogao u Beo- 
gradu osloniti. Ime me je odmah podse- 
tilo na MRTVAČKI PLES (Danse Macabre), 
obiman esej Stivena Kinga o modernom 
hororu, u kome postoji poglavlje posve- 
ćeno horor-literaturi (pored horor-filmo- 
va, radio-drama, časopisa itd), gde »kralj 
hororax tog istog Herberta uvršćuje me- 
du desetak najistaknutijih autora savre- 
menih ostvarenja ove grane književnosti 
— rame uz rame sa Piterom Štraubom, 
Džekom Finijem, Ričardom Metisonom, 
Rejem Bredberijem i Harlanom Elisonom. 
To je bilo dovoljno da pregledam na 
brzinu zastrašujuće ilustracije па 
koricama, razmislim nekoliko mikrose- 
kundi — i definitivno upropastim svoj 
tadašnji studen-tski budžet. Rezultat tog 
susreta, i čitanja hiljada stranica Herber- 
tovih romana, nalazi se pred vama. Her- 
bert, uostalom, i zaslužuje pažnju, jer 
nijedna od njegovih, do sada ukupno 
četrnaest objavljenih knjiga, nije propus- 
tila priliku da zaposedne prvo mesto na 
listama bestselera. 


Džejms Herbert je deo čitave nove 
generacije engleskih pisaca fantastike, 
poput Remzija Kembela, Roberta Ejkma- 
na ili Nika Šarmana. Ali, za razliku od 
svojih pobrojanih kolega, Herbert piše 
prozu oslanjajući se na stariju tradiciju — 


na tradiciju pulp-horora koja asocira na 
pisce kao što su Robert E. Hauard, rani 
Sterdžen, rani Henri Katner, i Gaj N. Smit. 
Ovaj pravac u fantastici bio je aktivno 
prisutan između 1910. i 1950. na 
stranicama popularnih časopisa čija su 
perjanica bile Uvrnute priče (Weird 
Tales). 


Po svojim odrednicama, pulp-horor je 
odmakao dalje od svojih velikih prethod- 
nika, gotskih romana misterije i strave. U 
Hauardovim ili Lavkraftovim pričama, 
nisu toliko dominirali mračni, tajanstveni 
zamkovi, niti blede, bestelesne aveti, 
koliko monstrumi iz drugih vremena i 
prostora razulareni na Zemlji u moderno 
doba. Pulp-horor (kao i pulp-SF, uosta- 
lom), imao je mnogo poklonika zbog 
svoje direktnosti i ogoljenosti, zbog dina- 
mike i eksplicitnog seksa i nasilja kojima 
su priče i romani tog vremena obilovali. | 
mada su, dolaskom pedesetih, pulp- 
časopisi gašeni jedan za drugim i nestajali 
sa tržišta, prisustvo pulpa može se kroz 
romane pratiti u neprekinutom nizu sve 
do danas, do Džejmsa Herberta koji je 
postao njegov najuspešniji predstavnik. 
Ljudi i dalje vole da budu preplašeni, i 
vremena se izgleda, u suštini, ne menjaju. 

Ali pogledajmo najpre kako je ostvaren 
»američki sana ovog četrdesetšesto- 
godišnjeg Engleza. 

Džejms Herbert je rođen 8. aprila 1943. 
u Istočnom Londonu. Roditelji su mu bili 
ulični prodavci, i imali su mogućnosti da 
mu pruže obrazovanje u najbližoj kato- 
ličkoj školi, i kasnije na Koledžu V. Alojzija 
u Hajgejtu, u katoličkoj gimnaziji god 
paskom strogih sveštenika. U Šesnaestoj 
se upisao na Hornsijev Koledž Umetnosti, 
gde je studirao grafički dizajn, štampu i 
fotografiju. Ovo se pokazalo kasnije kao 
presudno, najpre za njegovu prvu karije- 

ru, a potom i za aktivno učešće u 
oblikovanju sopstvenih knjiga kao final- 
nog proizvoda. Da bi mogao da se 
izdržava, Herbert se bavio najrazličitijim 
poslovima, uključujući tu i pranje sudova, 
ili popunjavanje zdravstvenih kartona. 

Četiri godine kasnije, Herbert je počeo 
da se bavi reklamom. Mesecima je 
obilazio agencije sa svojom fasciklom pod 
miškom dok najzad nije dobio posao u 
jednom malom studiju. Trebalo je da 
prođu samo dve godine da bi se zaposlio 
u vodećoj londonskoj reklamnoj agenciji i 
ubrzo postao umetnički direktor, oženivši 
se usput. 


»Bili su to opojni dani«, kaže Herbert. 
»Sa dvadeset šest godina bio sam previše 
mlad za direktora koji se bavi poslom 
vrednim preko pet miliona funti, ali u 
reklamnoj profesiji takve se stvari 
dešavaju<. Službeno je putovao čak do 
Filipina, Malezije, Singapura i Indonezije. 
»Bilo je to sjajno iskustvo za budućeg 
pisca. Imao sam uvid u politiku mnogih 
velikih kompanija, i video šta se zbiva iza 
kulisa u bankama i hotelima.« 


U dvadeset osmoj, reklame ga više nisu 
naročito privlačile. »Još uvek sam voleo 
taj posao, ali trebalo mi je nešto drugo«. | 
tada je rešio da napiše knjigu. Posle dve 
nedelje imao je uobličenu ideju koju je 
mogao da prenese na papir. Tako su 
nastali PACOVI (The Rats), Herbertov prvi 
roman, i prvi zapanjujući međunarodni 
uspeh. 

»Pisao sam ga tajno, dok sam radio kao 
direktor sektora u reklamnoj agenciji kaže 
on. »Želeo sam to da napišem sirovo i 
energično). Mislio sam, kad već pišem 
horor, neću ništa ostaviti mašti«. 

I zaista, izdavač New English Library 
smesta je prihvatio njegov rukopis, i 
početni tiraž od sto hiljada primeraka (!) 
planuo je u džepnom izdanju samo 
nekoliko nedelja po objavljivanju. Od 


tada pa do danas ovaj roman se doštam- 
pavao dvadeset dva puta, i prodaja 
PACOVA, se samo u Velikoj Britaniji, 
približila milionitom primerku. 

Popularnost koju je ovaj roman posti- 
gao bila je frapantna. Sažeta, efektna 
priča o Londonu ostavljenom na milost i 
nemilost hordi pacova — mutanata, 
postala je bestseler koji dugo nije silazio 
sa vrha. Užasni prizori krvoprolića i 
očajničke borbe protiv nesavladive 
napasti nižu se na stranicama ove knjige 
sumanutim tempom, ne dopuštajući 
čitaocu ni najmanji predah. I, kao što to 
obično biva kada su u pitanju instant — 
uspesi, oficijelna kritika bila je prema 
Herbertu neprijateljski nastrojena ili, u 
najboljem slučaju, uzdržana. Razlog je bio 
jednostavan: kritičari su u Herbertovom 
prvencu prepoznali ono što on i jeste- 
pulp horor. To što su PACOVI bili prvo- 
klasan horor nije bilo nimalo važno. Čini 
se da je zajedničko gledište književne 
kritike u svetu (a u tome ni Jugoslavija 
nije izuzetak, što jako dobro znaju skoro 
svi domaći autori SF-žanra), da roman 
može da se svrsta samo u dve kategorije, 
u »književnost«, koja može i ne mora biti 
uspešna, i u »рори!агпи prozu< koja 
nikada nije uspešna, bez obzira na to 
kollko je dobra. A kada neko od 
etabliranih autora »glavne struje< kao što 
je, recimo, Borislav Pekić, napiše knjigu 
koju bez imalo stida nazove 
»žanrovskom« (tu mislim, naravno, na 
BESNILO, prvi čistokrvni Һогог-готап 
moderne jugoslovenske književnosti), 
onda se to tumači kao trenutni hir. 
Srećom po pisce koji imaju taj peh da pišu 
ono što vole, a vole ono što voli i mnogo 
drugih ljudi, postoji i običan čitalac koji 
ume da bude i te kako objektivan, 
selektivan i zahvalan, ukoliko mu 
očekivanja budu ispunjena. 

»Optužen sam da povlađujem lošem 
ukusu i pakujem proizvod za koji znam da 

će moći da se proda, ali mogu pošteno da 
kažem da sam napisao tu knjigu onako 
kako sam želeo, ne misleći uopšte na 
objavljivanje. 

Bilo kako bilo, britanska publika je 
tražila još. Po PACOVIMA je napravljena 
poznata i popularna kompjuterska igra, a 
snimljen je i film (užasno loš, ali takve se 
stvari dešavaju i samom Kingu). 


Ohrabren uspehom, Herbert odlučuje 
da napiše novu knjigu, ostavljajući pacove 
privremeno da bi im se vratio kasnije, u 
dva navrata, u romanima LEGLO (Lair) i 
DOMEN (Domain), kompletirajući tako 
»Pacovsku trilogiju«. 


Drugi Herbertov roman, MAGLA (The 
Fog) — nema nikakve veze s istoimenim 
filmom Džona Karpentera), smesta je 
postao bestseler i ostao dva meseca na 
svim listama, da bi do danas doživeo 
dvadeset tri reprinta. To je priča koja 
počinje neočekivanim zemljotresom čiji je 
rezultat, između ostalog, i oštećenje čelič- 
ne posude koju je pod zemlju pohranilo 
Ministarstvo odbrane. Posuda sadrži živi 
organizam po imenu mikoplazma, koji 
podseća na žućkasto-zelenu izmaglicu. 
Kao besnilo, mikoplazma napada ljudski i 
životinjski mozak, pretvarajući žrtve u 
ротаһпіїаіе тапіјаке. Stiven King и 
MRTVACKOM PLESU poredi MAGLU sa 
takozvanim Big-Bag-filmovima s kraja 
pedesetih i početka šezdesetih godina, jer 
svi su sastojci tu: ludi naučnik koji petlja 
sa nečim čiju prirodu ne shvata i biva 
ubijen od strane sopstvenog izuma; 
vojska koja isprobava nova oružja i tako 
oslobađa užas; »mladi heroja Džon 
Holman koji na samom početku hrabro 
spašava devojčicu u pukotini iz koje je 
magla zaskočila neoprezni svet; lepa 
heroina Kejsi, kao i obavezan skup 
naučnika u jalovim diskusijama. Sve to 
može se naći i u Tarantuli, Smrtonosnoj 
bogomoljci, Njima i mnogim drugim po- 
pularnim filmovima iz te ere. A kroz sve 


to nižu se zastrašujući prizori dionizijskih 
efekata magle — ubistva, samoubistva, 
seksualne na-stranosti i sve druge vrste 
devijantnog ponašanja. U jednom od 
najupečatljivijih prizora u knjizi gotovo 
sto pedeset hiljada stanovnika i turista u 
Bornmutu odlazi u okean počinivši tako 
masovno samoubistvo nalik na leminge. 
Treba imati na umu да је MAGLA 
objavljena 1975, tri godine pre groznih 
događaja u Džonstaunu, u Gvajani, koje 
Herbert kao da je predvideo. Posle 
tragedije u Gvajani, jedan komentator je 
rekao da je to »događaj koji ni 
najmračnija mašta nije mogla da 
predvidi«. Ма žalost, svoju čudnu 
sposobnost да anticipira nastupajuće 
užase modernog doba Herbert ponovo 
ispoljava u romanu MRAK (The Dark), gde 
ogroman broj ljudi gine usred derbi- 
utakmice na prepunom fudbalskom 
stadionu. Hejsel, zar ne? 


Po strukturi, MAGLA je nešto složenija 
od svog prethodnika, naziru se ozbiljniji 
stilski pristup i veće literarne ambicije. Ali 
pravi književni korak napred Herbert 
preduzima u sledećoj knjizi. To je roman 
PREŽIVEO (The Survivor), koji se slobodno 
može svrstati u retka remek-dela 
modernog horora. 


Usred noći dolazi do velike katastrofe. 
Avion pun putnika eksplodira u letu, i 
tragediju пе preživljava niko... osim 
Dejvida Kelera, jednog od članova 
posade. On napušta mesto nesreće a da 
mu nije zafalila ni dlaka s glave, jednako 
zabezeknut svojim misterioznim preživlja- 
vanjem kao i spasilačka ekipa kojoj 
preostaje samo da poginule pokupi i 
popakuje ih u svoje kesice. Svi se trude da 
nesreća bude što pre zaboravljena. A 
onda, nešto kasnije, u blizini mesta 
katastrofe počinju da se dešavaju čudne 
stvari. Pronalaze devojčicu koja vrišti o 
iscerenim, zlim lutkama koje hodaju... iz 
dubina reke izvlače ribara sa izrazom 

neskrivenog užasa na onome što mu je 
ostalo od lica... seoskog sveštenika zatiču 
ludog od straha iza oltara crkve. To je tek 
početak košmara, i samo Keler može da 
stupi u kontakt sa  neupokojenim 
duhovima poginulih putnika, i oslobodi ih 
tako što će postati oruđe njihove osvete. 

PREŽIVEO obiluje prizorima prave, du- 
boke jeze, krvoproliće više nije primarno, 
i nimalo ne čudi što je za samo tri nedelje 
po objavljivanju ovaj roman pet puta 
doštampavan u Americi, niti što je u 
Francuskoj dobio Grand Prix pour Lite- 
raturex Fantastigue, uglednu književnu 
nagradu. Po PREZIVELOM je snimljen i 
sjajan film u režiji Dejvida Hemingsa, sa 
Robertom Pauelom i Džozefom Kotonom 
u glavnim ulogama. Ovim romanom 
Džejms Herbert je ustoličen kao vodeći 
britanski pisac horora. 


Posle PREŽIVELOG bestseleri se nižu 
jedan za drugim: SREĆKO (Fluke), 
neobican roman o Coveku koji gine u 
saobraćajnoj nesreći da bi se reinkarnirao 
u telu psa; KOPLJE (The Spear) о 
okultistima Кой žele da povampire 
odavno mrtve nacističke vođe pomoću 
relikvije, koplja kojim je proboden Isus na 
krstu; MRAK (The Dark), gde se mrak 
pojavljuje Као otelotvorenje zla; 
SVETILIŠTE (The Shrine), roman inspiriran 
velikim verskim atrakcijama kao što je 
Lurd (ili, ako baš hoćete, Međugorje), gde 
se zlo surovo poigrava sa religioznim 
slepilom vernika; već pomenuti LEGLO 
(Lair) i DOMEN (Domain) u kojima se 
pacovi ponovo okomljuju na čovečanstvo 
da bi na kraju dali veliki doprinos 
njegovom konačnom padu posle global- 
nog nuklearnog rata; i najzad, MESEC 
(Moon), ČAROBNA KOLIBA (The Magic 
Cottage) i GROBNICA (Sepulchre), niz od 
tri romana u kojima Herbert u potpunosti 
ispunjava očekivanja svojih poklonika 
kombinujući prvoklasnu stravu sa drugim 
žanrovima — akcionim romanom ili trile- 


tako efektne multi- 


rom — i tvori 
žanrovske knjige. 


Uporedo sa pisanjem, Herbert se 
aktivno bavi i izgledom svojih knjiga. »Ja 
sam obučavan u umetničkoj školi pa 
volim da dizajniram korice. Sve do 
nedavno, bio sam i sopstveni agent. Ja 
nisam jedan od onih pisaca koji samo 
predaju rukopis.« 

Na primedbe da u njegovim knjigama 
ima previše nasilja, Hefbert je konačno, 
iznerviran, odgovorio dosadnim novina- 
rima: »Tako je, ja pišem o nasilju radi 
nasilja, baš kao što Harold Robins piše o 
seksu radi seksa, Robert Hajnlajn naučnu 
fantastiku radi naučne fantastike, a 
Margaret Drebl lepu književnost radi lepe 
književnosti. Samo što njih niko za to ne 
pita, zar ne?« 

Herbertova proza je tečna, besprekorno 
odmerena i engleska. Ali, kao što King 
kaže; »Džejms Herbert naleće na nas 
ispruženih ruku, i ne želi samo da nam 
privuče pažnju; on nas zgrabi za revere i 
počne da nam vrišti u lice. To nije 
naročito umetnički metod napada... ali je 
delotvoran. U svojim horor-romanima 

Herbert ne samo da piše kao što je činio i 
Robert E. Hauard, on obuva svoje 
borbene čizme i kreće da zaspe čitaoca 
užasom.« 


Najnoviji roman Džejmsa Herberta, 
UKLETO (Haunted), trenutno je na prvom 
mestu liste poznatog časopisa Bookseller. 
U ovoj knjizi, Herbertov skeptični junak 
Dejvid Eš, ubeđen je da se većina 
natprirodnih događaja može objasniti 
krckanjem, truljenjem drveta i tajnim 
promajama koje izazivaju noćnu lupnjavu. 
Ali, posle tri jezive noći provedene u 
ukletoj kući, u zabačenom domu dva 
brata i njihove lepe sestre, za koju se 
ispostavlja da je šizofrenik, on biva 
primoran da promeni mišljenje. 


I kod ove knjige, Herbert nastupa pre 
kao kompletan proizvođač nego kao puki 
autor. Osim što je dizajnirao korice, on 
nadzire i reklamnu kampanju koja je 
prati. A njen slogan; »Možete li spavati sa 
duhom и 


kući?« usmeren _ [е па 
z TA 47 Po 


jedinstveni događaj u UKLETOM. Prvi put 
u književnosti koja se bavi duhovima, 
čovek od krvi i mesa vodi ljubav sa 
ženskim duhom. 


Herbert je, dakle, u formi kao i obično. 
Prodaja njegovih knjiga širom sveta 
nedavno je premašila broj od dvadeset 
miliona primeraka, i neshvatljivo je da, 
izuzev dva pokušaja neovlašćene 
serijalizacije u sarajevskom Venu i Svijetu, 
Džejms Herbert uopšte nije objavljivan u 
Jugoslaviji. 

Koliko saznajemo, ovo će uskoro biti 
ispravljeno. Otkupljena su prava za 
objavljivanje PREŽIVELOG, a pregovara se 
i o mogućnosti objavljivanja Pacovske 
trilogije, tako da će već početkom 1990. 
Herbertova zarazna proza ugledati 
svetlost dana i na srpskohrvatskom 
jeziku. Čini se da vreme strave i užasa kod 
nas tek nastupa. Pripremite se. 

Prikazi knjiga 


Džejms Gan, urednik, Nova enciklopedija 
naučne fantastike (The New Encyclopedia 


of Science Fiction). Izd. kuća »Vajking« 
(»Viking«). 0-670-81041-X, tvrdi povez, 
520 str oktobar 1988. 


Ova Nova enciklopedija naučne fantas- 
tike demonstrira zbog čega je potrebno 
da postoje zakoni о istinitosti и 
oglašavanju. lako je korisna, ova knjiga 
nije ona definitivna referentna knjiga 
kakvu bismo se nadali da ćemo dobiti, i 
kakvu naslov nagoveštava. Knjiga na dva 
načina skreće pažnju na sebe. Naslov 
podseća na Enciklopediju naučne fantas- 
tike (u britanskom izdanju The Encyclo- 
pedia of Science Fiction, u američkom 
izdanju The Science Fiction Encyclopedia) 
urednika Pitera Nikolsa (Peter Nicholls), 
delo koje je postavilo standard izvrsnosti 
za referentna dela te vrste. Još od dana 
prve pojave te Nikolsove enciklopedije, 
godine 1979, njeni poštovaoci uzalud su 
čekali vest da će ona na neki način biti 
ažurirana, kao što se radi sa pravim 
enciklopedijama. Ganova Nova enciklope- 
dija nije ono što su čekali. Naravno, 
Džejms Gan je cenjen zbog svog dela Al- 
ternativni svetovi, koje je istorija SF- 
literature. Njegovo ime daje i ovoj 

Kad se to ima u vidu, delo koje smo 
dobili nije baš ono što bismo očekivali. 
Doduše, znatna količina stručnosti jeste 
ispoljena. Među saradnicima ima mnogo 
onih koji evidentno poznaju naučnu 
fantastiku; spisak njihovih imena delovao 
bi itekako ubedljivo. Međutim, rezultat je 
malčice pomaknut sa prvog mesta, kao 
da je knjiga delimično polarizovana u 
neku drugu dimenziju. Ponajviše upada u 
oči to što je SF-film naglašen u toj meri da 
su mnogi individualni filmovi navedeni i 
obrađeni kao pojedinačne stavke. Jedan 
od najgorih primera nepotrebne pričan- 


cije jeste članak Bila Vorena o Đavoljoj 
devojci sa Marsa (19—54), jadnom i 
očajnom jeftinom filmiću tipičnom za 
1950-te. U ovom smislu, Nova enciklope- 
dija je svojevrsna zagonetka. Neki članci 
posvećeni su pojedinačnim filmovima, ali 
nijedan pojedi-načnoj knjizi; a ti članci o 
filmovima obuhvataju ne samo začet- 
ničke (seminal) filmove, nego і 
mediokritetne kao što је Gledalac 
(Looker) iz 1981. 

Ove idiosinkretičnosti su donekle nado- 
knađene onim uobičajenijim člancima 
koji su razumno ažurni. Nije obuhvaćen 
Blejlok (Blaylock), ali su uključeni Pauers, 
Separd, Gibson, i Robinson. Knjiga nudi i 
eseje o raznim SF-temama po alfabet- 
skom redosledu. Prvi takav govori o 
»арепїїта« (literarnim), a poslednji o 
»ženama«. Ovim načinom pokrivena je 
znatna teritorija. Ali, na žalost, i ovde 
Nova enciklopedija zaostaje za standar- 
dima koji su drugde postavljeni. Eseji su 
neugodno šematizovani. Majk Mak Ki 
(Mike McQuay), na primer, pomenut je 
po svojim avanturističkim tekstovima 
rađenim samo za novac, baš kao što bi se 
moglo očekivati ako je o njemu suđeno 
na osnovu predubedenja, bez uzimanja u 
obzir njegovog romana Uspomene (Me- 
mories) nominovanog za nagradu »Filip K. 
Dik«. Eseji su se pomakli daleko i 
predaleko u pravcu toga da budu samo 
rekapitulacije onoga što su drugi već 
ranije govorili. Umesto da razjašnjavaju i 
osvetljavaju, ovi eseji samo podvrgavaju 
čitaoca monotoniji često ponavljanih 
istina. Takve rezultate verovatno dobija 
profesor književnosti od svojih studena-ta 
ako tokom suviše dugog niza godina daje 
uvek iste domaće zadatke. 

Sve ovo može učiniti da naš sud o ovoj 
enciklopediji zazvuči lošije nego što ona 
to zaista zaslužuje. Očigledno, za one koji 
imaju neko predznanje i iskustvo na SF- 
polju, ova enciklopedija je korisna u 
ograničenoj тегі. Međutim, Као 
referentno delo za potpune početnike, 
ona svakako može dobro poslužiti. 
Možemo je kritikovati da posvećuje 
previše ili premalo prostora izvesnim 
stvarima, ali ona, ipak, pokriva široki 
teren i otvara mnoge prozore za one koji 
kroz njih nikad ranije nisu gledali. 

e 
Brus Sterling, Ostrva u mreži (Islands in 
the Net). Arbor Haus, 0-87795-952-8, 
tvrdi povez, 348 str. Junil988. 


Kiberpank je mrtav; kiberpank je živ i 
bujno napreduje. Ovaj paradoks proističe 
iz terminologije. SF literatura čiji su 
protagonisti mladi, buntovni, sa moru- 
kanskom frizurom (u vidu uspravne četke 
duž sredine lobanje, prim. prev.), uklju- 
čeni u kompjutere, ili su neka kombi- 
nacija gore pomenutog, već je postala 
formula. Tu već u velikoj meri dominiraju 
imitatori i novi romanopisci koji se još 
uvek bore da nadu svoj glas. Naučna 
fantastika koja dovodi u pitanje prih- 
vaćene tradicije, preuređuje društvo, i 
daje vizije dolazeće globalne kultu- 
re/ekonomije bazirane na informacionim 
mrežama, jeste naučna fantastika koja s 
pravom nastoji da potisne sve ranije 
esefične futurističke vizije u zastarelost. 
Ali, ipak, ostaje problem tih ogledalskih 
naočara... 

Brus Sterling otelotvoruje kiberpan- 
kovski paradoks, produkuje vruće 
»manifeste« tog pokreta a ujedno i 
literaturu koja je pismena, humana i 
pažljivo promišljena koliko bi ijedan SF- 
humanista najviše mogao poželeti. (Hu- 
maniste bismo mogli definisati jedno- 
stavno kao pisce koji pišu sada i koji su 
ambiciozni koliko i kiberpankeri, ali imaju 
manje sklonosti ka vezivanju u grupe i ka 
zapaljivoj retorici). Sterlingov novi roman, 
Ostrva u mreži, evidentno odaje pošto- 
vanje (»omaž«, homage, prim. prev.) 
Hemingvejevim Ostrvima u struji — tu su 
čak i karipske epizode i scene moralno 
problematičnih avantura na morskim 
prostranstvima. Roman je lirski, duboko 
misaon i obeležen totalnim odsustvom 
ma-loletnih prestupnika sa utikačima 
gurnutim u glavu. 

Lora i Dejvid su ekvivalent iz dvadeset- 
prvog veka i »japija« (yuppies), pristojni, 
uspešni i normalni Amerikanci današnjice 
srednjeg i višeg materijalnog stanja, 
(primedba prevodioca); njihova želja za 
uspehom transformisana je u temeljitu 
lojalnost prema kompaniji, s tim što 
kompanija postaje, u japanskom fazonu, i 
porodica zaštitnik čoveka. Ukidanjem 


hladnog rata i eliminisanjem nuklearnih 
arsenala, njihovo stoleće oslobođeno je 
apokaliptične pretnje globalnog holoka- 
usta. Ova duboka promena, u sadejstvu 
sa sveprisutnom komunikacionom Mre- 
žom, dovodi do pojave ljudi kao što su 
Lora i Dejvid, jednovremeno sofisticirani i 


naivni, ogrnuti »medijskim ružom« 
(»media rouge«), vesti u komuniciranju 
sa javnošću i u arhitekturi, malo 


podrugljivi prema zloj starijoj generaciji 
— i očajno nespremni da se suoče sa 
kompleksnim ilegalnim svetom info- 
pirata (data-pirates) i revolucionara koji 
osvaja njihovu varošicu Galveston poput 
jednog od tamošnjih smrtonosnih ura- 
gana i menja njihove živote zauvek. 

Korporacijska politika šalje ovaj mladi 
par (ukrcavajući i njihovu bebu) u novo- 
tehnološku vudu-čudnovatost Grenade; 
onda Lora odlazi u dalje avanture koje je 
potiskuju u pavcu zrelosti kakvu ona 
nikad ne bi mogla dostići u starom 
bezbednom korporacijskom životu. To su 
gole kosti ove fabule, ali Sterlingova 
genijalnost leži u razradi značajnih 
detalja, u onim sitnicama koje čine da 
nam buduća društva budu istovremeno i 
uverljiva i tuđa. Nove mode, nove 
tehnologije, novi načini razmišljanja 
fermentuju na sve strane kao neki 
egzotični kvasac, dok večite opasnosti 
Podzemlja daju uzbuđenja i nove uvide. 

Roman Ostrva u mreži se direktno hvata 
u koštac sa ljudskom kompleksnošću, 
rekonstruišući svet na takav način da 
imaginarna budućnost otkriva jednako 
razrađenu čudnovatost naših vremena. A 
što se tiče naočara s ogledalima, a one su 
tu — kao »unutrašnje šale« (šale za uži 
krug poznavalaca, prim. prev.) ili kao 
orijentiri koji daju retke momente znanog 
u lavini promena. 

e 

K. Dž. Čeri (C. J. Cherryh), Paladin (The 
Paladin). Izd. kuća »Bin« (Baen). 0-671- 
65417-9, meki povez, 383 str, cena 3,95 
dolara. Jul 1988. 


Čeri je postavila svoj roman Paladin u 
jednu imperiju koja ima elemente i stare 
Kine i samurajskog Japana, u nekoj 
neodređenoj pred-industrijskoj prošlosti. 
lako se prodaje ka fantazija, u ovom ro- 

manu jedina magija se sastoji u tome što 
neki likovi, i to oni lakoverniji, veruju da 
su neke pojave natprirodne. Čeri uzima 
istočnu tradiciju žene ratnice — tradiciju 
često i prečesto sramoćenu sadašnjim 
»sagama« sa bronzanim brushalterima i 


krpicama oko bedara — i istražuje šta bi u 
realnosti bilo potrebno da bi jedna 
osvetoljubiva devojka postala moćni 
borac. 


Prvo je potreban učitelj: Šoka, svojevre- 
meno slavni aristokrat i mačevalac, 
pobegao je iz smrtonosnih dvorskih intri- 
ga i posvetio se jednostavnom životu 
usamljeničke kontemplacije i grubih vrli- 
na. On odbija da uzme učenike ili da se 
dalje meša u politiku... sve dok u njegov 
život ne uđe tvrdoglava mršava seoska 
devojka koja će razbiti njegov mir. Devoj- 
ka Taizu ima vatrenu odlučnost i fizičku 
eleganciju rođene ratnice, ali joj nedosta- 
ju mišići i taktičko znanje. Soka, prihvata- 
jući nevoljno da joj bude trener, i sam 


doživljava fizičku i emotivnu 
transformaciju. 
Сеп odbija da se prepusti lakim 


odgovorima па dileme njenih likova, 
brzim rešenjima iz žanrovskog heroizma 
ili romanse. Promene zahtevaju i dosta 
vremena, i ogroman napor volje; događ- 
aju se i prodori neočekivanog Kad Soka i 
Taizu konačno krenu da unište svog 
zajedničkog neprijatelja, čitalac već ima 
iza sebe mukotrpni ali oduševlja-vajući 
pređeni put koji je sa njima delio, a 
takođe ima pred sobom još takvog puta 
pre nego što se roman završi. 

To je grabeća drama, uzano fokusirana i 
nezaustavljiva baš kao i sama Taizu. 
Pročitajte Paladina i nikad više nećete 
pristati na još jednu od onih običnih žena 
koje vitlaju mačevima. 

e 
Kim Stenli Robinson, Zlatna obala (The 
Gold Coast). Izd. kuća »Tor« (Tor), 0-312- 
93050-X, 441 str, februar 1988. 


Kim Stenli Robinson vraća se u južno- 
kalifornijski pejzaž koji je prvo istraživao u 
romanu Divlja riva (The Wild Shore), 
svojim novim romanom, Zlatna obala. 
Vreme i mesto su isti, sredina 21. veka, 
duž onog prirodom-blagoslovenog koma- 
da obale južno od Los Anđelesa. Priča o 


bolnom odrastanju Džima Mak Fersona 
po mnogo čemu je ista kao ona ranija, ali 
pozadina je izmenjena. Umesto Amerike 
u karantinu, kojoj je ostala uglavnom 
samo zelena divljina posle strahovitog 
napada neutronskim bombama, vidimo u 
Zlatnoj obali Južnu Kaliforniju nama 
mnogo poznatiju, naime, onu »brzu«, sa 
mnogo mućkaroša koji podvaljuju oko 
građevinskog zemljišta i oko vojnih 
isporuka, i sa drogiranjem na žurkama. 

Prvo što treba reći o Zlatnoj obali jeste 
da to nije SF-roman. lako se dešava u 
bliskoj budućnosti, iako se pominiu neke 
zasad još nepoznate droge i ponešto o 
visoko-tehnološkim istraživanjima u mo- 
dusu »ratova zvezda« predsednika Rega- 
na, ništa u ovoj Robinsonovoj priči ne 
zavisi od ma koje naučne ideje. A šta nam 
to govori o budućnosti naučne fantasti- 
ke? Zamislite Divlju rivu napisanu bez 
ideje da su vlada i ekonomija uništeni 
neutronsko-bombaškim napadom a onda 
karantinom izolovani od ostatka sveta. U 
tom pogledu, Zlatna obala će svakako biti 
u nekoj meri razočaranje za čitaoce koji 
će se pitati, kao u onoj nedavnoj 
televizijskoj reklami, »Gde je tu naučna 
fantastika?« 

Pošto je mladi Džim Mak Ferson veoma 
sličan Henriju Aronu Flečeru iz Divlje rive, 
činilo bi se da je Robinson već počeo da 
kopira samog sebe. Iznenađujuća je 
činjenica, međutim, to da Zlatna obala 
itekako ostane u pamćenju, baš kao i delo 
koje joj je prethodilo. Džim je ambiciozni 
pisac; iako se ne može porediti sa mladim 
Stingoom (Stingo) u ro-manu Vilijema 
Stajrona Sofijin izbor (William Styron, 
Sophie's Choice), ima nečeg privlačnog u 
njemu i u načinu kako bira materijal. On 
pokušava da se priseti šta je ova zemlja 
bila kad je imala svoju punu lepotu, pre 
nego što je pala u šake industrijalcima, 
građevinskim preduzimačima, desničar- 
skim političarima i svima ostalima. Bez 
obzira na stereotipe koji sada možda 
postoje u vezi sa teritorijom  Orindž 
Kaunti (Orange County), Robinson daje 
pesmu-pohvalnicu za nešto što je već 
nestalo, kao i Džimova naivnost, i što više 
nikad ne može biti vraćeno. 

NAUČNO FANTASTIČNA SCENA 
U DOLINI ŠENTFLORIJANSKOJ 


U našoj je zemlji naučna fantastika još 
uvijek veoma neozbiljan i marginalan 
podžanr main-stream literature, uglav- 
nom zbog samog pristupa većine naših 
izdavača. Mnogi čitaoci su pročitali jednu 
ili dve SF-priče i sreli se sa junacima tipa 
Marcusa Sillarda ili sličnima, pa su se 
samo nasmešili i odbacili knjigu daleko od 
sebe. Moram da kažem da je SF- 
literatura, kao podžanr, na taj način (zbog 
gore pomenutog laičkog pristupa) izgubio 
mnogo čitalaca koje je privukla radozna- 
lost; ti čitaoci, bez sumnje, nisu ni 
najmanje krivi što su nabasali baš na 
nekog Sillarda. Mnogo ima i onih kojima 
su navrh glave sve te roboto-logije i togo- 
logije, tako da su SF-žanru okrenuli leđa. 

Pored svega pomenutog, SF-literatura 
nema sreće, jer je, bez sumnje, teže 
čitljiva od tamo nekog western-romana 
ili, možda, nekog pornića. Činjenica je da 
SF-literaturu čita nekakva »elita«, a dobru 
SF-literaturu čita »elita« u »eliti«. 

Nisam studirao tamo neke komparativ- 
istike pa nemam pojma o osnovnim ele- 
mentima koji sačinjavaju neku priču ali, 
uprkos tome, mislim da sam sposoban 
osjetiti razliku između loše i kvalitetne 
priče. Ako je Asimov sposoban ma- 
tematički sastavljati robotske priče i ako 
je Clarke sposoban sa svojom imagina- 
cijom (koje mu svakako ne osporavam) 
smisliti nesmislive svetove, onda mogu da 
kažem da nekakva Kate Wilhelm, ame- 
rička spisateljica (supruga Damona 
Knighta), svakako može, svojom spisa- 
teljskom sposobnošću, manipulisati emo- 
cijama čitaoca i baš na pravom mestu u 
priči inducirati mu tačno određen kvan- 
tum »katalizatora«, koji će kod tog 
čitaoca prouzrokovati određenu emociju 
neophodnu u tom delu priče. 

Kate Wilhelm (da ne bude uvek Ursulla 
LeGuinn), Vonda Mcintyre, Joanna Russ i 
ostale spisateljice ne trebaju operisati sa 


nezamislivim tehnologijama ili sa sličnim 
stvarima, kao što su to činili već Verne i 
Wells, jer danas ozbiljan SF-čitalac ne voli 
da čita neku priču o izgradnji svemirskog 
broda (ili lifta...) i o putovanju na nekakav 
planet, gde su svi dijalozi, sva radnja priče 
podređeni samo osnovnoj ideji: sastavlja- 
nju svemirskog broda i putovanju. Ako se 
SF-žanr želi upoređivati sa main-stream 
literaturom, onda su bezuslovno potreb- 
ne gore pomenute spisateljice (zašto 
bismo uvek pominjali baš muškarce), 
kojima SF-priča služi kao metafora za 
opisivanje čoveka kao osećajnog bića, sa 
svim lošim i dobrim osobinama.... 

U jesenjim brojevima, u »Siriusu« se 
pojavilo nekoliko pisama, koja su govorila 
o SF-sceni u Dolini Šentflorijanskoj. 
Rađala se polemika o zbivanjima na SF- 
sceni u Dolini, na adresu Siriusa stiglo je 
more pisama, ali na žalost »nešto« je 
poremetilo prirodni tok zbivanja (a za 
slične poremećaje pozvati Arthura...) i 
polemika biva prekinuta. 

Bilo kako bilo, rezultat svih tih »gore- 
dole« štosova је pojava fanzina 
»Blodnjak«, koji nije nešto naročito, ali 
ipak postoji i priča sam za sebe. Od 
februara ove godine, kad je izrađen prvi 
broj, pa do danas, izašla su već tri broja 
sa po trideset šest stranica teksta, a to je 
dosad više od svega što je nastalo na SF- 
sceni u Dolini za nekoliko godina... 

Uz fanzin je sprovedena i SF-anketa u 
kojoj je urednik fanzina došao do 
interesantnih podataka. Mišljenja anketi- 
ranih u vezi sa lokalnom SF-scenom jeste 
da su najpotrebniji sposobni ljudi (60% 
odgovora), fanzini (47%), romani (39%) i 
priče (39%) i tako dalje. Najviše se 
interesuju za SF-romane (92%), priče 
(88%) i film (71%). Najviše čitaju »Sirius« 
(100%), »Monolit« (96%), knjige iz edicije 
»Znak sagite« (88%), ediciju »Kentaur« 
(83%) i ediciju »Polaris« (79%), »Alef« 

(75%), »Zoroaster« (75%). Glasanje za 
najboljeg autora SF-romana iznenađuje, 
jer se očekivalo da će Clarke biti daleko 
ispred ostalih, a rezultati su ovakvi: 
Ursulla K. LeGuinn (96%) glasova), Arthur 
C. Clarke (58%), Frank Herbert (54%), 
Stanislaw Lem (50%), Isaac Asimov (37%), 
Roger Zelazny (37%), Phillip K. Dick (33%), 
i tako dalje. Glasanje za najboljeg autora 
SF-priča: Ray Bradbury (54%) glasova), 
Ursulla K. LeGuinn (37%), George R. R. 
Martin (37%), Isaac Asimov i Arthur C. 
Clarke (33%), i tako dalje, (a Heinlein 
4%...) 

U maju, postao sam član društva 
»Тегга« i saznao mnoge poteškoće sa 
kojima se susreću SF-fanovi. Treba da 
kažem da su u pitanju isključivo banalne 
stvari, kao što je hronična nestašica 
novca i slično, a tome se pridružuju i 
poteškoće koje, u stvari, ne bi trebale biti 
tamo, ali na žalost jesu, i sve skupa je, u 
stvari, nerešivo. Došao sam do spoznaje 
da je SF-žanr tu, gde jeste, baš zbog toga, 
jer možda nema više mnogo onih fanova 
koji su fanovi, uglavnom, po svom srcu, 
nego postoje, uglavnom, fanovi po 
»dužnosti«. SF-društvo sasvim lako može 
da propadne samo zbog toga, jer većina 
članova misli da je nečasno lepiti 
poštanske marke i trčati od SUP-a do ko- 
zna-gde i ako se ne nađe neki debil, koji 
je spreman i da lepi one proklete marke 
na kuverat i trčka na poštu, koji se 
odrekne svog »imena«, svoje »časti«, pa 
napravi onaj prljav, NEKREATIVAN rad, 
onda se može društvo raspasti u param- 


parčad... 

Da o onima, koji zavide drugima, ni ne 
pričam... 

U Dolini Šentflorijanskoj izdaju se 


takozvane »circumcircular« publikacije i 
tako se u knjižarama pojavljuje na odjelu 
»Klasici SF-ax sve deblji štos knjiga koje 
kupuju uglavnom bake unučadi ili kvazi- 
intelektualci kao ukras svojim uvek 
novim, uvek svežim stanovima... 

A kakva je uloga fanzina »Blodnjak« u 
svemu ovome? 


Da se bori protiv imbecilnosti (reči 
čitaoca M. G) i da pokuša da oblikuje 
neku nezavisnu, ili da upotrebim manje 
popularan naziv, alternativnu SF-scenu, 
koju bi sačinjavali uglavnom oni čitaoci 
koji o SF-žanru razmišljaju i koji žele i da 
kažu drugima šta misle (ako ste bolji od 
već renomiranih fanova, koji se danas 
pojavljuju na SF-sceni, možete to svakako 
da dokažete u  »Blodnjaku«. Navali 
narode!). Ako fanzinu ipak nekako uspe 
da se održi na »neodređeno« vreme, 
onda će pokušati da stimuliše i one 
čitaoce koji sami stvaraju SF-literaturu ali 
nemaju mnogo šansi da budu objavljivani 
u Siriusu ili igde drugdje. 

Nadam se da će se fanzin nekako 
održati i ustaliti što više. Izlazi na slove- 
načkom, a poručiti ga može svako, (ad- 
resa: Marjan Skvarča, 61101 Ljubljana 
Linhartova 86), jer nije u »vlasti« nekog 
SF-društva, a svoj prilog isto može poslati 
svako. Marjan Skvarča 

INTERVJU 


SLOBODAN ĆURČIĆ 


Nema sumnje da je Slobodan Ćurčić jedan od najboljih i najplodnijih domaćih SF 
pisaca. Objavio osam romana i oko četrdeset priča, dobitnik nagrade SFera, prva 
nagrada na konkursu Radio-Zagreba, zbirka priča u »Kentauru«, roman u nastavcima 


u »Ekspresu«... Priče objavio u 


»Siriusu«, 


»Galaksiji«, »Eureci«, »Večernjim 


novostima«, »Politikinom zabavniku«, »Alefu«, »Superpipu«... 


Šta još reći? 
Najbolje da damo reč Slobodanu. 


Počeci druženja sa SF-literaturom 


Vrlo rano, još u detinjstvu. Čitao sam 
enormno mnogo, pa tako »pronašao« i 
Verna Velsa, do Hajnlajna, Asimova i 
mnogih drugih. I kada sam upoznao SF- 
žanr, nikad više ga nisam napustio. Nešto 
kao magija. 

A prvi počeci pisanja? 

Opet vrlo rano. Znam da sam u trećem- 
četvrtom osnovne već imao, svakako u 
rukopisu, prvi roman. Jasno, nešto slično 
spejs-operi. Moji su ga pokazivali okolo, i 
tu mi je među klincima skočio rejting. 
Ozbiljno pisanje došlo je znatno kasnije, 
sa prvim magazinima koji su objavljivali 
SF-tekstove. 
Kako izgleda 
Сигёіса? 

Interesantno pitanje. I ја ga skoro uvek 
postavljam domaćim i stranim piscima. 
Pa... najčešće pišem direktno u mašinu, 
retko kad, osim ideja, koristim druge 
vidove pisanja. Sačekam da malo odstoji, 
da se razbukti u meni. Dotle radim na 
kraćim storijama — priče, novele... Ja 
insistiram na temperaturi, tempu, brzom 
izgaranju. Sa dosta pritiska u svemu, 
dijaloga. Kožu treba ponekad i prevrnuti 
naopako. Naravno, uz sve iskušane ideje, 
otvarati nove. Za ideje ne brinem. Kao i 
Bredberi, svaku zapisujem i odlažem u 
specijalnu fasciklu. To je to, uglavnom. 
Ostatak ostaje kao lični stil... i još 
ponešto. 


pisanje Slobodana 


Pišeš i SF-radio-igre? 
Priznajem da je SF — radio igra postala 
važan činilac u mom spisateljskom radu. 


Radio pruža jedan specifičan vid 
izražavanja, audio-utisak. Pisati za 
slušanje, sa dosta imaginacije. Veliki 


izazov, jasno, ali koji pomaže piscu da 
pronalazi novo, da preoblikuje stil. | 
kvalitet uvek odnosi prevagu. 


Šta trenutno pišeš? 


Sve vidove, što bi rekli. Završavam 
roman, radim na dvema novelama, 
sedmično do tri-četiri kraće priče. 


Spremam i SF — radio-igru, kao i drugu 
zbirku priča za koju pravim odabir. Dosta 
posla, možda previše, uključujući i pisanje 
koje ne dodiruje SF — žanr. 

Već dugo te nema u »Siriusu«? 


Ha, ha... Ma, jasno, nema me. Neće me 
ni biti. Bio je nesporazum, tačnije, 
nekorektnost s njihove strane, bomba sa 
zakasnelim delovanjem... ha, ha... Ali 
»Sirius« neće prestati da izlazi ako ja ne 
objavljujem u njemu, zar ne? 

Hoće li trilogija o kiborgu Lari postati 
tetralogija? 

Podsetio si me na Laru Bogomoljku, lik 
na kome se rado zadržavam. Da, već ra- 
dim na četvrtom delu. Pisanje je ušlo u 
onu fazu kada se ne ostavlja da dugo 
stoji. Biće i malih, za čitaoce neočeki- 
vanih, perturbacija. Neko će morati da 

ode sa fona događanja... U stvari, odluke 
donosim i u toku samog pisanja. Ja sam 
najkritičniji prema svom radu, pa ipak mi 
se čini da je ideja dobra. Videće se. 


Androidi su dominantna tema tvog 
opusa? 

Tvorac napravi čoveka prema liku svo- 
me... Zašto čovek ne bi identično 
postupio, glumeći Tvorca, igrajući se sa 
androidima, divnim pronalaskom Filipa 
Dika, sa svim neočekivanim problemima 
koji tu nastaju? To je, zaista, nezaobilazna 
tema koju proučavam i na kojoj nepre- 


stano radim. Pa, neko je morao posle 
Dika da produži to, nije li tako? 

Na kraju, tvoj savet onima koji počinju 
da pišu SF — literaturu? 


Savet? Besplatan? Toliko ima saveta da 
početnici mogu samo da se zbune, do 
guše su и savetima, mislim. Ірак, 
neophodno je da mnogo čitaju, razvijaju 
sopstveni stil. Neosporno je da i mnogo 
pokušavaju. Zanatski deo mora da se 
stalno glača, jer samo ideja ne vadi stvar. 
I što napisu da nekome pošalju. | to je 
sve. 

O ROMANU MATE 
HANŽEKOVIĆA - 
»GOSPODIN ČOVJEKA 


Ne, nije to SF-roman, ali ima jake SF- 
elemente, naročito u prvim poglavljima, i 
neki ljudi će mi sigurno zameriti kad u 
Istoriji hrvatske SF-književnosti budem 
Hanžekovićevo delo izostavio. (Ali 
pomenuću ga sa pola rečenice u poglavlju 
»Neki problemi daljeg istraživanja«, kao 
delo blisko i srodno naučnoj fantastici.) 
Čitaoci »Alefa« imaju sada priliku da 
saznaju o čemu se radi. 

Primerak koji sam pronašao knjiga je 
znatne veličine, 138 sa 204 milimetra, ro- 
man počinje na sedmoj stranici a završa- 
va se na 459. Objavljena je u Zagrebu 
1932. godine a štampao je »Zadružni 
štamparski zavod, Vrhovčeva 11. U knjizi 
je i slika pisca. Roman je podeljen na 
jedanaest poglavlja. Na početku је 
prikazano da se dogodio »28. rujna 19...« 
svetski rat pomoću eksplozivnih plinova; 
svet je razoren, neke kopnene mase su 
potonule u more. Glavni junak, i narator, 
u početku misli da je jedini preživeli 
čovek na svetu, i počinje robinzonsku 
egzistenciju. Ova robinzonijada je ubedlji- 
va, detaljno i dobro prikazana, vrlo ese- 
fična (SF-ična). Prvo poglavlje je radost za 
ljubitelja SF-žanra, jer obećava dobar SF- 
roman. Već drugo budi tešku sumnju, jer 
se rasplinjava u monolozima o nekim 
detaljima političke situacije posle prvog 
svetskog rata, što je sad, dabome, sasvim 
požutelo. 

U trećem poglavlju ovaj narator ističe 
da je on Zagrepčanin i Hrvat, pripadnik 
»pjesničkog i nedužnog naroda Hrvata«; 
on sreće još jednog preživelog, a to je 
engleski avijatičar Osian Trijamf star 
trideset dve godine. Taj je imperijalist, 
gramzivac, šovinist, prznica itd. 
Odjednom roman kreće užasno loše: 
pokazuje se da je Osian samo sparing- 
partner za obimne moralističke diskusije. 
Narator je protiv »materijalizma«, protiv 
bede, protiv mehanizacije, protiv stripti- 
za... U četvrtom poglavlju oni lete 
Osianovim avionom (koji se očuvao jer je 


u momentu svetske kataklizme leteo 
visoko... pa ga nisu zahvatile eksplozije 
gasova koje su pocepale kontinente) i 
nalaze trgovački brod prepun hrane, pića, 
lekova, tehničke robe, goriva, oružja, kao 
kakva super-robna-kuća plus apoteka 
plus arsenal...« i sve to prisvajaju jer (baš 
zgodno) plinovi su otrovali celu posadu a 
brod je ostao netaknut. Pronalaze i 
cepelin! Sad ovi Robinzoni Krusoi, divno 
opremljeni gotovim proizvodima zapadne 
tehnološke civilizacije, mogu da se bave, 
natenane, diskusijama. Narator kritikuje 
tu civilizaciju čiji brod je šćapio: Zapad je 
bio »sebičan, nemoralan i zloban«, bila je 
loša i sva evropska politika, i cela bela 
rasa ali Japanci su bili dobri, plemeniti, 
nenasilni, nesebični. Tako ro-man tone u 
otvoreno propovedanje u koje će potom 
tonuti sve dublje, nepovratno. Peto 
poglavlje je sasvim dato zanesenom 
pamfletarskom  političenju — о zlim 
industrijalcima, dobrim proleterima, lošoj 
higijensko-tehničkoj zaštiti u fabrikama 
na Zapadu, opakoj dvoličnoj kapitalis- 
tičkoj kulturi. Uzgred, sreću još jednog 
preživelog, ali taj je skroz lud, i Osian ga 
ubije. 

U šestom poglavlju oni sreću dve mlade 
žene. Jedna je Nemica, Mina Saden. 
Druga je Japanka, Otama. Japanka ima 
mušku bebu koju uzorno čuva. Oni 
uspostavljaju  drugarske odnose, Као 
pravi ratni drugovi, ali ženski drugovi ipak 
dobijaju da rade ženske poslove a muški 
muške, tu dileme nema. Pojavljuju se još 
trojica preživelih, to su neki rđavi 
muškarci koji ih napadaju, a rđavi Osian 
ih poubija revolverom. Dakle, naratoru 
ostaju uvek čiste ruke, a razne prljave i 
krvave poslove koji iskrsnu svršavaće zli 
stranac koji će se uvek naći pri ruci. 
Delimo poslove, ti i ja: ti si pištoljdžija i 
militarista i ti odbijaš napade a ja sam 
propovednik pacifizma i razoružanja pa ja 
lepo i bezbedno živim iza tvojih leđa i 
zasipam te kritikama! 

U osmom poglavlju četvoročlana grupa 
dobrih pronalazi jedno ostrvo koje je 
jedini ostatak Hrvatske; nazvaće ga Eden. 
Objašnjava se izraz »gospodin čovjek«: to 
je ceo oholi i neskromni ljudski rod, to je 
moderni tehnološki čovek koji, u svojoj 

bezbožnoj prepotentnosti, želi da ima 
lekove, alate, traktore, automobile, 
knjige, radio-aparate, kuće, i tako dalje. 
Bezbožno je, i protiv boga Hrista, imati 
traktor ili kosačicu, jer te mašine nam ne 
daju da imamo »idilične muke znoja«; 
treba da se mučimo, treba da gajimo u 
sebi »etički kult rada, patnje, ustrajnosti i 
strpljivosti«. Narator je protiv trgovine 
kao takve; »argument« mu je tvrdnja da 
trgovci uzimaju sebi (ako je navedeni 
primer tipičan) maržu od 36%! Grupa 
odlučuje da dečaku da ime Adam. U 
devetom poglavlju nalaze jednu ženu sa 
ženskom bebom; ta žena umire od neke 
bolesti i grupa uzima dete sebi. Ovde je 
narativna strategija sasvim providna: 
naratoru treba jedna malena devojčica 
Eva, koja bi bila vaspitavana totalno po 
volji grupe; njena majka to možda ne bi 
dopustila, a možda se ne bi ni uklopila u 
grupu (nema trećeg muškarca), pa je zato 
narator pomoću te bolesti »odstrelio« 
majku — i beba, bespomoćna, pada u 
šake grupi! Daju joj ime Eva. 

U desetom poglavlju, već uspostavljeni 
parovi se razmenjuju, pa se Osian ženi 
Japankom a narator Nemicom. rešenje je 
divno za naratora: Japanka je bolešljiva, 
ima dete od nekog drugog čoveka, etnički 
i kulturološki je udaljenija, ukratko, nju 
manje želim, i ona ide — tebi; a ova koju 
više želim, ide — he, he... meni. 

Narator se izjašnjava i protiv sporta, 
filma, protiv pesnika Bodlera, Verlena, i 
Malarmea (zato što ne pomažu prolete- 
rima), tvrdi da se posle 1918. nije 
dogodio nikakav progres, i sve u tom 
stilu. A u jedanaestom poglavlju, grupa 
(uz puno učešće Osianti, prevaspitanog) 
uništava svu svoju tehniku, mašine, čak i 
tek započeti hram, i vraća se u 


primitivizam, и život ро principu: 
živećemo dok priroda daje, a kad 
ponestane u koze mleka ili na grani 
jabuka... pašćemo travu... ili ćemo 


umreti. Pobožni i smireni. 

I tek tada čitalac može u totalu da 
sagleda pravu strukturu ovog romana. To 
je roman koji propoveda povratak nekom 
hrišćanskom, ili prethrišćanskom, ili čak 
paleolitskom utopijskom arkadijskom ko- 
munizmu. Stvar nije potpuno neizvodljiva 


jer i danas u nekim ćoškićima amazonije i 
Nove Gvineje životare pojedine grupice 
po principu »banane sa grane« i večne 
budnosti da ne naiđu zveri ili ljudožderi. 
Roman čak izdaleka, koketira s idejom da 
žene budu zajedničke, i deca takođe, a taj 
horor je uvek negde iza ugla kad počne 
poništavanje individue. (Znate za Hitlerov 
projekt »Lebensborn« tj. »Izvor života«?) 
E, sad, pošto je takva arkadijska utopija 
cilj, narator se, kao i svi utopisti, suočava 
sa blagim pitanjem: kako to ostvariti? 
Kako preći iz ovog stanja u ono, ciljno? 
Niko ne bi hteo, jer ona država ili državica 
koja bi se do te mere uprosjačila i 
porušila imala bi odmah masovno 
umiranje od gladi, bande na ulicama, 
intervenciju spolja, itd. Ukratko, utopija 
bi već u startu propala. Cak i kad bismo 
poubijali ceo svet sem poslednjih milion 
ljudi, i taj milion bi odbio da se podvrgne 
tako užasno glupim idejama. | kad bi ih 
ostalo hiljadu (nasumice odabranih), opet 
bi odbili. | među stotinom bi bilo mnogo 
onih koji bi odbili; i među desetoricom! 
Zato narator konstruiše situaciju koja je 
onaj pravi, proverbijalni, »čist lista toliko 
potreban utopistima: satire baš celo 
celcato čovečanstvo sem sebe samoga i 
dve lepe mlade svoje jednomišljenice, i 
jednog nejednomišljenika koji će godina- 
ma služiti kao poslušno slabiji oponent u 
diskusijama, naslušati se ргіаіка, i 
dozvoliti da mu grupa na kraju ispere 
mozak te da bude preobraćen; dodaje i 
dve bebe, Adama i Evu, koje će biti (u 
početku...) nemoćne da se odbrane od 
takvog vaspitanja; i, eto, nova civilizacija 
je stvorena, čovečanstvo ima novi 
početak i živeće, odsad pa zauvek, samo 
tako. 

Potreba da se zatru baš svi ostali ljudi 
na svetu pokazuje da je i sam utopista 
svestan da to njegovo niko ne bi hteo da 
prihvati. A na samom početku romana, 
onaj način kako on likvidira skoro sve 
ljude na svetu, to je mesto gde ima SF- 
elemenata. 

Ali ne dovoljnih da bi ovo bio SF-roman. 
Gospodin čovjek je utopijski roman. To 
preovlađuje. Zato, tačka. 


Aleksandar B. Nedeljković 

KNJIGE 


Gregori Benford _ 
VREMENSKI PEJZAZ 
Znak Sagite, Beograd, 1988. 


Kad nekog ili nešto voliš, vrlo je teško 
isključiti emocije i nepristrasno ga ocenji- 
vati. Tako većina nas koji se bavimo na- 
učnom fantastikom ima običaj da je 
neumereno hvali, najčešće i nesvesno 
snižavajući kriterijume vrednovanja, a sve 
pod okriljem nekakvih hipotetičnih speci- 
fičnih odlika žanra. Ipak, u retkim tre- 
nucima poštenja, ili kad naiđemo na delo 
koje svojim kvalitetom prosto razruši 
njegove granice, moramo da priznamo da 
uglavnom čitamo osrednju književnost. 
Tek kad se to dogodi shvatimo koliko 
smo, na žalost, da-leko od književne 
matice, koliko su zidovi geta još uvek 
visoki. 

Čini se da ona magična reč SCIENCE 
FICTION, utisnuta negde na koricama 
knjige, pored očigledno sve pozitivnijeg 
finansijskog efekta još имек donosi 
gotovo potpuno ignorisanje od strane 
književih kritičara ,zvaničnih“ književnih 
časopisa. Tako je u svetu, tako je i kod 
nas. 

Mnogi pisci naučne fantastike su poku- 
šavali da je se oslobode u trenucima kada 
su smatrali da su dovoljno sazreli da 
krenu u pohod i na velika vrata udu u svet 
Književnosti -Elison, Silverberg, Martin - 
ali su odustajali i pokajnički se vraćali da 
barem budu ,prvi u selu“. Drugi, veštiji ili 
lukaviji - Voonegat, Balard, Prist - uspeli 
su da se nekako provuku i sada se, sa 
manje ili više uspeha, kreću njegovim 
vetrometinama. 

Gregori Benfordu tako nešto nikada nije 
padalo na pamet. Fizičar po struci, umeo 
je da realno sagleda svoje spisateljske 
mogućnosti i odabere podžanr koji mu 
najviše odgovara -,,tvrdu" naučnu fantas- 
tiku, bez obzira što se on u vreme 
stvaranja ovog romana (1980. godine) ni 


izbliza nije nalazio u središtu pažnje 
čitalačke publike. 

Naravno, u romanu Vremenski pejzaž 
reč je o nauci. Ili bolje, potencijalnoj 
nauci, jer putovanje kroz vreme još nije 
prekoračilo granice Tmurne, fantastike. 
Benford za polaznu pretpostavku svog 
romana uzima činjenicu da je moguća 
komunikacija sa prošlošću putem tahjo- 
na, čestica koje se mogu kretati brže od 
svetlosti, i to isključivo brže od svetlosti, 
pa mogu putovati unatrag kroz vreme i, 
usmerene na mesto gde se Zemlja 
nekada nalazila, prenositi informacije. 

Ipak, nauka - preciznije: fizika — pred- 
stavlja samo sredstvo da se ukaže na 
neophodnost menjanja nečega u ovom 
našem svetu, ako se ne želi budućnost 
prikazana u ovom romanu situacijom u 
kojoj se nalazi Kembridž 1998. godine, 
pritisnut nestašicom hrane, struje, nad 
kojim se nadvija pretnja apokaliptičkog 
biohemijskog procesa u okeanima, a bez 
novca da se nastave istraživanja koja bi 
mogla značiti spas od sveopšte ekološke 
kataklizme. 

Da bi još više istakao sumornost vizije 
budućnosti, Benford za godinu u kojoj bi 
naučnici trebalo da prime poruku bra 
1963. i to američku zapadnu obalu, kon- 
kretnije - Univerzitetski kampus La Džola 
koji usred opšteg ekonomskog prospe- 
riteta Amerike bukvalno cveta. 

Međutim, ma koliko nauka činila 
okosnicu ovog romana, njegovu najveću 
vrednost čine likovi. Jer Benfordovi junaci 
- pretežno naučnici i njihove porodice - 
jesu pravi ljudi, živi i prepoznatljivi, ljudi 
koji vole i mrze, koji su velikodšni i 
gramzivi, ali iznad svega odani poslu 
kojim se bave, a koji im je i posao i strast 
- fizici. 

Iz čitave galerije likova ipak se izdvajaju 
dva: primalac i pošiljalac poruke. Džon 
Renfru, upravnik laboratorije na Kembri- 
džu, do te mere je okupiran nastojanjima 
da poruku pošalje unatrag kroz vreme da 

nema vremena da se posveti porodici, da 
mu sveopšti kolaps izgleda pomalo 
nestvarno. S, druge strane vremenske 
barijere nalazi se Gordon Bernštajn, mladi 
jevrejin s istočne obale; inteligentan ali 
pomalo izgubljen u jednom svetu 
drugačijem od onog u kome je odrastao, 
u kome će morati da nauči nove norme 
ponašanja. Ova dvojica, iako toliko 
različiti po poreklu, životnom dobu, 
karakteru, kao da su jedan isti lik koji nam 
je Benford želeo da predoči - lik naučnika. 
Kažu da svako treba da piše o onome o 
čemu najviše zna. Bolja potvrda te 
tvrdnje od ovog romana teško da se 
može zamisliti. Kako inače objasniti da 
jedan ni po čemu izuzetan pisac napiše 

najbolji SF roman ove decenije? 
Miodrag Milovanović 


ISTORIJA HRVATSKE 
SF-KNJIZEVNOSTI 


Aleksandar B. Nedeljković, 
Samostalno izdanje autora, 
Beograd, 1989. godina 


Posle Istorije srpske SF — književnosti, 
koja je u našim učmalim SF — krugovima 
uzburkala duhove, pri čemu su isti, uglav- 
nom s nožem u zubima, po beogradskim 
sokacima tražili autora ne znajući da se 
on privremeno sklonio u Zemun, 
Romanijska ulica broj 18, sada se iz pera 
istog čoveka pojavila Istorija hrvatske SF 
— književnosti. Razlika u prijemu knjige 
(?) pretežetno potiče od prostorne 
udaljenosti, tako da uskoro možemo nad 
našim gradom očekivati pametne 
projektile srednjeg dometa koji u svojoj 
memoriji nose dobro upamćenu sliku 
dragog nam Ace. 

U čemu je problem? Pa, u više stvari. 
Prvo: Aca B. Nedeljković bez dlake na 
jeziku iznosi svoje sudove koji se najčešće 
ne poklapaju sa mišljenjem većine 
ljubitelja ovog žanra. Drugo: autor isuviše 
pompezno naziva svoja dela istorijama, 
iako ona to nikako ne mogu da budu; pre 
su to skice za istoriju, jer ni po obimu, ni 
po celovitosti ne pružaju dovoljno vernu 


sliku materije koju obrađuju. Treće: autor 
se, u želji da pruži što više podataka, 
nedovoljno kritički odnosi prema njima, 
ponekad iznoseći neproverene informa- 
cije, što izaziva sumnju i u ostale podatke. 

Iz svega ovoga mogao bi se izvući vrlo 
negativan zaključak, međutim, opšti 
utisak nije tako porazan. Za razliku od 
većine, meni se Acin rad čini neobično 
korisnim i sa zanimanjem očekujem svaku 
njegovu knjigu. Jer, ako čovek zanemari 
sve navedene nedostatke, ostaje nepro- 
cenjiv trud koji Aca ulaže u iščitavanje 
gomile đubreta, od kojeg se sastoji 
domaća naučna fantastika, i pronalaženje 
onih tako dragocenih bisera; posao kojeg 
bi se retko ko prihvatio. Pored toga, ako 
čovek ume selektivno da čita i poseduje 
predznanje iz oblasti domaće naučne 
fantastike, u ovim knjigama nailazi na 
neprocenjivo blago podataka o retkim 
knjigama, pseudonima, koji se nigde 
drugde ne mogu pronaći. 

Aca B. Nedeljković je veliki zaljubljenik u 
naučnu fantastiku, a takva mu je i kritika 
— fanovska. Ko od kritičara naučne 
fantastike traži пеки akademsku 
distancu, neka zaobiđe ovu knjigu. Svi 
ostali, kojima je SF — žanr pre svega izvor 
životne radosti, mogu nabaviti ovu knjigu 
pišući na gorepomenutu adresu. 

Miodrag Milovanović 


DENIJEL KEJZ MOREN 
»PRSTEN« 


(Danijel Keys Moran — »THE 
RING«, biblioteka »POLARIS«, pre 
vod Mirjana Živković i Sonja 
Janoski, strana 424, 1989. god.) 
Biblioteka »Polaris« donela je na jugo- 
slovensku SF-pozornicu još jedno novo 
ostvarenje — prevod romana mladog 
američkog naučno-fantastičnog ѕріѕаїе- 
lja, njegov obimni SF-roman »Prsten«. 
Denijel Kejz Moren je u svom romanu 
nesumnjivo vrlo ozbiljno ušao u proble- 
matiku besmrtnosti, antagonizma između 
dugovečnih, tako reći besmrtnika — gos- 
podara svetlosti — koji su u tu višu fazu 

dospeli koristeći se drogom zvanom 
»velemladost«. To je bila osnova, na kojoj 
su kasnije izgradili sve ostalo. 

Nezahvalno je prepričavati jedan obi- 
man roman, pogotovo pisan lepršavim 


Morenovim stilom, ali u približnim 
crtama radnja teče ovako: 
Zemlja je doživela svoj D-dan, svoj 


Armagedon. Moren se koristi izrazom — 
Oganj. Nakon Ognja počinje da teče 
radnja. Preduzimljiva genetičarka T'Pau 
spašava neodređen, ali svakako пе 
preveliki, broj ljudi, naroda, i organizuje 
se kraj zapadne obale Država, tačnije 
Kalifornije. Uspevaju, pripadnici njenog 
naroda, kao i njeni naslednici, da ponovo 
dođu do velemladosti, da otkriju u orbiti 
flotu šatlova, tako да ni nebo nije 
nedostižno. Susreću i (za roman veoma 
bitno) Sestrinstvo Prstena (što Moren 
vrlo inventivno predstavlja kroz kalen- 
darski i hronološki poredane godišnjake), 
koje im otvara dveri Svetlosti. T'Pauin 
narod ulazi u Svetlost, ovladava njom, 
postaje organizovana kasta vladalaca. 
Svakako, dolazi i do širenja, sukoba sa 
Divovima, izvesnim vrstama varvara, sve 
u sklopu širenja T'Pauinog naroda. 

To je sve predstavljeno u posebnom 
delu koji služi kao neposredni podsetnik. 
»Prsten« je, svakako, jedna velika saga, 
saga o večitom sukobu dobra i zla, ljubavi 
i mržnje, saga o planovima koji se pros- 
tiru decenijama i vekovima. Moren 
postavlja i nekoliko snažnih moralnih 
dilema i pitanja — odnos između vladala- 
ca i radnika, između gospodara svetlosti i 
ljudi koji su smrtni, bez prava па 
velemladost. Pojedini, ali samo vrlo retki 
pojedinci, mogu da se približe svetlosti. 
Po meni, Moren je taj vid približavanja 
okarakterisao kao »prosvećenje«, jer bez 
prave besmrtnosti, bez velemladosti і 
sama svetlost, ma šta ona u biti pred- 
stavljala, nema osnove. Citalac jasno i 
aktivno učestvuje u odvijanju radnje, koja 
teče pitko, sa obaveznim uzletima, 
kulminacijama i razrešenjima. Sve sukob- 
ljene strane imaju zvezdu vodilju, životni 
motiv, koji ih gura napred i unapred 
određuje okvire njihovog ponašanja. Niko 


nije sasvim bezgrešan, svetački čist, što 
smatram dobrim Morenovim odabirom 
— nema podeljenosti stereotipa crno i 
belo, dobri i loši momci, naprotiv. Moren 
se nije štedeo u opisima ličnosti, gradeći 
svoj roman kao sagu, sa jedva primetnim 
elementima fantazije, ali i sa snažnom 
potkom S-elementa u romanu, pretpo- 
stavljam da je bio (ako se to može 
pretpostaviti za jednog Amera) u velikom 
iskušenju, da li da roman pretvori u 


trilogiju ili tetralogiju, jer roman sa 
opisanim ličnostima poseduje i їе 
elemente. 


Jezik je čist, stil izbrušen, fabula dobro 
obrađena i dobro vođena. Čak i kalendar 
na kraju romana zaslužuje pažnju. Ideja je 
od svega najbolja. Zaista dobar roman. 

Dosta toga je ostalo neopisano, ali to 
opisivanje bi znatno umanjilo draž 
čitanja. Za domaće pisce, nesumnjivo, 
jedan od pokazatelja kako voditi radnju 
na dobroj ideji, ali i poziv na spisateljsko 
rivalstvo. И 

Slobodan Čurčić 


KLAJV BARKER 
UTKANI SVET 


(Clive Barker: »WEAVEWORLD«, 
biblioteka »POLARIS«, 1989. 


»Divljim Šumama lutala je sva sila 
likova, nije bilo teško izabrati: U svakoj 
priči se, pre ili kasnije, bar jedna scena 
odigravala ovde. Ovo je mesto gde su 
ostavljeni siročići da bi umrli ili pronašli 
svoj usud; device su tu dolazile u strahu 
od vukova, a ljubavnici u strahu od svojih 
srdaca. Ovde su ptice govorile, a žabe 
žudile da dospeju na presto, svaki gaj je 
imao svoj ribnjak, a svako drvo — vrata 
koja su vodila u podzemni svet«. 


Pisati o nekoj knjizi, bez obzira na sve 
predstavlja lični čin. Neka mi ne bude 
zamereno što ću, pišući o ovoj knjizi, biti 
vrlo ličan. Na poslednjem »SFERAKONU« 
u Zagrebu, u toku jednog »okruglog 
stola«, čuo sam čoveka koji kaže otprilike 
ovako: »Oni koji hoće da govore o 
fantasy-književnosti, neka izađu: »njima 

ovde nije mestox. A jedan drugi momak 
tu reče kako »fantasy nije toliko 
maštovita, naprotiv<. Njihovi stavovi su 
lični koliko i ovaj moj — ali sa njima 
nikako ne mogu da se složim. 

Ako ne volite fantasy, a Tolkin vam se 
čini preobimnim da biste je preko njega 
upoznali, ako iz principa ne čitate ono što 
pišu žene (da biste počeli »Zemljomorje«) 
usudite se, pročitajte »Utkani svet«. 
Promenićete mišljenje o ovom žanru. 

Gornji odlomak možda donekle podiže 
zavesu, da bi se video samo delić 
»Utkanog sveta«. Šta je ova trilogija (+ U 
kraljevstvu Kukavice«, »Fuga«, »lzlazak iz 
prazne nastambe«)? Fantasy-roman koji 
varira jedan od najvažnijih motiva žanra, 
»herojsku potragu«. S tim što junaci ovde 
ne traže izvor mladosti, ni čarobni mač, 
prsten moći — moglo bi se reći da tragaju 
za svojim snom. 

Jedan od glavnih likova Kal Muni — prvi 
koga ćemo upoznati — do juče bezna- 
čajan mladić s banalnom biografijom, 
sticajem okolnosti biće uvučen u 
avanturu koja će izmeniti i njegov život, i 
samog Kala, i to iz temelja. Jer od ishoda 
te avanture zavisiće životi mnogih lica, 
jednog čarobnog sveta, zavisiće sudbina 
snova — a svet iz snova i ovaj naš svet, 
poručuje pisac, u stvari su jedno. Snovi 
nisu tako пеѕїмагпі. »Ono što je 
zamišljeno, пе mora nikad biti izgub- 
ljeno«, naslov je jedne knjige bajki, u 
stvari mape sveta iz mašte. U Utkanom 
svetu, Kal će prepoznati svoje snove. 

Jer jednom davno... postojala je sem 
ljudi još jedna, vilinska rasa: Vidovnjaci. 
Sve više se povlačeći pred civilizacijom, 
dugo su ostali skriveni pred očima ljudi, a 
onda se pojavilo Zlo, što je želelo da ih 
uništi do poslednjeg... U panici, smisliše 
čudesni način da se sakriju: izatkaše 
čarobni tepih, i sve ono što im je bilo 
drago, i sebe same, utkaše u njega. 
Spavahu u ovom utkanom svetu dok 
opasnost ne prođe, i dok ih čuvari tepiha 
ne probude. Ali postoje i otpadnici 
vilinskog sveta: Imakolata i njene sestre, 
koje u ime osvete žele da unište celu 
rasu, i njihov utkani svet — Fugu... 


Okolnosti će zgrabiti Kala Munija — i 
naleteće upravo na tragače za Fugom: na 
strašnu Imakolatu, i njenog pomoćnika 
Šedvela. A kad posle neviđenih zapleta, 
stvar krene prema svom kraju — 
pojavljuje se ono iskonsko, nemilosrdno, 
nepobedivo zlo, pred kojim su vidovnjaci 
jednom resili da se sakriju: Bič — 
samozvani anđeo uništenja. | počeće 
poslednja, najteža bitka između Zla i onih, 
već jako proređenih i oslabljenih, koji 
brane — snove... 

Ova knjiga je izuzetna: maštovita — 


raskošna, па trenutke horor (kad 
Imakolata šalje svoja čudovišta, vrlo 
dramatično), na trenutke neodoljivo 


komična (Nimrod, raspusni Vidovnjak, 
silom prilika u telu bebe, ili dok Utkani 
svet prenose kao običan stari tepih), na 
trenutke bajkovita (Zmaj і Devica u 
šumi)... A meni, zatrovanom čitanjem SF- 
literature, dok ovo čitam napamet padaju 


asocijacije: prolaz u paralelni svet, 
matrica jednog sveta spakovana и 
predmet — »tepih«, odnos između 


spoljašnjeg i unutrašnjeg svemira... 

Kažu, prava fantastika (ne SF-literatura) 
simboličnim jezikom da progovori о 
strahovima koje čovek nosi zapretene 
duboko u srcu. Da, i tako možete čitati 
ovu knjigu. A možete početi da 
razmišljate o značenju bajki. Jer, da li ova 
knjiga uspeva da progovori o nama, 
prosudite, evo još jednog odlomka: 

»So koju je okusio nije bila morska. Bile 
su to suze što ih je prolio zbog smrti svog 
oca, zbog toga što je zaboravio, a možda i 
za majkom... jer, činilo mu se da se svi 
gubici slivaju u jedan gubitak, a sve ono 
što je zaboravio, u jedan veliki zaborav. 

Ali iz visina se spustio s novom 
mudrošću. Sada je znao da se čovek može 
prisetiti zaboravljenih stvari. Da ono što 
je izgubio, može ponovo pronaći. A to je 
jedino bilo važno na svetu: tražiti i naći.« 

Usudio bih se da dodam — tražiti, je 
možda dovoljno. A sa godinama, sve 
manje je simpatično to što bi ljudi uvek 
trebalo da odrastu. 

Dobro došao, Klajve Barkeru. 

Vladimir Lazović 

